
Studii  de  caz  in  extenso 
Serie  nouă 

Până  acum,  am  publicat  studiile  vieţilor  anterioare  ale  spiritelor 
unor  persoane  din  România  în  opt  volume  anterioare.  Volumele  nr.  1,  2, 
3,  4,  6  şi  7  încheie  „prima  serie”.  Volumul  nr.  5  (o  „mini-serie”)  cuprinde 
un  număr  de  mărturii  similare,  fiind  primele  publicate  online. 

După  volumul  nr.8,  prezentul  volum  continuă  seria  nouă  de 
episoade  spirituale  însoţite  de  comentariile  clienţilor,  pentru  care  aceştia 
şi-au  dat  acordul  de  a  fi  publicate,  sub  pseudonim,  întâi  pe  website-ul 
nostru,  www.spiritus.ro. 

Unele  dintre  episoadele  spirituale  nu  au  mai  fost  publicate  online,  ci 
le  puteţi  citi  aici  în  premieră.  Ne  referim  la  Mihai  (ep.  4-20),  Mona  (ep. 
3-21),  Alee  (ep.  5-10)  şi  Mat  (ep.  5-10). 

Sunt  prezentate  vieţile  antecesorilor  spirituali  (în  ordine  inversă 
cronologică,  cu  elemente  istorice),  precum  şi  reacţiile  destinatarilor. 

MIHAI 


Prezentare 

Tânăr  entuziast,  înzestrat  cu  aptitudini  paranormale  de  excepţie, 
MIHAI  supravieţuieşte  cu  greu  în  societatea  coruptă  a  zilelor  noastre.  îl 
revoltă  nesinceritatea  unora,  agresivitatea  altora  şi,  în  general, 
superficialitatea  modului  de  gândire  contemporan.  încă  mai  speră  că 
omenirea  îşi  va  întoarce  faţa  spre  adevăr,  înţelepciune  şi  nonviolenţă. 

Nina  Petre 
6  octombrie  2012 


EPISOADE  SPIRITUALE  COMENTATE 
O  Tuck  Likerson  (1889-1942) 

O  Marcello  Adi ni  (1803-1874) 

®  Haunda  Dune  (1713-1784) 

O  Ich  Harm  (1627-1688) 

O  Aleukos  Aris  (1548-1602) 

®  Martina  Alernova  (1446-1530) 
O  Rukos  Taveris  (1374-1431 ) 

O  Marcel  Savin  (1304-1368) 

®  Shuno  Radilken  (1213-1288) 

O  Ugdum  (1112-1168) 

®  Agnita  (1020-1074) 

O  Onardu  (916-945) 

O  Knud  (803-849) 

®  Odire  Ituriz  (721-774) 

O  Bahij  (612-674) 

®  Rasima  (503-551 ) 

O  Navid  (400-464) 

®  Dagrun  (31 1-363) 

O  Agwama  (181-267) 

O  Raktavira  (63-97) 

O  Augustus  Octavianus,  împărat  (63  î.Hr.  -  14  d.Hr.) 
®  Timme  (171-124 î.Hr.) 

O  Ugdum  (270-213  î.Hr.) 

O  Ateula  (394-365  î.Hr.) 

®  Manasa  (488-436  î.Hr.) 


Episodul  1  -  TUCK 

Irlandezul  TUCK  LIKERSON  a  trăit  în  perioada  1889-1942.  S-a 
născut  în  orăşelul  Cushendall,  situat  în  nord-estul  Irlandei,  pe  ţărmul 
Canalului  de  Nord.  Acest  canal  face  legătura  între  Oceanul  Atlantic  si 
Marea  Irlandei.  Părinţii  lui  TUCK  se  numeau  Harl  si  Handa.  Soţii 
Likerson  au  avut  şapte  copii:  patru  băieţi  (TUCK,  Harald,  Manko,  Iando) 
şi  trei  fete  (Marthe,  Lonra,  Jarana).  Veniturile  familiei  erau  modeste, 
provenind  din  munca  de  marinar  a  lui  Harl  si  croitoria  nevestei  lui, 
Handa.  Harl  muncea  săptămâni  la  rând  pe  o  navă  de  pescuit  care  îşi 
recolta  producţia  din  apele  Oceanului  Atlantic.  Omul  venea  acasă  de 
câteva  ori  pe  an,  aducând  familiei  bani,  hrană,  haine  şi  diverse  obiecte 
necesare  în  gospodărie.  Handa  se  ocupa  cu  croitoria,  cosând  haine 
pentru  copii,  pe  care  le  vindea  familiilor  din  localitate  cu  ajutorul  rudelor 
sale.  La  creşterea  copiilor  a  ajutat-o  mama  ei,  Andrika,  o  femeie  foarte 
harnică  şi  inimoasă,  rămasă  văduvă  la  31  de  ani.  Handa  era  singurul  ei 
copil.  Educaţia  profund  religioasă  oferită  celor  şapte  copii  le-a  imprimat 
acestora  un  comportament  echilibrat,  puternic  marcat  de  credinţa  în 
Divinitate. 

Băiatul  cel  mare,  TUCK,  s-a  comportat  încă  de  mic  asemenea  tatălui 
său,  pe  care  îl  vedea  destul  de  rar.  în  lipsa  lui  Harl,  TUCK  era  considerat 
locţiitorul  şefului  familiei,  băiatul  străduindu-se  să  îşi  ia  funcţia  în  serios. 
Crescând,  s-a  maturizat  de  timpuriu,  simţindu-se  copleşit  de  problemele 
familiei.  împlinind  vârsta  la  care  alţi  copii  îşi  începeau  activitatea  şcolară, 
TUCK  s-a  dus  singur  la  şcoala  de  băieţi.  A  urmat  doar  cursurile 
elementare,  considerând  că  ştiinţa  acumulată  îi  era  suficientă  pentru  a 
deveni  un  negustor  de  succes.  Obişnuit  să  vândă  mărfurile  aduse  de  tatăl 
său,  abia  aştepta  să  îşi  deschidă  un  mare  depozit  şi  un  magazin.  Visul  i  s- 
a  împlinit  abia  la  16  ani,  când  sora  lui  mai  mare,  Marthe,  s-a  măritat  cu 
un  negustor  de  lemne  şi  mobilă.  Cumnatul  Roderick,  soţul  Marthei,  l-a 
luat  pe  TUCK  drept  asociat  în  afacerea  lui.  Devenind  suficient  de  bogat  în 
scurtă  vreme,  fiind  mereu  cu  gândul  la  binele  familiei,  TUCK  şi-a  ajutat 
fraţii  să  meargă  la  şcoală,  iar  celor  două  surori  mai  mici  le-a  dat  zestrea 
necesară  pentru  a  se  mărita  cu  băieţi  înstăriţi. 

S-a  căsătorit  la  19  ani  cu  aleasa  inimii,  Arianna,  unica  iubire  a  vieţii 
sale.  Avea  şi  ea  ceva  avere,  părinţii  ocupându-se  cu  comerţul  de  cereale. 
I-a  dăruit  lui  TUCK  patru  copii,  două  fete  şi  doi  băieţi.  Cu  toţii  au  învăţat 
carte,  dorind  să  aibă  meserii  bazate  pe  studii  serioase.  Fata  cea  mare, 
Lorena,  a  devenit  învăţătoare.  Mezina  familiei,  Anne,  s-a  mulţumit  cu 
studiile  din  colegiul  de  fete,  reuşind  să  fie  angajată  guvernantă  la  copiii 
unei  familii  bogate.  Băiatul  cel  mare,  Mark,  a  devenit  avocat,  iar  cel  mic, 
Ricky,  notar. 

împlinind  53  de  ani,  TUCK  se  considera  un  om  pe  deplin  fericit. 
Avea  o  avere  considerabilă,  copiii  săi  se  aşezaseră  de  mult  la  casele  lor, 
având  şi  ei  copii,  spre  bucuria  bunicilor.  Sănătatea  lui  TUCK  era 
satisfăcătoare,  omul  suferind  doar  cu  inima.  Reuşea  totuşi  să  îşi  ţină 
boala  sub  control.  Sfârşitul  timpuriu  i  s-a  tras  de  la  o  lovitură  puternică 
primită  la  cap  în  timp  ce  se  lupta  cu  doi  hoţi  care  îl  atacaseră  pe  stradă. 
Unul  dintre  bandiţi  avea  o  bâtă  ascunsă  sub  haină,  pe  care  a  folosit-o  fără 
ezitare.  Moartea  lui  TUCK  a  şocat  populaţia,  locuitorii  nefiind  obişnuiţi 
cu  atacurile  pe  străzi  în  timpul  zilei.  TUCK  nu  avusese  duşmani,  fiind  un 
om  înzestrat  cu  multă  diplomaţie  şi  cu  darul  reconcilierii.  Ajuns  în  pragul 
bătrâneţii,  era  de  multe  ori  solicitat  de  prietenii  lui  pentru  a  media 
diverse  conflicte.  Ştiindu-se  respectat  şi  iubit  de  toată  lumea,  nu  s-a 
gândit  niciodată  că  portofelul  său  mereu  plin  cu  bancnote  i-ar  putea 
tenta  pe  hoţii  de  buzunare.  Moartea  lui  le-a  îndurerat  sufletele  rudelor  şi 
prietenilor  rămaşi  în  viaţă.  Omul  semănase  foarte  bine  cu  mama  lui, 
Handa,  femeie  credincioasă  şi  profund  devotată  familiei.  TUCK  a  fost  un 

om  înzestrat  cu  un  suflet  nobil  şi  o  inteligenţă  vie,  dovedită  pas  cu  pas  de- 
a  lungul  prea  scurtei  sale  vieţi. 

Nina  Petre 
27  aprilie  2011 


COMENTARIUL  LUI  MIHAI: 

„Când  am  primit  analiza  primului  episod  spiritual,  sufletul  mi-a 
rămas  cufundat  într-o  bucurie  autentică  şi  rară.  Cu  ajutorul  tău,  călătoria 
mea  pe  calea  autocunoaşterii  a  ajuns  la  un  nivel  superior. 

Conturul  vieţii  lui  Tuck  este  unul  similar  cu  primii  23  de  ani  din 
viaţa  mea.  Firele  care  au  împletit  caracterul  său  sunt,  în  bună  parte, 
similare  cu  cele  ale  caracterului  meu.  într-o  meditaţie  l-am  privit  pe 
Tuck.  L-am  perceput  ca  pe  un  bărbat  de  înălţime  medie,  destul  de  solid, 
îmbrăcat  intr-un  costum  plăcut,  practic  şi  neelegant.  Chipul  îi  era 
luminos  şi  exprima  bună  dispoziţie,  mi-a  părut  un  om  care  trăia  în  pace. 

Amândoi  am  crescut  în  familii  simple,  care  îşi  reflectau  modestia 
prin  bunătatea  şi  înţelepciunea  omului  comun.  Şi  tatăl  meu  a  fost  în 
mare  parte  absent  din  viaţa  mea.  Dacă  al  său  era  plecat  pe  apele 
oceanului,  al  meu  a  trăit  în  aceeaşi  casă  cu  mine,  dar  problemele  sale  de 
sănătate  îi  alimentau  autoconservarea.  Mama  mea,  precum  mama  sa,  a 
fost  o  femeie  cu  totul  deosebită.  Dacă  Tuck  s-a  asemuit  în  multe  privinţe 
cu  mama  sa,  eu  până  la  vârsta  de  23  de  ani  aveam  personalitate  similară 
cu  propria  mamă.  După  acea  vârstă,  autonomia  subpersonalităţii 
materne  a  luat  sfârşit,  iar  cea  proprie  a  prins  un  contur  viu. 

Dacă  Tuck  a  trăit  într-o  familie  alături  de  şase  fraţi,  eu  sunt  singur  la 
părinţi.  Familiile  îngrămădite  cu  mulţi  membri  nu  mă  atrag.  Educaţia 
religioasă  a  lipsit  din  familia  actuală,  tata  fiind  ateu  iar  mama 
nereligioasă,  chiar  dacă  este  credincioasă. 

Tuck  s-a  comportat  asemenea  tatălui  său,  eu  mi-am  negat  tatăl, 
neînţelegându-i  suferinţa.  Modelul  patern  s-a  construit  în  timp  în  cadrul 
prieteniilor  cu  seniori,  pe  care  îi  percepeam  ca  mentori.  Precum  Tuck,  am 
fost  mereu  mai  matur  decât  generaţia  mea.  în  cadrul  colectivelor  din  care 
am  făcut  parte,  deseori  am  jucat  în  mod  natural  rolul  de  lider,  dar  rareori 
sub  un  titlu  efectiv  sau  autoimpus. 

Studiile  noastre  minime  sunt  echivalente  cu  perioada  de  timp  în  care 
am  trăit  fiecare,  el,  şcoala  elementară,  eu,  liceul.  Am  renunţat  cu  mare 
drag  la  facultate  în  primul  semestru.  îmi  părea  o  mare  risipă  de  timp  şi 
energie.  Totuşi  el  a  făcut-o  pentru  a-şi  urma  visul,  eu,  fiindcă  eram 
complet  dezorientat.  Iniţiativa  sa  de  a  urma  şcoala  de  băieţi  se  reflectă  în 

studiul  meu  pentru  certificarea  ca  specialist,  ambele  iniţiative  opţionale, 
dar  deschizătoare  de  drumuri. 

Tuck  a  fost  un  vânzător  prosper,  având  propria  afacere.  în  viaţa 
actuală,  această  bucată  de  karmă  bună  a  fost  influentă  până  în  jurul 
vârstei  de  25  de  ani.  în  copilărie,  îmi  vindeam  cu  uşurinţă  electronicele, 
în  adolescenţă,  vindeam,  închiriam  discuri,  configuram  calculatoare  şi 
ocazional  intermediam  vânzarea  lor. 

Primii  trei  ani  din  viaţa  profesională  mi  i-am  petrecut  jucând  rolul 
de  vânzător  retail.  Chiar  prima  companie,  unde  am  lucrat  doar  ca 
specialist  tehnic,  era  una  axată  pe  vânzări  de  echipamente  IT. 

După  ce  mi-am  copt  mintea,  am  studiat  cu  mult  interes  domeniul 
vânzărilor  şi  al  afacerilor.  Am  admirat  vânzătorii,  marketerii  şi 
antreprenorii.  îmi  doream  mult  să  dezvolt  propria  afacere  şi  să  am  un 
anumit  nivel  de  prosperitate  financiară.  Totuşi,  pe  măsură  ce  am  înţeles 
mai  bine  lumea  în  care  trăim,  aceste  impresii  /  samskaras  s-au  estompat. 

Precum  Tuck,  am  avut  şansa  de  a-mi  găsi  talentul  din  copilărie.  Dacă 
el  a  visat  la  îndeplinirea  visului  încă  din  perioada  adolescenţei,  mie  mi-a 
fost  permis  să  visez  doar  ca  tânăr  adult.  După  ce  am  depăşit  o  etapă 
dificilă  a  vieţii  mele,  s-a  reaprins  pasiunea  pentru  lumea  virtuală. 
Urmând  calea  propriei  inimi,  m-am  specializat  pe  o  nişă  de  servicii  IT  şi 
am  ajuns  să  lucrez  într-o  companie  respectabilă. 

Tuck  şi-a  întâlnit  sortita  la  frumoasă  vârstă  de  19  ani,  femeie  cu  care 
a  rămas  alături  întreaga  sa  viaţa.  De  mic  am  apreciat  cuplurile  longevive, 
în  care  fiecare  a  fost  primul  partener  în  viaţa  celuilalt.  în  viaţa  de  acum, 
am  impresia  că  am  avut  programate  diverse  întâlniri  karmice  înaintea 
sortitei. 

Familia  sa  mă  încântă.  Simt  că  a  fost  animată  de  multă  căldură 
sufletească,  bun  simţ  şi  înţelepciune.  Cred  că  excesele  şi  viciile  au  fost 
rareori  prezente  în  acel  cămin.  Copiii  săi  harnici  şi  dornici  de  studii  şi-au 
croit  drumuri  frumoase  pe  calea  vieţii. 

întreaga  viaţă  a  lui  Tuck  a  lăsat  o  poveste  deosebită.  Un  om  autentic, 
puternic  şi  cu  un  suflet  frumos.  îl  respect  şi  îmi  este  drag. 

Sfârşitul  lui  Tuck  a  fost  neaşteptat.  îl  consider  inevitabil.  Unele 
transformări  ale  vieţii  sunt  greu  de  acceptat  şi  uşor  de  negat.  Deseori 
sunt  efecte  ale  acţiunilor  de  altă  dată,  alimentate  de  karma  proprie  sau  a 
unui  colectiv  căruia  îi  aparţii. 

Prin  meditaţie,  am  aflat  că  Tuck  la  finalul  vieţii  a  întâlnit  ignoranţa 
unui  antecesor  spiritual  îndepărtat.  Atunci,  sub  impulsul  momentului  şi 
al  influenţei  unui  camarad  de  vas,  acel  antecesor  ucisese  un  pirat 
capturat  în  urma  unui  atac.  Zona  fatală  a  fost  cea  a  capului.  Potrivit  ar  fi 

fost  să  îl  ţină  viu.  Dacă  respecta  viaţa  acelui  nelegiuit,  poate  că  Tuck  se 
alegea  doar  cu  un  jaf  şi  cu  o  bătaie.” 

Mihai 
28  aprilie  2011 


Episodul  2  -  MARCELLO 

Italianul  MARCELLO  ADINI  a  trăit  în  perioada  anilor  1803-1874. 
MARCELLO  s-a  născut  în  orăşelul  Piacenza,  situat  la  sud  de  Milano. 
Părinţii  băiatului  s-au  numit  Ariste  şi  Linersa. 

Soţii  Adini  au  avut  cinci  copii,  adică  trei  băieţi  (MARCELLO,  Erinio, 
Paolo)  şi  două  fete  (Eduarda,  Annamaria).  Veniturile  familiei  erau 
suficiente  pentru  un  trai  decent,  dar  insuficiente  pentru  a  se  aduna  ceva 
avere.  Ariste  lucra  ca  medic  veterinar,  fiind  solicitat  atât  în  oraş,  cât  şi  la 
ţară,  mai  ales  pentru  buna  întreţinere  a  cailor.  Nevasta  lui,  Linersa,  picta 
peisaje  şi  le  vindea  într-un  magazin  din  oraş. 

De  copii,  cât  timp  au  fost  mici,  s-a  ocupat  mult  mătuşa  Aristia,  sora 
Linersei,  care  rămăsese  văduvă  la  27  de  ani  şi  nu  avea  copii.  Cele  două 
fete,  ascultătoare  şi  harnice,  nu  au  fost  date  la  şcoală,  părinţii  lor 
preferând  să  le  aducă  două  profesoare  acasă.  La  18  ani  s-a  măritat 
Eduarda,  iar  la  19  ani,  Annamaria.  Fraţii  lor  au  avut  mai  multă 
independenţă,  fiind  daţi  la  şcoala  de  băieţi,  după  absolvirea  căreia  s-au 
îndreptat  spre  patroni  bogaţi,  capabili  să  îi  înveţe  o  meserie.  Paolo,  cel 
mai  mic  dintre  băieţi,  a  învăţat  meseria  de  cofetar,  din  care  a  trăit  bine 
până  la  bătrâneţe.  Erinio  s-a  orientat  către  pictura  religioasă,  după  ce  s-a 
lămurit  că  moştenise  talentul  mamei  sale. 

Băiatul  cel  mare,  MARCELLO,  a  fost  ajutat  de  unchiul  Alfredo, 
fratele  tatălui  său,  să  îşi  urmeze  visul  de  aur:  dorea  să  devină  avocat. 
Unchiul  Alfredo,  om  în  vârstă,  având  multe  călătorii  comerciale  la  activ, 
adunase  o  avere  frumuşică  vânzând  orice  fel  de  marfă,  numai  bani  să 
iasă.  Omul  şi-a  dus  nepotul  la  Roma  şi  l-a  înscris  la  un  avocat  bătrân, 
care  ţinea  cursuri  cu  tineri  dornici  să  îi  înveţe  meseria.  După  3  ani, 
MARCELLO  s-a  întors  în  oraşul  natal,  având  printre  actele  personale  şi 
un  atestat  care  îi  permitea  practicarea  avocaturii.  A  fost  primit  ca  stagiar 
în  cabinetul  avocatului  Ruggiero  Eriveste,  unde  timp  de  mai  mulţi  ani  şi- 
a  desăvârşit  măiestria  profesională. 

MARCELLO  s-a  căsătorit  la  26  de  ani  cu  Isabella,  o  fată  de  17  ani, 
fiica  unui  medic  de  la  spitalul  din  oraş.  Isabella  i-a  fost  o  soţie  devotată, 

dăruindu-i  trei  copii  frumoşi  şi  deştepţi.  Fiica  lor  Maura  a  devenit 
profesoară  de  limba  italiană,  băiatul  cel  mic,  Aristide,  şi-a  ales  profesia 
de  farmacist,  iar  băiatul  cel  mare,  Massimo,  a  preferat  cariera  militară. 
Familia  lui  Marcello  a  fost  cât  se  poate  de  reuşită.  Atât  el,  cât  şi  nevasta 
lui  au  trăit  cu  tot  sufletul  pentru  copiii  lor,  dorind  să  îi  vadă  ajunşi  bine 
realizaţi  în  viaţă.  După  venirea  pe  lume  a  nepoţilor,  s-au  ocupat  şi  de  ei 
cât  le-a  stat  în  puteri. 

Atât  în  neamul  lui  MARCELLO,  cât  şi  în  cel  al  Isabellei  se  păstra  de 
la  o  generaţie  la  alta  cultul  urmaşilor.  în  acest  fel,  părinţii  îşi  divinizau 
copiii  şi  reciproc,  iar  bunicii  (străbunicii)  îşi  idolatrizau  nepoţii 
(strănepoţii).  Această  perpetuare  a  cultului  de  neam  a  transmis  multă 
energie  pozitivă  unor  generaţii  întregi.  Un  efect  binefăcător  a  fost  starea 
de  sănătate  înfloritoare  caracteristică  generaţiilor  succesive. 

MARCELLO  a  trăit  71  de  ani.  Fiind  destul  de  sănătos  şi  foarte 
optimist,  ar  fi  avut  şansa  de  a  trăi  100  ani.  Nu  s-a  întâmplat  aşa,  din 
cauză  că  încă  mai  participa  la  judecarea  unor  procese,  având  mereu 
clienţi  de  apărat.  în  anul  1874,  unul  dintre  clienţii  săi  suspectat  de  o 
crimă  oribilă  a  pierdut  procesul  cu  rudele  victimei,  primind  25  de  ani  de 
puşcărie.  La  ieşirea  din  sala  de  judecată,  s-a  repezit  la  avocatul  său  şi  l-a 
lovit  puternic  cu  pumnii  în  cap.  Bietul  MARCELLO  s-a  stins  după  câteva 
ore,  nemaiputând  fi  salvat  din  comoţia  cerebrală  provocată  de  loviturile 
criminalului.  Astfel  s-a  stins  din  viaţă  un  avocat  de  renume,  care  salvase 
de  închisoare  sute  de  oameni  nevinovaţi.  Puternic  animat  de  simţul 
dreptăţii  şi  al  adevărului,  el  nu  regreta  dacă  pierdea  procesele  în  care  se 
dovedea  vinovăţia  clienţilor  săi.  în  final,  obişnuia  să  se  exprime  astfel: 
dacă  omul  este  vinovat,  să  fie  pedepsit  şi  să  îşi  ispăşească  păcatele  după 
cum  merită! 

Nina  Petre 
10  iunie  2011 


COMENTARIUL  LUI  MIHAI 

„Despre  Marcello  Adini: 

Pasiunea  sa,  prin  care  şi-a  desăvârşit  munca,  este  autentică  şi 
frumoasă.  întotdeauna  am  admirat  oamenii  care  prin  practicarea 
profesiei  au  ajuns  staruri  în  domeniul  lor.  Când  spun  star  mă  refer  la 
oamenii  care  sunt  motivaţi  în  primul  rând  de  practicarea  profesiei  lor  la 
un  nivel  excepţional.  Simt  că  am  în  interior  sămânţa  pentru  a  deveni  în 
timp  un  specialist  valoros  în  domeniul  serviciilor  IT,  dar  mai  ştiu  că 

pentru  asta  trebuie  să  muncesc  mult  atât  la  serviciu,  cât  şi  în  timpul  liber 
timp  de  ani  buni,  până  când  voi  atinge  un  nivel  acceptabil. 

în  Episodul  Karmic  II  am  auzit  prima  dată  de  cultul  urmaşilor. 
Dintotdeauna  mi-au  plăcut  copii,  mi-am  dorit  copii  şi  am  fost  de  acord  cu 
creşterea  lor  prin  metode  constructive.  Mă  bucur  mult  să  citesc  că  acum 
două  încarnări  am  făcut  parte  dintr-o  familie  extraordinară,  construită 
prin  practicarea  unor  valori  de  aur. 

Simţul  dreptăţii  al  lui  Marcello  simt  că  nu  m-a  ocolit.  Au  trecut  24  de 
ani  până  să  preiau  anumite  valori  care  au  la  bază  adevărul  şi  dreptatea. 
Analizându-mi  trecutul  după  legile  divine,  mi-am  dat  seama  că  niciodată 
nu  am  primit  mai  mult  sau  mai  puţin  decât  ceea  ce  am  meritat. 
Bineînţeles  că  de  foarte  multe  ori  mi  s-a  părut  că  am  fost  nedreptăţit  sau 
că  am  fost  avantajat,  dar  toate  aceste  impresii  au  fost  iluzii  care 
ascundeau  realitatea. 

De  când  am  început  să  citesc  emailul  cu  Karma  II,  ceva  mă  trăgea 
către  final...  până  când  am  citit  modul  în  care  Marcello  a  murit.  Cauza 
morţii  este  cu  atât  mai  interesantă,  cu  cât  este  similară  cauzei  morţii  lui 
Tuck  Likerson. 

Poate,  la  un  moment  dat,  explorând  episoade  karmice  mai  vechi, 
vom  afla  şi  despre  o  posibilă  cauză  care  i-au  făcut  pe  ambii  antecesori 
spirituali  demni  de  o  astfel  de  moarte.” 

Mihai 
18  iunie  2011 


Episodul  3  -  HAUNDA 

A  sosit  momentul  să  cunoşti  elemente  din  viaţa  şi  personalitatea 
braziliencei  HAUNDA  DUNE,  care  a  trăit  în  perioada  anilor  1713-1784. 
HAUNDA  s-a  născut  în  târguşorul  Jakobina,  situat  în  regiunea  Bahia, 
astăzi  fiind  un  oraş  prosper. 

Părinţii  ei  s-au  numit  Jaul  (tatăl)  şi  Arula  (mama).  Soţii  Dune 
proveneau  din  refugiaţi  portughezi,  cărora  regele  Joao  III  al  Portugaliei 
le  dăduse  prin  concesionare  în  anul  1533  o  moşie  în  zona  Santaluz.  Jaul 
Dune  unificase  terenul  moştenit  de  la  părinţii  săi  cu  terenul  primit  ca 
zestre  de  către  nevasta  lui,  Arula.  Foarte  bogaţi  prin  cultivarea  arborilor 
de  cafea  şi  a  unor  arbori  fructiferi,  soţii  Dune  trăiau  pe  picior  mare  în 
somptuoasa  vilă  din  Jakobina.  O  mare  parte  a  anului  locuiau  şi  în  cele 
două  conace  de  la  ţară,  mai  ales  în  perioada  când  copiii  lor  erau  mici. 

Jaul  şi  Arula  au  avut  doar  trei  copii,  adică  o  fată  (HAUNDA)  şi  doi 
băieţi  (Domeos,  Lucinto).  Educaţi  foarte  bine  cu  sprijinul  celor  două 
bunici,  Aurela  şi  Mahura,  copiii  s-au  maturizat  de  timpuriu,  ajungând  la 
vârsta  adolescenţei  gata  pregătiţi  pentru  a-şi  organiza  propria  viaţă. 
Domeos  şi  Lucinto,  fiind  apropiaţi  ca  vârstă,  au  plecat  pe  ţărmul 
Oceanului  Atlantic,  stabilindu-se  în  oraşul  Salvador,  unde  au  început  o 
afacere  cu  cereale,  având  drept  capital  iniţial  o  mare  sumă  de  bani 
primită  de  la  părinţii  lor. 

Mezina  familiei,  HAUNDA,  era  încă  minoră  când  fraţii  ei  deveniseră 
mari  oameni  de  afaceri  în  Salvador.  Crescând  sub  influenţa  celor  două 
bunici,  care  avuseseră  multe  contacte  cu  indienii  guarani,  fata  a  aflat  de 
la  ele  despre  ştiinţa  femeilor  guarani  de  a  vindeca  bolnavii  cu  plante  din 
pădure  şi  descântece  străvechi,  transmise  de  la  o  generaţie  la  alta,  din 
vremuri  imemoriale.  Bunica  Aurela  avusese  o  sclavă  guarani,  pe  care  o 
eliberase  la  vârsta  majoratului.  Aceasta  o  dusese  în  satul  său,  aşezat  pe 
malul  lacului  Sobradinho,  pentru  a-i  cunoaşte  părinţii.  Aurela  avea  o  fire 
de  explorator,  călătorind  mult  în  tinereţe  prin  zonele  populate  de 
băştinaşi  amerindieni,  dorind  să  le  cunoască  obiceiurile.  Nepoata  ei, 
HAUNDA,  moştenise  de  la  Aurela  curiozitatea  vie  a  cercetătorului  vieţii 
şi  obiceiurilor  străvechi.  HAUNDA  a  învăţat  repede  cum  să  descânte 
bolnavii,  să  le  dea  fierturi  din  plante  şi  să  le  facă  masaje  la  încheieturi  cu 
unsori  preparate  după  reţete  miraculoase. 

La  16  ani,  a  fost  cerută  în  căsătorie  de  tânărul  comerciant  Dorado 
Hantis,  care,  la  numai  20  de  ani,  îşi  administra  cu  mult  talent  moşia  de 
lângă  Santaluz.  HAUNDA  l-a  rugat  să  îl  aştepte  timp  de  un  an,  perioada 
în  care  urma  să  locuiască  la  un  trib  guarani,  în  zona  lacului  Sobradinho. 
Aşa  s-a  şi  întâmplat,  după  dorinţa  ei.  în  anul  următor,  fata  s-a  reîntors 
acasă,  pregătită  sufleteşte  pentru  căsătorie.  în  timp  ce  ea  fusese  plecată, 
Dorado  îşi  vânduse  moşia  de  la  ţară,  iar  cu  banii  luaţi  pe  ea  îşi  cumpărase 
o  casă  mare  în  Salvador,  asociindu-se  în  afaceri  comerciale  cu  fraţii 
HAUNDEI. 

Căsătoria  celor  doi  tineri  a  început  sub  semnul  deplinei  înţelegeri, 
fiecare  văzându-şi  de  treburile  sale.  Dorado  a  devenit  în  decurs  de  câţiva 
ani  un  mare  om  de  afaceri,  foarte  bogat,  preocupat  până  la  obsesie  de 
adunarea  banilor  ce  urmau  a  fi  daţi  ca  zestre  celor  patru  copii  ai  săi.  Soţie 
devotată,  HAUNDA  i-a  dăruit  soţului  ei  două  fete  şi  doi  băieţi.  Băieţii, 
Joardo  şi  Marcel,  au  devenit  oameni  de  afaceri  ca  şi  tatăl  lor.  Cele  două 
fete,  Anita  şi  Laura,  moştenind  o  avere  impresionantă,  s-au  măritat  cu 
negustori  bogaţi. 

HAUNDA  şi-a  continuat  practica  vindecărilor  şi  după  căsătorie, 
nefiind  stingherită  de  nimeni.  Copiii  au  crescut  cu  bonă,  doică  şi 
servitoare.  Mama  lor  îi  tratase  cu  ritualurile  ei  amerindiene,  vindecându- 
i  cu  succes  de  fiecare  dată.  Cu  priceperea  ei,  l-a  salvat  de  multe  ori  pe 
Dorado  din  crizele  de  malarie,  salvându-i  viaţa.  Prietenele  ei  o  chemau 
lângă  patul  lor  de  suferinţă  sau  la  căpătâiul  copiilor  bolnavi.  HAUNDA 
învăţase  de  la  prietenii  ei  amerindieni  că  vindecările  nu  trebuiau  făcute 
pe  bani,  fiindcă  banii,  după  spusele  lor,  aduceau  cu  ei  nenorocul.  Trăind 
ca  o  mare  doamnă,  accepta  numai  cadouri,  din  politeţe,  pentru  a  nu-şi 
jigni  prietenele. 

Eroina  noastră  a  trăit  71  de  ani,  apucând  să  îşi  trateze  şi  nepoţii  în 
perioada  copilăriei.  Conform  obiceiurilor  guarani,  femeia  vindecătoare 
avea  obligaţia  transmiterii  harului  său  unei  rude  apropiate.  HAUNDA  a 
identificat-o  pe  nepoata  ei  Urana,  fiica  Anitei,  drept  o  posibilă 
moştenitoare  a  harului  ei.  A  învăţat-o  tot  ce  trebuia,  iar  în  ziua  când  şi-a 
presimţit  sfârşitul,  a  chemat-o  lângă  ea,  şoptindu-i  la  ureche  secretul 
vindecărilor  cu  ajutorul  spiritelor  naturii.  La  71  de  ani,  HAUNDA  şi-a  luat 
rămas  bun  de  la  cei  care  se  adunaseră  lângă  patul  pe  care  se  odihnea.  A 
închis  ochii  în  zorii  unei  dimineţi  însorite,  în  timp  ce  intona  un  descântec 
pe  care  îl  folosise  de  nenumărate  ori  la  căpătâiul  muribunzilor.  Cu  acel 
descântec  le  uşurase  plecarea  sufletului  în  alte  lumi. 

Mihai,  putem  vedea  cât  de  impresionantă  a  fost  viaţa  HAUNDEI. 
într-un  mod  uimitor,  a  reuşit  să  trăiască  în  condiţiile  mizere  ale  tribului 
guarani  fără  a  se  îmbolnăvi  de  malarie  şi  fără  să  fi  fost  muşcată  mortal 
de  vreo  vietate  a  pădurii.  Ca  femeie  albă,  a  spart  prejudecăţile  vremii, 
ieşind  din  casa  părintească  şi  plecând  în  sălbăticie  pentru  a-şi  cultiva 
harul  şi  chemarea  de  vindecător.  Cred  că  în  adâncul  fiinţei  tale  se 
ascunde  măcar  o  fărâmă  din  harul  antecesoarei  braziliene. 

Nina  Petre 
2  iulie  2011 


COMENTARIUL  LUI  MIHAI 

„Povestea  Haundei  este  frumoasă.  Felul  în  care  ea  şi-a  explorat 
chemarea  pentru  a  fi  vindecătoare  arată  o  virtute  bogată.  A  trecut  peste 
prejudecăţiile  sociale,  şi-a  pus  sănătatea  sub  risc,  a  ales  să  amâne 
căsătoria  şi  să  renunţe  pentru  un  an  la  lux  pentru  a-şi  împlini  vocaţia. 
Această  femeie  a  ştiut  ce  este  pentru  ea  şi  a  obţinut  acest  lucru.  Un 
adevărat  model.  Toată  viaţa  ei  a  servit  lumii  ca  vindecător,  iar  în  pragul 
dezcarnării  a  transmis  secretul  vocaţiei  nepoatei  ei. 

Spiritul  meu  în  acesta  încarnare  a  ales  o  misiune  deosebită.  Profesia 
de  vânzător/patron  a  lui  Tuck,  precum  şi  profesia  de  avocat  a  lui 
Marcello  sunt  frumoase,  dar  profesia  Haundei  este  desărvârşită.  Cred  că 
abilitatea  de  a  vindeca  oamenii  este  unul  din  cele  mai  mari  daruri  cu  care 
poţi  fi  înzestrat. 

Rezonez  cu  ideea  că  nu  este  potrivit  să  accepţi  bani  pentru  vindecări. 

Din  când  în  când,  cunoscuţii  mei  mă  apelează  când  au  probleme  cu 
computerul.  De  câţiva  ani  încoace,  îi  rog  să  îmi  acorde  timpul  necesar  ca 
să  îmi  fac  munca  bine  şi  să  nu  mă  răsplătească,  să  lase  acest  lucru  în  grija 
universului.  Acest  ajutor  poate  fi  considerat  o  vindecare  a  computerului. 

Am  fost  plăcut  surprins  să  aflu  că  soţul  ei  s-a  asociat  cu  fraţii  ei  şi, 
mai  mult,  ca  acest  om  s-a  străduit  să  ofere  o  zestre  deosebită  copiilor  lor. 

Am  fost  încântat  să  aflu  că  relaţia  lor  a  fost  simbolizată  de  o 
înţelegere  deplină.  Simt  că  aceasta  este  o  calitate  cheie  a  unei  comuniuni 
frumoase. 

De  mic  am  fost  atras  de  potenţialul  chiromanţiei.  Am  studiat  o  carte 
din  biblioteca  mamei  mele,  iar  apoi  am  examinat  palme.  îmi  aduc  aminte 
cu  drag  de  o  petrecere  în  care  am  citit  palmele  tuturor  celor  curioşi.  Şi 
acum  mai  sunt  atras  de  simbolurile  din  palmele  oamenilor. 

Abundenţa  financiară  de  care  a  avut  parte  cred  că  a  fost  un  mod  prin 
care  să  îşi  poată  face  vocaţia  fără  probleme.  Calitatea  conştiinţei  ei  cred 
că  se  reflectă  prin  faptul  că  nu  a  fost  iluzionată  de  bogăţia  materială  din 
jurul  ei.” 

Mihai 
9  iulie  2011 


Episodul  4  -  ICH 

Eschimosul  ICH  HARM  (1627-1688)  s-a  născut  şi  a  locuit  toată  viaţa 
într-o  modestă  aşezare  portuară  situată  pe  ţărmul  de  nord-vest  al 
Groenlandei,  aparţinând  peninsulei  denumită  ulterior  Hayes.  După  mulţi 
ani,  aceasta  localitate  a  devenit  oraşul  Dundas,  iar  apele  care  îi  asigură 
supravieţuirea  aparţin  Golfului  Baffin. 

Părinţii  lui  ICH  se  numeau  Krih  (tatăl)  şi  Hamd  (mama).  Cei  doi  au 
avut  cinci  copii,  dintre  care  au  rămas  în  viaţă  doar  patru,  adică  băiatul 
(ICH)  şi  surorile  lui:  Stu,  Dureh,  Mast.  Mezina  Hrăni  a  murit  la  vârsta  de 
3  ani,  fiind  lovită  din  greşeală  de  vâsla  unui  pescar. 

Viaţa  acestei  familii  era  modestă  şi  aspră,  bazându-se  pe  hrana 
oferită  de  natura  înconjurătoare  şi  cea  obţinută,  la  schimb,  prin 
intermediul  marinarilor  sosiţi  de  pe  insulele  teritoriului  canadian.  Fiind 
singurul  băiat  din  familie,  ICH  s-a  aflat  alături  de  tatăl  său  în  toate 
drumurile  destinate  procurării  hranei  şi  a  pieilor  de  animale  necesare 
pentru  îmbrăcăminte.  De  cum  a  împlinit  3  ani,  Krih  şi-a  luat  băiatul  la 
pescuit  şi  la  vânătoare,  făcând  din  el,  treptat,  un  bărbat  neînfricat, 
priceput  la  toate  activităţile  unui  adevărat  eschimos. 

ICH  şi-a  luat  nevastă  la  vârsta  de  20  de  ani,  găsindu-şi  aleasa  inimii 
pe  o  insulă  vecină,  într-un  sat  de  pescari.  Hrul  era  o  fată  modestă,  foarte 
harnică  şi  devotată  familiei  sale.  Devenind  nevasta  lui  ICH,  ea  şi-a  luat  în 
serios  noua  condiţie,  întreţinând  bine  modesta  lor  colibă  şi  îngrijindu-şi 
bărbatul  ca  o  femeie  cu  scaun  la  cap. 

Hrul  i-a  dăruit  soţului  ei  doar  trei  copii:  pe  fiica  lor,  Maruh,  şi  pe  fiii 
Akul,  Hrados,  Mrost.  Băieţii  au  luat  calea  apelor,  devenind  navigatori 
comerciali,  meserie  puternic  încurajată  de  autorităţile  daneze.  Tatăl  lor, 
temerarul  ICH,  a  trăit  doar  61  de  ani,  nemaiapucând  să  vadă  cum  vasele 
cuceritorilor  danezi  au  descărcat  pe  insula  lor  dragă  o  mulţime  de  indivizi 
care  au  pus  stăpânire  pe  teritoriul  modeştilor  eschimoşi. 

ICH  a  fost  un  om  al  gheţurilor,  al  naturii  necruţătoare,  adaptat  la 
sălbăticia  ţinutului  în  care  se  născuse.  Nu  se  temea  de  animalele  pe  care 
era  nevoit  să  le  vâneze  pentru  a  procura  hrana  familiei  sale.  Pescuitul  în 
modesta  lui  barca  îl  pasiona,  fiindcă  era  nevoit  să  stea  ore  întregi  în 
mijlocul  apelor,  admirând  frumuseţea  peisajului.  Ca  soţ  şi  tată,  el  a  fost 
desăvârşit.  Familia  lui  era  mai  presus  de  orice,  iar  el  a  dovedit  acest  lucru 
mai  ales  când  şi-a  pierdut  viaţa  salvându-şi  de  la  înec  pe  unul  dintre 
nepoţi. 

Nina  Petre 
2  septembrie  2011 


COMENTARIUL  LUI  MIHAI 

„Foarte  interesantă  încarnarea  spiritului  meu  în  echimosul 
groenlandez.  îl  admir  pe  Ich  Harm  în  primul  rând  fiindcă  a  fost  un 
bărbat  adevărat.  Faptul  că  a  fost  învăţat  încă  de  la  3  ani  cum  trebuie  să  fie 
un  eschimos  este  deosebit.  De  mult  timp  consider  că  o  şcoală  ideală  ar 
forma  oamenii  de  mici  pe  calea  misiunii  personale  din  planul  divin. 

întotdeauna  am  considerat  teritorile  îngheţate  ca  ostile,  neplăcute, 
neprietenoase.  Noaptea  polară  mi  s-a  părut  de  când  mă  ştiu  o  provocare 
uriaşă.  Probabil  că  aceste  impresii  au  o  rădăcină  karmică  chiar  din  acest 

episod.  Consider  că  viaţa  eschimoşilor  este  foarte  grea.  Sunt  mândru  că 
spiritul  meu  a  trăit  în  astfel  de  condiţii.  Lecţiile  de  acolo  cred  că  l-au 
întărit. 

Ideea  de  a  sta  ore  întregi  în  mijlocul  apelor  îmi  sună  foarte  bine,  de 
fapt,  dacă  aş  avea  ocazia,  mâine  m-aş  duce  să  o  fac.  Pescuitul  nu  m-a 
atras  până  acum,  o  dată  am  încercat  să  pescuiesc  şi  am  prins  un  peştişor 
căruia  i-am  dat  drumul. 

Cu  multă  încântare  citesc,  din  nou,  că  a  fost  un  părinte  şi  un  soţ 
excelent.  Aştept  cu  drag  şi  răbdare,  rolul  de  soţ  dar  în  special  cel  de  tata. 
Mă  voi  stadui  să  mă  ridic  la  nivelul  ultimilor  patru  antecesori  spirituali. 

A  murit  fiindcă  şi-a  salvat  de  la  înec  un  nepot?  Un  act  deosebit!  Să 
ştiţi  că  şi  acum  rezonez  cu  ideea  că,  în  unele  situaţii,  merită  să  îţi  sacrifici 
viaţa  pentru  un  om  care  este  demn  de  aşa  ceva. 

După  ce  am  aflat  de  viaţa  lui  Ich,  mi-am  dat  seama  că,  probabil, 
dorinţa  mea  de  a  avea  un  corp  solid  este  influenţat  de  existenţa  lui. 
Având  în  vedere  condiţiile,  activitatea  şi  hrana,  cred  a  fost  un  om  bine 
clădit.  Dacă  nu  m-aş  antrena  cu  greutăţi,  din  cauza  meseriei  de  birou  şi  a 
structurii  de  ectomorf,  aş  fi  un  sedentar  subponderal.” 

Mihai 

io  septembrie  2011 


Episodul  nr.  5  -  ALEUKOS 

Grecul  ALEUKOS  ARIS  (1548-1602)  a  văzut  lumina  zilei  în  oraşul- 
port  Pireu.  Părinţii  săi,  Arkos  şi  Teodora,  au  avut  cinci  copii:  doi  băieţi 
(ALEUKOS,  Konstantinos)  şi  trei  fete  (Amakia,  Olira,  Minerva). 

Arkos  era  un  om  bogat  şi  fericit,  foarte  mândru  de  familia  sa. 
Proprietar  a  două  corăbii  care  transporau  mărfuri  între  porturile  greceşti 
şi  cele  de  pe  malurile  Mediteranei,  Arkos  îşi  mărea  averea  an  de  an, 
gândindu-se  mereu  la  viitorul  copiilor.  Teodora,  fiica  unui  negustor 
bogat,  studiase  în  casa  părinţilor  pianul  şi  pictura,  devenind  o  bună 
pianistă  şi  o  pictoriţă  de  valoare.  Talentul  ei  la  muzică  a  fost  moştenit  de 
mezina  familiei,  Minerva,  posesoare  a  unei  voci  minunate.  Fata  cea  mare, 
Amakia,  a  studiat  pictura  la  o  şcoală  din  Atena,  căsătorindu-se  la  17  ani 
cu  un  pictor  de  icoane. 

Olira,  moştenind  firea  aprigă  a  tatălui,  s-a  măritat  cu  un  politician 
din  Atena  angrenat  în  lupta  de  rezistenţă  împotriva  dominaţiei  otomane. 
Arkos,  negustor  viclean,  interesat  de  bani,  nu  de  idealuri  naţionale,  s-a 

certat  cu  Olira  după  căsătoria  ei  cu  Dimitris,  nedorind  să  îşi  transforme 
în  duşmani  partenerii  de  afaceri  turci.  Minerva,  febleţea  lui  Arkos,  i-a 
ascultat  toate  sfaturile,  acceptând  să  se  mărite  cu  cine  i-a  propus  el:  un 
patron  de  bărci  piscicole,  care  îşi  vindea  marfa  direct  la  ţărm,  în  zorii 
zilei. 

Cei  doi  fraţi,  ALEUKOS  şi  Konstantinos,  au  călătorit  pe  corăbiile 
tatălui  lor  după  ce  au  împlinit  15  ani.  Pasionaţi  de  comerţ,  înzestraţi  cu 
darul  negocierii  preţurilor,  băieţii  au  petrecut  multe  ore  pe  ţărm, 
supraveghind  descărcarea  sacilor  şi  lăzilor  cu  marfă.  Etapa  următoare, 
cea  a  vânzării  produselor  le  aducea  mari  satisfacţii.  Amândoi  aveau  setea 
de  bani  a  tatălui  lor.  Au  învăţat  carte  acasă  doar  atât  cât  le-a  fost  necesar 
pentru  a  deveni  negustori. 

ALEUKOS,  care,  până  la  20  de  ani,  a  fost  nedespărţit  de  fratele  său, 
s-a  certat  cu  el,  din  cauza  logodnicei  sale,  Dina,  pe  care  o  plăcea  şi 
Konstantinos.  Dintre  cei  doi,  Dina  l-a  ales  pe  ALEUKOS,  căsătorindu-se 
cu  el  fără  a  ezita  nicio  clipă.  FatA  în  vârstă  de  17  ani  a  devenit  o  soţie 
credincioasă,  care  şi-a  apărat  soţul  în  cele  mai  dificile  situaţii  prin  care  i- 
a  fost  dat  să  treacă. 

Aveau  deja  doi  copii,  Tersina  şi  Aristos,  când  ALEUKOS  a  intrat  într- 
o  afacere  riscantă,  vânzând  mărfuri  furate  din  Maroc.  Păgubiţii  de  marfă, 
doi  negustori  marocani,  l-au  urmărit  pe  ALEUKOS,  ameninţându-1  cu 
moartea.  Dina,  femeie  aprigă,  neînfricată,  şi-a  ascuns  soţul  în  casa  unui 
negustor  turc.  Acesta  le-a  favorizat  refugierea  la  Istanbul  cu  o  corabie 
turcească.  Timp  de  un  an  după  dispariţia  fiului  său,  Arkos  i-a  despăgubit 
cu  bani  mulţi  pe  cei  doi  marocani,  scăpând  de  ameninţările  lor. 

ALEUKOS  şi  familia  lui  au  revenit  în  Grecia,  stabilindu-se  în  Atena. 
Aveau  deja  şi  cel  de-al  treilea  copil,  o  fetiţă  pe  care  o  botezaseră  Ingra.  De 
bucurie  că  i  se  întorsese  fiul  din  exil,  Arkos  i-a  făcut  cadou  una  dintre 
corăbiile  sale,  rugându-1  să  nu  îşi  mai  facă  parteneri  de  afaceri  din  nordul 
Africii.  ALEUKOS  l-a  ascultat,  trimiţându-şi  corabia  după  marfă  în 
porturile  din  sudul  Europei.  Pentru  el,  experienţa  avută  cu  păgubiţii 
marocani  a  fost  extrem  de  dureroasă,  ştiindu-se  un  negustor  cinstit  şi 
drept  cu  furnizorii  şi  clienţii  săi.  Avea  de  crescut  trei  copii  minori,  de 
întreţinut  o  familie  numeroasă,  din  care  făcea  parte  şi  mama  Dinei, 
rămasă  văduvă  şi  singură. 

Preocupat  mereu  de  afacerile  sale,  abia  dacă  a  remarcat  evoluţia 
copiilor,  care  creşteau  frumos,  bine  educaţi  de  mama  lor  şi  de  profesorii 
care  îi  învăţau  carte.  Mama  Dinei,  Persina,  îşi  adora  nepoţii,  luându-le 
apărarea  de  fiecare  dată  când  făceau  vreo  poznă.  Italiancă  de  origine, 
provenind  din  zona  Florenţei,  ea  şi-a  învăţat  nepoţii  limba  ţării  sale,  dar 

şi  câteva  melodii  tradiţionale.  Cele  două  fete,  Ingra  şi  Tersina,  bogate  şi 
frumoase,  au  ajuns  neveste  de  negustori  influenţi  din  Atena. 

Unicul  fiu,  Aristos,  devenit  notar,  s-a  lăsat  influenţat  de  patrioţii 
antiotomani,  punându-şi  viaţa  în  pericol.  încă  necăsătorit,  la  doar  23  de 
ani,  a  fost  nevoit  să  emigreze  în  Italia,  fiind  ajutat  de  rudele  bunicii 
Persina.  Stabilit  în  Florenţa,  s-a  angrenat  în  comerţul  cu  fructe  şi  legume, 
din  care  a  trăit  bine  împreună  cu  soţia  şi  cei  patru  copii. 

Puternic  îndurerat  de  soarta  fiului  său,  ajuns  un  fugar,  cum  fusese  şi 
el  în  tinereţe,  ALEUKOS  s-a  îmbolnăvit  grav  de  inimă,  suferinţă  pe  care  a 
dus-o  până  în  clipa  morţii.  Nu  a  murit  din  cauza  bolii  sale,  la  doar  54  de 
ani,  ci  din  cauza  veştii  cumplite  despre  moartea  lui  Aristos,  intr-un 
accident  rutier,  când  caleaşca  în  care  se  afla  fiul  său  se  răsturnase  pe  un 
drum  de  ţară.  Nora  şi  nepoţii  au  fost  aduşi  în  Atena,  ALEUKOS  punându- 
le  la  dispoziţie  o  casă  mare  şi  o  parte  din  averea  lui.  A  mai  trăit  doar 
câteva  luni,  închizând  ochii  în  urma  unei  comoţii  cerebrale,  provocată  de 
prăbuşirea  lui  pe  treptele  casei. 

Dispariţia  prematură  a  eroului  nostru  a  lăsat  un  gol  imens  printre 
cei  care  l-au  iubit  şi  respectat.  Fusese  un  om  cinstit  şi  drept,  atât  cât  i-au 
permis  ocupaţia  de  mare  negustor  şi  vremurile  tulburi  în  care  i-a  fost  dat 
să  trăiască.  Având  o  fire  tenace,  el  a  rezistat  bine  tuturor  pericolelor  la 
care  îl  expuneau  relaţiile  de  afaceri  cu  tot  felul  de  oameni.  Atât  cât  i-a  stat 
în  puteri,  şi-a  protejat  familia  şi  rudele,  venindu-le  în  ajutor  ori  de  câte 
ori  aveau  necazuri.  Dar  moartea  unicului  fiu,  aflat  departe  de  el,  nu  a 
putut-o  împiedica,  fapt  ce  pentru  el  a  însemnat  limita  suferinţei 
omeneşti. 

Nina  Petre 
5  octombrie  2012 


Episodul  nr.6-MARTINA 

Antecesoarea  rusoaică  MARTINA  ALERNOVA  (1446-1530)  s-a 
născut  la  Moscova.  Părinţii  ei,  Piotr  şi  Marelia,  au  avut  zece  copii,  adică 
trei  fete  (MARTINA,  Olena,  Saşa)  şi  şapte  băieţi  (Aleksandr,  Starik,  Oleg, 
Mastor,  Aslan,  Dmitri,  Ortink). 

Piotr  era  de  meserie  ofiţer  în  armata  ţaristă,  primind  titlu  nobiliar  de 
la  ţarul  Vasili  II  Orbul  pentru  faptele  sale  de  vitejie.  Plutonul  aflat  sub 
comanda  sa  luptase  de  mai  multe  ori  împotriva  asaltului  hoardelor 
mongole.  Marelia  era  fiică  de  militar,  fiind  crescută  şi  educată  în  spiritul 

credinţei  creştine.  Copiii  soţilor  Alernov  au  primit  şi  ei  o  educaţie  severă, 
prin  care  buna  creştere  şi  cultura  obligatorie  acelor  vremuri  erau 
desăvârşite. 

MARTINA,  fiica  mai  mică,  era  al  şaselea  copil  născut  de  mama  sa. 
Delicată  la  trup,  dar  înzestrată  cu  o  minte  sclipitoare,  fata  avea  încă  de 
mică  reale  înclinaţii  spre  cercetarea  tainelor  naturii. 

în  familia  Alernovilor,  atât  băieţii,  cât  şi  fetele  au  învăţat  să 
călărească  şi  să  lupte  din  primii  ani  de  viaţă.  La  6  ani,  toţi  se  luau  la 
trântă  cu  tatăl  lor,  promiţându-i  că  îşi  vor  apăra  oraşul  până  la  moarte. 
Spiritul  militar,  mereu  prezent  în  această  familie,  i-a  ajutat  enorm  pe  cei 
zece  copii  ai  lui  Piotr  în  anii  grei  pe  care  i-a  trăit  fiecare  după  plecarea  din 
casa  părinţilor. 

Soarta  a  purtat-o  pe  MARTINA  la  multe  mii  de  kilometri  spre  nord, 
stabilindu-se  pe  malul  lacului  Ladoga,  intr-un  mic  fort  militar  rusesc, 
unde  trăia  familia  soţului  ei,  Artur  Sneghin.  După  terminarea  pregătirii 
militare  în  Moscova,  Artur  şi-a  luat  proaspăta  soţie,  plecând  cu  ea  spre 
satul  din  nord.  Zona  era  mlăştinoasă,  iar  aşezările,  izolate  şi  mici.  Sute  de 
ani  mai  târziu,  au  apărut  spre  vest  marile  oraşe  Sankt  Petersburg  şi 
Puşkin. 

Iubind  natura  sălbatică,  fiind  sătulă  de  zgomotul  şi  pericolele  care 
bântuiau  oraşul  natal,  MARTINA  şi-a  urmat  curajoasă  bărbatul  spre 
ţinuturi  îndepărtate.  Locuind  la  început  într-o  colibă  încăpătoare, 
împreună  cu  părinţii  lui  Artur,  ea  s-a  bucurat  de  ospitalitatea  şi  iubirea 
lor.  Artur,  singurul  copil  al  acestei  familii,  şi-a  ales  cea  mai  de  preţ 
carieră  din  acele  vremuri:  cea  de  militar.  Mândră  de  vitejia  lui  Artur,  pe 
care  îl  compara  tot  timpul  cu  tatăl  ei,  femeia  şi-a  încurajat  cei  doi  fii  să-şi 
urmeze  tatăl  în  cariera  militară.  Stepan  şi  Agripin  au  ascultat-o,  devenind 
şi  ei  luptători  de  nădejde.  Alţi  copii  nu  a  mai  avut  eroina  noastră. 

Soacra  ei  a  ajutat-o  mult  la  creşterea  copiilor,  astfel  încât  MARTINA 
a  avut  timp  suficient  şi  îngăduinţa  să  parcurgă  distanţe  mari,  ferindu-se 
de  zonele  nămoloase,  dornică  să  cunoască  tainele  naturii  de  pe  malul 
lacului.  A  învăţat  să  pescuiască  şi  să  prindă  raţe  sălbatice.  De  2-3  ori  pe 
săptămână,  revenea  acasă  cu  un  sac  plin  de  vânat,  cărat  pe  cal  de 
credinciosul  servitor  Vitali. 

Viaţa  MARTINEI,  deşi  izolată  în  ţinutul  sălbatic,  a  fost  plină  de 
satisfacţii,  mai  ales  în  privinţa  copiilor  ei  şi  a  numeroaselor  decoraţii 
primite  de  Artur  după  luptele  grele  cu  năvălitorii  barbari.  Bună  prietenă 
cu  o  bătrână  care  le  descânta  celor  bolnavi,  reuşind  adeseori  să  îi 
tămăduiască,  MARTINA  a  învăţat  şi  ea  tainele  descântatului,  pe  care  le-a 
transmis  nepoatei  sale  Oksana,  fiica  lui  Agripin. 

La  84  de  ani,  bătrână  şi  încovoiată,  s-a  pregătit  de  plecare  în  lumea 
morţilor,  fiindu-i  tare  dor  de  bărbatul  ei,  dispărut  dintre  cei  vii  cu  mulţi 
ani  în  urmă.  Femeia  s-a  stins  în  zorii  unei  zile  ploioase  şi  reci  de  toamnă, 
când  natura  se  lupta  cu  frigul  iernii  care  se  pregătea  să  vină.  Firea  şi 
caracterul  tenace  al  MARTINEI  au  trecut,  ca  printr-o  minune,  la  nepoata 
sa  Oksana,  care  a  crescut  lângă  bunica  ei  ca  o  umbră  nedespărţită. 
Oksana,  fire  independentă  şi  aproape  masculină,  a  împlinit  dorinţa  de  o 
viaţă  a  MARTINEI,  aceea  de  a  călători  în  ţările  estice.  Căsătorită  cu  un 
scandinav,  ea  a  avut  o  viaţă  aventuroasă,  însoţindu-şi  bărbatul  în  lungile 
drumuri  de  negustor. 

Nina  Petre 
9  octombrie  2011 


COMENTARIUL  LUI  MIHAI 

„Am  dorit  să  cunosc  viaţa  Martinei,  deoarece  mă  atrăgea  acest 
episod.  Văzând  că  a  fost  iniţiată  în  tainele  ,  am  înţeles  motivaţia  intuitivă. 
Mă  aşteptam  ca  Martina  să  fie  animată  de  un  caracter  masculin.  O  văd 
stând,  la  bătrâneţe,  pe  un  jilţ  într-o  încăpere  mare,  decorată  cu  tonuri 
închise,  imaginea  îmi  inspiră  nostalgie.  Mă  bucură  faptul  că  sufletul  ei  a 
fost  animat  de  beatitudinea  naturii.  Sunt  mândru  de  rezultatele  deosebite 
ale  băieţilor  ei.  într-adevăr,  Martina  a  fost  o  femeie  care  a  avut  realizări 
frumoase  pe  mai  multe  planuri.  Educaţia  militară  a  avut  un  rol 
descătuşător  al  energiei  yang  care  a  animat  această  antecesoare  a 
spiritului  meu.  Poate  fiindcă  nu  a  avut  o  fiică,  planul  divin  i-a  dăruit  o 
nepoată  dragă,  care  să  îi  poarte  în  continuare  caracterul  deosebit.  Am 
primit  acest  episod  karmic  cu  mult  drag.” 

Mihai 
14  octombrie  2011 


Episodul  nr.7  -  RUKOS 

Grecul  RUKOS  TAVERIS  (1374-1431)  s-a  născut  în  localitatea 
Stomio,  port  la  Marea  Egee,  situat  în  estul  Greciei. 

La  acea  vreme,  Grecia  era  un  teritoriu  aflat  sub  stăpânirea 
Imperiului  Bizantin  încă  din  anul  395  d.Hr..  în  secolul  6  şi  7,  limba 
greacă  a  devenit  limbă  oficială.  în  secolul  8,  din  cauza  crizei  iconoclaste, 

Biserica  greacă  s-a  separat  de  Roma  şi  a  trecut  sub  jurisdicţia 
Constantinopolului. 

Părinţii  lui  RUKOS,  Angelos  şi  Magdalini,  îl  aveau  numai  pe  el.  în 
cei  4  ani  de  şcoală  primară,  RUKOS  a  dovedit  o  chemare  deosebită  spre 
studiul  religiei  creştine.  La  12  ani,  Angelos,  tatăl  lui,  l-a  urcat  pe  puntea 
corăbiei  comerciale  unde  muncea  ca  marinar,  dorind  să  ajungă  în  vestitul 
oraş  bizantin  Constantinopol.  După  o  călătorie  greu  de  suportat,  tânărul 
grec  RUKOS  a  pus  picioarele  pe  ţărmul  fascinantului  oraş. 

în  Constantinopol  locuia  fratele  lui  Angelos,  negustorul  de  carne 
Grigoris.  El  şi  nevasta  lui,  Elpida,  aveau  două  fete,  Katina  şi  Sotiria,  mai 
mici  ca  vârstă  decât  RUKOS.  Ospitalieri  şi  buni  la  suflet,  unchiul  şi 
mătuşa  l-au  primit  cu  entuziasm  pe  nepotul  sosit  din  Grecia, 
promiţându-i  că  îl  vor  ajuta  pe  RUKOS  să  ajungă  preot,  aşa  cum  îşi  dorea 
băiatul.  Continuându-şi  studiile  într-o  şcoală  creştină,  apoi  într-o  şcoală 
medie  confesională,  RUKOS  a  obţinut  la  20  de  ani  calificarea  de  preot  şi 
repartiţia  mult-visată  la  o  biserică  din  Constantinopol. 

Profund  dăruit  credinţei  creştine  şi  profesiei  de  preot,  RUKOS  şi-a 
început  cariera  printr-o  viaţă  austeră,  izolându-se  de  păcătoşenia  lumii 
înconjurătoare.  Avea  o  fire  meditativă,  solitară,  nedorind  să  îşi  facă 
prieteni  printre  consumatorii  de  băuturi  în  cârciumi  şi  nici  printre  cei 
care  se  distrau  în  bordeluri.  îl  iubea  din  adâncul  sufletului  pe  Dumnezeu 
şi  nu  vedea  cum  ar  fi  trăit  la  fel  ca  majoritatea  locuitorilor  oraşului,  o 
viaţă  plină  de  distracţii. 

La  29  de  ani  s-a  îndrăgostit  de  Zinovia,  o  grecoaică  superbă, 
căsătorită  de  câteva  luni  cu  un  marinar.  Timp  de  un  an,  până  când 
bărbatul  Zinoviei  a  murit  pe  Marea  Mediterană,  ucis  de  piraţi,  Zinovia, 
credincioasă  practicantă,  a  discutat  cu  preotul  RUKOS  numai  la 
spovedaniile  din  biserică.  După  dispariţia  soţului  în  adâncul  mării, 
femeia  a  început  să  discute  mai  des  cu  preotul,  povestindu-i  în  biserica 
despre  viaţa  ei  plină  de  necazuri.  Copii  nu  avea,  părinţii  muriseră  în 
Grecia  după  plecarea  ei  de  acasă,  ca  nevastă  a  marinarului.  Nu  ştia  că 
tristul  preot  se  îndrăgostise  de  ea  din  prima  zi  când  o  văzuse  intrând  în 
biserică. 

Fiindu-i  milă  de  ea,  l-a  convins  pe  unchiul  Grigoris  să  o  angajeze 
vânzătoare  în  magazinul  său  din  oraş.  în  felul  acesta,  timidul  preot  o 
putea  vedea  oricând  fără  a  da  ceva  de  bănuit  oamenilor  care  îl  cunoşteau. 
A  început  să  o  viziteze  în  casa  rămasă  de  la  soţul  ei  după  câteva  luni  de  la 
angajarea  în  magazinul  lui  Grigoris. 

Din  iubirea  lor  a  rezultat  o  fetiţă,  născută  de  Zinovia  la  22  de  ani.  Au 
botezat-o  cu  numele  Dafni,  iar  fetiţa  a  aflat  la  vârsta  adolescenţei  că 

RUKOS  era  tatăl  ei,  nu  marinarul  care  murise  cu  mulţi  ani  în  urmă.  A 
înţeles  faptul  că  preotul  nu  dorise  să  se  însoare  cu  o  femeie  văduvă  şi  nu 
l-a  urât  pe  RUKOS  pentru  decizia  lui. 

Dafni  a  fost  crescută  frumos,  primind  o  educaţie  deosebită  prin  grija 
lui  RUKOS,  care  îi  dădea  periodic  Zinoviei  sume  mari  de  bani.  Au 
măritat-o  pe  Dafni  la  17  ani  cu  un  medic  grec  din  Constantinopol. 
Aniketos  era  cu  8  ani  mai  în  vârstă  decât  ea.  Au  avut  împreună  doi  băieţi, 
Ilias  şi  Stavros. 

în  anul  1431,  RUKOS  împlinise  57  de  ani.  Avea  necazuri  cu  inima, 
din  cauza  vieţii  obositoare  pe  care  o  ducea.  încă  mai  slujea  în  draga  lui 
biserică,  locul  în  care  se  simţea  protejat  de  lumea  păcătoasă  a  marelui 
oraş  bizantin.  Zinovia,  la  47  de  ani,  era  la  fel  de  frumoasă  ca  în  tinereţe. 
Dafni  împlinise  25  de  ani,  avea  deja  cei  doi  copii  şi  era  foarte  fericită  în 
familia  ei.  în  toamna  anului  1431,  preotul  RUKOS  a  căzut  pe  treptele  de 
la  intrarea  în  biserică,  răpus  de  un  atac  de  cord  necruţător.  îşi  presimţise 
apropierea  finalului  vieţii  pământeşti  cu  mai  multe  săptămâni  în  urmă.  îi 
mulţumise  Divinităţii  zi  de  zi  pentru  norocul  de  a-şi  fi  dăruit  priceperea 
şi  puterile  pe  altarul  credinţei  adevărate,  înălţătoare  pentru  sufletul  său 
zbuciumat. 

A  privit  de  sus,  din  Ceruri,  cum,  peste  22  de  ani,  dragul  lui  oraş, 
Constantinopol,  a  fost  trecut  prin  foc  şi  spadă,  fiind  cucerit  cu  multă 
vărsare  de  sânge  de  către  armata  turcului  Mehmed  II.  Acesta  a 
transformat  vechiul  oraş  în  noua  capitală  a  Imperiului  Otoman,  dându-i 
numele  de  Istanbul. 

Nina  Petre 
22  februarie  2018 


Episodul  nr.8  -  MARCEL 

Francezul  MARCEL  SAVIN  (1304-1368)  s-a  născut  în  oraşul  Lyon. 

Localitatea  a  fost  anexată  la  Sfântul  Imperiu  Roman  în  anul  1032  şi 
guvernată  de  proprii  episcopi.  A  aparţinut  Franţei  începând  cu  anul  1312, 
sub  domnia  regelui  Filip  cel  Frumos. 

în  perioada  vieţii  lui  MARCEL  Savin,  pe  tronul  Franţei  s-au  aflat 
următorii  regi:  Filip  IV  cel  Frumos  (1285-1314);  Ludovic  X  (1314-1316); 
Jean  I  Postumul  (noiembrie  1316);  Filip  V  cel  Lung  (1316-1322);  Carol  IV 
(1322-1328).  Aceşti  regi  au  aparţinut  dinastiei  Capetienilor.  A  urmat 

dinastia  de  Valois:  Filip  VI  (1328-1350);  Jean  II  cel  Bun  (1350-1364); 
Carol  V  cel  înţelept  (1364-1380). 

în  secolul  14,  în  timpul  domniei  regelui  Filip  IV  cel  Frumos,  au  fost 
făcuţi  primii  paşi  pe  drumul  întăririi  autorităţii  regale  şi  al  centralizării 
statale.  După  înfrângerile  franceze  din  prima  parte  a  Războiului  de  o  sută 
de  ani  (1337-1360)  purtat  împotriva  Angliei,  avântul  naţional  întruchipat 
de  Jeanne  d’Arc  a  permis  încheierea  victorioasă  a  îndelungatei 
confruntări. 

Moşierul  Reymond  Savin  din  Lyon  avea  împreună  cu  nevasta  lui, 
Adelaide,  doi  băieţi.  Fiul  cel  mare,  Thibaud,  avea  cu  2  ani  mai  mult  decât 
fratele  său,  MARCEL.  Thibaud  a  preluat  moşia  tatălui,  aflată  spre  est  de 
Lyon,  ocupându-se  de  vânzarea  produselor  agricole  şi  animaliere.  S-a 
căsătorit  la  23  de  ani  cu  Celeste,  o  fată  de  17  ani.  Au  avut  două  fete: 
Arielle  şi  Chenelle. 

MARCEL  a  dorit  să  ajungă  militar,  ca  bunicul  Antonine,  tatăl  mamei 
Adelaide.  A  cerut  să  fie  înrolat  la  16  ani,  după  terminarea  anilor  de 
învăţământ  general. 

S-a  căsătorit  la  25  de  ani  cu  Odette.  Fata  era  cu  9  ani  mai  tânără 
decât  el.  Au  avut  doi  copii.  Fiica  lor  se  numea  Annelise  şi  venise  pe  lume 
când  Odette  avea  18  ani.  Fratele  ei,  Pierre,  era  cu  3  ani  mai  mic  decât  ea. 

Annelise  s-a  măritat  la  17  ani  cu  militarul  Silvain,  un  tânăr  de  24  de 
ani.  Ea  a  dat  viaţă  la  doi  copii.  Fata  se  numea  Armelle,  iar  băiatul, 
Quennel. 

Pierre  a  ajuns  moşier.  Căsătorit  la  25  de  ani  cu  Diandra,  o 
domnişoară  de  18  ani,  a  devenit  tatăl  a  trei  băieţi:  Adrien,  Percival  şi 
Therron. 

Tatăl  lor,  MARCEL,  s-a  dovedit  a  fi  un  bun  militar.  Una  dintre  cele 
mai  importante  lupte  la  care  a  participat  a  fost  cea  de  la  Poitiers,  în  anul 
1356.  în  cadrul  acesteia,  fiul  lui  Eduard  III,  Prinţul  Negru  de  Wales,  l-a 
învins  şi  l-a  luat  prizonier  pe  regele  Franţei,  Jean  cel  Bun.  Armata 
engleză  a  luat  prizonieră  şi  o  mare  parte  din  nobilimea  franceză. 

Ofiţerul  MARCEL  Savin  a  scăpat  cu  viaţă  şi  nu  a  ajuns  prizonier  la 
englezi,  datorită  retragerii  rapide,  însoţit  de  o  parte  din  batalionul  său.  S- 
a  ascuns  fiecare  în  zonele  neocupate  de  englezi. 

MARCEL  s-a  retras  din  armată  în  anul  1360,  la  56  de  ani,  mutându- 
se  definitiv  la  moşia  lui  de  lângă  Lyon.  A  mai  trăit  8  ani  alături  de  Odette, 
credincioasa  lui  soţie,  bucurându-se  de  viaţa  simplă  de  la  ţară.  Moşia  lui 
era  vecină  cu  cea  pe  care  i-o  donase  lui  Pierre  cu  ani  în  urmă.  Nepoţii  lui, 
băieţii  lui  Pierre,  erau  milităroşi  din  fire  ca  bunicul  MARCEL. 

în  primăvara  anului  1368,  într-o  zi  ploioasă,  inima  lui  MARCEL  şi-a 
încetat  activitatea.  Omul  trecuse  prin  multe  peripeţii  în  timpul  carierei 
militare,  urmările  fiind  boala  de  inimă,  durerile  provocate  de  vechile 
fracturi  la  mâini  şi  picioare,  dar  şi  o  deformare  dureroasă  la  coloana 
vertebrală.  Trăise  64  de  ani,  mirându-se  de  ce  Dumnezeu  nu  îl  chema  în 
lumea  Lui.  Minunea  s-a  întâmplat,  MARCEL  a  scăpat  de  chinurile 
trupului,  iar  familia  l-a  îngropat  cu  toată  cinstea. 

Nina  Petre 
25  martie  2018 


Episodul  nr.9  -  SHUNO 

Norvegiana  SHUNO  RADILKEN  (1213-1288)  s-a  născut  intr-un  sat 
de  munte,  situat  la  baza  masivului  muntos  denumit  Glittertino.  La  o 
distanţă  de  câţiva  kilometri  de  străvechea  localitate  se  află  astăzi  oraşul 
Lom.  Cele  câteva  masive  muntoase  printre  care  se  află  şi  Glitterino  sunt 
despărţite  de  marile  lacuri  din  vestul  peninsulei  scandinave. 

Părinţii  lui  SHUNO  se  numeau  Radus  (tatăl)  şi  Ulro  (mama).  Cei  doi 
proveneau  din  două  triburi  diferite  de  strămoşi  vikingi.  Soţii  Radilken  au 
avut  cinci  copii,  adică  trei  fete  (SHUNO,  Sandik,  Urmi)  şi  doi  băieţi 
(Ruluke,  Radikos). 

Familia  lor  trăia  din  ce  le  oferea  pădurea  înconjurătoare.  Radus 
pleca  de  acasă  în  zori,  în  căutare  de  vânat  şi  lemne  pentru  foc.  Nevasta 
lui,  Ulro,  se  ocupa  de  pregătirea  hranei,  îşi  îngrijea  copiii,  iar  în  orele 
libere,  tăbăcea  piei  de  animale,  din  care  confecţiona  haine  de  iarnă. 
Copiii  au  crescut  obişnuiţi  de  mici  să  suporte  frigul,  clima  aspră  şi  să 
muncească  alături  de  părinţii  lor.  Cei  doi  băieţi,  deveniţi  vânători  iscusiţi, 
şi-au  găsit  neveste  în  alte  sate,  pe  care  le-au  adus  în  comunitatea  lor. 
Fetele  mai  mici,  Sandik  şi  Urmi,  au  reuşit  să  se  mărite  cu  băieţi  din  sat, 
întemeindu-şi  gospodării  şi  familii  numeroase. 

Fata  cea  mare,  SHUNO,  s-a  împrietenit  cu  o  bătrână  vindecătoare 
care  locuia  în  satul  din  care  fratele  ei  Ruluke  îşi  adusese  mireasa. 
SHUNO  făcuse  parte  din  grupul  de  peţitori  care  l-a  însoţit  pe  Ruluke  la 
casa  fetei  alese  de  el.  Fiind  adunată  acolo  toată  suflarea  satului,  unul 
dintre  flăcăi  a  pus  ochii  pe  SHUNO,  convingând-o  să  meargă  împreună  la 
şefa  satului  lor,  vrăjitoarea  Dutturhe.  Flăcăul  dorea  să  afle  dacă  SHUNO 
i-ar  fi  fost  bună  de  nevastă.  Bătrâna  vrăjitoare  a  privit  fata  drept  în  ochi, 
după  care  şi-a  întors  privirea  spre  flăcău  şi  a  dat  din  cap  în  semn  de 

negare.  Argumentele  femeii  au  fost  simple:  fata  adusă  în  coliba  ei  nu  avea 
har  de  nevastă,  ci  de  vrăjitoare,  ca  şi  ea.  îngrozit,  băiatul  a  luat-o  la  fugă, 
lăsând-o  pe  SHUNO  în  grija  bătrânei.  Aceasta,  cu  multă  răbdare,  i-a 
explicat  fetei  în  ce  consta  munca  ei  de  vindecătoare,  după  care  a  întrebat- 
o  dacă  doreşte  să  devină  vrăjitoare  ca  şi  ea.  Profund  nedumerită,  SHUNO 
i-a  cerut  timp  de  gândire  până  la  sfârşitul  ceremoniei  de  cununie  a 
fratelui  său.  în  zorii  zilei  următoare,  hotărârea  fetei  era  deja  luată:  avea 
15  ani,  nu  se  îndrăgostise  încă  de  niciun  băiat,  iar  viitorul  nu  i  se  părea 
prea  luminos  dacă  mai  rămânea  multă  vreme  în  casa  părinţilor.  Astfel  s-a 
întâmplat  că  alaiul  de  nuntă  a  plecat  fără  eroina  noastră. 

Cele  două  prietene,  SHUNO  şi  Dutturhe,  au  locuit  împreună  până  la 
moartea  bătrânei.  La  19  ani,  SHUNO  a  moştenit  coliba,  harul  şi 
priceperea  de  a  vindeca  oamenii.  Rămasă  singură,  şi-a  dat  seama  că  i-ar 
fi  trebuit  un  bărbat  care  să  o  apere  şi  să  o  ajute  la  treburi.  îndrăgostit 
nebuneşte,  un  băiat  din  sat  s-a  oferit  să  se  însoare  cu  ea,  promiţându-i 
iubire,  ajutor  şi  mulţi  copii.  Neavând  interdicţia  de  a-şi  forma  o  familie, 
SHUNO  a  acceptat  propunerea  lui  Nulro.  Au  trăit  împreună  până  la 
moartea  femeii,  care  a  survenit  pe  când  avea  deja  75  de  ani. 

Dintre  ceişapte7  copii  ai  lor  (patru  fete  şi  trei  băieţi),  doar  fata 
mijlocie  (Dutiki)  s-a  învoit  să  continue  meseria  mamei  sale.  încă  de  la 
vârsta  de  7  ani,  Dutiki  şi-a  ajutat  mama  la  prepararea  ceaiurilor, 
unsorilor  şi  prafurilor  necesare  tratării  bolnavilor.  Descântecele 
vindecătoare  erau  însoţite  de  mişcarea  unor  amulete  din  lemn  în  diferite 
direcţii  deasupra  trupului  fiecărui  bolnav.  Licorile  folosite  în  vindecare 
erau  amestecuri  de  ierburi  şi  fructe  de  pădure,  foarte  aromate  şi 
gustoase.  Cele  două  vrăjitoare  aveau  şi  obiceiul  de  a  recolta  răşină  de  pe 
trunchiurile  copacilor,  folosind-o  apoi  la  prepararea  unor  alifii. 

Viaţa  eroinei  noastre  a  fost  liniştită  şi  plină  de  satisfacţii.  Sufletul  ei 
generos  a  ajutat-o  să  vindece  mulţi  bolnavi,  salvându-i  de  la  o  moarte 
prematură.  Firea  ei  modestă  şi  comunicativă  a  făcut  să  fie  simpatizată  de 
toată  comunitatea.  Bărbatul  ei  devenise  şeful  satului,  femeia  neavând 
timp  să  discute  la  adunări  despre  necazurile  tuturor. 

Cei  trei  băieţi  ai  eroinei  noastre  au  plecat  în  alte  sate,  unde  şi-au 
găsit  neveste.  Dintre  fete,  doar  Dutiki  i-a  rămas  aproape  mamei  sale. 
Măritându-se  cu  un  flăcău  din  satul  lor,  şi-au  construit  o  colibă  alături  de 
cea  a  părinţilor  fetei.  Surorile  lui  Dutiki  au  plecat  din  sat,  la  fel  ca  şi  fraţii 
lor. 

Moartea  lui  SHUNO  a  survenit  din  cauza  unei  boli  de  plămâni,  de 
care  se  molipsise  tratând  mulţi  bolnavi.  Clima  aspră  şi  condiţiile  de  viaţă 

neprielnice  localnicilor  bolnavi  îi  secerau  pe  mulţi,  după  ce  treceau  de 
prima  tinereţe. 

Nina  Petre 
îg  ianuarie  2012 


COMENTARIUL  LUI  MIHAI 

„Protagonista  Shuno  a  avut  o  viaţă  deosebită,  care  mi-a  atras  atenţia, 
în  special  fiindcă  mi-am  format  impresia  că  viaţa  dumneaei  are  o 
legătura  cu  faptul  că  magia  vrăjitoarelor  a  apărut  în  viaţa  mea.  Impresia 
s-a  concretizat  prin  cuvintele  tale,  în  schimb  aşteptările  mi-au  fost 
depăşite  în  mod  pozitiv. 

Este  interesant  faptul  că  antecesorii  spirituali  de  care  am  aflat  până 
acum  au  jucat  rolul  de  frate  sau  soră  mare,  consider  că  reflectă  nivelul  de 
evoluţie  al  spiritului  care  mă  animă.  Felul  în  care  a  întâlnit-o  pe 
vindecătoarea  senioară  mi-a  plăcut  mult,  fiindcă  reflectă  eleganţa 
destinului,  un  aspect  divin  în  sinea  lui.  Decizia  imediată  a  lui  Shuno  a 
dovedit  siguranţa  de  sine  şi  caracterul  de  fier.  O  peţitoare  şi-a  găsit 
peţitoarea,  iar  mariajul  a  fost  cu  misiunea  sa  divină.  Patru  ani  mai  târziu, 
ştafeta  a  fost  preluată  de  ucenică,  care  urma  să  desăvârşească  ceea  ce  a 
început  bătrâna.  O  viaţă  deosebită!  Sunt  încântat  de  acest  antecesor 
remarcabil.” 

Mihai 
25  ianuarie  2012 


Episodul  nr.10  -  UGDUM 

Turcul  UGDUM  (1112-1168)  s-a  născut  în  localitatea  Konya,  pe 
vremea  dinastiei  turce  a  selgiucizilor. 

Această  dinastie  a  stăpânit  o  mare  parte  din  Orientul  Apropiat  în 
secolele  11  şi  12.  în  ultimii  ani  ai  secolului  11,  sultanatul  selgiucizilor  s-a 
fărâmiţat  în  mai  multe  regate  independente.  Sultanatul  de  Konya  a  fost 
întemeiat  de  Suleiman,  în  urma  achiziţiilor  teritoriale  făcute  în  dauna 
stăpânirii  bizantine  din  Anatolia.  Iniţial,  capitala  a  fost  la  Niceea 
(denumirea  actuală,  Iznik,  în  Turcia),  între  1081-1097,  iar  după  aceea,  la 
Iconium  (astăzi,  oraşul  Konya,  în  Turcia). 

La  data  naşterii  lui  UGDUM,  la  Konya  domnea  sultanul  Malik  Shah  I 
ibn  Kilic  Arslan  (1107-1116).  Succesorii  lui  la  tron  au  fost:  Rukn  ad-Din 
Masud  I  (1116-1156)  şi  Izz  ad-Din  Kilik  Arslan  II  (1156-1192). 

Negustorul  Bilal  din  Konya,  căsătorit  cu  doamna  Merve,  avea  doi 
băieţi.  UGDUM,  fiul  cel  mare,  era  cu  4  ani  mai  în  vârstă  decât  fratele  său, 
Yalcin.  în  comerţul  cu  ţesături  şi  bijuterii  practicat  de  Bilal  s-a  angrenat 
doar  fiul  cel  mare,  UGDUM. 

Yalcin  a  preferat  să  crească  vite  la  ţară  şi  să  le  vândă  în  zona  oraşului 
Konya.  Căsătorit  la  21  de  ani  cu  Nurten,  o  fetiţă  de  16  ani,  au  avut 
împreună  trei  fete:  Gulden,  Damla  şi  Giil. 

Băieţii  lui  Bilal  nu  au  avut  cu  cine  să  înveţe  carte.  Nici  banii  nu  erau 
importanţi.  Majoritatea  relaţiilor  comerciale  se  bazau  pe  schimbul  de 
mărfuri. 

De  la  9  ani,  UGDUM  şi-a  ajutat  tatăl  în  munca  lui,  călătorind  cu  o 
căruţă  de  la  o  localitate  la  alta,  temându-se  mereu  să  nu  fie  prădaţi  de 
hoţi.  Drumurile  erau  nesigure,  puţine  grupuri  de  negustori  reuşind  să 
scape  de  jafuri.  Din  nevoia  de  autoapărare  şi  de  salvare  a  mărfurilor, 
UGDUM  a  învăţat  de  la  tatăl  lui  să  lupte  corp  la  corp  sau  cu  pumnalul, 
ghioaga,  ciomagul.  Aveau  armele  ascunse  în  căruţă  la  fiecare  drum. 

S-a  căsătorit  la  20  de  ani  cu  o  fată  din  Konya.  Gamze  avea  17  ani 
când  a  ajuns  nevasta  lui  UGDUM.  Părinţii  ei  se  numeau  Yigit  (tatăl)  şi 
Bihter  (mama).  Yigit,  el  însuşi  comerciant,  s-a  asociat  cu  ginerele  lui  în 
comerţul  cu  ţesături  şi  alimente  de  strictă  necesitate.  Bihter  s-a  ocupat 
mult  de  nepotul  ei,  Umran,  născut  de  Gamze  la  19  ani.  Gamze  alerga 
toată  ziua  pe  la  casele  clienţilor  fideli,  purtând  mereu  un  cărucior 
încărcat  cu  alimente  şi  haine. 

Umran,  crescut  în  permanenta  frica  a  părinţilor  că  vor  fi  prădaţi  de 
hoţi,  a  preferat  să  ajungă  îngrijitor  de  cai,  potcovar  şi  vizitiu  pe  la 
reşedinţele  unor  oameni  bogaţi.  S-a  căsătorit  la  22  de  ani  cu  Kismet,  o 
fată  de  15  ani  pe  care  şi-o  dorise  enorm.  Au  avut  doi  copii.  Fata  lor  se 
numea  Cansu,  iar  băiatul,  Tayyip. 

UGDUM  a  trăit  doar  56  de  ani.  în  vara  anului  1168,  a  pornit  cu  o 
caravană  spre  ţinuturile  din  sudul  oraşului  în  căutare  de  produse  agricole 
şi  animaliere.  Erau  15  bărbaţi  în  total,  având  cu  ei  cai,  catâri  şi  căruţe  cu 
marfă.  Au  fost  atacaţi  de  hoţi  pe  un  drum  izolat  ce  străbătea  o  pădure. 
Lupta,  deosebit  de  dură,  s-a  soldat  cu  victime  în  ambele  tabere, 
învingătorii,  cei  câţiva  negustori  rămaşi  în  viaţă,  au  făcut  cale-întoarsă 
spre  oraş,  purtând  în  căruţe  trupurile  neînsufleţite  ale  camarazilor  de 
luptă.  Gamze  şi-a  primit  bărbatul  acasă  tocmai  bun  de  înmormântat. 

Nina  Petre,  21  mai  2018 

Episodul  nr.  1 1  -  AGNILA 


Episodul  spiritual  nr.il  o  are  ca  eroină  pe  AGNILA  DIMITRIEVNA. 
Viaţa  ei  s-a  desfăşurat  în  perioada  anilor  1020-1074  (secolul  11).  AGNILA 
s-a  născut  în  casa  tatălui  ei,  boierul  Dimitri  Aleksandrovici  din  Kiev,  unul 
dintre  slujitorii  de  încredere  ai  marelui  cneaz  Iaroslav  I  Vladimirovici  cel 
înţelept.  Astăzi,  oraşul  Kiev  se  află  pe  teritoriul  Ucrainei. 

în  secolele  6-9,  slavii  de  răsărit  au  ocupat  ţinuturile  dintre  Nipru, 
Dvina,  Oka  şi  Volga  Superioară,  creând  în  secolul  9  statul  vechi  rus,  cu 
centrul  la  Kiev.  în  expediţiile  lor  comerciale  şi  de  jaf,  vikingii  suedezi 
(varegii)  străbăteau  în  mod  curent  ţinuturile  slavilor  de  răsărit,  cu 
reşedinţa  la  Kiev. 

în  timpul  domniei  lui  Iaroslav  I  cel  înţelept  (1016-1018,  1019-1054), 
statul  Kievean  a  atins  apogeul  puterii.  în  anul  988,  creştinismul  în  haină 
liturgică  bizantină  a  ajuns  religie  de  stat.  Iaroslav  I  a  reunit  în  mâinile 
sale  întregul  cnezat  şi  l-a  înzestrat  cu  un  cod  de  legi.  După  moartea  sa, 
statul  din  Kiev  a  căzut  pradă  anarhiei.  Succesorul  său  la  tron  a  fost 
marele  cneaz  de  Kiev  Izislav  I  Iaroslavici  (1054-1068,  1069-1073,  1077- 
1078). 

Boierul  Dimitri  din  Kiev,  căsătorit  cu  doamna  Marinka  Davidovna, 
avea  doi  copii.  Fata,  AGNILA,  era  cu  5  ani  mai  în  vârstă  decât  fratele  ei, 
Oleg.  Cei  doi  fraţi  au  învăţat  limbi  străine  cu  negustori  sosiţi  din  Europa 
şi  Scandinavia.  AGNILA  ştia  să  citească  şi  să  discute  în  rusă,  suedeză  şi 
greacă.  Oleg  vorbea  bine  şi  în  latină. 

Pasionat  de  vânătoare,  haine  elegante  şi  bijuterii  scumpe,  Oleg  s-a 
orientat  spre  comerţul  naval  pe  apa  Niprului  cu  negustori  din  Kiev  şi  de 
la  malul  Mării  Negre.  S-a  căsătorit  la  28  de  ani  cu  domnişoara  Alenka,  o 
fată  de  16  ani.  Au  avut  împreună  două  fete:  Anna  şi  Boika. 

Ştiind  să  citească  în  alte  limbi,  AGNILA  cumpăra  de  la  diverşi 
negustori  sosiţi  în  Kiev  tot  ce  găsea,  scris  de  mână,  chiar  şi  literatură 
ştiinţifică,  din  care  nu  înţelegea  mare  lucru.  Pentru  personalitatea  ei 
deosebită,  era  foarte  important  să  cunoască  lumea  altor  ţări.  O  pasionau, 
mai  ales,  viaţa  şi  istoria  popoarelor  europene. 

La  19  ani,  s-a  căsătorit  cu  moşierul  Demian  Davidovici,  un  bărbat  de 
27  ani,  a  cărui  moşie  se  întindea  la  sud  de  Kiev,  cuprinzând  şi  o  parte  din 
malul  Niprului.  Fermecată  de  frumuseţea  naturii  de  la  ţară,  AGNILA  a 
acceptat  să  trăiască  mai  departe  în  conacul  soţului,  aflat  la  câţiva 
kilometri  distanţă  de  Nipru. 

Au  avut  un  singur  copil,  pe  fiul  lor,  Aleksei,  născut  de  AGNILA  pe 
când  avea  21  de  ani.  Socrii  ei,  Anna  şi  Anatoli,  oameni  bogaţi,  aveau 

moşia  lângă  cea  a  fiului  lor.  Demian  călătorea  mult,  fiind  ajutat  de 
cumnatul  Oleg,  fratele  AGNILEI,  să  îşi  vândă  cerealele  şi  blănurile  de  pe 
moşie.  îi  plăcea  mult  băutura,  obicei  bărbătesc  din  neamul  tatălui  său, 
mai  ales  rachiul  de  secară. 

Aleksei  a  primit  de  la  Demian  o  bucată  mare  de  moşie  la  vârsta 
majoratului.  Preocupat  intens  de  valorificarea  produselor  agricole  şi 
animaliere,  s-a  asociat  cu  unchiul  Oleg,  fratele  AGNILEI,  călătorind 
împreună  pe  uscat  şi  pe  apa  Niprului  spre  Marea  Neagră.  S-a  căsătorit  la 
25  de  ani  cu  Evdokia,  o  fată  de  17  ani.  Au  avut  două  fiice:  Anisia  şi 
Bogdana. 

AGNILA  îşi  iubea  foarte  mult  socrii.  îi  vizita  des,  în  fiecare  lună, 
fiindcă  erau  bătrâni,  bolnavi  şi  locuiau  doar  cu  cei  câţiva  servitori.  Satul 
se  afla  departe  de  conacul  lor.  Când  Demian  era  plecat  cu  treburile  lui 
negustoreşti,  AGNILA  călătorea  pe  cal,  fiind  însoţită  doar  de  un  servitor. 

împlinise  54  de  ani,  iar  drumurile  de  ţară,  mai  ales  când  treceau  prin 
păduri,  erau  din  ce  în  ce  mai  nesigure.  Se  formaseră  cete  de  hoţi 
provenind  din  ţărani  fugiţi  de  pe  moşiile  unor  boieri.  Ajunseseră 
criminali  periculoşi,  de  care  se  temeau  toţi  călătorii,  mai  ales  cei  bogaţi, 
în  luna  august  a  anului  1074,  AGNILA  pornise  din  zori  la  drum,  însoţită 
de  un  paznic  al  conacului.  Mergeau  pe  cai,  grăbindu-se  să  ajungă  până  la 
prânz  unde  locuiau  socrii  ei.  Traversând  o  pădure  deasă,  unde  drumul 
era  foarte  îngust,  au  fost  înconjuraţi  de  câţiva  indivizi  zdrenţăroşi, 
înarmaţi  cu  săbii  scurte.  L-au  ucis  imediat  pe  însoţitorul  AGNILEI,  iar  pe 
ea  au  aruncat-o  la  pământ,  au  lovit-o  în  cap,  i-au  furat  bijuteriile,  apoi  au 
dispărut  în  pădure.  Neavând  cine  să  îi  acorde  primul  ajutor,  femeia  s-a 
stins  din  viaţă,  din  cauza  hemoragiei  puternice  din  zona  capului. 

Nina  Petre 
19  iunie  2018 


Episodul  nr.12  -  ONARDU 

Episodul  spiritual  nr.12  îl  are  ca  erou  pe  argentinianul  ONARDU. 
Viaţa  lui  s-a  desfăşurat  în  perioada  anilor  916-945  (secolul  10).  ONARDU 
s-a  născut  într-un  trib  de  indieni  puelcho  nomazi,  care  trăiau  în  principal 
din  vânătoare.  La  data  naşterii  lui  ONARDU,  comunitatea  tribală  era 
aşezată  pe  malul  fluviului  Rio  Negro  (denumire  spaniolă),  în  nordul 
regiunii  Rio  Negro,  unde  astăzi  se  află  oraşul  argentinian  Negro  Muerto. 

Caique,  tatăl  lui  ONARDU,  îndeplinea  funcţia  de  şef  al  comunităţii, 
având  în  grija  lui  peste  30  de  oameni.  Annahi,  nevasta  lui  Caique,  dăduse 
viaţa  la  şapte  copii,  trei  fete  şi  patru  băieţi.  Şase  dintre  ei  au  murit  de 
mici,  având  boli  grave  sau  fiind  ucişi  de  animalele  agresive.  Unicul 
supravieţuitor  a  fost  ONARDU. 

Băiatul  s-a  căsătorit  la  20  de  ani  cu  Jasy,  o  fetiţă  de  15  ani.  Au  avut 
împreună  doi  băieţi.  Pe  Inti,  mama  lui  l-a  născut  la  18  ani.  După  2  ani,  a 
sosit  şi  fiul  cel  mic,  Amadu. 

Principalul  obiect  de  vânătoare  şi  principala  sursă  de  hrană  era 
guanaco,  o  rudă  sălbatică  a  lamei,  înzestrată  cu  o  iuţeală  deosebită.  La 
vânătoarea  de  guanaco,  bărbaţii  aruncau  arma  numită  bolas.  Aceasta  era 
formată  din  două  sau  trei  pietre  rotunde,  cusute  în  săculeţe  de  piele  şi 
prinse  de  capetele  unei  curele  sau  sfori  lungi.  Vânătorul  rotea  bolasul  în 
jurul  capului  şi  îl  arunca  în  direcţia  animalului,  încercând  să-i  împiedice 
picioarele  sau  să  i-1  înfăşoare  în  jurul  gâtului. 

Locuinţele  sătenilor  erau  construite  din  pari  peste  care  se  aflau 
întinse  piei  de  guanaco.  Oamenii  purtau  îmbrăcăminte  de  piele, 
prelucrată  cu  multă  iscusinţă.  îmbrăcămintea  bărbaţilor  era  formată 
dintr-o  mantie  lungă  de  blană,  strânsă  în  talie  cu  o  cingătoare.  Femeile  se 
acopereau  peste  şolduri  cu  bucăţi  de  piele,  iar  pe  umeri  purtau  o  mantie 
asemănătoare  cu  cea  a  bărbaţilor.  Mantia  o  prindeau  sub  bărbie  cu  spinul 
unei  plante  ţepoase. 

încălţămintea  se  făcea  jupuind  pielea  de  pe  picioarele  guanacilor, 
apoi  o  trăgeau  crudă  pe  propriile  picioare,  până  la  genunchi,  şi  o  lăsau  să 
se  usuce.  în  felul  acesta,  pielea  lua  forma  piciorului  omenesc.  Mai  târziu, 
fără  să  o  scoată  de  pe  picior,  o  tăiau  în  dreptul  vârfului  degetelor  şi  o 
coseau.  Iarn  sau  pe  vreme  umedă,  îmbrăcau  peste  aceste  încălţări  moi  un 
fel  de  cizme  de  piele. 

Comunitatea  satului  era  formată  din  perechi  căsătorite,  plus 
descendenţii  lor.  Perechile  erau  legate  prin  rudenie  de  sânge.  Autoritatea 
căpeteniei  obştii  (şeful  de  trib)  se  mărginea  la  organizarea  deplasărilor  şi 
a  vânătorii.  Vânătoarea  avea  un  caracter  colectiv,  iar  căpetenia  participa 
împreună  cu  ceilalţi  bărbaţi.  Membrii  tribului  avea  credinţe  animiste 
evoluate,  care  accentuau  cultul  rudelor  decedate. 

ONARDU  avea  23  de  ani,  când  tatăl  său,  căpetenia  Caique,  a  murit  la 
o  vânătoare  de  guanaco.  în  mod  firesc,  importanta  funcţie  i-a  revenit 
fiului  celui  decedat.  ONARDU  şi-a  primit  funcţia  cu  multă  demnitate, 
jurând  în  faţa  tuturor  că  va  fi  o  căpetenie  la  fel  de  bună  ca  tatăl  său.  A 
trăit  doar  29  de  ani. 

A  murit  la  o  vânătoare  de  guanaco,  la  fel  ca  regretatul  Caique.  Sfoara 
prevăzută  cu  pietre  a  unui  vânător  din  apropierea  lui  s-a  rupt,  iar  pietrele 
l-au  lovit  puternic  în  cap.  A  decedat  pe  drumul  de  întoarcere  spre  casa 
lui.  A  fost  îngropat  în  pădure,  cu  îmbrăcămintea  obişnuită,  groapa  fiind 
acoperită  cu  pământ  şi  multe  pietre. 

în  urma  lui  au  rămas  văduva  Jasy,  de  numai  24  de  ani,  şi  cei  doi  fii  ai 
lor.  Inti  avea  6  ani,  iar  Amadu,  4  ani.  Au  trăit  mai  departe  cu  ajutorul 
celorlalţi  săteni. 

Nina  Petre 
4  august  2018 


Episodul  nr.13  -  KNUD 

Norvegianul  KNUD  (803-849)  s-a  născut  în  localitatea  portuară 
Egersund,  situată  în  sud-vestul  peninsulei  Scandinavia,  în  vecinătatea 
ţărmului  Marii  Nordului. 

La  acea  vreme,  statul  norvegian  nu  era  constituit.  încă  din 
antichitate,  laponii  au  fost  alungaţi  spre  nord  de  către  numeroase  triburi 
germanice  sosite  din  zona  Mării  Baltice.  Populaţiile  acestor  triburi  purtau 
numele  de  vikingi.  Navigatori  deosebit  de  pricepuţi  şi  neînfricaţi,  vikingii 
au  întreprins  în  secolele  8-11  îndrăzneţe  expediţii  de  jaf  pe  coastele 
Angliei,  Franţei,  Islandei,  Groenlandei,  Americii  de  Nord  şi  chiar  ale 
Mării  Mediterane. 

Părinţii  lui  KNUD  se  numeau  Baard  şi  Signe.  Baard  era  marinar 
viking,  obişnuit  să  plece  în  lungi  călătorii,  de  unde  se  întorcea  cu  prăzi 
bogate.  Signe,  femeie  harnică,  bună  gospodină,  dăduse  viaţă  la  două  fete 
şi  doi  băieţi.  Au  murit  în  primele  luni  de  viaţă  ambele  fetiţe  şi  unul  dintre 
băieţi.  Supravieţuitorul  familiei,  KNUD,  a  crescut  voinic,  neînfricat  şi 
dornic  de  muncă.  Ştiinţă  de  carte  nu  a  avut.  De  la  5  ani,  tatăl  lui  l-a 
antrenat  pentru  lupte  corp  la  corp  şi  cu  armele  folosite  de  bărbaţii  din 
sat.  Căpetenia  satului,  războinicul  Wollert,  l-a  remarcat,  iar  la  16  ani  şi  l-a 
luat  drept  paznic  în  timpul  călătoriilor  şi  al  situaţiilor  periculoase,  când  la 
hotare  se  arătau  musafiri  nedoriţi. 

KNUD  s-a  căsătorit  la  26  de  ani  cu  Thyra,  o  fată  de  16  ani.  Ea  a  dat 
viaţa  la  trei  copii.  Pe  fiica  lor,  Sigfrid,  a  născut-o  la  18  ani.  Fiul  cel  mare, 
numit  Kaare,  a  sosit  după  2  ani  de  la  naşterea  surorii  lui.  Fiul  cel  mic, 
Kjell,  avea  cu  3  ani  mai  puţin  decât  Kaare. 

Socrul  lui  KNUD,  marinarul  Svend,  călătorise  mult  în  tinereţe.  La  50 
de  ani,  arăta  ca  un  om  bătrân.  Gunn,  nevasta  lui,  îşi  adora  fiica  şi  nepoţii. 

Sigfrid  s-a  măritat  la  16  ani  cu  gospodarul  Varg,  un  băiat  de  19  ani. 
Au  avut  împreună  trei  băieţi:  Thor,  Viggo  şi  Stein. 

Kaare,  ajuns  luptător  după  moartea  tatălui  său,  s-a  căsătorit  la  20  de 
ani  cu  Hedda,  o  fată  de  15  ani.  Au  avut  două  fiice:  Alva  şi  Kari. 

Fiul  cel  mic,  Kjell,  ajuns  negustor  pe  mare,  s-a  căsătorit  la  23  de  ani 
cu  Froya,  o  fată  de  17  ani.  Ea  a  născut  două  fetiţe:  Hulda  şi  Kaja. 

KNUD  a  călătorit  de  3  ori  pe  apă,  fiind  luat  în  Normandia  de 
luptătorii  plecaţi  pentru  jaf  şi  cucerire  de  noi  teritorii.  în  rest,  a  rămas  în 
sat,  fiind  mare  nevoie  de  el. 

în  perioada  adolescenţei,  a  învăţat  să  confecţioneze  arme  de  luptă  în 
atelierul  unchiului  Sindre,  fratele  tatălui  său.  La  21  de  ani,  şi-a  amenajat 
propriul  atelier  de  fierărie.  Armele  făcute  de  el  serveau  luptătorilor 
vikingi  atât  pe  uscat,  pentru  apărarea  satului  de  năvălitorii  care  se  iveau 
în  fiecare  an,  cât  şi  în  luptele  de  pe  mare  şi  în  cele  de  pe  teritoriile  unde 
năvăleau  şi  ei. 

KNUD  confecţiona  săbii,  topoare,  securi,  lănci,  săgeţi  pentru  arc, 
cuţite  curbate.  Mai  făcea  şi  scuturi  din  fier,  piele  sau  lemn,  coifuri  din 
piele  sau  fier,  haine  de  zale.  Sabia  vikingă  făcută  din  fier  era  lungă,  lată  şi 
avea  două  tăişuri.  Toporul  de  luptă  avea  coada  lungă  şi  tăişul  lat.  Haina 
de  zale  era  purtată  de  căpetenia  războinicilor  vikingi. 

KNUD  a  avut  nenumărate  ocazii  să  lupte  cu  armele  făcute  de  el.  Una 
dintre  încăierările  cu  cete  de  barbari  năvălitori  i-a  fost  fatală.  Avea  46  de 
ani,  când  un  războinic  necunoscut,  sosit  pe  mare  cu  mai  mulţi  camarazi, 
l-a  lovit  în  cap  cu  o  ghioagă,  aruncându-1  la  pământ.  Moartea  a  survenit 
la  câteva  minute  după  lovire.  Barbarii  au  fost  alungaţi  de  ceilalţi  luptători 
din  sat,  iar  ceea  ce  mai  rămăsese  din  voinicul  KNUD  a  fost  îngropat 
împreună  cu  armele  lui  obişnuite. 

Nina  Petre 
3  septembrie  2018 


Episodul  nr.14  -  ODIRE 

Spaniola  ODIRE  ITURIZ  (721-774)  s-a  născut  în  oraşul  Cordoba 
(Cordova),  situat  în  sudul  Peninsulei  Iberice.  Coasta  meridională  a 
peninsulei  a  fost  ocupată  de  arabi  între  anii  711-718.  Ei  au  pus  bazele 
unui  emirat  independent  cu  capitala  în  Cordoba. 

Soţii  Ituriz  din  Cordoba,  Tejano  şi  Beatriz,  aveau  două  fiice.  ODIRE 
era  cu  3  ani  mai  mică  decât  sora  ei,  Brisia.  Părinţii  lor,  oameni  cu 
posibilităţi  financiare  modeste,  nu  le-au  adus  profesori  acasă  pentru  a  le 
da  ştiinţă  de  carte.  Tatăl  lor,  Tejano,  trudea  ca  marinar  pe  corăbii 
marocane,  unde  munca  era  grea,  periculoasă  şi  prost  retribuită.  Din  banii 
aduşi  sporadic  de  Tejano,  Beatriz  şi-a  crescut  fetele. 

Pe  Brisia  a  luat-o  de  nevastă  la  17  ani  negustorul  arab  Omram,  un 
bărbat  cu  8  ani  mai  în  vârstă  decât  ea.  Au  avut  trei  băieţi:  Salim,  Usman 
şi  Zawar. 

ODIRE  s-a  măritat  la  16  ani  cu  marinarul  arab  Makram,  un  tânăr  de 
22  ani.  Părinţii  lui  locuiau  în  Maroc.  Mahmud,  tatăl  lui  Makram,  era 
negustor  de  sclavi.  Asmaa,  mama  lui  Makram,  a  decis  să  se  mute  în 
Cordoba  pentru  a  fi  aproape  de  fiul  lor.  Mai  avuseseră  un  băiat,  care 
fusese  ucis  la  14  ani  într-o  luptă  de  stradă. 

La  19  ani,  ODIRE  a  născut-o  pe  Hadil,  iar  la  22  de  ani  a  sosit  şi  fiul 
ei,  Navid. 

Avea  27  de  ani,  când  a  rămas  văduvă,  Markam  fiind  ucis  pe  o  corabie 
atacată  de  piraţi.  Hadil  abia  împlinise  8  ani,  iar  Navid,  5  ani.  Cele  două 
bunici  ale  copiilor,  Beatriz  şi  Asmaa,  s-au  ocupat  mult  de  ea  şi  de  cei  doi 
nepoţi.  Au  ajutat-o  să  îşi  revină  din  şocul  pierderii  soţului  şi  să  trăiască 
mai  departe. 

ODIRE  a  lucrat  ca  servitoare  în  diverse  case  ale  unor  arabi  bogaţi, 
până  când  şi-a  văzut  copiii  la  rostul  lor.  A  fost  cerută  în  căsătorie  de  doi 
negustori,  dar  i-a  refuzat,  nedorind  să  îşi  complice  viaţa. 

Hadil  s-a  măritat  devreme,  la  15  ani,  cu  negustorul  arab  Tarek,  un 
tânăr  de  21  ani.  Au  avut  o  fiică,  Rabab,  şi  un  fiu,  Rauf. 

Navid  a  ajuns  marinar,  la  fel  ca  tatăl  său.  S-a  căsătorit  la  25  de  ani  cu 
spaniola  Esteva,  o  fată  de  17  ani.  Au  avut  patru  copii.  Fetele  se  numeau 
Chaya  şi  Erlene,  iar  băieţii,  Râul  şi  Teyo. 

Nina  Petre 
1  octombrie  2018 


Episodul  nr.15  -  BAHIJ 

Marocanul  BAHIJ  (612-674)  s-a  născut  la  moşia  părinţilor  lui, 
situată  la  sud  de  oraşul  Casablanca.  în  timpul  vieţii  lui,  Marocul  s-a  aflat 
sub  dominaţie  bizantină. 

Părinţii  lui  BAHIJ  proveneau  din  satul  de  lângă  moşie,  locuitorii 
fiind  de  origine  berbera-sloh.  Tatăl  lui  BAHIJ,  numit  Tiljad,  deţinea 
funcţia  de  staroste,  având  în  subordinea  sa  mai  multe  sate  din  zona 
litoralului  Oceanului  Atlantic.  în  dialectul  berber-sloh,  starostele  se 
numea  mukaddam  sau  amgar. 

Nevasta  lui  Tiljad,  numită  Rula,  dăduse  viaţa  la  doi  băieţi.  BAHIJ, 
fiul  cel  mare,  avea  cu  5  ani  mai  mult  decât  Azref.  Fratele  Azref,  plecat  pe 
Mediterana  la  16  ani,  a  murit  la  18  ani  într-un  naufragiu.  Nu  era  căsătorit 
şi  nu  avea  copii. 

Rămas  singur  la  părinţi,  BAHIJ  a  învăţat  acasă  limbile  latină  şi 
greacă  pentru  a  se  putea  înţelege  cu  negustorii  sosiţi  din  Europa.  A 
muncit  pe  moşie  de  la  8  ani,  dorind  să  înveţe  toate  lucrările  de 
agricultură,  pomicultură,  pescuit  şi  creşterea  vitelor.  Tatăl  lui  avea  un 
teren  agricol  imens,  pe  care  ţăranii  săraci  cultivau  orz,  grâu  dur  şi  diverse 
legume.  Livada  producea  măslini,  fructe,  iar  via  rodea  anual,  cu  soiuri 
bune  de  struguri. 

Vasele  de  lut  în  care  se  păstra  mâncarea  erau  făcute  de  olarii  satului. 
Covoarele,  prelucrarea  pieilor  şi  ţesutul  stofelor  de  lână  intrau  în 
atribuţiile  femeilor. 

BAHIJ  avea  21  de  ani,  când  i-a  murit  tatăl,  din  cauza  unei  boli  de 
ficat.  Obştea  satelor  din  jur  i-a  încredinţat  lui  BAHIJ  funcţia  de  staroste. 
Singur  la  părinţi,  a  moştenit  întreaga  moşie,  mama  lui  nefiind  în  stare  să 
se  ocupe  de  toate  lucrările. 

La  24  de  ani,  BAHIJ  s-a  căsătorit  cu  Debira,  o  fată  de  16  ani.  Părinţii 
ei,  Zugay  (tatăl)  şi  Eya  (mama),  erau  agricultori  pe  moşia  lui  BAHIJ.  La 
19  ani,  Debira  a  născut-o  pe  fiica  lor,  Bakra,  unicul  copil.  Bakra  s-a 
căsătorit  la  17  ani  cu  negustorul  Sadden,  un  tânăr  de  22  ani.  Au  avut 
împreună  o  fiică,  Adj an,  şi  un  fiu,  Tiljad. 

BAHIJ  a  murit  la  62  de  ani,  când  blestemul  unor  ţărani  săraci  i-a 
oprit  activitatea  inimii. 

Nina  Petre 
2  noiembrie  2018 


Episodul  nr.16  -  RASIMA 

Turkmena  RASIMA  (503-551)  s-a  născut  într-o  comunitate  tribală 
aşezată  într-o  zonă  din  sudul  actualei  ţări  Turkmenistan,  aproape  de 
locul  unde  a  fost  construit  oraşul  Aşhabad,  capitala  ţării. 

Tatăl  RASIMEI,  luptătorul  Eziz,  era  căsătorit  cu  Ayna,  o  femeie 
harnică,  mamă  a  trei  copii.  Primul  născut,  RASIMA,  o  fetiţă  voinică  şi 
frumoasă,  a  supravieţuit  şi  a  crescut  mare.  Fraţii  mai  mici,  Yusup  şi  Azat, 
au  murit  înainte  de  a  împlini  3  ani,  având  boli  grave. 

RASIMA  fusese  promisă  după  naştere  părinţilor  unui  băiat  de  8  ani 
numit  Suleyman.  La  15  ani,  Suleyman  a  rămas  orfan  de  ambii  părinţi. 
Oamenii  fuseseră  ucişi  de  un  grup  de  războinici  sosiţi  dinspre  sud.  Când 
RASIMA  avea  14  ani,  Suleyman  le-a  cerut  părinţilor  ei  să  îşi  respecte 
promisiunea.  Nunta  s-a  organizat  în  scurtă  vreme,  iar  fata  a  ajuns 
nevasta  curajosului  luptător  Suleyman. 

Tatăl  ei,  căpetenia  Eziz,  organiza  incursiuni  armate  în  regiunile 
învecinate.  Toţi  bărbaţii  satului  apţi  de  luptă  se  transformau  la  comanda 
lui  Eziz  în  luptători  dornici  să  captureze  sclavi  şi  diverse  valori.  Eziz  îşi 
lua  cea  mai  mare  parte  din  pradă,  iar  restul  era  împărţit  între  ceilalţi 
luptători.  Majoritatea  sclavilor  erau  vânduţi  la  Hiva,  Buhara  şi  Kokand, 
iar  ceilalţi  erau  folosiţi  ca  forţă  de  muncă  în  gospodării. 

RASIMA  a  dat  viaţă  la  patru  copii.  La  fel  ca  mama  ei,  a  avut  parte  de 
unul  singur.  Primul  băiat,  un  băieţel  simpatic  numit  Mergen,  a  apărut 
când  mama  lui  avea  17  ani.  Au  decedat  la  vârste  mici  doi  băieţi  şi  o  fetiţă. 

Mergen  a  ajuns  şi  el  un  bun  luptător,  cu  şansa  de  a  prelua  funcţia  lui 
Eziz  după  moartea  acestuia.  Căsătorit  la  19  ani  cu  Nyazik,  o  fetiţă  de  16 
ani,  au  avut  împreună  trei  copii.  Un  băiat  şi  o  fetiţă  au  murit  după 
naştere.  Ayna,  fetiţa  care  purta  numele  bunicii  Ayna,  a  supravieţuit. 

Mersul  necruţător  al  istoriei  turkmenilor  din  sud  a  făcut  în  aşa  fel  ca 
şeful  satului,  Eziz,  să  moară,  iar  fiul  său,  Mergen,  să  nu  îi  poată  lua 
funcţia.  în  anul  551,  suveranul  Chosroe  (531-579),  dornic  să  îşi  extindă 
Imperiul  Sasanid,  şi-a  trimis  o  armată  să  cucerească  teritoriul  sudic  al 
turkmenilor.  Mica  trupă  de  luptători  condusă  de  Eziz  a  fost  măcelărită, 
întregul  sat  a  fost  incendiat  şi  toţi  locuitorii,  ucişi.  Mergen  a  scăpat  cu 
viaţă,  deoarece  fugise  spre  nord  cu  nevasta  şi  copilul,  ascunzându-se  în 
satele  izolate  din  deşertul  Karakum.  RASIMA  a  fost  ucisă  şi  ea,  ca  toate 
femeile  din  sat. 

Nina  Petre 
13  decembrie  2018 

Episodul  nr.17  -  NAVID 


Etiopianul  NAVID  (400-464)  s-a  născut  în  străvechiul  oraş  Aksum, 
reşedinţa  regilor  ce  conduceau  Regatul  Aksum.  Acest  oraş  aparţine  astăzi 
provinciei  Tigray,  aflată  în  zona  de  nord-est  a  Etiopiei. 

Etiopia  este  ţara  africană  cu  cea  mai  veche  fiinţă  statală 
independentă.  în  antichitate,  populaţia  Etiopiei  a  fost  influenţată  de 
civilizaţiile  egipteană  şi  elenistică.  în  secolul  1  d.Hr.  a  luat  naştere  în  estul 
Etiopiei  Regatul  Aksum.  Epoca  sa  de  glorie  a  fost  în  secolele  4  şi  5. 
Creştinismul  sub  formă  monofizită  a  ajuns  religie  de  stat  în  secolul  4. 
Regatul  Aksum  (Axum)  a  avut  un  rol  important  în  adoptarea 
creştinismului  monofizit  şi  în  crearea  alfabetului  etiopian.  Cultura 
etiopiană  este  singura  din  Africa  de  la  sud  de  Sahara  care  foloseşte 
scrisul.  Vechii  locuitori  ai  Regatului  Aksum  şi-au  format  o  scriere 
proprie,  pe  baza  unei  scrieri  aduse  din  Arabia  de  Sud. 

Regiunea  în  care  s-a  născut  eroul  nostru  era  populată  de  triburi 
numite  „tigrai”.  Ocupaţia  lor  principală  era  agricultura  şi  creşterea 
vitelor. 

Tatăl  lui  NAVID  se  numea  Yetsak.  Omul  avea  o  caravană  formată 
din  două  cămile  şi  trei  catâri,  pe  spinările  cărora  aducea  produse  agricole 
şi  animaliere  de  la  ţară,  necesare  locuitorilor  din  oraşul  Aksum.  Nevasta 
lui  Yetsak,  harnica  Zudit,  dăduse  naştere  la  trei  băieţi. 

Fiul  cel  mare,  Benţti,  ajuns  negustor  şi  bun  gospodar,  s-a  căsătorit  la 
22  de  ani  cu  Hayl,  o  fetiţă  de  16  ani.  Au  avut  împreună  doi  băieţi:  Ared  şi 
Dahay. 

Sayfa,  fiul  cel  mic,  a  murit  la  vârsta  de  5  ani,  din  cauza  unei 
muşcături  de  şarpe. 

întreaga  familie  practica  religia  creştină  monofizită.  NAVID  s-a 
arătat  de  mic  foarte  mult  atras  de  rugăciunile  părinţilor.  La  vârsta  de  8 
ani,  a  fost  luat  pentru  îndrumare  religioasă  de  către  unchiul  Abrak, 
fratele  tatălui  Yetsak,  unul  dintre  preoţii  monofiziţi  din  Aksum. 

Băiatul  avea  21  de  ani,  când  a  murit  unchiul  Abrak.  Acesta  i-a  lăsat 
ca  moştenire  spirituală  nepotului  NAVID  funcţia  lui  de  preot  creştin 
monofizit.  NAVID  şi-a  preluat  funcţia,  care  îl  obliga  să  nu  se  căsătorească 
şi  să  meargă  anual  în  pelerinaje  prin  ţară  pentru  îndrumarea 
credincioşilor  spre  fapte  bune  şi  găsirea  de  noi  adepţi. 

Monofizismul  este  o  erezie  a  creştinismului  antic.  El  admite  în 
Cristos  doar  natură  divină,  nu  şi  pe  cea  umană.  în  secolul  6  au  apărut 

multe  biserici  monofizite  în  Etiopia  şi  în  alte  ţări.  Există  şi  astăzi  astfel  de 
biserici  în  Egipt,  Etiopia,  Siria,  Armenia. 

Preotul  NAVID  a  călătorit  mult  în  jumătatea  nordică  a  ţării.  A 
cunoscut  viaţa  agricultorilor,  a  căror  muncă  era  deosebit  de  grea.  Ei 
obţineau  recolte  bogate,  folosind  unelte  agricole  primitive.  Obişnuiau  să 
cultive  grâu,  orz,  mei,  ardei  roşu,  varză,  ceapă,  in,  cafea.  Ca  pomi 
fructiferi,  aveau  portocali,  lămâi  şi  bananieri.  Creşteau  în  gospodărie  oi, 
capre,  zebu,  cămile,  catâri  şi  asini. 

Cultul  creştin  monofizit  avea  multe  particularităţi.  Preotul  NAVID 
dansa  în  jurul  altarului  în  acompaniament  de  tobe  şi  de  alte  instrumente. 

La  64  de  ani,  preotul  NAVID  încă  mai  ţinea  slujbe,  deşi  se  simţea  din 
ce  în  ce  mai  obosit.  Avea  necazuri  cu  inima,  din  cauza  vieţii  zbuciumate 
pe  care  o  dusese  timp  de  43  de  ani.  A  decedat  într-o  noapte  de  vară,  în 
anul  464. 

Nina  Petre 
6  februarie  2019 


Episodul  nr.18  -  DAGRUN 

Episodul  spiritual  nr.18  o  are  ca  eroină  pe  DAGRUN.  Ea  a  trăit  în 
perioada  anilor  311-363  (secolul  4).  S-a  născut  într-o  comunitate  de 
laponi  aşezată  în  apropierea  ţărmului  Oceanului  Atlantic.  Astăzi,  putem 
identifica  zona  respectivă  în  regiunea  Nordland,  teritoriu  situat  în  vestul 
Norvegiei. 

Jarl  şi  Gry,  părinţii  lui  DAGRUN,  aveau  doi  copii.  DAGRUN  era  cu  6 
ani  mai  în  vârstă  decât  fratele  ei,  Truls.  Acesta,  căsătorit  la  18  ani  cu  Eir, 
o  fată  de  15  ani,  a  avut  împreună  cu  ea  un  băiat,  numit  Caj. 

DAGRUN  a  ajuns  la  14  ani  nevasta  gospodarului  Njal,  un  flăcău  de 
19  ani,  fiul  gospodarului  Geir.  Mama  lui  se  numea  Hildur. 

DAGRUN  a  născut  un  singur  copil,  pe  micuţul  Alv,  pe  când  avea  18 
ani.  Alv  s-a  căsătorit  la  21  de  ani  cu  Gull,  o  fetiţă  de  15  ani.  Au  avut  un 
singur  copil,  pe  fiica  lor,  Hege. 

Principalele  surse  de  hrană  ale  locuitorilor  satului  o  reprezentau 
pescuitul  şi  vânătoarea.  Sătenii  aveau  o  turmă  de  reni  argintii,  singura  lor 
avere.  Bărbaţii  se  ocupau  de  turmă  sau  plecau  prin  împrejurimi  după 
vânat.  Femeile  preparau  hrana  şi  vedeau  de  copii.  Bătrânii  ciopleau  în 
corn  sau  în  os  ciudate  obiecte  de  cult  sau  de  podoabă. 

Urletele  câinilor  vesteau  apropierea  haitelor  de  lupi  sau  a  câte  unui 
urs  polar.  Creşterea  şi  domesticirea  renilor  era  o  ocupaţie  dificilă.  Pentru 
foc,  sătenii  foloseau  turba  şi  resturile  corăbiilor  care  se  zdrobeau  de 
stâncile  ţărmului. 

Locuitorii  satului  în  care  trăia  DAGRUN  aveau  statura  înaltă,  erau 
puternici,  părul  negru  îl  purtau  lung  şi  aveau  ochii  de  culoare  închisă. 
Lupta  grea  cu  viaţa  îi  călise.  întreaga  lor  înfăţişare  arăta  dârzenie  şi 
cutezanţă.  Trăsăturile  feţei  erau  armonioase,  dar  aspre,  iar  privirea  trăda 
încordarea  omului  silit  să  se  bazeze  numai  pe  puterile  lui. 

Locuinţa  lui  DAGRUN,  asemănătoare  cu  celelalte  din  sat,  era 
construită  din  bârne  şi  scânduri  acoperite  cu  noroi  de  turbă.  Lipseau 
ferestrele.  Singura  deschizătura  era  folosită  ca  loc  de  acces  spre  interior, 
în  general,  sătenii  erau  cinstiţi,  blânzi  şi  ospitalieri. 

Aveau  credinţe  cu  origini  extrem  de  îndepărtate,  care  au  trecut  în 
datină  şi  au  devenit  un  fel  de  legi  nescrise.  Prin  credinţe  şi  superstiţii, 
laponii  se  străduiau  să  armonizeze  existenţa  lor  cu  elementele  naturii. 
Aveau  credinţe  animiste,  personificând  animale  şi  elemente  ale  naturii. 
Aveau  şi  credinţa  în  metempsihoză.  însufleţirea  după  moarte, 
reîncarnarea  într-un  animal  erau  cuprinse  şi  în  riturile  funerare. 

înhumarea  se  făcea  la  mică  adâncime,  iar  mormântul  se  acoperea  cu 
o  movilă  de  pietre.  în  mormânt  se  aşezau  obiectele  uzuale  ale  celui 
decedat  pentru  ca  în  noua  lui  viaţă  să  nu  ducă  lipsă  de  cele  necesare. 
Sătenii  credeau  că  sufletele  celor  morţi  rămâneau  în  preajma  aşezărilor, 
pe  lângă  familii,  asistând  la  traiul  lor  cotidian. 

La  ceremoniile  de  botez,  căsătorie,  înmormântare,  slăvirea  zeilor 
protectori  sau  la  serbarea  Anului  Nou,  se  auzeau  glasuri  vesele  sau 
tânguitoare,  aşa  cum  era  datina.  Având  o  voce  frumoasă  şi  o  bună 
memorie,  DAGRUN  nu  lipsea  niciodată  din  corul  femeilor  care 
înfrumuseţau  ceremoniile.  Mai  ales  la  cumpăna  dintre  ani,  cea  pe  care  o 
sărbătoreau  laponii,  DAGRUN  venea  mereu  cu  noi  cântece  şi  urâturi, 
datorate  imaginaţiei  deosebite  pe  care  o  avea. 

Glasul  femeii  s-a  stins  pentru  totdeauna  odată  cu  moartea  soţului. 
Harnicul  Njal  a  fost  ucis  la  o  vânătoare  de  reni.  Avea  56  de  ani.  După 
înhumarea  lui,  DAGRUN  şi-a  pierdut  vocea,  reuşind  să  se  exprime  doar 
prin  şoapte.  A  murit  şi  ea  la  un  an  după  Njal,  având  52  de  ani,  din  cauza 
inimii  bolnave  şi  a  reumatismului,  care  îi  provoca  dureri  cumplite. 

Nina  Petre 
13  martie  2019 

Episodul  nr.19  -  AGWAMA 


Algerianul  AGWAMA  (181-267)  s-a  născut  într-o  mică  localitate 
portuară  din  nordul  Algeriei,  devenită  ulterior  importantul  oraş  Tenes,  în 
perioada  când  teritoriul  algerian  era  o  provincie  romană  înfloritoare. 

Nordul  Algeriei  se  remarca  prin  vaste  culturi  de  cereale  şi  prin 
sclavagismul  foarte  dezvoltat.  Sub  supravegherea  soldaţilor  romani,  o 
flotă  specială  transporta  grânele  spre  Roma.  Uleiul  african  concura  cu  cel 
mai  bun  ulei  din  Spania.  Comerţul  algerian  era  în  special  de  tranzit.  Prin 
intermediul  negustorilor  algerieni,  se  transportau  la  Roma  sclavi  africani, 
animale  sălbatice  pentru  circuri  şi  fildeş.  Maurii  (berberii)  algerieni, 
consideraţi  călăreţi  admirabili,  slujeau  în  unităţile  auxiliare  romane. 

Părinţii  lui  AGWAMA  erau  berberi  de  etnie  kabili.  Issuhet,  tatăl, 
captura  sclavi,  pe  care  îi  transporta  spre  Roma  în  corăbii  romane. 
Madele,  nevasta  lui  Issuhet,  născuse  doi  băieţi.  AGWAMA  avea  cu  4  ani 
mai  mult  decât  fratele  lui,  Ibbu.  Acesta  a  murit  la  6  ani,  înecat  în  apa 
Mării  Mediterane. 

AGWAMA  nu  a  avut  norocul  să  înveţe  carte.  La  10  ani,  a  făcut 
primul  drum  pe  mare,  transportând  sclavi  spre  Roma  împreună  cu  tatăl 
său.  Neputând  suporta  bine  călătoriile  pe  mare,  a  renunţat  la  ele  în 
favoarea  comerţului  cu  sclavi  la  piaţa  din  Tenes.  Avea  deja  14  ani. 

S-a  căsătorit  la  20  de  ani  cu  sclava  marocana  Myad,  o  fetiţă  de  14 
ani.  Au  avut  împreună  doua  fiice.  Pe  Gwejda,  mama  ei  a  născut-o  la  17 
ani,  iar  pe  Fadina,  la  21  de  ani. 

Gwejda  s-a  măritat  la  15  ani  cu  soldatul  roman  Avitus,  un  bărbat  de 
26  de  ani,  plecând  apoi  definitiv  împreună  cu  el  la  Roma.  Au  avut  trei 
băieţi:  Gaius,  Marcus  şi  Rufus.  Fadina  s-a  căsătorit  la  16  ani  cu 
negustorul  de  cereale  Semgu,  un  tânăr  de  22  de  ani.  Au  avut  trei  copii. 
Fetele  lor  se  numeau  Sirem  şi  Thuda,  iar  băiatul,  Immel. 

După  căsătoria  cu  Myad,  AGWAMA  a  aflat  de  la  ea  câte  suferinţe 
indurau  fetele  sclave  după  capturarea  lor  din  familiile  sărace  de  la  ţară. 
Renunţând  la  comerţul  cu  sclavi,  AGWAMA  s-a  orientat  spre  aducerea 
fructelor  şi  legumelor  de  pe  plantaţii  şi  vânzarea  lor  în  Tenes  sau  direct 
pe  corăbiile  romane  care  soseau  în  port. 

împlinind  86  de  ani,  bătrânul  AGWAMA  se  simţea  din  ce  în  ce  mai 
rău  cu  inima.  Avusese  o  viaţă  zbuciumată,  obositoare  şi  plină  de  pericole. 
A  închis  ochii  pentru  totdeauna  într-o  seară  din  toamna  anului  267. 
Myad,  soţia  credincioasă  şi  iubitoare,  l-a  însoţit  în  mormânt  după  câteva 
luni. 

Nina  Petre,  10  aprilie  2019 

Episodul  nr.20  -  RAKTAVIRA 


Siamezul  RAKTAVIRA  (63-97)  s-a  născut  în  localitatea  portuară 
Bangkok  (denumire  actuală),  situată  în  sudul  ţării  numite  Siam.  în  anul 
1939,  Siamul  a  primit  denumirea  de  Thailanda. 

Mahin,  tatăl  lui  RAKTAVIRA,  era  marinar.  Nevasta  lui  Mahin  se 
numea  Kosum.  Femeia  născuse  trei  băieţi.  Fiul  cel  mare,  Kufa,  a  ajuns 
marinar  ca  tatăl  sau.  S-a  căsătorit  la  21  de  ani  cu  domnişoara  Kan,  o  fetiţă 
de  16  ani.  Au  avut  doi  băieţi:  Seni  şi  Ram. 

Fiul  cel  mic,  numit  Klao,  a  murit  la  vârsta  de  5  ani,  înecat  în  apa 
golfului  pe  ţărmul  căruia  se  afla  localitatea. 

Părinţii  lui  RAKTAVIRA  erau  localnici  de  origine  khmeră,  sosiţi 
dinspre  centrul  ţării,  în  căutarea  unei  vieţi  mai  bune.  Niciunul  dintre 
copii  nu  a  primit  ştiinţă  de  carte. 

Kufa  şi  RAKTAVIRA  au  învăţat  cu  tatăl  lor  dialectul  chinez  care  se 
vorbea  pe  insula  Hainan.  Kosum  era  foarte  talentată  la  confecţionarea 
unor  obiecte  de  podoabă  purtate  de  bărbaţi  şi  femei:  brăţări,  pandantive, 
lănţişoare,  cercei,  coroniţe,  toate  din  aramă  şi  argint,  cu  perle  recoltate 
din  apa  golfului. 

RAKTAVIRA  a  învăţat  şi  el  să  facă  obiecte  de  podoabă,  iar  la  15  ani  a 
pornit  pe  mare  împreună  cu  tatăl  său  pentru  a  le  vinde  pe  insula  Hainan. 
Cu  banii  câştigaţi  din  vânzarea  bijuteriilor,  şi-a  cumpărat  la  19  ani  o 
plantaţie  de  orez,  spre  nord  de  localitate.  Culturile  de  orez  dădeau  recolte 
bune,  iar  RAKTAVIRA  vindea  orezul  cu  preţuri  convenabile  în  Bangkok. 

La  25  de  ani,  s-a  căsătorit  cu  Chan,  o  fată  de  17  ani,  fiica 
negustorului  de  alimente  Taisra  şi  a  doamnei  Waan.  Au  avut  împreună 
doi  băieţi:  Narai,  născut  de  Chan  la  20  de  ani,  şi  Sărit,  sosit  cu  3  ani  mai 
târziu. 

RAKTAVIRA  a  murit  la  34  de  ani,  fiind  ucis  de  doi  hoţi  la  ţărmul 
golfului.  Denumirea  actuală  este  golful  Thailanda.  Chan  a  rămas  văduvă 
la  26  de  ani,  cu  doi  copii  mici.  Narai  împlinise  6  ani,  iar  Sărit,  3  ani. 
Părinţii  ei  au  ajutat-o  să  îşi  crească  băieţii  cât  mai  bine. 

Narai  a  ajuns  marinar.  La  20  de  ani,  a  murit  într-un  naufragiu,  în 
timp  ce  se  îndrepta  cu  o  barcă  spre  insula  Hainan. 

Sărit,  fiul  cel  mic,  a  moştenit  plantaţia  de  orez  a  tatălui  său.  S-a 
căsătorit  la  22  de  ani  cu  frumoasa  Som,  o  fetiţă  de  15  ani.  Au  avut  două 
fiice:  Dao  şi  Pen. 

Nina  Petre 
27  mai  2019 

Episodul  nr.21  -  OCTAVIANUS  AUGUSTUS 


Episodul  spiritual  nr.21  îl  are  ca  erou  pe  primul  împărat  roman, 
AUGUSTUS  CAIUA  IULIUS  CAESAR  OCTAVIANUS.  El  a  trăit  în 
perioada  63  î.Hr  -  14  d.Hr. 

Născut  într-o  familie  din  regiunea  Campania  fără  un  prestigiu 
deosebit,  CAIUS  OCTAVIANUS  a  fost  adoptat  de  unchiul  său,  Iulius 
Caesar,  şi  de  atunci  s-a  numit  Caius  Iulius  Caesar  Octavianus.  Biografia 
lui  se  găseşte  pe  internet  şi  în  diverse  cărţi  de  istorie. 

Eu  voi  relata  principalele  aspecte  ale  activităţii  lui  politice  şi  sociale. 
Unele  dintre  acestea  i-au  creat  o  karmă  puternică,  din  care  s-a  transmis 
câte  ceva  şi  succesorilor  lui  spirituali,  inclusiv  lui  Mihai. 

-  Ajuns  consul  în  anul  43  î.Hr.,  a  alcătuit,  împreună  cu  Marcus 
Antonius  şi  Marcus  Aurelius  Lepidus,  al  doilea  triumvirat.  Alături  de 
aceştia,  a  reîmpărţit  imperiul  în  sfere  de  control; 

-  L-a  eliminat  pe  Sextus  Pompeius,  cel  care  infestase  Mediterana  cu 
activităţi  piratereşti; 

-  A  reorganizat  Statul  Roman:  i-a  atribuit  Senatului  o  putere  militară 
pe  10  ani  şi  conducerea  unui  anumit  număr  de  provincii; 

-  A  primit  titlul  de  AUGUSTUS  şi  alte  onoruri  simbolice; 

-  A  pus  bazele  constituţionale  ale  Principatului; 

-  A  primit  titlul  de  „părinte  al  Patriei”; 

-  Deoarece  nu  avea  succesori  masculini,  i-a  înfiat  pe  Marcellus,  Caius  şi 
Lucius,  iar  mai  târziu,  pe  generalul  Tiberius; 

-  Temeinicia  politică  a  regimului  instaurat  de  AUGUSTUS  era 
determinată  de  adeziunea  poporului  faţă  de  programul  său  de  pace, 
recuperarea  şi  refacerea  istoriei  glorioase  a  Romei,  noua  ordine  morală  şi 
religia  tradiţională.  Aceste  mesaje  erau  răspândite  prin  toate  canalele  de 
comunicare  disponibile  în  momentul  acela:  inscripţii,  monede,  obiecte  de 
artă  şi  monumente; 

-  A  încurajat  activitatea  cercului  lui  Mecena,  care  îi  cuprindea  pe  cei 
mai  mari  artişti  şi  oameni  de  litere  din  vremea  aceea,  cum  erau:  Vergiliu, 
Horaţiu  şi  Titus  Livius; 

-  A  reformat  sistemul  de  servicii  (corpurile  de  poliţie,  aprovizionarea 
cu  hrană,  încasarea  taxelor,  recensămintele  periodice  ale  întregii 
populaţii  etc.),  administrarea  oraşului  Roma,  a  întregii  Italii  şi  a 
provinciilor; 

-  Egiptul  a  fost  considerat  proprietate  privată  a  lui  AUGUSTUS  şi  a  fost 
supus  unei  administraţii  deosebite; 

-  După  victoria  din  războaiele  civile,  a  micşorat  la  28  numărul 
legiunilor  şi  a  alcătuit  o  gardă  personală  (Garda  pretoriană).  Concedierea 
veteranilor  de  război  a  necesitat  întemeierea  unei  colonii  şi  instituirea 
unei  case  speciale,  cu  un  buget  militar; 

-  Şi-a  bazat  politica  externă  pe  un  ansamblu  echilibrat  de  iniţiative: 
calmarea  revoltelor  din  insule,  continuarea  activităţilor  diplomatice, 
tentativele  de  a  extinde  graniţele  de  nord  ale  Imperiului  de  la  Rin  la  Elba; 

-  Noul  echilibru  iniţiat  de  AUGUSTUS  a  garantat  o  revigorare  generală 
a  vieţii  civile  şi  a  economiei. 

Nina  Petre 
28  iunie  2019 


Episodul  nr. 22  -  TIMME 

Episodul  spiritual  nr.22  o  are  ca  eroină  pe  TIMME.  Viaţa  ei  s-a 
desfăşurat  între  anii  171-124  (secolul  2  î.Hr.).  TIMME  s-a  născut  intr-un 
sat  din  Tracia,  situat  în  vestul  teritoriului  ocupat  astăzi  de  Bulgaria. 

Tracia  era  o  regiune  istorică  şi  un  regat  antic  în  nord-estul  Peninsulei 
Balcanice.  Pe  cursul  inferior  al  fluviului  Hebros  (Hebrus,  Evros,  Maritsa) 
luase  fiinţă  în  secolul  5  î.Hr.  primul  stat  al  tracilor,  sub  conducerea  lui 
Teres.  în  secolul  4  î.Hr.,  regele  Filip  II  al  Macedoniei  a  anexat  statul  trac 
la  teritoriul  macedonean.  în  urma  înfrângerii  şi  desfiinţării  ca  stat  a 
Macedoniei  elenistice,  în  cel  de-al  treilea  război  macedonean  (171-168 
î.Hr.),  Tracia  de  la  vest  de  fluviul  Hebrus  a  fost  inclusă  în  provincia 
romană  Macedonia.  Teritoriile  locuite  de  traci  au  fost  înconjurate  de 
romani,  iar  conducătorii  traci  au  devenit  supuşi  Romei. 

Agricultorul  trac  Atanas,  căsătorit  cu  gospodina  Ivet,  au  avut  doi  copii. 
Fiul  lor,  Ivo,  era  cu  6  ani  mai  mare  decât  TIMME.  în  172,  cu  un  an 
înaintea  izbucnirii  celui  de-al  treilea  război  macedonean,  soţii  Atanas  şi 
Ivet  împreună  cu  fiul  lor  Ivo,  au  migrat  în  Macedonia,  unde  aveau  câteva 
rude.  TIMME  s-a  născut  la  câteva  luni  după  izbucnirea  războiului. 
Ocupaţia  teritoriului  de  către  trupele  romane  s-a  produs  după  jafuri  şi 
mari  pierderi  de  vieţi  omeneşti.  Atanas,  gospodar  sărac,  nu  a  avut  altceva 
să  le  dea  soldaţilor  decât  pe  băiatul  său,  Ivo.  Aşa  a  ajuns  Ivo  copil  de 
trupă,  iar  mai  târziu,  soldat  roman.  A  fost  ucis  la  20  de  ani  într-o  luptă 
crâncenă. 

TIMME  devenea  din  ce  în  ce  mai  frumoasă  pe  măsură  ce  înainta  în 
vârstă.  Avea  9  ani,  când  un  grup  de  militari  romani  a  luat-o  ca  ostatică, 

spre  disperarea  celor  doi  părinţi.  Au  dus-o  la  Roma,  ca  sclavă  pentru 
nobilul  Gaius,  un  bărbat  sever  de  48  de  ani.  TIMME  i-a  devenit  amantă, 
iar  la  21  de  ani  a  născut  un  copil  mort.  Gaius  s-a  supărat  pe  ea  şi  a  dat-o 
ca  sclavă  la  bucătăria  vilei  lui  din  Roma. 

TIMME  avea  25  de  ani,  când  Gaius  a  vândut-o  comandantului  militar 
Vitus,  un  bărbat  de  33  de  ani.  Acesta  s-a  purtat  frumos  cu  ea,  ca  şi  cum  i- 
ar  fi  fost  soţie.  La  28  de  ani,  femeia  a  născut  o  fetiţă.  Au  numit-o  Tullia  şi 
au  iubit-o  foarte  mult.  Căsătorită  la  16  ani  cu  militarul  Aulus,  Tullia  a  dat 
naştere  unui  băiat,  Florus,  şi  unei  fete,  Junia. 

Bunul  Vitus  a  fost  ucis  în  anul  129,  într-o  campanie  militară.  TIMME 
s-a  stins  şi  ea  după  5  ani  de  la  pierderea  lui  Vitus,  din  cauza  unei  boli 
grave  de  inimă. 

Existenţa  lui  TIMME  a  creat  un  precedent  pentru  apariţia  primului 
împărat  roman,  Augustus.  Viaţa  lui  TIMME,  umila  femeie  tracă  ajunsă 
sclava  unor  nobili  romani,  ne  arată  câtă  violenţă  exista  pe  teritoriul 
Imperiului  Roman  şi  câte  vieţi  omeneşti  erau  sacrificate  pe  altarul 
dorinţei  de  putere  a  comandanţilor  romani. 

Nina  Petre 
22  august  2019 


Episodul  nr.23  -  UGDUM 

Episodul  spiritual  nr.23  îl  are  ca  erou  pe  africanul  UGDUM  (270  - 
213  î.Hr.).  El  s-a  născut  în  anticul  oraş  Benghazi,  port  la  Marea 
Mediterană,  situată  astăzi  pe  teritoriul  Libiei.  în  secolele  3-1  î.Hr.,  Libia 
s-a  aflat  sub  stăpânirea  Egiptului  elenistic. 

Adego,  tatăl  lui  UGDUM,  lucra  ca  marinar  şi  negustor  pe  corăbii 
care  tranportau  mărfuri  de  lux  între  porturile  greceşti  şi  cele  nord- 
africane.  Oba,  nevasta  lui  Adego,  născuse  doi  băieţi.  Wekesa  era  cu  4  ani 
mai  mare  decât  UGDUM.  Băieţii  nu  au  avut  ştiinţă  de  carte,  dar  au 
învăţat  împreună  cu  tatăl  lor  să  vorbească  în  limba  greacă  veche. 
Amândoi  au  ajuns  buni  meşteşugari,  reuşind  să  confecţioneze  obiecte  din 
metale  preţioase,  pe  care  le  transportau  în  Grecia,  unde  se  vindeau 
convenabil. 

Wekesa  a  făcut  nuntă  la  26  de  ani  cu  aleasa  lui,  o  fată  de  15  ani,  Kesa 
din  Benghazi,  care  i-a  dăruit  trei  băieţi  şi  o  fetiţă. 

UGDUM  a  făcut  primul  drum  pe  mare  spre  Grecia  la  14  ani 
împreună  cu  Adego,  tatăl  său.  Au  revenit  acasă  după  2  ani,  aducând 

multe  mărfuri.  Le-au  dat  la  schimb  în  Benghazi  unor  oameni  bogaţi 
pentru  obiecte  de  tot  felul,  făcute  din  aur.  Au  ascuns  comoara  într-o 
groapă,  în  care  se  putea  intra  din  interioul  casei. 

UGDUM  a  plecat  singur  spre  Grecia  la  18  ani,  revenind  după 
aproape  2  ani  cu  mărfuri  preţioase  şi  o  nevastă  grecoaică  din  Atena. 
Thalia  avea  17  ani  când  şi-a  lăsat  părinţii  în  Atena  pentru  a-şi  urma  alesul 
tocmai  în  nordul  Africii.  Tatăl  ei,  Stephanos,  era  negustor  de  haine  şi 
obiecte  de  podoabă.  Mama  ei  se  numea  Dafni  şi  mai  avea  o  fiică. 

Thalia  a  născut  două  fete.  Pe  Isabis  a  adus-o  la  lumina  zilei  când 
avea  20  de  ani.  După  6  ani,  a  sosit  şi  Zanta. 

Isabis  s-a  căsătorit  la  16  ani  în  Grecia  cu  marinarul  Iason,  un  bărbat 
de  25  de  ani.  Au  avut  un  băiat  şi  două  fete. 

Pe  Zanta  a  luat-o  de  nevastă  la  17  ani  negustorul  egiptean  Benga,  un 
tânăr  de  23  de  ani,  şi  a  dus-o  în  ţara  lui.  Au  avut  patru  copii,  două  fete  şi 
doi  băieţi. 

Luând  exemplu  de  la  bogaţii  atenieni,  UGDUM  şi-a  construit  în 
Benghazi  o  casă  elegantă,  cu  grădină  şi  câteva  anexe  pentru  servitori.  în 
interiorul  casei,  podeaua  era  acoperită  cu  covoare,  de-a  lungul  pereţilor 
erau  aşezate  vase  cu  ornamente  artistice  în  relief,  acoperite  cu  un  lac 
negru  lucios.  Se  găseau  şi  vase  de  sticlă  multicolore  sau  mozaicate,  chiar 
şi  vase  mari  de  bronz.  Hainele  purtate  de  UGDUM  şi  familia  lui  erau 
ţesute  cu  fir  de  aur  şi  aveau  desene  ciudate. 

Ajuns  la  57  de  ani,  UGDUM  nu  mai  călătorea  pe  mare,  preferând  să 
trăiască  liniştit  în  micul  său  palat.  Se  obişnuise  să  consume  zilnic  alcool 
pentru  a-şi  domoli  dorul  de  fiicele  lui,  plecate  în  alte  ţări.  Cu  inima  şi 
ficatul  grav  bolnave,  a  încetat  din  viaţă  la  scurtă  vreme  după  ce  împlinise 
57  de  ani,  în  toamna  anului  213  î.Hr.. 

Informaţii  referitoare  la  personalitatea  lui  UGDUM: 

1)  Toată  viaţa  l-a  preocupat  dorinţa  de  a  strânge  o  mare  avere  pentru 
el  şi  copiii  lui. 

2)  I-a  plăcut  să  trăiască  în  lux,  confort  şi  belşug. 

3)  A  rămas  devotat  propriei  familii  până  la  sfârşitul  vieţii. 

4)  A  avut  multe  femei,  libere  şi  sclave,  pentru  propria  plăcere. 

5)  Se  purta  frumos  cu  soţia,  fiicele  şi  sclavii  din  gospodărie. 

6)  Nu  şi-a  uitat  niciodată  meseria  învăţată  la  vârsta  adolescenţei. 
Făcea  bijuterii,  vase  din  aramă,  aur  şi  argint,  pumnale  de  argint  cu 
mânerul  încrustat  cu  pietre  preţioase. 

7)  I-a  plăcut  mult  să  călătorească  pe  Marea  Mediterană. 

8)  A  fost  un  admirator  al  Greciei  şi  al  poporului  grec. 

Nina  Petre,  11  septembrie  2019 

Episodul  nr.24- ATEULA 


Episodul  spiritual  nr.24  îl  are  ca  erou  pe  ATEULA  (394  -  365  î.Hr.).  El 
s-a  născut  în  Gallia,  teritoriu  care  aparţine  astăzi  Franţei.  Părinţii  lui  erau 
de  origine  celtică.  Satul  (tribul)  galic  în  care  trăia  ATEULA  se  afla  spre 
sud  de  actuala  zonă  a  Parisului. 

în  timpul  mileniului  I  î.Hr.,  triburi  celtice  s-au  stabilit  pe  teritoriile 
care  constituie  Franţa  de  astăzi,  ţară  pe  care  romanii  o  numeau  Gallia 
(Galia).  Civilizaţia  celtică  s-a  afirmat  printr-o  intensă  prelucrare  a 
metalelor. 

Brenhin,  tatăl  lui  ATEULA,  era  un  foarte  proceput  meseriaş  şi 
agricultor.  Tegan,  nevasta  lui  Brenhin,  născuse  trei  băieţi.  Fiul  cel  mare, 
Bel,  avea  cu  3  ani  mai  mult  decât  ATEULA.  Ajuns  războinic,  Bel  a  fost 
ucis  la  19  ani  într-o  luptă  cu  un  grup  de  hoţi  în  afara  satului. 

Omaos,  fratele  cel  mic,  era  cu  2  ani  mai  tânăr  decât  ATEULA.  Bun 
meşteşugar  în  sat,  s-a  căsătorit  la  21  de  ani  cu  Agrona,  o  fată  de  16  ani. 
Au  avut  trei  copii,  doi  băieţi  şi  o  fetiţă. 

ATEULA  s-a  căsătorit  la  20  de  ani  cu  Guen,  o  fată  de  17  ani,  fiica 
agricultorului  Esus  şi  a  soţiei  acestuia,  Rhon. 

La  29  de  ani,  în  vara  anului  365  î.Hr.,  ATEULA  a  fost  ucis  de  hoţi,  după 
ce  ieşise  dincolo  de  zidul  care  înconjura  satul  pentru  a  le  vinde  câteva 
obiecte  din  metal  unor  negustori.  Guen,  soţia  lui,  s-a  sinucis  prin  otrăvire 
după  ce  i-a  fost  adus  bărbatul  mutilat  şi  fără  viaţă. 

Dumno,  fiul  lor,  avea  7  ani  când  şi-a  pierdut  ambii  părinţi.  A  fost  luat 
spre  creştere  şi  educare  de  către  unchiul  Omaos  şi  mătuşa  Agrona.  Ajuns 
şi  el  un  bun  gospodar,  Dumno  s-a  căsătorit  la  19  ani  cu  Aoiffe,  o  fată  de 
15  ani.  Au  avut  împreună  trei  băieţi  şi  o  fată. 

Despre  ATEULA  mai  pot  spune: 

-  Era  un  foarte  bun  meşteşugar.  Ştia  să  confecţioneze  unelte,  arme, 
obiecte  de  podoabă  din  bronz,  fier,  aramă,  aur  şi  argint. 

-  Avea  priceperea  de  a  construi  căruţe  şi  care  de  luptă. 

-  Putea  să  acopere  vasele  de  bronz  cu  un  strat  de  argint. 

-  Ştia  să  obţină  smalţ  roşu,  folosit  la  confecţionarea  podoabelor  şi  la 
ornamentarea  armelor. 

-  Ca  negustor,  oferea  la  schimb  vase  de  bronz,  de  ceramică,  arme, 
oglinzi  din  bronz,  coroane  de  argint,  şuncă  şi  slănină  sărată,  vin  -  şi 
primea  stofe  de  lână,  unelte,  sclavi,  cai  şi  aur. 

-  ATEULA  era  un  bun  comerciant,  ştiind  să  negocieze  mărfurile  dorite 
până  când  le  obţinea  în  condiţiile  impuse  de  el. 

-  Bun  luptător  încă  de  la  vârsta  adolescenţei,  nu  se  temea  de  hoţi.  Pleca 
deseori  cu  mărfuri  singur  în  afara  satului. 

-  Credea  cu  fanatism  în  protecţia  zeilor  celtici. 

Nina  Petre 
29  septembrie  2019 


Episodul  nr.25  -  MANASA 

Indianca  MANASA  (488-436  î.Hr.)  a  trăit  intr-un  trib  de  arieni 
vedici  aşezat  pe  valea  fluviului  Indus.  Astăzi,  în  zona  respectivă  se  află 
oraşul  pakistanez  Jampur. 

Triburile  de  războinici  indoeuropeni  (arieni)  au  sosit  din  Asia 
Centrală  în  mileniul  2  î.Hr.,  cucerind  treptat  întreaga  Indie 
septentrională.  Au  devenit  elementul  etnic  hegemon  în  regiunile  ocupate. 
Ele  au  introdus  sistemul  celor  patru  caste  şi  religia  brahmanică.  Au  fost 
numiţi  „arieni  vedici”,  fiind  creatorii  valoroaselor  texte  ale  Vedelor. 

Casta  era  o  grupare  închisă,  formată  din  persoane  care  aveau  aceeaşi 
origine,  aceleaşi  ocupaţii,  tradiţii  şi  o  ideologie  bine  determinată. 
MANASA  şi  întregul  trib  făceau  parte  din  casta  oamenilor  liberi  (vaisya). 

înţeleptul  Shamba,  tatăl  MANASEI,  îndeplinea  importanta  funcţie 
de  şef  al  tribului.  Pramlocha,  nevasta  lui  Shamba,  născuse  două  fete. 
MANASA  era  cu  5  ani  mai  mare  decât  sora  ei,  Garudi.  Căsătorită  la  15  ani 
cu  gospodarul  Kumar,  un  tânăr  de  21  de  ani,  Garudi  a  devenit  mama  a 
două  fete  şi  trei  băieţi. 

MANASA  a  învăţat  de  la  mama  ei  să  fie  o  foarte  harnică  gospodină. 
Ştia  să  prelucreze  bumbacul,  să  ţeasă  pânză  de  bumbac.  îşi  ajuta  părinţii 
să  cultive  orz,  grâu,  mei,  cânepă,  bumbac,  trestie  de  zahăr.  Ştia  să  facă 
broderii  pe  haine  şi  să  ţeasă  covoare. 

La  16  ani,  părinţii  i-au  dat-o  de  nevastă  negustorului  Dipak,  un 
bărbat  de  23  de  ani.  Au  avut  un  singur  copil,  pe  fiul  lor,  Tandu,  născut  de 
MANASA  la  19  ani. 

Haidar,  tatăl  lui  Dipak,  era  negustor  cu  caravana  de-a  lungul 
fluviului  Indus.  Nevasta  lui  Haidar,  gospodina  Latika,  născuse  cinci  fete 
şi  un  băiat.  Dipak  era  negustor  cu  barca  pe  apa  Indusului. 

Tânărul  Tandu,  ajuns  un  talentat  meşteşugar  în  aur,  argint  şi  aramă, 
îşi  vindea  preţioasele  produse  călătorind  numai  cu  caravane  mari,  păzite 
de  luptători  înarmaţi.  S-a  căsătorit  la  24  de  ani  cu  Vasanti,  o  fată  de  16 
ani.  Au  avut  trei  fete  şi  un  băiat. 

MANASA  avea  50  de  ani,  când  Tandu,  întorcându-se  într-o  seară 
acasă  după  ce  băuse  cu  prietenii,  s-a  speriat  de  o  vacă  şi  a  ucis-o  cu 
pumnalul.  Nenorocitul  crezuse  că  întâlnise  pe  întuneric  un  duh  rău.  Cei 
doi  prieteni  care  îl  însoţeau  au  păstrat  secretul  nefericitei  împrejurări. 

încă  din  vremuri  imemoriale,  preariene,  vaca  devenise  un  animal 
sacru,  obiect  de  cult.  în  India,  a  omorî  o  vacă  era  o  crimă  deosebit  de 
gravă. 

A  doua  zi  după  uciderea  vacii,  lui  Tandu  i  s-au  anunţat  pedepsele 
cuvenite:  va  trăi  trei  luni  în  mijlocul  turmei  de  vaci  a  satului,  l-au  ras  în 
cap  şi  l-au  îmbrăcat  cu  pielea  vacii  omorâte.  Timp  de  o  lună  nu  avea  voie 
să  bea  alt  lichid  decât  zeamă  de  orez.  Pentru  a  nu  i  se  confisca  întreaga 
avere,  l-au  obligat  să  dea  comunităţii  tribale  zece  vaci  şi  un  taur.  Pentru 
MANASA,  ruşinea  îndurată  de  fiul  ei  a  fost  cauzatoare  de  boală.  A  mai 
trăit  2  ani  după  nefericitul  incident.  Inima  ei  şi-a  încetat  pulsaţiile  în 
toamna  anului  436  î.Hr. 

Nina  Petre 
24  octombrie  2019 

MONA 


Autoprezentare 

„Toată  viaţa  aproape  (de  când  îmi  amintesc),  am  avut  un  profund 
sentiment  că  îmi  lipseşte  ceva  şi  că  sunt  în  căutarea  a  ceva,  dar  nu 
ştiam  ce.  în  acelaşi  timp,  m-am  luptat  şi  încă  mă  mai  lupt  cu  un 
sentiment  de  nemulţumire  greu  de  definit,  ceva  de  genul  «pot  să  fac  mai 
mult  decât  fac  acum»,  dar  fără  să  ştiu  ce  este  acel  ceva.  Acestă 
întrebare,  «care  este  scopul  meu,  care  este  vocaţia  mea,  de  ce  am  venit 
pe  planeta  asta»,  a  început  să  devină  din  ce  în  ce  mai  acută  până  când, 
pe  fondul  unei  nemulţumiri  profunde,  cumva  pe  toate  planurile,  am  simţit 
puternic  că  nu  mă  mai  pot  bucura  de  nimic,  că  nu  pot  să  mai  continui  în 
felul  acela  de  rutină  şi  muncă  fără  sens.  Şi  atunci  am  descoperit 
astrologia,  meditaţia,  reiki,  şamanism,  am  început  să  citesc  cu  ardoare 
cât  îmi  permitea  timpul  (între  serviciu  şi  drumuri  de  tip  Nord-America,  doi 
copii  mici,  soţ  şi  casă).  Am  găsit  şi  un  mic  grup  de  prietene  cu  care  să 
împărtăşesc  idei  şi  practici  şi,  mai  ales,  o  parteneră  de  studiat  astrologia. 
Aşa  pot  spune  că  mi-am  găsit  bucuria,  pentru  că,  practic,  nu  există  nicio 
zi  fără  să  nu  citesc  sau  să  analizez  măcar  un  pic  ceva  de  astrologie. 
Aproape  zilnic  am  câte  un  moment  de  «Aha,  de  aceea  se  întâmplă 
asta!»  şi  parcă  mai  lipesc  o  piesă  la  puzzle-ul  existenţial. 

îmi  doresc  să  ajung  să  fac  consultanţă  cu  omul  folosind  astrologia, 
însă  nu  ştiu  exact  ce  aptitudini  am.  Ştiu  că  îmi  place  (acest  tip  de  gândire 
abstractă  îl  am,  aş  zice  eu,  binişor  dezvoltat),  nici  cu  intuiţia  nu  stau  prost 
(în  copilărie  aveam  multe  episoade  de  presimţiri,  nu  din  cele  mai  plăcute, 
de  multe  ori;  pe  parcurs,  capacitatea  s-a  diminuat,  dar  intuiţia  mă  ajută 
încă  binişor  şi  mai  pot  vedea  câteodată  în  vis  când  se  va  întâmpla  ceva 
unei  persoane,  etc).  O  voce  ascunsă  din  mine  îmi  spune  că  ar  trebui  să 
îmi  dezvolt  capacităţile  paranormale.  Şi  la  20  de  ani  am  făcut  ceva 
radiestezie  şi  începusem  să  dezvolt  ceva  capacităţi,  dar,  din  nou,  tema 
vieţi  mele,  după  4  nivele  m-am  oprit,  nu  am  mers  mai  departe,  pentru  că 
simţeam  că  mi-am  atins  limita  şi  că,  să  merg  mai  departe  serios,  mi-ar 
trebui  dedicaţie  în  acest  domeniu,  pentru  care  nu  eram  pregătită  la 
vârsta  aceea. 

Legat  de  comunicare,  psihologie,  mă  atrage  şi  citesc  cărţi  legate  de 
psihologie,  am  ocazia  să  fac  aşa  cu  prieteni  sau  cunoscuţi,  care  au  venit 
întotdeauna  la  mine,  de  când  eram  copil,  să  îmi  spună  problemele  lor.  îi 
ascult  şi  îi  ajut  să-şi  găsească  răspunsuri,  ştiu  că  asta  nu  este 

profesionist,  dar  măcar  este  din  suflet.  Este  psihologul  diletant,  dar  îmi 
place.  La  partea  de  comunicare,  am  ceva  ezitări  cu  oamenii  necunoscuţi, 
sunt  mai  timidă  cumva  şi  ştiu  că  mai  am  de  lucru  aici  şi  cumva  simt  că 
este  şi  o  lecţie  pe  care  trebuie  să  o  stăpânesc  în  viaţa  asta 
(comunicarea).  însă  am  o  reţinere  să  mă  apuc  acum  de  şcoală  la  vârsta 
asta  într-un  domeniu  total  nou  şi  în  engleză.  Lipsa  de  timp  este  o 
problemă,  pentru  că  serviciul  şi  familia  îmi  ocupă  practic  toată  ziua  şi,  de 
aceea,  am  ales  aceste  studii  personale  printre  picături  versus  educaţie 
formală  în  domeniu.  Cumva,  am  încercat  să  văd  dacă  se  poate  fără 
studii,  dar  sunt  conştientă  că,  dacă  vreau  să  fac  ăsta  profesionist,  trebuie 
să  fac  şi  educaţie  formală  (deocamdată  fac  studiu  personal).” 

MONA 
16  martie  2017 
Canada 


EPISOADE  SPIRITUALE  COMENTATE 
®  Ramona  Tagertis  (1859-1917) 
O  Nirbad  (1738-1802) 

®  Fausta  Niccoli  (1629-1673) 

O  Nomirro  (1510-1568) 

®  Naushi  (1402-1476) 

O  Norbenus  (Ardhal)  (1300-1368) 
®  Irena  Sklodovska  (1222-1264) 
®  Lyred  (1148-1190) 

O  Armaduk  (1021-1076) 

®  Norre  (913-968) 

O  Cheng  (820-874) 

®  Ellire  (718-784) 

O  R’ndagh  (607-659) 

®  Ogren  (501-548) 

O  Au relius  (412-461 ) 

®  Ernild  (237-304) 

®  Norah  (111-172) 

O  Tirenius  Laenas  (42-80) 

®  Waan  (78-12)  î.e.n 
O  Zhuan  (169-104)  î.e.n 
®  Hanke  (279-216)  î.e.n 
O  Kin-Oung  (382-321 )  î.e.n. 
O  Imran  (575-499)  î.e.n. 

®  Yamuna  (692-637)  î.e.n. 


Episodul  1  -  RAMONA 

Episodul  spiritual  nr.i  o  are  ca  eroină  pe  spaniola  RAMONA 
TAGERTIS,  a  cărei  viaţă  s-a  desfăşurat  în  perioada  anilor  1859-1917. 
RAMONA  s-a  născut  în  localitatea  denumită  astăzi  Palamos,  port  la 
Marea  Mediterană,  situată  în  nord-estul  Spaniei,  la  nord  de  Barcelona. 

Croitorul  Itacho  Tagertis,  căsătorit  cu  croitoreasa  Nameda,  avea  un 
singur  copil,  pe  RAMONA.  Pentru  viitorul  ei,  ambii  părinţi  erau  gata  de 
orice  sacrificiu.  După  ce  fetiţa  lor  şi-a  terminat  anii  de  şcoală  primară  în 
Palamos,  soţii  Tagertis  au  luat  decizia  mutării  în  Barcelona,  unde  fiica  lor 
putea  să  studieze  ceea  ce  îşi  dorea  pentru  viitor.  în  cei  9  ani  cât  le-a  fost 
dat  să  locuiască  în  Barcelona,  părinţii  RAMONEI  au  câştigat  bine  din 
croitorie,  fiind  ajutaţi  de  fiica  lor,  pasionată  şi  ea  de  această  meserie. 

în  primii  19  ani  din  viaţa  RAMONEI  trăiţi  în  ţara  natală, 
instabilitatea  politică  a  influenţat  puternic  starea  populaţiei,  accentuând 
sărăcia,  corupţia,  delincvenţa.  în  perioada  1833-1868,  pe  tronul  Spaniei  a 
domnit  regina  Isabela  a  Il-a.  Din  1869  până  în  1870,  ţara  a  fost  condusă 
de  un  guvern  provizoriu.  în  1870,  a  ajuns  pe  tron  regele  Amedeo  de 
Savoia.  A  fost  detronat  în  1873,  prin  instaurarea  unei  Republici  care  a 

durat  până  în  1874.  între  anii  1874-1885,  a  domnit  regele  Alfonso  XII  de 
Bourbon. 

în  anul  1878,  atelierul  de  croitorie  al  familiei  Tagertis  devenise 
cunoscut  şi  în  Franţa,  prin  turiştii  care  vizitau  Barcelona.  Un  croitor 
celebru  din  Paris  a  intrat,  de  curiozitate,  în  magazinul  de  haine  unde 
RAMONA  îşi  primea  vizitatorii.  Hannibal  Pitieaux,  proprietarul  unei  mici 
case  de  modă  din  Paris,  a  fost  plăcut  surprins  de  primirea  amabilă  oferită 
de  frumoasa  RAMONA.  I-au  plăcut  hainele  frumos  aranjate  în  magazin, 
dar  şi  fata  de  19  ani  care  i-a  mărturisit  că  lucra  împreună  cu  părinţii  ei, 
multe  dintre  tipare  fiind  concepute  de  ea.  Un  lucru  i-a  mai  plăcut  în  mod 
deosebit  lui  Hannibal:  că  fata  nu  era  căsătorită. 

El  împlinise  32  de  ani,  nu  se  căsătorise  niciodată,  aşteptând  mereu 
să  găsească  o  femeie  diferită  de  iubitele  lui,  care  i  se  păreau  a  fi  toate  la 
fel:  fandosite,  dornice  de  lux  şi  de  cât  mai  multă  avere.  Discutând  cu 
RAMONA  timp  de  2  ore,  fata  i  s-a  părut  modestă  în  comportament, 
echilibrată  în  gesturi  şi  la  vorbă,  fără  să  fi  dovedit  atitudinea  ostentativă 
şi  lăudăroasă  a  pariziencelor  cunoscute  de  el. 

în  toamna  anului  1878,  Hannibal  a  revenit  în  Barcelona,  cerând-o  pe 
RAMONA  în  căsătorie  şi  propunându-le  părinţilor  ei  să  se  mute  cu  toţii  la 
Paris,  unde  meseria  lor  ar  fi  fost  mult  mai  bănoasă  decât  în  Barcelona.  Ca 
de  obicei,  dornici  să  îşi  ajute  fiica  şi  afacerea  cu  haine,  soţii  Tagertis  nu  au 
stat  mult  pe  gânduri.  însoţiţi  de  viitorul  ginere,  au  vândut  totul,  apoi  au 
pornit  la  drum. 

Nunta  s-a  organizat  în  Paris,  chiar  de  Revelion.  Casa  lui  Hannibal 
pusă  la  dispoziţia  părinţilor  RAMONEI  era  încăpătoare,  oamenii 
dovedindu-se  mulţumiţi.  Casa  de  modă  a  lui  Hannibal  se  afla  într-o 
clădire  alăturată  celei  în  care  şi-a  stabilit  domiciliul  împreună  cu 
RAMONA  şi  părinţii  lui,  Jerome  şi  Adeline.  Cele  două  afaceri  cu  haine  s- 
au  unificat,  RAMONA  şi  părinţii  ei  acceptând  să  lucreze  sub  conducerea 
lui  Hannibal.  Până  în  1914,  când  a  izbucnit  Primul  Război  Mondial,  cele 
două  familii  au  trăit  într-o  permanentă  bunăstare  şi  satisfacţie 
profesională. 

RAMONA  a  devenit  mamă  pentru  prima  oară  la  23  de  ani, 
aducându-1  la  lumina  zilei  pe  micuţul  Arnold.  După  4  ani,  a  sosit  şi  fiul 
cel  mic,  Pierre.  De  copii  s-au  ocupat  mult  cele  două  bunici,  Nameda  şi 
Adeline.  Arnold,  pasionat  de  conceperea  tiparelor  pentru  haine,  a  urmat 
cursurile  facultăţii  de  pictură,  reuşind  astfel  să  îşi  perfecţioneze  stilul  de 
creaţie  a  modelelor.  Pierre  şi-a  dorit  să  ajungă  ofiţer  de  artilerie, 
împlinindu-şi  visul  prin  absolvirea  cursurilor  unei  şcoli  militare. 

Primul  Război  Mondial  a  însemnat  sfârşitul  fericirii  şi  bunăstării 
unui  număr  mare  de  locuitori  ai  Parisului,  printre  care  s-au  aflat  şi  cele 
două  familii:  Pitieaux  şi  Tagertis.  în  1917,  RAMONA  avea  58  de  ani. 
Hannibal  împlinise  71  de  ani.  Părinţii  lui  nu  mai  trăiau,  dar  cei  ai 
RAMONEI  încă  se  mai  aflau  în  viaţă.  Arnold  călătorea  cu  mama  lui  prin 
suburbiile  Parisului,  străduindu-se  să  vândă  haine  din  ce  în  ce  mai 
ieftine.  Cele  scumpe  abia  dacă  mai  aveau  căutare  în  centrul  oraşului. 
Pierre  era  plecat  pe  front,  în  nordul  Africii,  părinţii  primind  veşti 
sporadice  de  la  el. 

într-o  zi  ploioasă,  în  toamna  anului  1917,  automobilul  RAMONEI  a 
fost  lovit  de  un  camion  militar,  făcut  praf,  ca  şi  cei  doi  oameni  aflaţi 
înăuntru:  mama  şi  fiul.  Pierderea  soţiei  şi  fiului  cel  mare  l-a  aruncat  pe 
bătrânul  Hannibal  într-o  depresie  gravă,  omul  găsindu-şi  alinarea  în 
consumul  zilnic  de  alcool  tare.  în  anul  următor,  1918,  Pierre  şi-a  regăsit 
tatăl  grav  bolnav  de  ciroza  hepatică.  L-a  îngropat  după  câteva  luni  alături 
de  osemnitele  mamei  şi  ale  fratelui  cel  mare. 

Nina  Petre 
6  aprilie  2017 


COMENTARIUL  MONEI: 

„Povestea  Ramonei  m-a  şocat  pentru  că  explică  mult  din  ceea  ce 
iubesc  în  viaţa  asta,  dar  şi  cea  mai  mare  frică.  Cei  apropiaţi,  şi  nu  numai, 
ştiu  despre  iubirea  mea  pentru  Spania  şi  teama  de  a  conduce  maşina, 
sunt  singura  dintre  cunoscuţi  care  refuză  să  conducă  pe  autostradă.  Aici, 
în  Canada,  conduc  pe  străzi  normale  cu  viteză  mică,  cu  ceva  reţineri,  dar 
totuşi  o  fac. 

1.  Iubirea  mea  pentru  Spania  a  început  prin  1994  şi  în  acelaşi  an  mi 
s-a  dat  să  ajung  la  Paris  şi  la  Barcelona.  Vara  aia  am  avut  o  serie  de  deja- 
vus,  atmosfera  aia  de  Portugalia,  Spania  îmi  evocau  tot  felul  de  flash-uri, 
ca  şi  cum  aş  mai  fi  trăit  acolo.  Când  am  pus  piciorul  pe  străzile  Barcelonei 
prima  oară,  am  ştiut  că  acolo  este  casa  mea  după  care  «plâng»  de  mult 
timp,  că  asta  este  bucuria  mea,  o  fericire  pe  care  nu  am  simţit-o  nicăieri 
în  alt  oraş  din  lumea  asta.  Senzaţia  de  acasă.  După  vacanţă,  m-am  dus 
glonţ  şi  m-am  înscris  la  institutul  Cervantes  şi  am  învăţat  spaniola  timp 
de  2  ani,  limbă  pe  care  o  iubesc  ca  pe  nicio  altă  limbă.  Mai  am  şi  visul 
nerealist  să  mă  pensionez  la  Barcelona,  mai  precis  mă  văd  pe  malul 
Mediteranei  lângă  Barcelona,  pentru  că  în  oraş  este  scump.  Nu  ştiam  de 
unde  mi-a  venit  gândul  acesta  pentru  că  nu  are  nicio  logică  sau  legătură 
cu  viaţa  mea  din  Canada  acum.  Poate  pentru  că  acolo  m-am  născut  şi  am 

părăsit  ţara  pentru  Franţa  şi  am  dorinţa  de  a  "mă  întoarce  acasă". 
Probabil,  dacă  am  murit  brusc,  am  rămas  cu  dorinţa  în  suflet. 

2.  Accidentul  de  maşină.  Groaza  pe  care  o  am  la  condus  cu  viteză  şi 
pe  autostradă,  pentru  că  trebuie  să  fac  acea  intrare  şi  ieşire  şi  am  senzaţia 
că  mă  izbesc  maşinile.  Frica  este  cauzată  şi  de  prezenţa  copiiilor  în 
maşină,  probabil  că  spiritul  meu  ştie  ce  s-a  întâmplat.  Am  avut  un  minor 
accident  ca  pieton  pe  trecere  de  pietoni  tot  cu  Alee,  copilul  mare.  Cu 
câteva  momente  înainte  să  mă  lovească  maşina,  îl  schimbasem  pe  Alee  de 
pe  mâna  stângă,  unde  îl  ţineam  deobicei,  spre  interiorul  străzii.  Simt  că 
am  fost  ghidată  să  evit  acest  accident  asupra  copilului,  dar  există  totuşi  o 
temă  a  acidentului  de  maşină  (eu  şi  băiatul  mare). 

3.  Am  o  obsesie  pentru  copii  şi  o  extra-dedicare,  exagerare  pe  care 
nimeni  din  jurul  meu  nu  o  înţelege  logic.  Oricât  aş  face  pentru  ei,  simt  că 
nu  este  suficient,  am  tot  timpul  un  sentiment  de  vinovăţie  şi  toţi  anii 
aceştia  m-am  biciuit  să  fac  totul  pentru  ei  ca  şi  cum  ar  fi  «ultima  zi»  . 

4.  în  viaţa  acesta,  mi-am  pierdut  părinţii  foarte  tineri  la  interval  de 
9  luni  şi  apoi  bunica,  toţi  din  casă  într-un  an,  şi  am  rămas  practic  singură 
în  casă.  Coincidenţa  este  prea  mare,  doar  că  am  schimbat  rolurile.  în 
viaţă  trecută  s-a  întâmplat  «din  cauza  mea»,  pentru  că  conduceam 
maşina,  am  murit  eu,  copilul  mare  şi,  la  un  an,  soţul  şi  bietul  copil  mic  a 
rămas  singur  pe  lume  să  îi  îngroape  pe  toţi  trei  (toţi  într-un  an).  în  viaţa 
aceea,  părinţii  Ramonei  trăiau  şi  deci  şi-au  îngropat  singurul  copil.  în 
viaţa  asta,  eu  sunt  cea  care  mi-am  îngropat  părinţii  şi  am  rămas  singură 
la  18  ani.” 

MONA 
21  aprilie  2017 


Episodul  2  -  NIRBAD 

Eroul  episodului  spiritual  nr.2  este  irakianul  NIRBAD,  a  cărui  viaţă 
s-a  desfăşurat  între  anii  1738-1802.  NIRBAD  s-a  născut  în  somptuoasa 
vila  a  părinţilor  lui  situată  în  cartierul  oamenilor  bogaţi  din  Bagdad. 

Teritoriul  de  astăzi  al  Irakului  este  aproape  identic  cu  cel  al 
Mesopotamiei  antice.  Cucerirea  arabă  din  anii  635-637  a  transformat 
Mesopotamia  într-o  parte  a  lumii  islamice,  schimbându-i  denumirea  în 
Irak.  Ţara  şi-a  pierdut  treptat  rolul  politic,  dar  şi-a  menţinut  strălucirea 
economică  şi  culturală.  Odată  cu  fondarea  oraşului  Bagdad  (în  anul  762) 
şi  mutarea  aici  a  capitalei  Califatului  Arab,  Irakul  a  devenit  nucleul  unui 

nou  imperiu,  centrul  politic  şi  cultural  al  lumii  arabe,  până  la  prăbuşirea 
lui  sub  loviturile  năvălitorilor  mongoli  (din  anul  1258).  Distrugerea  de 
către  noii  cuceritori  a  străvechiului  sistem  de  irigaţii  a  atras  după  sine 
decăderea  întregii  ţări.  La  această  stare  dificilă  au  contribuit:  noua 
pustiire  a  Bagdadului  de  către  cuceritorul  mongol  Timur  Lenk  (în  1393), 
raidurile  pustiitoare  ale  turcilor  şi  persanilor,  decăderea  vechilor  rute 
comerciale  care  legau  Marea  Mediterană  de  Extremul  Orient.  între  anii 
1534  şi  1918,  Irakul  a  fost  o  provincie  săracă  şi  slab  populată  a  Imperiului 
Otoman. 

Moşierul  Muhammad  avea  împreună  cu  nevasta  lui,  Hydelveh,  doi 
băieţi.  NIRBAD  era  mai  tânăr  cu  5  ani  decât  fratele  mai  mare,  Hassan. 
Copiii  au  crescut  în  lux  şi  belşug  alimentar,  prin  eforturile  tatălui 
Muhammad,  om  harnic,  foarte  preocupat  de  vasta  lui  moşie,  aducătoare 
de  mari  profituri  financiare.  Moşierul  avea  în  afara  Bagdadului 
importante  culturi  de  măslini,  curmali,  smochini  şi  citrice.  Anual  obţinea 
mulţi  bani  din  vânzarea  lor.  Cu  reprezentanţii  administraţiei  otomane  se 
înţelegea  bine,  având  grijă  să  nu  rămână  în  urmă  cu  plata  impozitelor. 

Pentru  fiii  săi  vedea  doar  o  singură  meserie  potrivită:  cea  de  militar 
otoman,  aducătoare  de  onoruri,  avere,  putere  politică.  Primul  care  l-a 
ascultat  a  fost  fiul  cel  mare,  Hassan,  urmat  la  vârsta  adolescenţei  de 
NIRBAD.  înrolat  la  16  ani  în  regimentul  de  spahii  în  care  activa  fratele 
său,  NIRBAD  şi-a  dat  seama  în  scurtă  vreme  că  tatăl  său  avusese  dreptate 
când  i-a  îndemnat  pe  amândoi  să  devină  militari  profesionişti.  S-a 
obişnuit  repede  cu  violenţa,  jafurile,  violurile,  capturarea  prizonierilor  în 
zonele  pe  care  le  pustiau  trupele  otomane. 

împlinind  25  de  ani,  avea  o  avere  suficientă  pentru  a-şi  permite  să 
ceară  în  căsătorie  o  fată  bogată.  Lysen  avea  16  ani  când  părinţii  i-au  dat-o 
de  nevastă,  după  o  negociere  de  câteva  zile,  spahiului  NIRBAD.  Averea 
primită  de  la  socrii  lui  s-a  alăturat  propriei  averi,  casele,  terenurile  şi 
tezaurul  ascuns  sub  pământ  rămânând  toate  în  grija  proaspetei  neveste. 
La  16  ani,  frumoasa  şi  delicata  Lysen  s-a  trezit  stăpâna  unei  averi  imense, 
fiind  nevoită  să  conducă  zeci  de  servitori  şi  administratori,  fiindcă  soţul 
ei  era  mereu  plecat  în  campanii  militare.  La  fiecare  întoarcere  acasă, 
NIRBAD  aducea  noi  şi  noi  surprize,  cadouri  scumpe  şi  mulţi  bani, 
reprezentând  prada  de  război  şi  solda  militară. 

Lysen,  bine  sfătuită  şi  ajutată  de  părinţi  şi  socri,  s-a  descurcat  cu 
numeroasele  treburi,  având  grijă  şi  de  cei  trei  copii  cărora  le-a  dat  viaţa. 
Pe  Nurrye,  unica  fata,  a  născut-o  la  19  ani.  Primul  băiat,  Abdullah,  a  sosit 
după  2  ani.  Au  mai  trecut  3  ani  până  la  sosirea  în  familie  a  fiului  cel  mic, 
Sardhal. 

NIRBAD  a  fost  scos  la  pensie  când  împlinise  60  de  ani,  din  cauza 
sănătăţii  precare,  provocate  de  nenumăratele  traumatisme  fizice 
suportate  în  campaniile  militare.  Şchiopăta  cu  piciorul  stâng,  unde 
avusese  o  rană  greu  vindecată,  purta  pe  corp  numeroase  cicatrice,  avea 
probleme  digestive,  fiindcă  suferise  de  dizenterie  de  câteva  ori,  dar  şi  din 
cauza  consumului  zilnic  de  alcool,  ca  mijloc  de  protecţie  împotriva  unor 
infecţii  grave.  Ajungând  acasă,  lângă  nevasta  lui,  a  luat  măsuri 
importante  pentru  revenirea  la  buna  formă  fizică  avută  în  tinereţe. 
Amintindu-şi  că  este  un  adevărat  arab,  nu  un  păcătos  de  turc,  a  renunţat 
să  mai  bea  vin  şi  rachiu.  Medicii  aduşi  la  palatul  său  din  Bagdad  l-au 
tratat  cum  s-au  priceput  mai  bine,  aducându-1  într-o  stare  de  care  era 
foarte  mulţumit.  Timp  de  4  ani,  cât  a  mai  avut  de  trăit,  s-a  ocupat  de 
moşie,  de  nevastă,  de  copiii  şi  nepoţii  lui. 

în  vara  anului  1802,  avea  nevoie  să  ajungă  la  hotarul  nordic  al 
moşiei,  unde  îl  bănuia  pe  administrator  că  îi  fură  din  produse.  A  vrut  să 
plece  cu  propria  caravana,  dar  când  s-a  apropiat  de  cămila  preferată, 
animalul  l-a  trântit  la  pământ.  în  cădere,  nefericitul  NIRBAD  a  suferit  o 
fractură  gravă  la  coloana  vertebrală,  din  cauza  căreia  a  încetat  din  viaţă 
după  câteva  săptămâni  de  agonie. 

Nina  Petre 
7  mai  2017 


COMENTARIUL  MONEI: 

„Am  fost  atrasă  de  Orient  dintotdeauna,  îmi  plac  aromele,  atmosfera 
exotică.  Referitor  la  animale,  pot  spune  că  le  iubesc,  nu  pot  face  rău 
niciunui  gândac  şi  nu  pot  suporta  să  văd  animale  moarte.  Vroiam  să  vă 
întreb  de  ce  spuneţi  să  nu  fac  crime  împotriva  animalelor,  Nirbad  a  făcut 
prăpăd  şi  la  animale,  nu  numai  oameni?  Sau  îmi  spuneţi  asta  doar  ca  să 
nu  mai  adaug  crime  de  niciun  fel  la  cele  pe  care  spiritul  le-a  făcut  deja 
prin  Nirbad?” 

Mona 
9  mai  2017 

Episodul  3  -  FAUSTA 


Episodul  spiritual  nr.3  o  are  ca  eroină  pe  FAUSTA  NICCOLI,  a  cărei 
viaţă  s-a  desfăşurat  în  perioada  1629-1673  (secolul  17).  Data  naşterii 
FAUSTEI:  16  iulie  1629,  ora  11  şi  20  de  minute.  Locul  naşterii:  Napoli. 

Oraşul  Napoli,  capitala  provinciei  Campania,  a  fost  întemeiat  în  jurul 
anului  500  î.Hr..  în  secolul  17,  cel  în  care  a  trăit  FAUSTA  Niccoli,  enorma 
clasă  socială  care  trăia  în  condiţii  de  extremă  sărăcie  a  devenit  cauza  a 
numeroase  revolte,  cum  a  fost  cea  din  1647,  condusă  de  revoluţionarul 
Masaniello.  între  anii  1504  şi  1707,  regatul  Napoli,  unit  din  1504  cu 
regatul  Siciliei,  s-a  aflat  în  stăpânirea  regilor  Spaniei  şi  a  fost  condus  de 
viceregi. 

Soţii  Ignacio  şi  Mariangela  Niccoli  aveau  doi  copii.  FAUSTA  era  cu  5 
ani  mai  mare  decât  fratele  ei,  Manolo.  Băiatul  a  fost  dus  la  o  şcoala 
catolică  de  băieţi,  unde  a  învăţat  carte  de  la  7  la  15  ani.  După  aceea  s-a 
îmbarcat  pe  o  corabie  spaniolă  şi  s-a  stabilit  în  sudul  peninsulei  Iberice. 

FAUSTA  a  rămas  lângă  părinţi,  educată  cu  guvernante  până  la  16  ani, 
când  i-au  dat-o  de  nevastă  negustorului  Aurelius  Novia.  Acesta,  un  tânăr 
de  29  ani,  se  ocupa  cu  negustoria,  ca  tatăl  FAUSTEI,  cu  deosebirea  că 
Ignacio  vindea  cereale,  iar  Aurelius  furniza  sclave  minore  şi  frumoase 
bordelurilor  de  lux  din  oraş.  Pentru  a-şi  acoperi  cumva  ocupaţia 
nepotrivită  cu  severitatea  religiei  catolice,  Aurelius  făcea  şi  comerţ  cu 
produse  alimentare,  mai  ales  condimente,  sare  şi  uleiuri  comestibile. 
Ignacio  îi  cunoştea  doar  acest  aspect  al  muncii.  Dacă  ar  fi  ştiut  că  vindea 
sclave  destinate  petrecerilor  secrete  ale  celor  bogaţi,  nu  i-ar  fi  dat-o  pe 
fiica  lui  de  nevastă. 

FAUSTA  era  încă  un  copil,  când  s-a  văzut  ajunsă  „doamna  Novia”  în 
eleganta  vilă  a  soţului.  Sclavele  tinere  care  o  serveau  nu  voiau  să-i  spună 
cum  ajunseseră  în  casa  lui  Aurelius,  după  ce  îşi  făcuseră  ucenicia  prin 
bordelurile  oraşului.  Devotamentul  lor  era  ireproşabil.  FAUSTA  nu 
cunoştea  viaţă  secretă  a  soţului,  el  motivându-şi  absenţele  îndelungate 
prin  nenumăratele  drumuri  la  care  îl  obliga  negustoria  lui.  Fiind  mai  în 
vârstă  cu  13  ani  decât  FAUSTA,  o  domina  ca  un  stăpân,  ea  neîndrăznind 
să  îi  reproşeze  nimic. 

La  22  de  ani  a  născut-o  pe  frumoasa  Carmela,  o  fetiţă  simpatică  şi 
inteligentă,  care  i-a  înseninat  zilele  până  când,  la  17  ani,  tatăl  ei  i-a  dat-o 
de  nevastă  unui  judecător.  Carmela  a  avut  trei  copii,  o  fetiţă  şi  doi  băieţi. 
Băieţii  încă  nu  erau  născuţi  când,  la  22  de  ani,  Carmela  a  rămas  orfană  de 

mamă.  Locuind  în  vila  soţului,  judecătorul  Siderius,  nu  aflase  despre 
certurile  din  casa  părinţilor  ei. 

Aurelius  îşi  adusese  în  casă  un  bun  prieten,  pe  Teodoro  Massini, 
bărbatul  fiind  cu  3  ani  mai  tânăr  decât  FAUSTA.  Treptat,  până  în  anul 
1673,  Teodoro  sosea  în  vizită  la  FAUSTA  când  afla  că  soţul  ei  era  plecat 
pentru  mai  multe  zile.  Cucerit  de  frumuseţea  şi  inteligenţa  femeii,  s-a 
îndrăgostit  de  ea,  reuşind  să  îi  devină  amant  când  FAUSTA  trecuse  de  43 
de  ani. 

Teodoro  era  dependent  nu  numai  de  frumuseţea  FAUSTEI,  ci  şi  de 
harul  ei,  neobişnuit  femeilor  din  înalta  societate.  Se  cunoştea  talentul 
femeilor  sărace  de  la  ţară  şi  de  la  periferia  oraşelor  de  a  ghici  prezentul  şi 
viitorul  prin  diverse  metode,  ocupaţie  care  deseori  le  ajuta  să  îşi  întreţină 
familiile.  Femeile  bogate  ca  FAUSTA  se  fereau  de  practica  ghicitului, 
lăsând-o  pe  seama  celor  sărace.  FAUSTA  se  născuse  cu  puterea  de  a 
ghici,  moştenită  de  la  o  străbunică  din  partea  mamei  Mariangela.  Rareori 
se  încumeta  să  le  spună  celor  din  jur  despre  mesajele  primite  nici  ea  nu 
ştia  de  unde.  Nu  credea  că  Dumnezeu  îi  dădea  veştile  îngrozitoare  despre 
cutremure,  molime,  decese,  boli  grave.  Teodoro,  amantul  ei,  îşi  aflase  o 
sursă  de  inspiraţie  în  prevestirile  FAUSTEI,  pictând  scene  de  coşmar  în 
tablourile  lui. 

în  nenorocita  zi  de  24  august  1673,  la  ora  5  după  amiază,  soţul  înşelat, 
Aurelius,  a  convins-o  să  îşi  recunoască  păcatul  săvârşit  cu  amantul  ei. 
Fără  a  sta  pe  gânduri,  a  înjunghiat-o  mortal  în  zona  inimii.  De  la 
servitoarele  îngrozite  de  moartea  stăpânei,  autorităţile  au  aflat  de  fapta 
lui  Aurelius.  Arestat  şi  închis  într-o  celulă  cu  şobolani,  a  fost  judecat  de 
ginerele  său,  soţul  Carmelei,  şi  condamnat  la  închisoare  pe  viaţă. 

Nina  Petre 
21  iunie  2017 


Episodul  4  -  NOMIRRO 

Episodul  spiritual  nr.4  îl  are  ca  erou  pe  argentinianul  NOMIRRO,  a 
cărui  viaţă  s-a  desfăşurat  între  anii  1510-1568  (secolul  16).  Data  naşterii 
lui  Nomirro:  2  ianuarie  1510.  Ora  naşterii:  patru  şi  trei  sferturi  spre  ziuă 
(noaptea). 

Părinţii  lui,  indieni  de  etnie  chona,  îl  aveau  numai  pe  el.  Rogmod, 
tatăl,  era  pescar,  iar  mama  lui,  Nurce,  se  ocupa  de  treburile  casei.  Familia 
locuia  într-o  comunitate  de  indieni  aşezată  în  apropierea  golfului 

denumit  ulterior  Bahia  Blanca,  situat  astăzi  în  estul  ţării  numite 
Argentina.  Pe  locul  unde  a  trăit  NOMIRRO  se  află  astăzi  o  suburbie  a 
oraşului  Bahia  Blanca,  localitate  ce  aparţine  regiunii  Buenos  Aires. 

NOMIRRO,  la  fel  ca  părinţii  lui,  nu  a  avut  ştiinţă  de  carte.  încă  de 
mic,  s-a  simţit  atras  de  meseria  unchiului  Agrido,  fratele  lui  Rogmod, 
care  făcea  plute  de  pescuit  din  trunchiuri  de  copaci.  Agrido  îi  făcuse  lui 
Rogmod  două  plute.  NOMIRRO  mergea  deseori  la  pescuit  pe  apa 
oceanului  împreună  cu  tatăl  său.  îi  plăcea  să  pescuiască,  dar  nu  suporta 
mirosul  din  burta  peştilor.  Prefera  să  o  lase  pe  mama  lui  să-i  cureţe  şi  să-i 
prăjească  pe  pietre  încinse  la  foc. 

La  20  de  ani  şi-a  luat  de  nevastă  o  fetiţă  de  15  ani.  Lomde  era  şi  ea 
indiancă  chona,  dar  aparţinea  altui  trib,  de  unde  a  adus-o  NOMIRRO. 
Fata  s-a  obişnuit  repede  cu  viaţa  în  coliba  lui  NOMIRRO,  s-a  maturizat, 
iar  la  17  ani  a  născut  primul  copil,  pe  micuţa  Yade.  Au  mai  trecut  3  ani 
până  la  naşterea  primului  băiat,  Nomodo.  Cel  de-al  doilea  băiat,  Turrik,  a 
sosit  în  familie  când  Nomodo  avea  6  ani. 

Pe  Yade  a  luat-o  de  nevastă  la  13  ani  un  indian  care  făcea  comerţ  cu 
fructe.  Au  avut  împreună  cinci  copii.  Nomodo,  la  21  ani,  şi  Turrik,  la  15 
ani,  au  plecat  împreună,  cu  o  plută  construită  de  tatăl  lor,  spre  noul  oraş 
Santa  Maria  del  Buen  Aires  (denumit  ulterior  Buenos  Aires),  ce  fusese 
întemeiat  în  anul  1536  de  către  cuceritorii  spanioli.  Acolo  şi-au  găsit  de 
lucru  ca  hamali  în  port,  s-au  căsătorit,  au  avut  copii  şi  nu  s-au  mai  întors 
niciodată  în  satul  natal.  NOMIRRO,  tatăl  lor,  însoţit  de  ginerele  Akko,  i-a 
vizitat  de  câteva  ori  venind  cu  o  plută  construită  de  ei. 

La  58  de  ani,  NOMIRRO  era  un  bărbat  puternic,  destul  de  sănătos, 
mare  consumator  de  rachiu  tare,  despre  care  spunea  că  îl  face  să  rămână 
tânăr  până  la  moarte.  Avea  din  ce  să  trăiască  împreună  cu  nevasta  lui, 
continuând  să  construiască  plute  şi  bărci  pentru  pescuit  şi  transport  de 
mărfuri  uşoare  împreună  cu  Akko,  soţul  fiicei  lui.  înainte  de  a  le  vinde 
clienţilor,  pornea  cu  ambarcaţiunile  pe  apa  oceanului,  chiar  şi  pe  vreme 
rea,  încercându-le  rezistenţa  la  valurile  periculoase. 

Pe  o  astfel  de  vreme  a  plecat  pe  apă  în  nefericita  zi  de  2  iunie  a  anului 
1568.  Se  afla  singur  în  barca  nou  construită.  Surprins  de  un  val  uriaş,  nu 
a  avut  putere  să  vâslească  atât  de  puternic  cât  era  necesar.  Valul  i-a 
răsturnat  barca,  iar  NOMIRRO,  ameţit  de  rachiu,  nu  a  reuşit  să  înoate 
până  la  ţărm.  A  ajuns  astfel  pradă  vietăţilor  carnivore  ale  Oceanului 
Atlantic. 

Lomde,  soţia  fidelă  şi  iubitoare,  ajunsă  la  53  de  ani,  l-a  aşteptat 
zadarnic  timp  de  câteva  zile,  privind  îngrijorată  spre  apa  oceanului. 
Când,  intr-un  târziu,  a  găsit  pe  ţărm  câteva  scânduri  din  barca  lui 

NOMIRRO,  a  înţeles  că  rămăsese  fără  el  pentru  totdeauna.  îngrozit, 
ginerele  ei,  Akko,  a  renunţat  să  mai  facă  bărci  şi  să  pescuiască.  S-a 
orientat  spre  comerţul  pe  uscat  cu  lemne  bune  la  confecţionarea 
ambarcaţiunilor  uşoare. 

Nina  Petre 
6  iulie  2017 


Episodul  5  -  NAUSHI 

Eroina  episodului  spiritual  nr.5  este  indianca  NAUSHI,  care  a  trăit 
între  anii  1402-1476  (secolul  15).  Data  naşterii  lui  NAUSHI:  1  noiembrie 
1402,  la  miezul  zilei.  Locul  naşterii:  casa  părinţilor  ei,  aflată  pe  moşia 
boierului  Tungad,  om  de  încredere  al  prinţului  care  stăpânea  o  parte  din 
zona  de  sud  a  Indiei.  în  apropierea  moşiei  lui  Tungad  s-a  dezvoltat  oraşul 
Tenkasi. 

Dorkid,  tatăl  lui  NAUSHI,  căsătorit  cu  frumoasa  doamnă  Nunde,  avea 
importanta  funcţie  de  administrator  al  moşiei  lui  Tungad,  primind  din 
partea  acestuia  recompense  importante  în  bani  şi  produse  agricole. 
Nevasta  lui,  Nunde,  născuse  şapte  copii.  Au  murit  la  vârste  mici  două 
fetiţe  şi  trei  băieţi.  Supravieţuitorii  au  fost  NAUSHI  şi  fratele  ei  mai  mic 
cu  3  ani,  Gorden.  Copiii  au  crescut  în  condiţii  bune,  părinţii  lăsându-i  să 
se  joace  cât  voiau,  pe  unde  le  era  permis  în  jurul  reşedinţei  centrale  a 
familiei  boierului  Tungad. 

Acesta  avea  două  fete  şi  patru  băieţi.  Una  dintre  fete,  Kikker,  era  de 
aceeaşi  vârstă  cu  NAUSHI.  Cealaltă  fată  era  mult  mai  mică  decât  ele. 
Datorită  lui  Kikker,  al  cărei  suflet  generos  o  îndemna  să  o  ajute  pe  fiica 
administratorului  cât  îi  stătea  în  puteri,  modesta  NAUSHI  a  învăţat  să 
scrie  şi  să  citească  în  limba  tamil. 

De  la  mama  ei,  Nunde,  a  moştenit  vocea  cristalină,  darul  interpretării 
corecte  a  unor  melodii  tradiţionale  şi  talentul  de  dansatoare.  Kikker  o 
privea  fascinată  când  dansa  cu  graţie  şi  cânta  melodiile  ei  preferate.  După 
ce  a  împlinit  6  ani,  NAUSHI  a  fost  invitată  aproape  săptămânal  în  salonul 
de  primire  a  musafirilor  din  casa  cea  mare  a  familiei  boierului.  Acolo  i  se 
oferea  posibilitatea  de  a-i  delecta  pe  cei  de  faţă  cu  micile  ei  spectacole, 
din  ce  în  ce  mai  originale,  fiindcă  imaginaţia  ei  lucra  necontenit  în  timp 
ce  îşi  interpreta  creaţiile. 

Până  la  14  ani,  viaţa  lui  NAUSHI  a  fost  ca  un  vis  frumos.  După  aceea, 
a  început  calvarul. 

Tânărul  Arruad,  unul  dintre  nepoţii  boierului  Tungad,  s-a  îndrăgostit 
de  mica  şi  graţioasa  artistă,  care  abia  împlinise  14  ani.  Avea  23  de  ani,  îşi 
dorea  o  soţie  pe  placul  său,  dar  tradiţiile  familiale  nu  îi  îngăduiau  să  se 
însoare  cu  o  fată  săracă.  S-a  descurcat  totuşi,  oferindu-le  părinţilor  lui 
NAUSHI  o  mare  sumă  de  bani,  iar  acestora  le-a  fost  teamă  să  refuze 
oferta. 

NAUSHI  a  ajuns  la  reşedinţa  lui  Arruad,  stăpânul  ei,  casa  aflându-se 
pe  vasta  lui  moşie,  aflată  la  mare  distanţă  de  cea  a  unchiului  Tungad. 
Izolată  de  părinţi  şi  de  toate  prietenele  de  până  atunci,  NAUSHI  a  înţeles 
repede  că  devenise  sclava  trufaşului  Arruad.  Acesta  i-a  pretins  să  îl 
servească  în  intimitate,  să  aducă  pe  lume  copii,  să  îl  distreze  cu  dansurile 
şi  cântecele  ei.  Mai  mult  chiar,  o  obliga  să  dea  mici  spectacole  în 
petrecerile  organizate  de  el.  Niciodată  însă  nu-i  permitea  vreunui  bărbat 
să  se  apropie  de  ea. 

La  18  ani,  NAUSHI  l-a  născut  pe  Nurrum,  unicul  lor  copil.  De  bucurie 
că  i  s-a  născut  un  băiat,  Arruad  a  răsplătit-o  angajându-1  pe  Gorden, 
fratele  ei,  în  trupa  lui  de  paznici-luptători.  Singurătatea  femeii  s-a  mai 
diminuat,  ea  reuşind  să  îşi  vadă  fratele  când  el  se  afla  în  reşedinţa 
stăpânului.  Micul  Nurrum  a  crescut  sub  îndrumarea  unchiului  Gorden, 
învăţând  de  la  acesta  să  se  poarte  ca  un  adevărat  luptător,  viitor  angajat 
în  armata  boierului. 

Arruad  a  murit  într-un  duel  în  anul  1432,  când  avea  39  ani.  NAUSHI, 
la  30  de  ani,  avea  de  crescut  singură  un  copil  care  abia  împlinise  12  ani. 
Nurrum  se  obişnuise  cu  viaţa  îmbelşugată,  cu  libertatea  de  a  face  tot  ce 
voia  pe  moşia  tatălui  său.  Părinţii  lui  Arruad  le-au  permis  să  păstreze 
casa  şi  moşia,  cedându-le  nepotului  lor  printr-un  act  de  donaţie.  Unchiul 
Gorden  a  rămas  lângă  noul  stăpân,  Nurrum,  îndeplinindu-şi  mai  departe 
obligaţiile  militare. 

NAUSHI  a  murit  la  74  de  ani,  în  16  ianuarie  1476,  aproape  de  miezul 
nopţii.  Abia  adormise  în  iatacul  ei  când,  dintr-o  dată,  inima  i  s-a  oprit.  A 
doua  zi  dimineaţă,  camerista  a  alertat  toată  casa.  Fiul  ei,  Nurrum,  însoţit 
de  nevastă  şi  de  cei  nsprezece  copii,  fratele  Gorden,  împreună  cu  soţia  şi 
cei  şapte  copii,  la  care  se  adăugau  nepoţii  şi  toate  persoanele  care  au  dorit 
să  o  vadă  pentru  ultima  oară,  i-au  acordat  lui  NAUSHI  omagiul  pe  care  îl 
merita  cu  prisosinţă. 

NAUSHI  a  părăsit  casa  părinţilor  pentru  a  duce  o  viaţă  îmbelşugată, 
neavând  pretenţia  de  a  fi  luată  de  nevastă.  L-a  iubit  pe  Arruad,  stăpânul 
ei,  s-a  comportat  ca  o  soţie  adevărată,  înţelegând  că  tradiţiile  fiecărei 
caste  sociale  hinduse  nu  puteau  fi  încălcate.  A  fost  exploatată  de  Arruad 
din  toate  punctele  de  vedere,  inclusiv  pentru  faptul  că  era  o  artistă 

înnăscută,  modestă  şi  sensibilă.  Bărbat  violent  şi  intolerant  de  obicei, 
Arruad  nu  a  vrut  să  o  pedepsească  niciodată,  deoarece  comportamentul 
lui  NAUSHI  atingea  perfecţiunea. 

înainte  de  naşterea  băiatului,  naiva  NAUSHI  a  încercat  să  fugă, 
fiindu-i  dor  de  părinţii  ei.  Paznicii  lui  Arruad  au  adus-o  înapoi,  iar  el  a 
iertat-o,  interzicându-i  să  repete  ceea  ce  făcuse.  NAUSHI,  prin  puterea  ei 
de  a  vedea  oamenii  aşa  cum  erau  în  realitate,  buni  sau  răi,  a  înţeles  că 
lumea  nu  putea  fi  schimbată,  că  tradiţiile  poporului  hindus  nu  pot  fi 
nesocotite,  iar  femeile  aveau  datoria  de  a  aduce  frumuseţe  şi  iubire  în 
jurul  lor. 

Nina  Petre 
24  iulie  2017 


Episodul  6  -  NORBENUS  (ARDHAL) 

Eroul  episodului  spiritual  nr.6  este  egipteanul  ARDHAL,  născut  în 
Cairo  la  data  de  19  ianuarie  1300  (începutul  secolului  14),  la  scurtă  vreme 
după  ora  7  seara. 

Tatăl  său,  Kirad,  căsătorit  cu  frumoasa  Dirne,  fostă  sclava,  avea 
împreună  cu  ea  trei  băieţi.  ARDHAL  era  cu  4  ani  mai  mic  decât  Karbud, 
iar  acesta  avea  cu  5  ani  mai  puţin  decât  Norhad.  Familia  lui  Kirad  trăia  în 
belşug,  datorită  ocupaţiei  lui  de  negustor  de  sclavi.  El  avea  o  casă  la 
marginea  oraşului  unde  cumpăra  sclavi  de  la  diverşi  indivizi  şi  îi  vindea 
la  preţuri  mari  unor  oameni  cu  bani,  care  fie  îi  păstrau  pentru  nevoile 
casnice,  fie  îi  vindeau  mai  departe.  Karbud  şi  Norhad  au  învăţat  de  la 
tatăl  lor  să  socotească  banii,  iar  de  pe  la  7  ani  au  început  să  practice 
meseria  de  negustori  de  sclavi  împreună  cu  el,  meserie  din  care  au  trăit 
bine  toată  viaţa. 

ARDHAL,  foarte  apropiat  sufleteşte  de  mama  lui,  a  aflat  de  la  ea  prin 
câte  suferinţe  trecuse  după  răpirea  ei  din  casa  părinţilor,  undeva,  departe 
de  Cairo,  cum  fusese  violată  de  răpitori,  cum  fusese  bătută  şi  înfometată 
până  când  ajunsese  să  fie  cumpărată  de  Kirad  şi  considerată  nevastă,  cu 
toate  drepturile  ce  îi  reveneau  în  această  calitate.  Apropiindu-se  vârsta  de 
7  ani,  când  urma  să  i  se  decidă  viitorul,  curajosul  copil  ARDHAL  a  refuzat 
să  ajungă  şi  el  negustor  de  sclavi.  A  intrat  ca  lucrător  la  unchiul  Tekir, 
ajutându-1  să  îşi  vândă  mărfurile  într-una  din  pieţele  marelui  oraş 
egiptean. 

A  pus  deoparte  majoritatea  banilor  primiţi  pentru  munca  lui,  iar  la  15 
ani  şi-a  anunţat  familia  că  va  pleca  la  Roma,  oraş  despre  care  auzise 
lucruri  deosebite.  Dorea  să  îşi  desăvârşească  studiile  din  domeniul 
Ştiinţelor  naturii,  începute  în  urmă  cu  5  ani  la  o  şcoală  privată  din  Cairo. 
Avea  mulţi  bani  la  el,  o  parte  din  economiile  lui,  iar  restul  era  oferit  cu 
generozitate  de  tatăl  şi  fraţii  lui.  Mulţi  ani  după  plecarea  sa  de  acasă, 
Kirad  şi  fraţii  lui  l-au  vizitat  anual,  aducându-i  sume  mari  de  bani,  fiind 
cu  toţii  foarte  mândri  că  în  neamul  lor  apăruse  un  adevărat  om  al 
ştiinţelor. 

ARDHAL  sosise  la  Roma  în  perioada  numită  „captivitatea  de  la 
Avignon”,  cuprinsă  între  anii  1308-1377,  când  papalitatea  şi-a  avut 
reşedinţa  la  Avignon,  nu  la  Roma.  Se  spunea  despre  papalitatea  romană 
că  era  subordonată  voinţei  suveranilor  francezi,  adică  prizoniera 
acestora,  şi  nu  se  bucura  de  independenţă  faţă  de  puterea  politică.  în 
repetate  rânduri,  poporul  roman  a  încercat  să  le  ia  papilor  puterea  de  a 
conduce  oraşul.  Perioada  captivităţii  de  la  Avignon  a  papilor  a  provocat  o 
stare  de  mizerie  şi  depopulare  a  Romei.  Abia  în  secolul  15  Roma  a 
început  să  îşi  revină  din  punct  de  vedere  urbanistic,  artistic  şi  cultural. 

Egipteanul  ARDHAL,  plin  de  bani,  a  avut  posibilitatea  să  studieze 
Filosofia,  Istoria,  Astronomia  în  şcoli  private  din  Roma.  Astfel  de  şcoli  - 
unde  se  puteau  face  diverse  cercetări  asupra  unor  manuale  şi  documente 
vechi,  majoritatea  aduse  cu  mare  greutate  din  Grecia  şi  din  ţări  asiatice 
îndepărtate  -  reuşeau  să  îşi  desfăşoare  activitatea  nestingherite  de 
cenzură  papală,  care  nu  mai  funcţiona  din  anul  1308. 

ARDHAL  s-a  simţit  în  stare  să  lucreze  ca  profesor  de  Istorie  şi 
Astronomie  începând  cu  vârsta  de  20  ani.  Cum  numele  său  egiptean  le 
crea  suspiciuni  unora  dintre  colegii  lui,  şi-a  luat  pseudonimul 
NORBENUS.  Acesta  i-a  fost  sugerat  de  patronul  unei  şcoli  private  din 
Roma,  unde  el  ceruse  să  fie  angajat. 

Profesorul  NORBENUS  s-a  căsătorit  la  29  de  ani  cu  Imeria,  o  fată  de 
17  ani,  fiica  unui  coleg  profesor  la  aceeaşi  şcoală  unde  lucra  şi  el.  Imeria  i- 
a  dăruit  două  fete.  Pe  Amaldina  a  născut-o  la  20  de  ani,  iar  pe  Argenta,  la 
24  ani.  Amaldina  s-a  căsătorit  la  16  ani  cu  un  medic  din  Roma,  ajungând 
mama  a  patru  copii,  o  fată  şi  trei  băieţi.  Argenta,  măritată  la  17  ani  cu  un 
profesor  de  Filosofie,  a  născut  doi  băieţi. 

Profesorul  NORBENUS,  pasionat  de  Astronomie  şi  de  Anatomia 
corpului  omenesc,  îşi  petrecea  multe  nopţi  senine  pe  terasa  propriei  case, 
privind  configuraţia  stelelor  pe  bolta  cerească.  Spre  ziuă,  se  întorcea  în 
camera  de  studiu,  străduindu-se  să  descifreze  influenţele  astrelor  asupra 
fiinţelor  umane.  Patronul  şcolii  unde  lucra  era  un  pasionat  colecţionar  de 

manuscrise  vechi.  îi  pusese  la  dispoziţie  lui  NORBENUS  texte  străvechi 
aduse  din  India  şi  China,  unde  erau  prezentate  elemente  de  Astrologie,  o 
ştiinţă  ce  nu  putea  să  fie  scoasă  la  lumină  în  Europa,  din  cauza 
persecuţiilor  religioase. 

NORBENUS  începuse  să  le  predea  noţiuni  de  Astrologie  studenţilor 
lui  din  Roma  după  ce  împlinise  60  de  ani.  Atenţionările  sporadice  sosite 
din  partea  unor  preoţi  catolici  nu  l-au  intimidat.  Cu  toate  că  autoritatea 
papală  funcţiona  în  condiţii  de  exil  în  Franţa,  mai  existau  fanatici 
religioşi  care  încercau  să  „restabilească  ordinea”  în  Roma,  unde  corupţia 
ajunsese  la  apogeu. 

în  1368,  profesorul  NORBENUS  împlinise  68  de  ani.  încă  mai  preda 
în  şcoala  lui  privată,  înfiinţată  în  urmă  cu  aproape  4  ani.  în  seara  de  12 
octombrie  1368,  la  scurtă  vreme  după  apusul  soarelui,  se  îndrepta  spre 
casă,  când  un  individ  ce  purta  o  mantie  cu  glugă  s-a  apropiat  de  el,  l-a 
făcut  „demon”,  l-a  scuipat  şi  i-a  înfipt  un  cuţit  în  piept.  Lovitura  mortală 
i-a  pus  capăt  vieţii  renumitului  profesor.  După  moartea  lui  NORBENUS 
au  urmat  şi  alte  atentate  din  motive  religioase,  până  când  autoritatea 
Bisericii  Catolice  s-a  restabilit  în  Roma. 

Nina  Petre 
25  august  2017 


Episodul  7  -  IRENA 

Episodul  spiritual  nr.7  o  are  ca  eroină  pe  IRENA  SKLODOVSKA. 
Viaţa  ei  s-a  desfăşurat  în  perioada  anilor  1222-1264  (secolul  13).  IRENA 
s-a  născut  în  oraşul  Vladimir,  situat  spre  nord-est  de  Moscova,  la  acea 
vreme  aparţinând  cnezatului  Vladimir-Suzdal. 

în  secolele  12  şi  13,  Rusia  Kieveană  s-a  destrămat  în  mai  multe 
cnezate,  printre  care  se  afla  şi  Vladimir-Suzdal.  Această  fărâmiţare  a 
înlesnit  cucerirea  ţării  de  către  mongoli  şi  întemeierea  hanatului  Hoarda 
de  Aur.  în  1223,  primul  asalt  mongol  contra  forţelor  reunite  ale  cnejilor 
nu  a  alarmat  prea  mult  spaţiul  rusesc,  în  ciuda  înfrângerii  suferite. 
Regiunea  stăpânită  de  oraşele  Vladimir  şi  Suzdal  cunoştea  o  stabilitate 
politică,  dar  s-a  dovedit  totuşi  incapabilă  să  aprecieze  just  pericolul 
mongol.  Prin  cel  de-al  doilea  val  al  invaziei  mongole,  între  anii  1237- 
1240,  cucerirea  teritoriilor  ruseşti  a  devenit  mai  uşoară. 

Boierul  Niofan  Sklodovski  din  oraşul  Vladimir,  căsătorit  cu  doamna 
Maşa,  avea  un  singur  copil,  pe  frumoasa  IRENA.  Om  bogat,  datorită 

vânzării  cerealelor  de  pe  moşiile  sale  din  afara  oraşului,  Niofan  trăia  în 
belşug  şi  mare  lux,  nevasta  şi  fiica  lui  fiind  adevărate  boieroaice,  elegante 
în  ţinută  şi  distinse  în  comportare. 

în  anul  1237,  când  hoardele  mongole  se  apropiau  de  oraş,  boierul 
Niofan  şi-a  umplut  câteva  căruţe  bine  acoperite  cu  strictul  necesar  din  ce 
a  mai  reuşit  să  adune  de  prin  casă:  obiecte  de  preţ  din  aur  şi  argint, 
tablouri  scumpe,  covoare,  haine.  în  caleaşca  trasă  de  patru  cai  s-au 
adăpostit  el  şi  cele  două  fiinţe  dragi,  Maşa  şi  IRENA.  Sub  băncile  pe  care 
şedeau  se  aflau  lăzi  mici  pline  cu  bijuterii  şi  bani  de  aur.  Sperau  cu  toţii 
că  vor  scăpa  cu  viaţă  şi  îşi  vor  salva  măcar  bijuteriile. 

Au  călătorit  timp  de  un  an,  schimbând  mereu  caii  şi  caleaşca.  în 
primăvara  anului  1238,  au  intrat  în  Paris,  fără  căruţe,  pe  care  le 
prădaseră  hoţii,  doar  cu  o  caleaşcă  modestă,  în  care  se  mai  găsea  o  lădiţă 
cu  aur  şi  bijuterii. 

Parisul  se  afla  în  plină  glorie,  datorită  prestigiului  european  al 
Universităţii  sale,  ce  fusese  fondată  în  secolul  anterior.  în  Franţa  domnea 
regele  Ludovic  IX  cel  Sfânt  (1226-1270),  încă  minor,  aflat  sub  regenţa 
mamei  sale,  Blanche  de  Castilia. 

Boierul  rus  Niofan  şi-a  înscris  fata  la  un  pension,  dorind  ca  IRENA 
să  înveţe  tot  ce  avea  nevoie  pentru  a  căpăta  prestanţa  necesară  unei 
nobile  rusoaice  aflate  în  exil.  Terminând  pensionul  la  20  de  ani,  IRENA 
s-a  înscris  în  anul  următor  la  Universitatea  pariziană,  dorind  să  înveţe 
istorie,  limba  franceză  şi  limba  latină. 

Anul  1248,  când  împlinise  26  de  ani,  i-a  adus  două  mari  victorii: 
absolvirea  cursurilor  universitare  şi  căsătoria  cu  nobilul  parizian 
Theodore  Herryl.  Bărbatul  avea  30  de  ani,  era  bogat,  avea  o  moşie  în 
afara  Parisului,  iar  vila  sa  dintr-un  cartier  elegant  al  oraşului  adăpostea  o 
colecţie  vastă  de  tablouri  celebre,  obiecte  din  aur,  argint  şi  aramă,  săbii  şi 
pumnale,  dar  şi  o  bibliotecă  bine  dotată,  spre  marea  bucurie  a  IRENEI. 
Timp  de  aproape  3  ani,  până  când  a  devenit  mămică,  IRENA  a  citit 
aproape  toate  lucrările  din  bibliotecă  şi  a  scris  câteva  volume  cu  propriile 
memorii  despre  copilăria  ei  fericită  din  Rusia. 

Fiul  ei,  Victor,  a  sosit  pe  lume  în  anul  1251,  când  IRENA  împlinise  29 
de  ani.  Băiatul  a  crescut  în  atmosfera  încărcată  de  cultură  a  familiei, 
având  profesori  de  la  vârsta  de  5  ani.  Abia  împlinise  13  ani,  când  a  rămas 
orfan  de  mamă. 

IRENA,  ajunsă  la  42  de  ani,  rămăsese  însărcinată,  ca  printr-o 
minune  cerească.  îşi  dorea  enorm  de  mult  să  aibă  o  fetiţă,  copil  pe  care  îl 
aştepta  de  câţiva  ani.  A  dus  sarcina  până  la  termen,  dar  naşterea,  extrem 
de  chinuitoare,  i-a  curmat  viaţa.  Copilul  s-a  născut  viu.  Spre  mirarea  lui 

Theodore,  era  mult  dorită  fetiţă.  îndurerat,  i-a  pus  numele  Isabelle- 
Marie.  Fetiţa  i-a  îndulcit  amarul  pierderii  IRENEI,  semănând  tot  mai 
mult  cu  mama  ei,  pe  măsură  ce  creştea. 

Victor,  nedorind  să  fie  crescut  cu  o  mamă  vitregă,  şi-a  convins  tatăl 
să  nu  se  recăsătorească.  După  studii  medii  făcute  în  Paris,  tânărul  fiu  al 
IRENEI  a  devenit  muzeograf  şi  negustor  de  antichităţi. 

Nina  Petre 
24  septembrie  2017 


Episodul  8  -  LYRED 

Episodul  spiritual  nr.8  o  are  ca  eroină  pe  LYRED,  care  a  trăit  între 
anii  1148-1190  (secolul  12).  S-a  născut  într-un  sat  aşezat  în  apropierea 
râului  Jubba,  a  cărui  apă  trece  prin  Somalia  pentru  a  se  vărsa  în  Oceanul 
Indian.  Astăzi,  lângă  vechea  aşezare  tribală  se  află  oraşul  etiopian  Dolo, 
situat  aproape  de  graniţa  cu  Somalia. 

Etiopia  este  ţara  africană  cu  cea  mai  veche  fiinţă  statală 
independentă.  în  secolul  4,  creştinismul  sub  formă  monofizită  a  devenit 
religie  de  stat.  Cultura  etiopiană  este  singura  din  Africa  de  la  sud  de 
Sahara  care  foloseşte  scrisul.  Adoptarea  creştinismului  monofizit  şi 
crearea  alfabetului  etiopian  au  avut  loc  în  secolele  2-4.  în  secolele  7-8, 
expansiunea  arabă  a  izolat  regatul  de  lumea  externă  şi  i-a  provocat 
decăderea.  începând  cu  anul  1140,  dinastia  creştină  Zague  a  reuşit  să 
relanseze  statul  etiopian. 

înţeleptul  Kadir,  şeful  satului,  era  căsătorit  cu  Nyredhe.  Avea 
împreună  patru  fete.  Cea  mai  mare  ca  vârstă,  Ardil,  avea  cu  3  ani  mai 
mult  decât  LYRED.  Renke  se  născuse  când  LYRED  avea  5  ani.  Oyod,  sora 
cea  mică,  sosise  în  familie  când  Renke  avea  2  ani. 

Ardil  a  fost  luată  de  nevastă  la  12  ani  de  un  tânăr  cu  10  ani  mai  mare 
decât  ea,  gospodar  al  satului.  Au  avut  trei  băieţi.  Renke,  la  13  ani,  a  plecat 
definitiv  în  Somalia  cu  un  bărbat  care  locuia  la  mare  distanţă  şi  se  ocupa 
cu  negustoria.  Avea  cu  12  ani  mai  mult  decât  ea.  Au  fost  fericiţii  părinţi  a 
două  fete  şi  doi  băieţi.  Oyod,  la  13  ani  şi  jumătate,  s-a  căsătorit  în  satul 
natal  cu  un  tânăr  de  21  ani,  bun  gospodar.  Ea  a  dat  naştere  la  trei  fete  şi 
un  băiat. 

LYRED,  cea  mai  frumoasă  dintre  surori,  a  fost  răpită  la  doar  11  ani 
de  doi  somalezi  veniţi  cu  o  barcă  pe  apa  râului  Jubba.  Unul  dintre  ei  era 
negustorul  de  sclavi  Tirkul,  un  bărbat  cu  aspect  sever,  în  vârstă  de  28  ani. 


NINA  PETRE  -  Vieţile  anterioare  ale  spiritului  Voi. 9 


pag.  63 


Celălalt,  Nogdon,  avea  23  de  ani  şi  era  servitorul  lui  Tirkul.  Au  dus-o  pe 
sărmana  LYRED,  speriată  îngrozitor,  pe  apa  râului  Jubba  până  în  sud- 
estul  Somaliei,  în  localitatea  numită  astăzi  Jilib,  unde  se  afla  un  târg  de 
sclavi. 

LYRED  a  fost  cumpărată  de  negustorul  Kineder.  Acesta,  la  27  de  ani, 
avea  un  harem  cu  trei  sclave  africane.  La  acea  vreme,  Somalia  era  o  ţară 
islamică,  bărbaţii  având  dreptul  de  a  întreţine  un  harem.  Casa  în  care  a 
fost  primită  LYRED,  cea  de-a  patra  sclavă,  era  mare,  amenajată  cu  tot 
confortul  necesar  vieţii  femeilor  şi  celor  cinci  copii  ai  stăpânului  Kineder. 
Acesta  lipsea  perioade  îndelungate,  iar  când  sosea,  voia  să  fie  servit  cu  tot 
ce  îşi  dorea. 

LYRED  i-a  dăruit  un  fiu,  Herdum,  pe  care  l-a  născut  la  19  ani.  Tatăl 
său  îl  iubea  foarte  mult,  băiatul  semănându-i  bine  la  înfăţişare  şi 
comportament.  După  ce  fiul  său  a  împlinit  12  ani,  Kineder  şi  l-a  făcut 
partener  în  comerţul  cu  sclavi.  Herdum  şi-a  luat  o  singură  nevastă,  la  19 
ani.  A  cumpărat-o  pe  superba  Yiil,  o  fată  de  14  ani,  la  târgul  de  sclave.  Yill 
a  născut  trei  băieţi. 

Viaţa  lui  LYRED  în  gospodăria  lui  Kineder  a  fost  cea  a  unei  sclave 
domestice  truditoare,  având  de  îndeplinit  zilnic  o  mulţime  de  treburi.  A 
trăit  în  confortul  asigurat  de  bărbatul  ei,  dar  i-a  lipsit  enorm  de  mult 
libertatea  din  familia  în  care  crescuse.  Nu  a  aflat  niciodată  nimic  despre 
părinţii  ei.  După  ce  fiica  i-a  fost  răpită,  mama  Nyredhe  s-a  îmbolnăvit  de 
inimă  şi  a  murit. 

Tot  de  inimă  a  murit  şi  LYRED,  la  doar  42  de  ani.  Kineder  şi 
Herdum  au  regretat-o  multă  vreme,  păstrând  în  memorie  fiinţa  ei 
luminoasă,  liniştită,  iubitoare. 

Modesta  etiopiană  ştia  să  scrie  şi  să  citească,  datorită  mamei 
Nyredhe,  care,  la  rândul  ei,  învăţase  aceste  bune  obiceiuri  de  la  soţul  ei 
cel  înţelept,  Kadir.  Pentru  a-şi  mai  linişti  senzaţia  de  singurătate,  LYRED 
îşi  scria  în  secret  povestea  vieţii.  După  moartea  ei,  Kineder  a  găsit  foile 
învechite  pline  cu  literele  ei  şi  le-a  dat  foc. 

Nina  Petre 
29  octombrie  2017 


Episodul  9  -  ARMADUK 


Episodul  spiritual  nr.9  îl  are  ca  erou  pe  incaşul  ARMADUK.  El  a  trăit 
între  anii  1021-1076  (secolul  11).  S-a  născut  intr-un  trib  de  indieni 

quechua  aşezat  în  apropierea  fluviului  Ucayali,  afluent  al  fluviului 
Amazon.  Astăzi,  în  zona  respectivă  poate  fi  găsit  oraşul  peruan  Pucallpa. 

Gospodarii  Tiruk  şi  Uguade,  soţ  şi  soţie,  indieni  quechua,  au  avut 
şapte  copii.  Au  murit  la  vârste  mici  şase  dintre  ei,  trei  fete  şi  trei  băieţi.  A 
supravieţuit  doar  un  băiat,  ARMADUK,  cel  mai  tânăr  dintre  copii.  Avea  3 
ani  când  i-a  murit  şi  ultima  surioară,  după  aceea  rămânând  singur  la 
părinţi.  Profund  impresionat  de  cele  întâmplate  cu  fraţii  şi  surorile  lui,  a 
crescut  animat  de  credinţa  în  puterea  şi  severitatea  zeilor  veneraţi  de 
populaţia  quechua. 

Avea  11  ani,  când  părinţii  au  pornit  cu  el  la  drum,  îndreptându-se 
spre  sud,  în  căutarea  oraşului  Cuzco,  unde  îşi  avea  reşedinţa  împăratul 
incaşilor.  La  scurtă  vreme  după  naşterea  lui,  în  anul  1021,  războinicul 
Manco  Capac  îşi  stabilise  reşedinţa  imperială  în  oraşul  Cuzco,  localitate 
situată  spre  sud-est  de  Lima,  actuala  capitală  a  Republicii  Peru. 

Incaşii,  vechea  populaţie  quechua  sosită  împreună  cu  inca 
(împăratul)  Manco  Capac,  au  cucerit  teritoriile  din  jurul  oraşului  Cuzco. 
Imperiul  incaş,  înfiinţat  de  Manco  Capac,  şi-a  mărit  treptat  teritoriul, 
ocupând  o  suprafaţă  imensă,  ce  poate  fi  identificată  astăzi  cu  partea  de 
sud  a  statului  Ecuador,  partea  de  nord  a  statului  Chile,  teritoriile  statelor 
Peru  şi  Bolivia. 

La  curtea  imperială  a  conducătorului  Manco  Capac  (numele  spaniol) 
sau  Maqo  Qhapaq  (numele  incaş),  puterea  centrală  era  exercitată  de 
castă  aristocratică  a  apropiaţilor  împăratului  (cărora  le  erau  încredinţate 
toate  slujbele  importante)  şi  de  casta  curacas  (a  demnitarilor  de  la 
curte),  printre  care  se  aflau  şi  guvernatorii  provinciilor.  Urma  casta 
preoţilor  şi  cea  a  militarilor.  Preoţii  erau  sfătuitorii  politici  ai 
suveranului. 

îndemnaţi  de  ARMADUK,  băiatul  lor  în  vârstă  de  11  ani,  Tiruk  şi 
Uguade  s-au  prezentat  la  curtea  împăratului  din  Cuzco,  cerând  să  fie 
ascultaţi  de  unul  dintre  marii  preoţi.  Dorinţa  le-a  fost  îndeplinită,  iar 
curajosul  lor  copil,  ARMADUK,  a  fost  luat  pentru  totdeauna  de  lângă  ei. 

Până  la  20  de  ani,  când  s-a  supus  ritualului  de  confirmare  a  calităţii 
de  slujitor  al  împăratului,  ARMADUK  a  studiat  ştiinţele  cunoscute  numai 
de  înalţii  preoţi,  învăţând  să  calculeze  mersul  stelelor  pe  cer,  să  prevadă 
fenomenele  periodice  ale  naturii,  să  facă  însemnări  complicate  pe 
zidurile  palatului,  să  invoce  voinţa  zeilor  în  situaţii  deosebite,  să  conducă 
diverse  ritualuri.  ARMADUK  a  învăţat  cu  mare  pasiune  tot  ce  i-au 
transmis  profesorii  lui. 

La  20  de  ani,  după  confirmarea  în  rangul  de  mare  preot,  a  început 
calvarul  vieţii  lui.  I  s-a  interzis  să  ţină  vreo  femeie  în  locuinţa  lui,  cu  sau 

fără  ritualul  de  căsătorie.  Tânărul  preot  şi-a  acceptat  cu  resemnare  noua 
poziţie  socială.  Cu  un  singur  obicei  nu  s-a  putut  obişnui  în  cei  21  de  ani 
cât  şi-a  îndeplinit  funcţia  de  mare  preot:  să  poruncească  şi  să 
supravegheze  marile  ritualuri  de  sacrificare  a  unor  prizonieri  de  război, 
bărbaţi  care  luptaseră  împotriva  armatei  împăratului,  dar  şi  a  unor  femei 
şi  copii  care  nu  aveau  altă  vină  decât  că  trăiau.  Sacrificiile  umane  se 
înteţeau  în  perioadele  marcate  de  calamităţi  naturale  (ploi  abundente, 
alunecări  de  noroi  cu  pietre  pe  versanţii  munţilor,  cutremure  mari), 
având  drept  obiectiv  îmbunarea  zeilor  protectori  ai  incaşilor. 

Spre  deosebire  de  colegii  lui  din  casta  preoţilor,  care  purtau  zilnic 
bijuterii  din  aur  şi  argint,  ARMADUK  avea  o  singură  podoabă,  un 
pandantiv  din  ceramică,  prins  de  un  lanţ  din  bronz,  purtat  pe  piept,  peste 
mantia  modestă. 

Activitatea  de  înalt  preot  a  luat  sfârşit  odată  cu  retragerea  din  funcţie 
a  idolului  său,  inca  Manco  Capac.  Era  în  anul  1062,  iar  ARMADUK 
împlinise  41  de  ani.  Temându-se  de  noul  împărat,  Sinchi  Roca  (Zinchi 
Roq’a),  pornit  pe  uciderea  demnitarilor  credincioşi  fostului  suveran, 
preotul  ARMADUK  şi-a  salvat  viaţa  fugind  de  la  curtea  imperială  din 
Cuzco  şi  ascunzându-se  la  mare  distanţă,  într-o  peşteră  din  munţi.  Acolo 
a  trăit  ca  un  pustnic  până  la  moartea  survenită  după  14  ani  de  foame, 
izolare  şi  frig. 

în  iarna  anului  1076,  zeii  s-au  îndurat  de  chinurile  lui,  amorţindu-i 
pentru  totdeauna  sărmanul  trup,  ajuns  un  biet  schelet  bolnav  al  omului 
ce  avusese  odinioară  un  trup  viguros  şi  o  minte  sclipitoare. 

Nina  Petre 
24  noiembrie  2017 


Episodul  10-  NORRE 

Episodul  spiritual  nr.10  o  are  ca  eroină  pe  egipteanca  NORRE.  Viaţa 
ei  s-a  desfăşurat  între  anii  913-968  (secolul  10).  NORRE  s-a  născut  în 
casa  părinţilor  ei,  aflată  în  mica  localitate  Abnub  de  pe  malul  Nilului. 

La  acea  vreme,  Egiptul  era  condus  de  califul  abbasid  Abu’l  Fadl 
Djafar  al-Muktadir  ibn  al-Mutadid.  Cucerirea  arabă  a  Egiptului  s-a 
produs  între  anii  639-641,  poporului  fiindu-i  impusă  religia  islamică  şi  o 
nouă  limbă,  araba.  Dinastia  Abbasizilor  conducea  un  stat  feudal,  succesor 
al  Califatului  Ommeyad.  Printre  numeroasele  ţări  stăpânite  de  abbasizi 
se  afla  şi  Egiptul.  Capitala  Imperiului  Abbasid  era  oraşul  Bagdad. 

Negustorul  de  carne  Mustafa,  căsătorit  cu  frumoasa  doamnă  Niler, 
avea  o  fată  şi  doi  băieţi.  Fata,  numită  NORRE,  era  mai  tânără  decât 
fratele  Irkaid  cu  4  ani,  iar  acesta  avea  cu  5  ani  mai  puţin  decât  fratele  cel 
mare,  Ullur.  Negustoria  cu  ambarcaţiuni  ce  călătoreau  pe  apa  Nilului  era 
la  fel  de  înfloritoare  ca  şi  cea  de  pe  uscat.  Cei  doi  fii  ai  lui  Mustafa  s-au 
orientat  şi  ei  spre  această  meserie. 

Ullur  a  ajuns  negustor  de  ţesături.  S-a  căsătorit  la  25  de  ani  cu 
Ymreh,  o  fată  de  16  ani,  care  a  născut  trei  băieţi.  Irkaid,  fratele  său,  a 
optat  pentru  comerţul  cu  sclavi,  ocupaţie  profitabilă  în  acele  timpuri, 
mulţi  negustori  ajungând  foarte  bogaţi.  Irkaid  s-a  căsătorit  la  26  de  ani 
cu  Alid,  o  fată  în  vârstă  de  15  ani.  Au  avut  împreună  doi  băieţi  şi  o  fată. 

NORRE  avea  14  ani,  când  negustorul  de  bijuterii  Erkul,  bărbat  în 
vârstă  de  26  ani,  a  cumpărat-o  de  la  părinţi  cu  o  pungă  plină  de 
diamante.  Prin  această  tranzacţie,  NORRE  a  ajuns  o  femeie  bogată,  iar 
părinţii  ei  au  scăpat  de  sărăcie  pentru  tot  restul  vieţii. 

NORRE  a  născut  doi  băieţi.  Merrud  a  sosit  când  ea  avea  17  ani,  iar 
după  3  ani  a  apărut  Omar,  fiul  cel  mic.  Negustorul  Erkul  locuia  tot  pe 
malul  Nilului,  mai  aproape  de  Cairo,  în  localitatea  Bani.  Acolo  şi-a  dus 
mireasa,  într-o  casă  mare  şi  bine  păzită  de  sclavi  luptători.  Ca  soţie, 
NORRE  se  bucura  de  libertate  deplină  doar  în  perimetrul  proprietăţii  lui 
Erkul,  fiind  totuşi  păzită  de  sclavele  servitoare  şi  de  paznicii  din  curte. 

Poligamia,  concubinajul  şi  comerţul  cu  sclavi  erau  îngăduite  de 
conducătorii  Egiptului.  Spre  sfârşitul  vieţii  lui  NORRE,  sistemul  de 
concubinaj  cunoscuse  o  extindere  excesivă.  Căsătoria,  în  schimb,  era 
considerată  de  Islam  drept  o  îndatorire,  iar  copiii,  un  dar  al  lui  Allah. 

NORRE  îşi  cunoştea  bine  obligaţiile  de  soţie:  trebuia  să  îşi  slujească 
soţul,  să  aibă  grijă  de  copii  şi  de  casă,  iar  timpul  liber  era  nevoită  să  şi-l 
ocupe  cu  ţesutul  şi  torsul  firelor.  Merrud  şi  Omar,  fiii  ei,  pentru  care  ar  fi 
făcut  orice  sacrificiu,  au  crescut  în  lux  şi  belşug  alimentar,  fiind  iniţiaţi  de 
tatăl  lor,  începând  cu  vârsta  de  10  ani,  în  tainele  negustoriei. 

Omar  a  intrat  în  afacerea  tatălui,  ajungând  şi  el  negustor  de  bijuterii. 
S-a  căsătorit  la  26  de  ani  cu  Adih,  o  fată  de  15  ani,  care  a  dat  naştere  la 
trei  fetiţe. 

Merrud,  fiul  cel  mare,  a  optat  pentru  comerţul  cu  sclavi, 
considerându-1  mai  puţin  periculos  decât  cel  cu  bijuterii.  S-a  căsătorit  la 
22  de  ani  cu  Yreya,  o  fată  cu  6  ani  mai  tânără.  Au  devenit  părinţii  a  trei 
copii,  doi  băieţi  şi  o  fată. 

Erkul  a  păstrat-o  pe  NORRE  drept  unica  nevastă,  dar  a  avut  amante 
printre  sclave  câte  şi-a  dorit.  Nu  şi-a  făcut  de  lucru  niciodată  cu  vreo 
sclavă  din  casa  unde  o  ţinea  pe  NORRE.  Fiind  un  om  bogat,  avea  mai 

multe  case  de-a  lungul  Nilului,  unde  trăiau  celelalte  familii  ale  lui. 
împlinise  67  de  ani  şi  încă  mai  întreţinea  două  amante  sclave.  Pe  cele 
care  îmbătrâniseră  le-a  eliberat  împreună  cu  copiii  lor,  ajutându-şi  cele 
trei  fiice  şi  cei  patru  fii  să  îşi  facă  un  rost  în  viaţă. 

Una  dintre  cele  două  amante  tinere  rămase  în  grija  lui  avea  un 
băieţel  de  2  ani.  Femeia  se  gândea  cu  îngrijorare  că  nevasta  stăpânului, 
NORRE,  le  va  da  toată  averea  fiilor  ei  după  moartea  lui  Erkul.  Ea  nu  ştia 
că  bătrânul  mai  avea  şi  alţi  copii,  care  vor  putea  revendica  părţi  din 
avere.  Cu  mintea  rătăcită  de  ură  şi  îngrijorare,  sclava  Ellah  a  cumpărat  o 
viperă,  a  ascuns-o  într-un  coşuleţ  cu  fructe,  pe  care  i  l-a  trimis  lui 
NORRE  drept  cadou  de  la  o  presupusă  prietenă.  Coşuleţul  a  ajuns  la 
destinaţie. 

încercând  să  ia  un  fruct  de  ananas,  mâna  NORREI  a  fost  muşcată  de 
viperă.  Biata  femeie  a  murit  în  câteva  minute,  neavând  timp  nici  să 
cheme  servitoarele.  Au  găsit-o  fără  suflare,  zăcând  pe  canapeaua  ei 
preferată.  Vipera  ieşise  dintre  fructe  şi  se  ţâra  pe  jos.  Unul  dintre  paznici 
a  prins-o  şi  i-a  tăiat  capul. 

Pedeapsa  sclavei  ucigaşe  a  fost  aceea  că,  după  moartea  soţiei,  Erkul 
şi-a  donat  mare  parte  din  avere  celor  doi  copii  născuţi  de  NORRE.  Le-a 
dat  ceva  bani  sclavelor  amante  şi  le-a  lăsat  în  casele  lui.  S-a  retras  în  casa 
veche  unde  locuise  cu  NORRE  timp  de  41  ani.  Rămas  văduv  la  67  de  ani, 
a  mai  trăit  2  ani,  gândindu-se  zi  şi  noapte  la  reîntâlnirea  cu  draga  lui 
soţie  în  lumea  veşnică  a  lui  Allah. 

Nina  Petre 
4  decembrie  2017 


Episodul  11  -  CHENG 

Episodul  spiritual  nr.11  îl  are  ca  erou  pe  chinezul  CHENG.  Viaţa  lui 
s-a  desfăşurat  în  perioada  anilor  820-874  (secolul  9),  pe  vremea  dinastiei 
Tang. 

Această  dinastie  imperială  chineză  a  domnit  din  anul  618  până  în 
907.  Sub  domnia  împăraţilor  dinastiei  Tang,  China  a  cunoscut  o  epocă  de 
înflorire  economică  şi  culturală,  devenind  cel  mai  puternic  stat  al  Asiei. 

în  timpul  vieţii  eroului  nostru,  China  s-a  aflat  sub  domnia 
următorilor  împăraţi:  Xianzong  (806-820);  Muzong  (821-824);  Jingzong 
(825-827);  Wenzong  (827-840);  Wuzong  (841-846);  Xuanzong  (847- 
859);  Yizong  (860-873);  Xizong  (874-888). 


NINA  PETRE  -  Vieţile  anterioare  ale  spiritului  Voi. 9 


pag.  68 


CHENG  s-a  născut  în  oraşul  Shanghai,  în  familia  mandarinului 
Daon,  funcţionar  superior  în  administraţia  oraşului.  Lize,  nevasta  lui 
Daon,  dăduse  naştere  la  doi  băieţi.  Fiul  cel  mare,  Zon,  a  ajuns  militar  de 
carieră  în  armata  imperială.  S-a  căsătorit  la  27  de  ani  cu  Liu,  o  fetiţă  de 
16  ani.  Au  avut  împreună  trei  băieţi. 

CHENG  semăna  bine  cu  tatăl  său  la  înclinaţia  spre  studii  multiple, 
dorind  să  ajungă  şi  el  mandarin.  Se  numeau  mandarini  înalţii 
funcţionari  civili  şi  militari  ai  Imperiului  Chinez.  Selecţionaţi  în  urma 
unor  riguroase  examene  care  evaluau  cultura  literară  şi  istorică, 
mandarinii  au  format  o  pătură  socială  bogată,  primind  din  partea 
populaţiei  respectul  datorat  autorităţilor  imperiale. 

începându-şi  studiile  după  ce  împlinise  7  ani,  tânărul  CHENG  s-a 
îndreptat  spre  desăvârşirea  de  sine  parcurgând  numeroase  etape,  prin 
cercetarea  textelor  clasice,  practicarea  artei  comentariului  şi  a  altor  arte: 
poezia,  proza,  caligrafia,  pictura,  muzica.  Prin  studiu  intens,  prezentarea 
la  examene,  promovarea  acestora,  parcurgerea  treptelor  spre  cariera 
mandarinală,  CHENG  şi-a  dovedit  calităţile  morale,  talentele  artistice, 
competenţa  în  domeniul  administrativ. 

S-a  înscris  la  Doctorat  după  căsătoria  cu  Rike,  o  tânără  nobilă  bogată 
în  vârstă  de  18  ani,  cu  6  ani  mai  tânără  decât  el.  înalta  poziţie  socială  a 
socrilor  lui  l-a  ajutat  să  obţină  un  post  de  funcţionar  administrativ  la 
scurtă  vreme  după  căsătorie.  împlinise  26  de  ani  când  s-a  înscris  la 
Doctorat.  La  30  de  ani,  a  promovat  examenul  de  Doctorat,  calea  fiindu-i 
deschisă  spre  obţinerea  unei  funcţii  administrative  superioare  în  calitate 
de  cărturar-funcţionar.  Astfel  a  fost  acceptat  şi  onorat,  primind  şi  un  rang 
nobiliar,  fiindu-i  îngăduit  să  se  prezinte  în  faţa  împăratului  Xuanzong  şi 
să  participe  la  întrunirile  membrilor  înaltei  societăţi. 

A  avut  doi  băieţi.  Pe  Zun,  mama  lui  l-a  născut  la  20  de  ani,  iar  pe 
Ten,  la  23  de  ani.  Zun,  copie  fidelă  a  tatălui  său,  s-a  îndreptat  spre  idealul 
desăvârşirii  culturale  şi  spirituale,  condiţii  esenţiale  pentru  a  ajunge 
mandarin.  S-a  căsătorit  la  27  de  ani  cu  He,  o  fată  de  16  ani,  ajungând 
tatăl  a  doi  băieţi. 

Fiul  cel  mic,  Ten,  romantic  şi  talentat  la  desen  ca  mama  lui,  s-a 
mulţumit  cu  frumoasa  carieră  de  pictor.  Căsătorit  la  23  de  ani  cu  Tian,  o 
fată  de  16  ani,  au  avut  împreună  trei  fete. 

Ca  orice  bărbat  puternic  şi  bogat,  CHENG  a  avut  şi  el  amante.  Cea  pe 
care  a  iubit-o  cel  mai  mult  a  fost  Mi,  o  fată  săracă,  mai  tânără  cu  30  de 
ani  decât  el.  O  luase  dintr-o  familie  cu  mai  mulţi  copii,  dintr-un  cartier 
sărac  de  la  periferia  oraşului.  L-au  binecuvântat  cu  toţii  după  ce  înaltul 
funcţionar  le-a  dat  o  mare  sumă  de  bani,  care  i-a  scos  din  sărăcie. 

Frumoasa  Mi,  bucuroasă  de  norocul  ce  dăduse  peste  ea,  şi-a  luat  în 
primire  rolul  de  stăpână  a  elegantei  vile  şi  a  celor  patru  servitori,  totul 
primit  în  dar  de  la  iubitul  ei.  Rike,  onorabila  soţie  a  trufaşului  CHENG, 
nu  a  aflat  niciodată  despre  existenţa  acelei  amante. 

A  descoperit-o  însă  Zun,  fiul  cel  mare,  datorită  spionilor  lui,  mica 
armată  obligatorie  a  unui  înalt  funcţionar  ce  ajunsese.  Conflictul  care  i-a 
provocat  moartea  lui  CHENG  a  fost  fuga  amantei  Mi  din  casa  lui  spre  o 
destinaţie  necunoscută.  De  fapt,  doi  servitori  ai  fiului  său  Zun,  căsătorit 
de  doar  un  an,  o  răpiseră  pe  Mi,  cu  voia  ei,  transportând-o  în  afara 
oraşului,  unde  o  aştepta  una  dintre  fermele  noului  stăpân. 

Disperat  că  îi  dispăruse  amanta,  CHENG  a  început  să  facă  dese  crize 
de  inimă.  Unul  dintre  spionii  lui  Zun,  cerând  o  mare  sumă  de  bani,  i-a 
dezvăluit  ce  se  întâmplase  cu  amanta  fugară.  Confruntarea  dintre  tată  şi 
fiu  a  fost  zgomotoasă,  iar  amanta  nu  a  fost  readusă  în  Shanghai.  în  vara 
anului  874,  având  doar  54  de  ani,  mandarinul  CHENG  a  decedat,  în 
urma  unei  crize  cardiace  grave. 

Nina  Petre 
4  ianuarie  2018 


Episodul  12-  ELLIRE 

Episodul  spiritual  nr.12  o  are  ca  eroină  pe  franţuzoaica  ELLIRE,  care 
a  trăit  între  anii  718-784  (secolul  8).  Ea  s-a  născut  în  oraşul  Lyon,  aflat  pe 
teritoriul  provinciei  Burgundia,  aceasta  fiind  o  parte  a  Regatului 
francilor. 

După  căderea  Imperiului  Roman  de  Apus  (în  anul  476),  francii  au 
reuşit  să  cucerească,  prin  luptele  victorioase  conduse  de  regele  Clovis  I, 
cea  mai  mare  parte  din  Gallia  şi  să  întemeieze  Regatul  independent  al 
francilor.  Acest  regat  a  devenit  la  mijlocul  secolului  6  cel  mai  mare  şi  cel 
mai  puternic  stat  din  vestul  Europei.  Prima  reşedinţă  regală  a  fost  oraşul 
Paris,  începând  cu  anul  497. 

între  anii  511  şi  719,  Regatul  francilor  a  fost  fărâmiţat  în  mai  multe 
state.  începând  din  719,  când  eroina  noastre  ELLIRE  avea  un  an  de  viaţă, 
Regatul  francilor  a  fost  condus  de  regele  Chilperich  II  (719-721),  care  era 
şi  rege  al  Burgundiei.  Succesorul  său  la  tron  a  fost  regele  Theuderich  IV 
(721-737).  A  urmat  regele  Childerich  III  (743-752). 

între  anii  737  şi  743,  tronul  a  fost  vacant,  autoritatea  regală  fiind 
exercitată  de  majordomul  Carol  Martel  şi  de  fiul  său,  Pepin  cel  Scurt.  în 

anul  752  a  început  dinastia  Carolingiană,  primul  reprezentant  fiind  Pepin 
cel  Scurt  (752-768).  Succesorul  său  a  fost  Carol  cel  Mare  (768-814). 
Acesta  a  întemeiat,  în  anul  800,  Sfântul  Imperiu  Roman  de  Naţiune 
Germană. 

ELLIRE  era  fiica  luptătorului  franc  Guarin  şi  a  soţiei  acestuia, 
Melisende.  Avea  o  soră  mai  mare  cu  3  ani,  numită  Alis.  Niciuna  dintre 
fete  nu  a  primit  ştiinţă  de  carte,  dar  fiecare  se  distingea  prin  calităţi 
deosebite.  Alis  era  foarte  frumoasă,  iar  ELLIRE,  foarte  inteligentă.  în 
acele  vremuri  încărcate  de  violenţă,  fetele  frumoase  erau  apreciate  de 
tinerii  dornici  de  căsătorie  mai  mult  decât  cele  foarte  inteligente. 
Inteligenţa  era  o  calitate  necesară  bărbaţilor,  iar  la  femei  era  considerată 
periculoasă.  Alis  a  făcut  nunta  la  15  ani  cu  negustorul  Eudes,  un  tânăr  de 
23  ani.  Au  avut  cinci  copii,  două  fete  şi  trei  băieţi. 

ELLIRE  s-a  căsătorit  la  16  ani  cu  luptătorul  Roland,  un  bărbat  cu  9 
ani  mai  în  vârstă  decât  ea.  Acesta  nu  s-a  temut  de  inteligenţa  ei. 
Dimpotrivă,  a  ştiut  să  profite  din  plin  de  harul  ei  înnăscut:  capacitatea  de 
previziune. 

Primul  lor  băiat,  Gosse,  a  fost  născut  de  ELLIRE  la  19  ani.  Au  mai 
trecut  4  ani  până  la  sosirea  în  familie  a  fiului  cel  mic,  Jehan.  Gosse 
moştenise  de  la  tatăl  său  firea  ambiţioasă  şi  violentă,  însuşiri  care  l-au 
ajutat  să  ajungă  un  războinic  dur,  asemenea  lui  Roland.  Şi-au  găsit 
amândoi  stăpâni  în  ierarhia  războinicilor  bogaţi,  care  i-au  plătit  bine  cât 
timp  au  fost  în  stare  să  participe  la  războaie  şi  incursiuni  de  jaf  pe  diverse 
teritorii.  Gosse  s-a  căsătorit  la  25  de  ani  cu  Arcene,  o  tânără  de  16  ani.  Au 
avut  trei  fete. 

Jehan,  fratele  cel  mic,  semăna  la  fire  şi  caracter  cu  mama  lui.  Era 
paşnic,  înţelegător  cu  toată  lumea,  avea  milă  de  oamenii  săraci,  obişnuia 
să  împace  părţile  adverse  în  conflictele  dintre  persoanele  cunoscute  de  el. 
Cum  nu  suporta  armele  şi  războaiele,  Jehan  s-a  orientat  spre  negustorie, 
aducând  în  oraş  lemne  şi  alimente  de  la  ţară.  S-a  căsătorit  la  27  de  ani  cu 
Cheree,  o  fetiţă  care  încă  nu  împlinise  15  ani.  Ea  a  dat  naştere  la  doi 
băieţi. 

Harul  de  vizionară  al  înţeleptei  ELLIRE,  moştenit  de  la  mama  ei, 
Melisende,  nu  s-a  transmis  niciunuia  dintre  fiii  sau  nepoţii  ei.  Este 
posibil  ca  succesiunea  acestui  har  să  se  fi  oprit  din  cauza  folosirii  abuzive 
şi  egoiste  a  inteligenţei  femeii  de  către  soţul  ei,  luptătorul  Roland.  Acesta 
o  obliga  să  ghicească  înainte  de  fiecare  plecare  în  misiune  cum  va 
decurge  lupta,  câţi  morţi  vor  fi,  viitorii  răniţi  ce  lovituri  vor  primi,  care  va 
fi  rezultatul  bătăliei:  victorie  sau  înfrângere  pentru  armata  lui  Roland. 
ELLIRE  se  concentra  foarte  puternic,  dorind  să  spună  cât  mai  clar  ceea 

ce  îi  cerea  soţul.  Dacă  nu  îi  răspundea  la  toate  întrebările,  risca  să 
primească  o  bătaie. 

în  absenţa  lui  Roland,  ELLIRE  ghicea  pentru  fiii  şi  părinţii  ei.  în 
mare  taină,  ca  să  nu  afle  Roland  la  întoarcere,  le  dădea  sfaturi  salvatoare 
şi  altor  luptători. 

După  60  de  ani,  când  Roland  stătea  acasă,  vizionara  avea  voie  să  îi 
ajute  pe  prietenii  lui,  fie  că  erau  luptători,  fie  că  aveau  alte  preocupări. 
Ameninţările  din  partea  duşmanilor  lui  Roland  soseau  aproape  zilnic.  Şi 
ei  voiau  să  profite  de  harul  femeii  pentru  a-şi  face  viaţa  cât  mai  bună. 
Desele  altercaţii  ale  soţului  ei  cu  diverşi  duşmani  i-au  provocat  lui 
ELLIRE  o  sensibilitate  periculoasă  a  funcţionării  inimii.  A  murit  pe 
neaşteptate  în  luna  iunie  a  anului  784,  după  ce  Roland  sosise  acasă  rănit 
şi  plin  de  sânge,  în  urma  unei  încăierări  cu  doi  duşmani  de-ai  lui. 

Nina  Petre 
2  februarie  2018 


Episodul  13  -  R’NDAGH 

Episodul  spiritual  nr.13  îl  are  ca  erou  pe  R’NDAGH,  care  a  trăit  între 
anii  607-659  (secolul  7).  El  s-a  născut  intr-un  trib  de  indieni  Navajo 
aşezat  temporar  în  apropierea  fluviului  Rio  Grande.  Zona  respectivă  se 
afla  astăzi  în  sudul  statului  american  New  Mexico. 

Tatăl  lui  R’NDAGH  se  numea  Hok’ee,  iar  mama  lui,  Manaba.  Dintre 
cei  treisprezece  copii  născuţi  de  Manaba,  şapte  fete  şi  trei  băieţi  au 
decedat  la  vârste  mici,  din  cauza  condiţiilor  grele  de  viaţă.  Au 
supravieţuit  un  băiat,  R’NDAGH,  şi  surorile  lui  mai  mici,  Ajei  şi  Sahkyo. 
Prima  era  cu  3  ani  mai  mare  decât  cealaltă. 

Pe  Ajei  a  luat-o  de  nevastă  la  13  ani  un  tânăr  de  20  de  ani  care  se 
numea  Atsidi.  Au  avut  împreună  patru  copii.  Băieţii  lor,  Chunta,  Nutau  şi 
Titonka,  aveau  o  soră  mai  mică,  pe  Nukpana. 

Sahkyo  a  făcut  nuntă  la  12  ani  cu  Klah,  un  tânăr  de  21  ani.  Ea  a  dat 
naştere  la  patru  copii.  Fetele  se  numeau  Olathe  şi  Taborri,  iar  băieţii, 
Tahkeome  şi  Siwili. 

După  ce  trecuse  de  6  ani,  R’NDAGH  s-a  apropiat  mult  de  căpetenia 
tribului,  un  bătrân  numit  Megedagik.  Acesta,  în  calitate  de  şef  al 
comunităţii  sale,  avea  numeroase  îndatoriri,  pe  care  R’NDAGH  le-a 
învăţat  cu  mare  pasiune.  La  vârsta  adolescenţei  le  ştia  pe  toate.  Remarcat 
de  membrii  tribului  ca  un  posibil  nou  şef  de  trib,  i-a  venit  rândul  să 

primească  mult-dorita  funcţie  la  doar  19  ani,  după  moartea  lui 
Megedagik. 

A  trecut  mai  puţin  de  un  an  până  la  ceremonialul  căsătoriei  cu 
frumoasa  Johona,  care  avea  14  ani.  Ea  a  născut  patru  copii.  La  21  de  ani 
i-a  dat  viaţa  unicei  fete,  pe  care  au  numit-o  Dibe.  Primul  băiat,  Hastiin, 
era  cu  4  ani  mai  mare  decât  Dibe.  Al  doilea  băiat,  Sike,  avea  cu  3  ani  mai 
puţin  decât  Hastiin.  Al  treilea  băiat,  Yiska,  era  cu  3  ani  mai  tânăr  decât 
Sike.  Copiii  lui  R’NDAGH  au  scăpat  cu  viaţă  din  diverse  boli,  datorită 
norocului,  dar  şi  prin  grija  deosebită  a  tatălui,  ajuns  un  foarte  bun 
tămăduitor.  R’NDAGH  şi-a  căsătorit  toţi  copiii  şi  a  avut  mulţi  nepoţi. 

Pe  Dibe  a  luat-o  de  nevastă  la  13  ani  tânărul  Tahoma,  care  împlinise 
21  de  ani.  Dibe  a  născut  trei  băieţi:  Atsidi,  Gad  şi  Yas. 

Fratele  cel  mare,  Hastiin,  căsătorit  la  22  ani  cu  Kai,  o  fată  de  15  ani,  a 
avut  cinci  copii.  Fetele  lui  se  numeau  Awi  şi  Moşi,  iar  băieţii,  Sâni,  Klah  şi 
Tsela. 

Sike  s-a  căsătorit  la  18  ani  cu  Manaba,  o  fetiţă  de  14  ani.  Copiii  lor, 
trei  băieţi,  se  numeau  Nastas,  Niyol  şi  Tse. 

Cel  mai  tânăr  dintre  fiii  lui  R’NDAGH,  Yiska,  s-a  căsătorit  la  21  de 
ani  cu  Tibah,  care  avea  15  ani.  Ea  a  născut  două  fete,  Aszdza  şi  Dezba, 
plus  un  băiat,  Naabah.  Doar  nepotul  Naabath  a  moştenit  calităţile  de 
căpetenie  ale  bunicului  R’NDAGH,  el  ajungând  succesorul  acestuia  la 
importanta  funcţie. 

Ca  toţi  bărbaţii  Navajo,  R’NDAGH  avea  părul  negru  lucios,  purtat  pe 
umeri  în  şuviţe.  Purta  o  bluză  albă,  croită  din  piele.  Aceasta  acoperea  un 
fel  de  pantalon,  adică  doi  ciorapi  din  piele  care  urcau  până  la  talie,  unde 
erau  legaţi  cu  două  curele  înguste.  Marginile  bluzei  se  prelungeau  cu 
franjuri  lungi. 

După  obţinerea  funcţiei  de  şef,  R’NDAGH  şi-a  schimbat  aspectul 
părului,  pe  care  îl  împletea  într-un  fel  de  coc  în  care  erau  înfipte  pene  de 
corb  şi  uliu.  în  jurul  gâtului  purta  un  colan  format  din  60  gheare  de 
animal.  La  centura  lată,  confecţionată  din  piele,  avea  prinse  securea  de 
luptă  şi  pipa  păcii.  Pipă  era  sculptată  din  lemn  şi  înfăţişa  un  cap  de 
vultur.  Pe  umeri  avea  prinsă  o  manta  din  piele  cu  o  agrafă  de  os,  cizelată 
cu  motive  geometrice.  De-a  lungul  anilor,  pe  mantaua  lui  R’NDAGH  au 
apărut  picturi  ce  reprezentau  scene  de  vânătoare  şi  lupte  biruitoare  cu 
duşmanii  tribului  său. 

Scutul  purtat  în  lupte  era  confecţionat  dintr-o  piele  tare  şi  ornat  cu 
pene  de  acvilă.  R’NDAGH  mai  avea  o  tolbă  cu  săgeţi,  un  arc  lung  de 
aproape  doi  metri,  făcut  din  lemn  tare,  puternic  încovoiat  sub 
strânsoarea  unei  coarde  împletite  din  trei  fâşii  de  piele.  La  marile 

ceremonii,  el  purta  cununa  din  pene  de  vultur  prinse  cu  o  piele  îngustă 
decorată  cu  motive  geometrice. 

Indienii  Navajo  erau  înzestraţi  cu  un  viu  spirit  de  observaţie,  ei 
trăind  în  contact  nemijlocit  cu  natura.  De-a  lungul  multelor  generaţii,  şi- 
au  lărgit  orizontul  cunoştinţelor  despre  fenomenele  naturii  şi  importanţa 
plantelor  de  tot  felul,  despre  obiceiurile  păsărilor,  ale  vieţuitoarelor 
pământului  şi  ale  apelor.  Din  tată  în  fiu,  se  transmiteau  cunoştinţe 
despre  mersul  stelelor  şi  măsurarea  vremii,  despre  folosirea  roadelor 
pământului  şi  confecţionarea  armelor  şi  uneltelor  necesare  vieţii. 

în  calitatea  sa  de  căpetenie  a  tribului,  R’NDAGH  avea  obligaţia  de  a 
cunoaşte  principalele  constelaţii  şi  stele.  Constelaţia  Pleiadelor  era  luată 
ca  reper  în  vânătorile  de  noapte.  Tot  pe  vreme  de  noapte  erau  folosite 
drept  călăuze  Calea  Lactee,  Carul  Mare,  Carul  Mic  şi  Steaua  Polară. 

încă  din  perioada  copilăriei  lui  R’NDAGH,  vraciul  tribului  l-a  învăţat 
să  deosebească  buruienile  otrăvitoare  sau  nefolositoare  de  ierburile  bune 
la  gust  şi  cele  tămăduitoare  în  cazul  rănilor  şi  al  numeroaselor  boli.  Unele 
ierburi,  seminţe,  fructe  sau  pulberea  din  scoarţă  unor  arbori  erau  folosite 
ca  medicamente.  Sub  supravegherea  lui  R’NDAGH,  se  preparau 
coloranţii  necesari  la  îmbrăcăminte  şi  cei  destinaţi  vopsirii  pielii  de  pe 
faţă  şi  trup. 

în  tribul  condus  de  R’NDAGH,  universul  spiritual  era  dominat  de 
forţele  naturii.  Cu  toţii  se  închinau  celor  patru  puncte  cardinale,  fiecare 
dintre  acestea  având  ca  simbol  o  anumită  culoare.  Răsăritul  corespundea 
cu  roşul,  apusul  cu  albastrul,  galbenul  cu  miazănoaptea,  iar  verdele 
indica  zarea  dintre  miazăzi.  Culoarea  albastră  mai  reprezenta  liniştea, 
odihna,  moartea. 

La  52  de  ani,  R’NDAGH  era  încă  tânăr,  voinic,  puternic  la  muncă  şi 
în  luptele  cu  duşmanii  tribului  său.  într-o  noapte  de  vară,  a  fost  ucis  de  o 
săgeată  otrăvitoare  pornită  din  arcul  unui  şef  de  trib  duşman,  care  îşi 
îndemna  războinicii  să  prade  colibele  din  satul  lui  R’NDAGH.  Lupta  s-a 
încheiat  până  la  răsăritul  soarelui.  Bărbaţii  rămaşi  în  viaţă  i-au  vopsit 
pielea  şefului  căzut  la  datorie  în  culoare  albastră,  apoi  l-au  îngropat  intr- 
un  loc  pustiu,  lângă  tulpina  unui  copac  bătrân,  pe  care  au  desenat 
însemnele  morţii  unui  om  deosebit. 

Nina  Petre 
13  martie  2018 

Episodul  14-  OGREN 


Episodul  spiritual  nr.14  o  are  ca  eroină  pe  OGREN.  Viaţa  ei  s-a 
desfăşurat  în  perioada  anilor  501-548  (secolul  6).  OGREN  s-a  născut 
într-o  comunitate  de  avari  ce  poate  fi  localizată  astăzi  în  apropierea 
oraşului  Sunwu,  aflat  în  estul  Mongoliei,  între  Munţii  Hinganul  Mic  şi 
fluviul  Amur. 

Crescătorul  de  vite  Ganzorig  avea  cu  nevasta  lui,  Khulan,  un  singur 
copil,  pe  fiica  lor,  OGREN. 

Avarii,  veche  populaţie  nomadă  de  neam  huno-tătar,  erau  cunoscuţi 
chinezilor  sub  numele  de  juan-juan  sau  jujani.  în  secolul  5  au  întemeiat 
un  imperiu  care  se  întindea  din  Coreea  de  Nord  până  în  Turkestanul 
oriental.  Prin  constituirea  statului  avarilor,  s-au  încheiat  uriaşele  migraţii 
ale  nomazilor  care  avuseseră  loc  în  Asia  Centrală  în  secolele  3  şi  4. 
Asemenea  altor  uniuni  nomade,  statul  avarilor  a  început  să  crească 
repede  şi  a  devenit  primejdios  pentru  China.  Acest  stat  a  durat  două 
secole,  până  la  mijlocul  secolului  6. 

Avarii  nu  cunoşteau  agricultura.  Se  ocupau  cu  creşterea  vitelor  şi 
vânătoarea.  Turcii  din  Altai,  supuşii  lor,  extrăgeau  fier  pentru  ei. 
Legăturile  economice  cu  China  erau  intense.  Avarii  erau  interesaţi  să 
obţină  produse  agricole  şi  meşteşugăreşti.  Negustorii  chinezi  le  aduceau 
orez,  mei,  ţesături,  îmbrăcăminte,  arme.  Conducătorii  statului  avar  se 
numeau  kagani  sau  hani. 

în  zona  unde  locuia  tribul  lui  OGREN,  vara  era  scurtă  şi  ploioasă.  Ea 
lăsa  locul  unei  toamne  cu  nopţi  foarte  reci.  Iarna,  lacurile  şi  râurile 
îngheţau  chiar  şi  până  la  doi  metri  adâncime.  Primăvara  era  secetă  şi  frig. 
Pământul  aspru  nu  oferea  niciun  fel  de  hrană  pentru  animale.  Vara  sosea 
brusc,  într-o  izbucnire  de  culori.  în  orice  anotimp,  vântul  sufla  cu  putere 
aproape  tot  timpul,  iar  când  devenea  furios,  oamenii  credeau  că  se 
dezlănţuie  duhurile  rele. 

în  aceste  grele  condiţii  de  viaţă,  în  iurta  soţilor  Ganzorig  şi  Khulan,  a 
ieşit  la  iveală  micuţa  OGREN,  pe  pieptul  căreia  şamanul  Kitbuqa  a 
observat  un  semn  misterios,  pe  care  el  l-a  recunoscut  ca  fiind  al  unei 
fiinţe  înzestrate  cu  harul  viitorului  şaman  al  tribului. 

OGREN  a  fost  luată  de  lângă  părinţi  de  cum  a  fost  în  stare  să  meargă 
şi  să  vorbească.  A  trăit  într-o  iurtă  separată,  lângă  cea  a  şamanului 
Kitbuqa,  având  grijă  de  ea  femeia-vraci,  numită  Bumbyn.  Lui  OGREN  i  s- 
a  interzis  să  se  căsătorească.  Era  nevoie  să  îşi  păstreze  puritatea  trupului 
pentru  a  fi  mai  bine  agreată  de  spiritele  ce  urmau  să-i  devină  prietene. 

Avea  2 7  de  ani,  când  şamanul  Kitbuqa,  simţind  că  i  se  apropia 
moartea,  i-a  încredinţat  dreptul  de  a-i  lua  locul  în  funcţia  pe  care  şi-o 
îndeplinise  cu  multă  dăruire.  Timp  de  20  de  ani,  cât  i-a  fost  dat  să  mai 
trăiască,  femeia-şaman  OGREN  şi-a  făcut  datoria  cu  multe  sacrificii  în 
cadrul  tribului  din  care  făcea  parte. 

Şamanismul  este  considerat  o  veche  religie  a  popoarelor  din  zona 
munţilor  Altai  şi  din  alte  regiuni  asiatice.  El  se  baza  pe  ştiinţa  intrării  în 
„transa  arhaică”,  provocată  pentru  a  obţine  rezultate  concrete: 
cunoaşterea  viitorului  şi  vindecarea  bolnavilor.  Şamanul  credea  în 
existenţa  unui  mare  număr  de  fiinţe  invizibile,  asemănătoare  animalelor, 
prezente  peste  tot,  care  însufleţeau  toate  lucrurile.  Astăzi,  le  numim 
SPIRITE. 

OGREN  avea  aptitudini  ereditare  pentru  munca  de  şaman, 
moştenind  chemarea  spre  şamanism  de  la  bunicul  Giuldar,  tatăl  mamei 
Khulan.  Tânăra  femeie-şaman  avea  forţe  fizice  şi  psihice  excepţionale, 
datorită  cărora  putea  să  suporte  încercările  epuizante  ale  şedinţelor  de 
şamanism.  Trebuia  să  cunoască  fiinţele  existente  în  Cosmos,  cu 
obiceiurile,  tradiţiile  şi  limbajul  lor.  Ca  instrumente  necesare  funcţiei 
folosea  o  oglindă  chinezească,  un  baston,  un  tambur,  un  bol,  o  cupă  din 
metal.  Costumul  special  îi  permitea  să  se  târască,  să  alerge,  să  zboare,  să 
sară,  să  imite  animale  şi  să  se  identifice  cu  ele. 

îşi  începea  şedinţa  şamanică  pornind  în  călătoria  cosmică,  în  timpul 
căreia  le  punea  întrebări  spiritelor  care  cunoşteau  viitorul  sau  aveau 
puterea  de  a  smulge  spiritul  rău  din  sufletul  bolnavului.  OGREN 
considera  boala  ca  fiind  provocată  de  un  spirit  malefic  intrat  în  corp.  în 
acest  caz,  şedinţa  şamanică  nu  mai  era  o  cercetare,  ci  un  exorcism. 

Fiind  voinică  la  trup  şi  rezistentă  la  boli,  OGREN  ar  fi  trăit  până  la 
bătrâneţe,  exercitându-şi  funcţia  până  la  moartea  naturală.  S-a  întâmplat 
totuşi  ca  ea  să  îşi  încheie  socotelile  cu  lumea  celor  vii  la  doar  47  de  ani. 
într-o  zi  din  vara  anului  548,  un  negustor  chinez  i-a  intrat  în  iurtă, 
cerându-i  să-i  ghicească  viitorul.  Cu  limbajul  ei  aproximativ  în  limba 
chineză,  i-a  explicat  musafirului  că  avea  să  fie  atacat  de  hoţii  stepei  şi 
lăsat  fără  marfă  şi  bani.  Furios,  chinezul  a  strigat  la  ea,  făcând-o 
„vrăjitoare  blestemată”  şi  a  înjunghiat-o  drept  în  inimă.  Fuga  lui,  purtând 
în  mână  cuţitul  murdar  cu  sânge,  a  alertat  localnicii.  OGREN  murise 
zăcând  într-o  baltă  de  sânge.  Sătenii  au  îngropat-o  în  zori  de  zi  în  adâncul 
stepei,  îmbrăcată  în  costumul  obişnuit  de  şaman,  aşezând  lângă  ea  toate 
ustensilele  folosite  la  ghicit  şi  vindecări.  Mormântul  se  găsea  lângă 
tulpina  unui  copac.  Cineva  a  scrijelit  numele  ei  direct  pe  coajă. 

Nina  Petre,  5  aprilie  2018 

Episodul  15- AURELIUS 


Eroul  episodului  15  este  AURELIUS  TOSO,  a  cărui  viaţă  s-a 
desfăşurat  între  anii  412-461  (secolul  5).  Luând  în  consideraţie 
calendarul  actual,  putem  considera  că  AURELIUS  s-a  născut  în  13 
ianuarie  412,  dimineaţa  devreme,  când  se  lumina  de  ziuă. 

Oraşul  în  care  a  sosit  pe  lume  se  numea  Ravenna  şi  era  situat  în  estul 
Peninsulei  Italice,  pe  ţărmul  Mării  Adriatice.  La  acea  vreme,  Ravenna  era 
capitala  Imperiului  Roman  de  Apus. 

Marinarul  Maximo  Toso  avea  împreună  cu  nevasta  lui,  Aria,  doi 
băieţi.  AURELIUS,  fiul  cel  mic,  avea  cu  3  ani  mai  puţin  decât  fratele  mai 
mare,  Michele.  Maximo  lucra  ca  marinar  pe  corăbii  vechi  şi  murdare, 
transportând  cereale  spre  diverse  porturi  ale  Peninsulei. 

Imperiul  Roman  de  Apus  se  afla  într-o  criză  generală  puternică,  fiind 
puse  în  pericol  chiar  posibilităţile  de  existenţă  ale  statului.  în  secolul  4, 
pericolul  invaziei  unor  populaţii  migratoare  devenise  o  realitate.  După 
anul  406,  barbarii  începuseră  să  îşi  formeze  mici  state  proprii.  împăratul 
roman  Honoriu  (Flavius  Honorius),  care  domnea  din  anul  395,  nu  reuşea 
să  stăvilească  invazia  ostrogoţilor  cu  armatele  sale. 

îngrijoraţi  de  pericolul  ocupaţiei  ostrogote,  Maximo  şi  Aria  au  decis 
să  fugă  din  calea  barbarilor  pentru  a-şi  salva  băieţii  de  sclavie  sau 
moarte.  în  anul  418,  când  AURELIUS  avea  6  ani,  iar  Michele,  9  ani,  s-au 
îmbarcat  cu  toţii  pe  o  corabie,  ţinta  fiind  nordul  Africii.  Nava  i-a  debarcat 
în  nord-estul  Tunisiei,  teritoriu  ce  aparţinea  provinciei  romane  Africa, 
renumit  ca  fiind  un  furnizor  important  de  cereale  al  Imperiului  Roman. 

Cucerit  ulterior  de  vandali  începând  cu  anul  429,  acest  teritoriu  a 
devenit  nucleul  Regatului  Vandal.  Tribul  german  al  vandalilor,  constituit 
din  80000  imigranţi,  a  părăsit  Peninsula  Iberică  sub  conducerea 
luptătorului  Genseric,  a  traversat  Strâmtoarea  Gibraltar,  apoi  a  debarcat 
în  Africa  de  Nord,  unde  şi-a  întemeiat  un  stat  propriu.  Oraşul  Cartagina  a 
fost  cucerit  în  anul  439,  devenind  capitala  Regatului  Vandalilor.  Acest 
regat  a  fost  primul  stat  germanic  creat  pe  teritoriul  Imperiului  Roman  de 
Apus.  Regele  său,  Genseric,  a  domnit  până  în  anul  477.  Ocupaţia 
vandalilor  a  ajuns  în  nord-estul  Tunisiei  în  anul  430. 

AURELIUS,  eroul  nostru,  avea  18  ani  şi  locuia  la  ferma  părinţilor  lui, 
teritoriu  ce  poate  fi  identificat  astăzi  la  sud  de  Tunis.  Cu  banii  aduşi  din 
Ravenna,  soţii  Toso  îşi  cumpăraseră  un  teren  mare  şi  ieftin,  pe  care  şi-au 
construit  o  casă  cu  anexe  pentru  adăpostirea  animalelor  de  povară,  catâri 
şi  cămile.  Au  plantat  pomi  fructiferi  şi  legume,  reuşind  să  îşi  vândă  mare 
parte  din  produse  în  localităţile  apropiate.  Băuturile  tari  fabricate  la 

ferma  lor  aveau  un  mare  succes  peste  tot  pe  unde  voiau  să  le  schimbe  pe 
alte  produse. 

La  mijlocul  anului  430,  primii  luptători  vandali  au  ajuns  şi  la  ferma 
familiei  Toso.  Maximo  şi  fiii  lui  i-au  întâmpinat  cu  băuturi,  alimente  şi  i- 
au  invitat  la  masă.  Această  atitudine  plină  de  respect  le-a  salvat  viaţa 
tuturor.  Ocupanţii  vandali  şi-au  primit  anual  tributul  în  produse  agricole 
şi  animaliere,  lăsându-i  în  pace  pe  cei  din  familia  Toso  să  îşi  vadă  de 
treburile  lor. 

Michele  a  plecat  pe  mare  de  la  18  ani  pentru  a  transporta  cereale  şi 
fructe  spre  porturile  Peninsulei  Italice.  S-a  căsătorit  la  24  de  ani  cu 
localnica  berberă  numită  Isoke.  La  nuntă,  fata  avea  doar  15  ani.  A  devenit 
mama  a  doi  băieţi:  Kofi  şi  Chike. 

AURELIUS  a  făcut  nunta  la  23  de  ani  tot  cu  o  fată  berberă,  Ameena, 
de  doar  13  ani.  Au  avut  doi  băieţi:  Berko,  născut  de  Ameena  la  17  ani,  şi 
Fungai,  sosit  la  3  ani  după  fratele  lui.  Berko  a  murit  înecat  în  apa  Mării 
Mediterane  la  18  ani,  corabia  pe  care  se  afla  fiind  atacată  de  piraţi. 

Fungai,  la  19  ani,  a  rămas  orfan  de  tată.  A  fost  nevoit  să  preia 
întreaga  fermă  a  familiei  şi  să  se  descurce  singur  cu  obţinerea  recoltelor, 
creşterea  animalelor  şi  comercializarea  produselor. 

AURELIUS  a  fost  ucis  la  49  de  ani,  în  seara  zilei  de  1  mai  461,  de 
către  un  vecin  vandal  beat.  Evermund  avea  şi  el  o  fermă  la  mică  distanţă 
de  cea  a  lui  AURELIUS.  Erau  buni  prieteni,  mai  ales  la  băutură,  vizitele 
vandalului  fiind  destul  de  dese,  din  cauză  că  o  plăcea  pe  Ameena,  soţia  lui 
AURELIUS.  Avea  trei  neveste  şi  şase  copii,  dar  nu  se  potolea  în  privinţa 
femeilor.  în  acea  seară  nefericită,  Evermund  s-a  îmbătat  mai  puţin  decât 
AURELIUS.  I-a  spus  nenorocitului  că  o  voia  neapărat  pe  Ameena.  Mai 
mult  chiar,  a  desfăcut  o  pungă  cu  galbeni,  încercând  să  i-o  ofere  lui 
AURELIUS.  Acesta  şi-a  scos  cuţitul  de  la  brâu,  dar  vandalul  a  fost  mai 
agil  decât  el.  Cuţitul  a  intrat  drept  în  inima  victimei. 

După  înmormântarea  lui  AURELIUS,  Evermund  a  răpit-o  pe 
Ameena,  femeia  ajungând  în  haremul  acestuia  la  39  de  ani.  Era  mult  mai 
frumoasă  decât  celelalte  neveste  ale  vandalului. 

Fungai,  fiul  Ameenei,  a  fost  lăsat  să  îşi  trăiască  viaţa  la  ferma 
părinţilor.  S-a  căsătorit  la  22  de  ani  cu  o  fată  vandală,  numită  Gelvira,  în 
vârstă  de  16  ani.  Au  avut  un  singur  copil,  pe  fiica  lor,  Heva.  Titlul  de 
nobleţe,  cumpărat  cu  bani  de  aur  de  către  AURELIUS  de  la  autorităţile 
vandale,  i-a  rămas  fiului  său,  Fungai. 

Nina  Petre 
25  mai  2018 

Episodul  16  -  ERNILD 


Episodul  spiritual  nr.16  o  are  ca  eroină  pe  suedeza  ERNILD.  Viaţa  ei 
s-a  desfăşurat  în  perioada  anilor  237-304  (secolele  3-4  e.n.).  ERNILD  s-a 
născut  în  casa  părinţilor  ei,  aflată  pe  teritoriul  unui  sat  din  sud-estul 
peninsulei  Scandinavia.  Astăzi,  în  zona  respectivă  se  află  oraşul  Nybro,  ce 
aparţine  ţării  numite  Suedia. 

Părinţii  lui  ERNILD  vorbeau  o  limbă  germanică.  Leifr  (tatăl)  şi  Hildr 
(mama)  aveau  trei  copii.  Fata  lor,  ERNILD,  avea  cu  3  ani  mai  mult  decât 
fratele  Dagr.  Acesta  avea  cu  2  ani  mai  mult  decât  fratele  mai  mic,  Kettil. 

Cei  trei  bărbaţi  din  familie,  tatăl  şi  fiii,  erau  buni  gospodari, 
ocupându-se  cu  agricultura,  confecţionarea  unor  obiecte  din  metal,  unele 
fiind  folosite  la  vânătoare.  Leifr,  tatăl,  şi-a  învăţat  copiii  să  fie  şi  buni 
războinici,  prin  folosirea  armelor  confecţionate  de  el. 

Dagr,  fiul  cel  mare,  priceput  la  toate  muncile  bărbăteşti,  s-a  căsătorit 
la  20  de  ani  cu  Vigdis,  o  fată  de  17  ani.  Au  avut  un  băiat,  numit  Brokk. 

Kettil,  fiul  cel  mic,  bun  gospodar  şi  negustor,  s-a  căsătorit  la  19  ani 
cu  Huld,  o  fetiţă  de  16  ani.  Ea  a  dat  naştere  la  doi  băieţi:  Hakon  şi  Arni. 

ERNILD,  sora  lor,  a  fost  luată  de  nevastă  la  15  ani  de  gospodarul  şi 
negustorul  Anvidr,  un  bărbat  voinic  şi  curajos  în  vârstă  de  21  ani.  La  fel 
ca  mama  ei,  a  născut  şi  ea  doi  băieţi.  Pe  Asgeirr,  ERNILD  l-a  născut  la  17 
ani.  După  5  ani,  a  sosit  şi  fiul  cel  mic,  Ivarr.  Socrii  lui  ERNILD,  oameni 
deosebit  de  harnici  şi  cumsecade,  se  numeau  Haldorr  (socrul)  şi  Gudrun 
(soacra). 

Fiul  cel  mare,  Asgeirr,  ajuns  un  bun  lucrător  în  fier  şi  bronz,  s-a 
căsătorit  la  18  ani  cu  Brynja,  o  copilă  de  16  ani.  Ea  l-a  născut  pe  fiul  lor, 
Skari,  ajuns  un  mare  războinic. 

Ivarr,  negustor  cu  multe  călătorii  la  activ,  mai  ales  în  nordul 
ţinuturilor  germanice,  a  făcut  nunta  la  23  de  ani  cu  iubita  lui,  Vigdis,  o 
fată  de  17  ani.  Au  avut  împreună  două  fete:  Kenna  şi  Skuld. 

Viaţa  femeilor  din  comunitatea  lor  nu  era  uşoară.  Cele  mai  grele 
munci  erau  lăsate  în  seama  femeilor.  Ele  îşi  creşteau  copiii,  torceau  firele 
de  bumbac  şi  cânepă,  ţeseau  pânza,  făceau  munca  grea  de  olar  şi  cele  mai 
multe  munci  agricole.  Pregăteau  hrana,  cultivau  viţă  de  vie,  grâu,  secară, 
orz,  mei,  creşteau  vite.  ERNILD  obişnuia  să  imprime  pe  ţesături,  pe 
blănuri  şi  pe  scuturile  din  piele  ale  soţului  şi  fiilor  ei  imaginea  stilizată  a 
soarelui.  întreaga  comunitate  în  care  trăia  respecta  cultul  soarelui. 

Anvidr,  bărbatul  ei,  călătorea  mult  spre  est,  până  la  insula  Oland, 
sau  spre  sud,  străbătând  cu  modesta  corabie  apa  Mării  Baltice  până  la 
estuarele  marilor  fluvii  pentru  a  face  un  comerţ  profitabil.  Obişnuia  să  le 

ofere  negustorilor  sosiţi  din  sudul  Europei  chihlimbar,  piei  şi  blănuri  de 
animale,  fier  în  stare  neprelucrată.  Obţinea  la  schimb  oale  de  gătit 
confecţionate  din  bronz,  obiecte  de  sticlă,  podoabe  de  aur,  arme,  monezi 
de  aur  şi  argint. 

Harnica  ERNILD  a  murit  la  67  de  ani,  din  cauza  epuizării  fizice. 
Grelele  munci  făcute  încă  din  copilărie  i-au  deformat  oasele  şi  o  dureau 
cumplit.  Când  inima  i  s-a  oprit,  chinurile  vieţii  au  încetat.  Aşa  cum  era 
obiceiul  locului,  a  fost  incinerată,  iar  resturile  de  oase  au  ajuns  în  adâncul 
unei  gropi  comune,  departe  de  sat,  imensele  blocuri  de  piatră  aflate 
deaspra  solului  protejând  pentru  eternitate  resturile  umane,  îngropate  cu 
un  ceremonial  complicat. 

Nina  Petre 
17  iulie  2018 


Episodul  17-  NORAH 

Episodul  spiritual  nr.17  o  are  ca  eroină  pe  arăboaica  NORAH,  care  a 
trăit  între  anii  111-172  (secolul  2  d.Hr.).  NORAH  s-a  născut  pe  teritoriul 
ocupat  în  prezent  de  Sultanatul  Oman,  în  străvechiul  oraş  Mascat 
(Masqat,  Muscat),  port  la  Golful  Oman. 

La  acea  vreme,  în  Mascat  se  afla  reşedinţa  principelui  local  care 
stăpânea  zona  cuprinsă  între  Golful  Oman  şi  munţii  Hajar  de  Vest. 
Teritoriul  Omanului  a  reprezentat  un  important  nod  comercial  încă  din 
epoca  sumeriană.  S-a  aflat  şi  în  atenţia  negustorilor  din  Persia  în  secolele 
6-3  î.Hr..  La  începuturile  răspândirii  islamismului  în  peninsula  Arabia 
(în  secolul  7  d.Hr.),  zona  a  devenit  un  refugiu  pentru  numeroşi 
musulmani  sosiţi  din  alte  ţinuturi. 

Oraşul  Mascat  s-a  aflat  într-o  zonă  de  contact  a  civilizaţiilor 
mesopotamiană,  indiană  şi  persană.  Clima  lui  era  deosebit  de  caldă  şi 
umedă.  Populaţia  din  regiune  era  formată  din  descendenţi  ai  unor  triburi 
locale  bantu  şi  ai  unor  imigranţi  din  Persia  sau  din  alte  ţinuturi  arabe.  în 
Mascat  şi  în  alte  localităţi  de  pe  litoral,  populaţia  se  numea  „suahili”, 
adică,  în  limba  locală,  „locuitorii  ţărmurilor”.  Din  această  categorie 
socială  făcea  parte  şi  familia  lui  NORAH. 

Baqir,  tatăl  ei,  era  negustor  de  sclavi.  Mama  ei,  Raabia,  dăduse  viaţă 
la  două  fete.  Ayishah  era  cu  4  ani  mai  mare  decât  NORAH.  Căsătorită  la 
16  ani  cu  negustorul  Misid,  un  bărbat  de  25  de  ani,  Ayishah  a  născut  doi 
băieţi:  Nurullah  şi  Qamar. 

NORAH  a  fost  luată  de  nevastă  la  15  ani  de  către  negustorul  de  perle 
cu  rang  nobiliar  de  prinţ  Khayyam.  Bărbatul  avea  31  de  ani  şi  dorea 
neapărat  să  aibă  copii  care  să  îi  moştenească  averea.  Ajunsă  în  casa 
soţului,  NORAH  a  aflat  că  el  mai  avea  o  nevastă,  pe  Haniyya,  care  nu 
reuşise  să  nască  niciun  copil.  Femeia  căzuse  în  dizgraţie,  iar  după  sosirea 
lui  NORAH  a  fost  mutată  într-o  casă  modestă  din  Mascat,  unde  a  locuit 
până  la  moarte  pe  banii  lui  Khayyam. 

NORAH  a  fost  mai  norocoasă  decât  Haniyya.  La  18  ani,  a  născut-o 
pe  frumoasa  Jamillah,  de  care  tatăl  ei  a  fost  foarte  mulţumit.  Bucuria  lui 
Khayyam  a  atins  apogeul  când  NORAH  i  l-a  dăruit  pe  fiul  lor,  Navid, 
după  4  ani  de  la  venirea  pe  lume  a  fiicei  lor. 

Ca  orice  om  bogat,  Khayyam  avea  o  moşie  imensă,  unde  se  cultivau 
grâu,  orz,  arbori  fructiferi,  legume.  Khayyam  avea  şi  cămile  (dromaderi), 
cu  ajutorul  cărora  îşi  transporta  produsele  de  pe  moşie  în  diverse  locuri 
unde  erau  cerute  la  vânzare.  Marea  parte  din  averea  lui  Khayyam  era 
obţinută  din  vânzarea  perlelor  pescuite  de  supuşii  lui  din  apa  Golfului. 
Avea  şi  o  mină  de  unde  se  extrăgea  cupru,  metal  foarte  mult  cerut  la 
export. 

NORAH  a  trăit  în  belşug,  şi-a  crescut  copiii  în  cele  mai  bune  condiţii 
asigurate  de  tatăl  lor.  Pe  Jamillah  i-au  dat-o  de  nevastă,  la  aproape  16 
ani,  negustorului  de  bijuterii  Sakhr,  un  bărbat  de  26  de  ani,  client  fidel  al 
prinţului  Khayyam  la  producţia  de  perle.  Jamillah  a  născut  un  singur 
copil,  pe  fiica  lor,  Maha. 

Navid,  fratele  lui  Jamillah,  avea  averea  ca  prim  obiectiv  al  vieţii.  Şi-a 
primit  partea  de  moşie  de  la  tatăl  lui,  a  cultivat  tot  ce  se  putea  vinde  cu 
succes,  s-a  căsătorit  la  26  de  ani  cu  Aliyah,  o  fată  cu  10  ani  mai  tânără 
decât  el.  Ea  a  născut  doi  copii:  o  fată,  numită  Afaf,  şi  un  băiat,  numit 
Khalil. 

NORAH  a  murit  la  61  de  ani,  după  ce  a  participat  la  înmormântarea 
primei  soţii  a  lui  Khayyam,  Haniyya.  Femeia  nu  mai  avusese  alt  bărbat, 
deoarece  căsătoria  cu  Khayyam  nu  fusese  anulată,  iar  el  avea  oglibatia  să 
o  întreţină  până  la  moartea  unuia  dintre  ei.  Haniyya  trăise  în  belşug, 
îngrijită  de  patru  servitoare,  dar  singurătatea  îi  marcase  sufletul. 
NORAH,  considerându-se  vinovată  de  înlăturarea  femeii  din  casa 
prinţului,  i-a  devenit  prietenă  şi  confidentă.  Haniyya  avea  multă 
încredere  în  NORAH,  iar  aceasta  a  vegheat-o  în  ultimele  ore  dinaintea 
morţii.  Mai  mult  chiar,  i-a  organizat  ceremonia  de  înmormântare 
cuvenită  unei  prinţese.  După  câteva  luni  de  la  moartea  nefericitei 
prietene,  a  decedat  şi  NORAH,  tot  din  cauza  unui  atac  de  cord. 

Nina  Petre,  21  august  2018 

Episodul  18  -  TIRENIUS 


Episodul  spiritual  nr.18  îl  are  ca  erou  pe  romanul  TIRENIUS 
LAENAS.  Viaţa  lui  s-a  desfăşurat  în  perioada  anilor  42-80  (secolul  1 
d.Hr.).  TIRENIUS  s-a  născut  şi  a  locuit  în  oraşul  Roma. 

Tatăl  lui,  medicul-profesor  Flavius  Laenas,  căsătorit  cu  doamna 
Augusta,  îl  avea  numai  pe  el.  Părinţii  nu  l-au  trimis  pe  TIRENIUS  la 
şcoala  primară  populară,  unde,  începând  cu  vârsta  de  7  ani,  fetele  şi 
băieţii  învăţau  împreună  să  scrie,  să  citească,  să  socotească,  să  repete  din 
memorie  texte  literare.  Pedepsele  corporale  se  aplicau  până  la  abuz. 
Doctorul  Flavius,  fiind  un  om  bogat,  i-a  adus  fiului  său  un  pedagog- 
profesor. 

La  12  ani,  având  cunoştinţe  elementare,  TIRENIUS  a  fost  primit  la 
Şcoala  de  gramatică.  în  această  Şcoală  de  grad  gimnazial,  băiatul  a 
studiat  timp  de  4  ani  limba  latină  şi,  mai  ales,  limba  greacă  plus  autorii 
clasici  respectivi.  Profesorii  îşi  ţineau  lecţiile  în  limba  greacă.  Elevii 
făceau  exerciţii  de  lectură  cu  voce  tare,  li  se  dădeau  lecţii  de  dicţie, 
recitau.  Primeau  noţiuni  sumare  de  istorie  generală,  de  geografie  şi 
mitologie,  matematică,  astronomie  şi  muzica. 

împlinind  vârsta  de  17  ani,  TIRENIUS  şi-a  continuat  studiile  în 
Şcoala  oficială  de  Medicină,  unde  tatăl  lui  era  profesor.  Flavius  avea  şi  un 
cabinet  medical  particular,  unde  veneau  numai  oameni  bogaţi. 

Cu  studiile  medicale  terminate,  la  22  de  ani,  tânărul  doctor 
TIRENIUS  a  preferat  să  lucreze  în  sistemul  de  asistenţă  socială,  fiind 
salariat  al  statului,  urmând  să  consulte  şi  să  trateze  oamenii  săraci  în 
mod  gratuit.  în  orele  libere  îşi  ajuta  harnicul  tată  în  cabinetul  lui. 

în  cei  aproape  16  ani  de  practică  medicală,  TIRENIUS  a  fost 
preocupat  în  mod  deosebit  de  diagnosticarea  bolilor  infecţioase, 
farmacologie,  igienă  şi  alimentaţie.  îl  interesau  metodele  care  puteau  să 
distrugă  elementele  provocatoare  ale  bolilor  infecţioase.  Era  atât  de 
pasionat  de  munca  lui,  încât  nu  se  temea  că  se  va  molipsi  de  la  bolnavii 
cu  boli  periculoase,  cauzatoare  de  moarte. 

S-a  căsătorit  la  27  de  ani  cu  Marcia,  o  fată  de  17  ani,  fiica  moşierului 
Aemilius  Piso  şi  a  doamnei  Agrippina.  La  21  de  ani,  Marcia  a  născut 
primul  băiat,  pe  micuţul  Blandus.  După  2  ani,  a  sosit  şi  fiul  mai  mic, 
Sabinus.  După  Sabinus,  Marcia  a  născut  două  fetiţe  moarte. 

Blandus  avea  7  ani,  iar  Sabinus,  5  ani,  când  au  rămas  orfani  de  ambii 
părinţi.  Spre  norocul  lor,  se  aflau  la  moşia  bunicului  Aemilius,  când  în 
Roma  a  izbucnit  o  cumplită  epidemie  de  holeră,  care  a  ucis  o  mare  parte 
a  populaţiei.  Le-au  murit  părinţii,  dar  şi  bunicii  Flavius  şi  Augusta. 

Rămaşi  în  grija  bunicilor  din  partea  mamei,  băieţii  au  învăţat  carte  şi  au 
ajuns  oameni  maturi. 

Blandus,  militar  de  profesie,  s-a  căsătorit  cu  Lucia,  o  fată  de  17  ani. 
Au  avut  două  fete:  Laelia  şi  Paulina. 

Sabinus,  ajuns  negustor  naval,  s-a  căsătorit  la  24  de  ani  cu  Caecilia, 
o  domnişoară  de  18  ani,  care  i-a  dăruit  doi  copii.  Fata  se  numea  Septima, 
iar  băiatul,  Gallus. 

TIRENIUS  a  încetat  din  viaţă  la  38  de  ani,  în  anul  80  d.Hr. 

Nina  Petre 
28  septembrie  2018 


Episodul  19- WAAN 

Episodul  spiritual  nr.19  o  are  ca  eroină  pe  indochineza  WAAN,  care 
a  trăit  în  perioada  anilor  78-12  (sec.i  î.Hr.).  WAAN  s-a  născut  intr-un  sat 
de  pe  malul  fluviului  Mekong,  în  zona  unde  se  află  astăzi  oraşul  numit 
Muang  Khammouan,  localitate  ce  aparţine  ţării  numite  Laos.  Satul 
respectiv  era  format  din  câteva  familii  înrudite  între  ele. 

Părinţii  lui  WAAN  se  numeau  Phant  (tatăl)  şi  Boanam  (mama).  Cei 
doi  soţi  au  avut  şase  copii,  două  fete  şi  patru  băieţi.  Au  decedat  la  scurtă 
vreme  după  naştere  doi  băieţi.  Au  ajuns  la  vârsta  maturităţii  două  fete, 
WAAN  şi  Sakkal,  plus  doi  băieţi,  Kasa  şi  Khaek. 

Sakkal  era  cu  7  ani  mai  mare  decât  WAAN.  Căsătorită  la  15  ani  cu  un 
gospodar  din  sat,  au  avut  împreună  patru  băieţi. 

Fratele  cel  mare,  Kasa,  a  rămas  şi  el  gospodar  în  sat.  Căsătorit  la  21 
de  ani,  a  avut  trei  fete  şi  doi  băieţi. 

Celălalt  frate,  Khaek,  a  devenit  marinar  şi  negustor.  S-a  căsătorit  la 
24  de  ani  şi  a  avut  trei  fete  plus  un  băiat. 

Niciunul  dintre  locuitorii  satului  nu  avea  ştiinţă  de  carte.  împreună 
cu  mama  ei,  Boanam,  WAAN  a  învăţat  să  împletească  sandale  din  paie  de 
orez,  să  facă  pălării  pentru  bărbaţi  din  fire  de  bambus,  să  coasă 
îmbrăcăminte  femeiască  din  pânză  adusă  de  negustori  din  China. 

A  fost  luată  în  căsătorie  la  14  ani  de  către  gospodarul  Mansay,  un 
tânăr  de  20  de  ani.  WAAN  a  dat  viaţă  la  nouă  copii,  patru  fete  şi  cinci 
băieţi.  Au  murit  şapte  copii,  unii  după  naştere,  alţii  mai  târziu,  până  la  5 
ani.  Supravieţuitorii  au  fost  o  fată,  Pouy,  născută  la  24  de  ani,  şi  un  băiat, 
Sithat,  născut  la  26  de  ani. 

înspăimântată  de  pierderea  celor  şapte  copii,  WAAN  l-a  rugat  pe 
şamanul  satului  să  o  înveţe  să  comunice  cu  spiritele  lor.  Treptat,  pe 
măsura  trecerii  anilor,  copiii  plecaţi  într-o  altă  lume  îi  apăreau  noaptea  în 
vise.  îi  povesteau  de  ce  boli  au  murit  şi  îi  dădeau  sfaturi  cum  să  trăiască 
mai  departe  în  lipsa  lor. 

WAAN  a  avut  foarte  multă  grijă  de  cei  doi  copii  rămaşi  în  viaţă.  Au 
ajutat-o  la  creşterea  lor  atât  mama  ei,  Boanam,  cât  şi  mama  lui  Mansay, 
numită  Syphay.  Aceasta  cosea  haine,  la  fel  ca  WAAN.  Tatăl  lui  Mansay  se 
numea  Veomany.  El  era  unul  dintre  negustorii  curajoşi  care  aduceau 
mărfuri  tocmai  din  China. 

Mansay,  soţul  lui  WAAN,  a  murit  la  52  de  ani,  înecat  în  apa  fluviului 
Mekong.  Până  la  66  de  ani,  când  i-a  sosit  vremea  să  plece  în  lumea  zeilor, 
WAAN  a  trăit  în  văduvie,  purtând  numai  haine  de  doliu. 

Fiica  ei,  Pouy,  s-a  măritat  la  15  ani  cu  negustorul  Loy,  un  bărbat  de 
23  ani.  Au  avut  trei  băieţi:  Xok,  Simok  şi  Laeh. 

Sithat,  fiul  lui  WAAN,  a  rămas  gospodar  în  sat.  Căsătorit  la  18  ani  cu 
Tukata,  o  fată  de  17  ani,  au  avut  împreună  două  fiice:  Paneda  şi 
Hathavan. 

Rămasă  fără  soţ,  WAAN  a  fost  ajutată  de  copiii  ei  să  trăiască  mai 
departe.  Fata  îi  aducea  îmbrăcăminte  confecţionată  de  ea:  sandale,  pânză 
care  se  înfăşură  în  jurul  capului  şi  se  strângea  cu  o  eşarfă,  bluze  cu 
mâneci  strâmte  şi  şaluri  care  se  purtau  pe  umeri.  Fiul  ei,  bun  gospodar,  îi 
aducea  orez,  ceapă,  bostani,  plante  cu  păstăi,  fructe,  peşte,  lapte,  carne. 

Pe  măsură  ce  îmbătrânea,  WAAN  nu  mai  putea  să  muncească  în 
gospodărie.  Stătea  zi  şi  noapte  privind  în  gol,  chinuindu-se  să  vorbească 
în  gând  cu  soţul  şi  copiii,  plecaţi  cu  toţii  în  lumea  zeilor.  Avea  credinţa  că 
ajunseseră  alături  de  spiritele  phi,  cele  bune,  care  ocroteau  oamenii. 

Bătrâna  casă,  făcută  cu  ani  mulţi  în  urmă  de  dragul  ei  soţ,  stătea  gata 
să  se  prăbuşească,  dar  ea  nu  lăsa  pe  nimeni  să  o  repare.  Nemaiavând 
putere  să  omoare  şerpii  care  ajungeau  până  în  casă,  unul  dintre  ei  a 
muşcat-o,  iar  veninul  ajuns  în  corp  a  ucis-o  în  câteva  minute.  Avea  66  de 
ani. 

Nina  Petre 
31  octombrie  2018 

Episodul  20  -  ZHUAN 


Episodul  spiritual  nr.20  îl  are  ca  erou  pe  chinezul  ZHUAN.  Viaţa  lui 
s-a  desfăşurat  între  anii  169-104  (secolul  2  î.Hr.).  ZHUAN  s-a  născut  în 
oraşul  Changan  (Xian,  Xin’an),  capitala  dinastiei  Han  de  vest  (timpurie). 

Dinastia  Han  (206  î.Hr  -  220  d.Hr.),  adusă  la  putere  de  o  răscoală 
ţărănească,  şi-a  atins  apogeul  expansiunii  teritoriale  şi  strălucirii 
culturale  în  timpul  domniei  împăratului  Wudi  (140  -  87  î.Hr.),  când 
imperiul  chinez  se  întindea  din  Coreea  până  în  Turkestan  şi  din 
Manciuria  până  în  peninsula  Indochina.  Pe  Drumul  Mătăsii  a  înflorit 
comerţul  cu  Asia  Centrală  şi  ţările  de  pe  ţărmul  mării  Mediterane.  în 
timpul  vieţii  eroului  nostru,  pe  tronul  Chinei  au  domnit  următorii 
împăraţi:  Wendi  (179  -  157  î.Hr.);  Jingdi  (156  -  141  î.Hr.);  Wudi  (140-87 
î.Hr.). 

Jinhai,  tatăl  lui  ZHUAN,  era  majordom  la  Curtea  împăratului  Wendi 
atunci  când  i  s-a  născut  băiatul.  Nevasta  lui  Jinhai  se  numea  Yue.  Ea  a 
dat  viaţă  la  trei  copii.  Primul  născut,  ZHUAN,  era  cu  4  ani  mai  mare 
decât  sora  lui,  Qiao.  Aceasta  avea  cu  3  ani  mai  mult  decât  fratele  cel  mic, 
Heng. 

Pe  Qiao  au  măritat-o  părinţii  la  16  ani  cu  Enlai,  un  tânăr  de  23  de 
ani,  unul  dintre  frizerii  împăratului.  Qiao  a  născut  doi  băieţi:  Xin  şi  Zhen. 

Heng  a  ajuns  militar,  ca  fratele  mai  mare,  ZHUAN.  Căsătorit  la  22  de 
ani  cu  Yun,  o  fată  de  17  ani,  au  avut  împreună  două  fiice:  Liu  şi  Wen. 

ZHUAN  a  învăţat  carte  până  la  14  ani  într-o  şcoală  patronată  de 
Curtea  Imperială.  înscris  la  15  ani  în  şcoala  militară  a  Curţii  Imperiale,  a 
devenit  militar  de  elită  la  20  de  ani  şi  a  fost  angajat  în  regimentul  gărzii 
personale  a  împăratului  Jingdi. 

S-a  căsătorit  la  24  de  ani  cu  Ning,  o  fată  de  17  ani.  Tatăl  ei,  Ping,  era 
ofiţer  superior  în  armata  imperială.  Mama  ei  se  numea  Mei.  Ning  avea  o 
soră  şi  un  frate. 

împreună  cu  Ning,  ZHUAN  a  avut  doi  copii.  Fiul  lor,  Rong,  s-a 
născut  când  mama  lui  avea  22  de  ani.  Sora  lui  Rong,  numită  Xue,  avea  cu 
2  ani  mai  mult  decât  el. 

Rong,  ajuns  şi  el  militar  de  elită,  s-a  căsătorit  la  26  de  ani  cu  Ju,  o 
fată  de  18  ani.  Au  avut  doi  băieţi:  Liang  şi  Xiaoli. 

Frumoasa  Xue,  măritată  la  18  ani  cu  negustorul  Diyao,  un  bărbat  de 
27  de  ani,  a  dat  naştere  la  patru  copii.  Fata  lor  se  numea  Meifen,  iar 
băieţii,  Hua,  Wu  şi  Dixin. 

ZHUAN  a  fost  rănit  grav  într-o  luptă  din  Manciuria  la  34  de  ani, 
fiind  declarat  necorespunzător  pentru  continuarea  carierei  militare.  Din 
ordinul  împăratului  Wudi,  a  fost  decorat,  apoi  recompensat  cu  o  mare 
cantitate  de  aur,  la  care  s-a  adăugat  o  întindere  vastă  de  teren  agricol  în 
zona  de  câmpie,  lângă  Ji  Xian,  spre  est  de  Beijing. 

Copiii  fiind  încă  mici  (Rong  avea  6  ani,  iar  Xue,  8  ani),  ZHUAN  i-a 
lăsat  la  oraş  împreună  cu  mama  lor  şi  cu  cei  şapte  servitori.  El  şi-a 
construit  o  casă  solidă  pe  moşie,  unde  şi-a  dus  traiul  până  la  moarte. 
După  ce  fata  şi  băiatul  s-au  mutat  în  casele  lor,  credincioasa  Ning  s-a  dus 
la  ţară  lângă  soţul  ei. 

Preocuparea  principală  a  harnicului  fermier,  ZHUAN,  era 
agricultura.  Ţăranii  lui  plantau  grâu,  orez,  mei,  bumbac,  porumb,  ceai, 
mac  pentru  opiu,  ca  plantă  medicinală.  ZHUAN  şi-a  făcut  şi  o  plantaţie 
cu  duzi,  trecând  la  creşterea  viermilor  de  mătase.  Gogoşile  viermilor  de 
mătase  le  vindea  reprezentanţilor  unor  companii  străine. 

Majoritatea  ţăranilor  care  îi  lucrau  pământul  îşi  pierduseră  micile 
loturi  agricole,  din  cauza  neplăţii  dărilor  către  împărat.  Ceilalţi  muncitori 
agricoli  îşi  păstraseră  loturile,  dar  făceau  şi  munci  suplimentare  la 
ZHUAN  pentru  o  recompensă  în  produse  agricole. 

Exploatarea  tuturor  era  cumplită.  Pe  teritoriul  Chinei  izbucneau 
anual  revolte  ale  ţăranilor  care  nu  mai  suportau  sărăcia  şi  exploatarea 
boierilor.  în  vara  anului  104  î.Hr.,  când  împlinise  65  de  ani,  i-a  venit 
rândul  şi  boierului  ZHUAN  să  i  se  revolte  o  parte  dintre  muncitorii 
agricoli.  După  ce  i-au  incendiat  lanul  cu  grâu,  ZHUAN  a  intrat  în  panică 
şi  i-a  chemat  pe  şefii  răscoalei  la  convorbiri.  A  negociat  cu  ei  timp  de  o 
săptămână,  dovedind  un  calm  excepţional,  în  felul  acesta  salvându-şi 
viaţa  şi  averea.  Le-a  promis  ţăranilor  un  spor  la  culesul  recoltelor  şi 
ajutor  celor  care  nu  reuşeau  să  îşi  achite  impozitele  către  funcţionarii 
împăratului. 

După  aplanarea  conflictului  şi  revenirea  ţăranilor  la  lucru,  în  casa  lui 
ZHUAN  au  sosit,  unul  după  altul,  fermierii  din  regiune  care  îl  blestemau 
pentru  generozitatea  lui  exagerată.  ZHUAN  suferea  cu  inima  de  multă 
vreme.  Recentele  incidente  i-au  provocat  o  agravare  a  bolii,  iar  la 
începutul  iernii,  a  încetat  din  viaţă. 

Nina  Petre 
27  noiembrie  2018 

Episodul  21  -  HANKE 


Episodul  spiritual  nr.21  o  are  ca  eroină  pe  HANKE.  Viaţa  ei  s-a 
desfăşurat  între  anii  279-216  (sec.3  î.Hr.).  HANKE  s-a  născut  într-un  trib 
format  din  goţi  (gauti,  goeti),  aşezat  în  vestul  insulei  Gotland  din  Marea 
Baltică. 

Datorită  comerţului  practicat  de  localnici  cu  diverşi  negustori  sosiţi 
pe  apă,  localitatea  s-a  dezvoltat,  primind  numele  de  Visby.  în  secolul  14 
d.Hr.,  regele  suedez  Magnus  a  anexat  insula  Gotland  la  regatul  Suediei. 

Logmar,  tatăl  lui  HANKE,  bun  gospodar  şi  negustor,  era  căsătorit  cu 
vindecătoarea  Audr.  Aveau  împreună  doi  copii.  Băiatul,  numit  Kolr,  avea 
cu  4  ani  mai  mult  decât  sora  lui,  HANKE.  Copiii  nu  au  primit  ştiinţă  de 
carte. 

Bun  gospodar,  negustor  şi  fierar,  Kolr  s-a  căsătorit  la  19  ani  cu  Siv,  o 
fetiţă  de  15  ani.  Au  avut  doi  băieţi:  Freyr  şi  Steinn. 

Căsătorită  la  16  ani  cu  gospodarul  Fenris,  un  tânăr  de  20  de  ani, 
HANKE  a  născut  patru  copii.  Primii  doi  copii,  băieţi,  au  murit  la  câteva 
luni,  din  cauza  unor  răceli  grave.  Cel  de-al  treilea  copil  a  fost  o  fetiţă,  Lifa, 
voinică  şi  rezistentă  la  boli,  care  a  supravieţuit  şi  a  crescut  mare.  După  ea, 
a  mai  murit  un  băieţel. 

Cu  toate  că  mama  Audr  era  o  bună  vindecătoare,  înainte  de  naşterea 
lui  Kolr,  decedaseră  două  fetiţe.  Clima  aspră,  umedă  şi  iernile  deosebit  de 
reci  ucideau  anual  copii  şi  adulţi.  HANKE,  îngrijorată  de  atâtea  decese,  a 
crescut-o  pe  Lifa  cum  s-a  priceput  mai  bine,  învăţând-o  şi  pe  ea  tot  ce  ştia 
de  la  mama  Audr  în  privinţa  practicilor  de  vindecare.  Amândouă  foloseau 
în  tratarea  bolnavilor  plante  autohtone  şi  altele  aduse  de  marinari, 
muşchi,  argilă,  scoici.  Era  obligatorie  invocarea  protecţiei  celor  trei  mari 
zeităţi,  Odin,  Freia  şi  Thor,  care  se  bucurau  de  un  mare  respect  pe  insulă. 
Acestor  zei  li  se  aducea  la  fiecare  nouă  ani  jertfe  de  animale  sau  chiar  de 
fiinţe  omeneşti. 

HANKE  şi  Lifa  i-au  tratat  de  multe  ori  şi  pe  părinţii  lui  Fenris, 
bătrânul  marinar  Ulfr  şi  nevasta  lui,  Saga.  Fenris  a  murit  la  39  de  ani, 
înecat  în  apa  Mării  Baltice,  după  ce  s-a  răsturnat  cu  barca  în  timp  ce  se 
îndrepta  spre  ţărmul  suedez. 

Prin  dispariţia  lui,  HANKE  a  rămas  văduvă  la  35  de  ani,  iar  Lifa, 
orfană  de  tată  la  14  ani.  Fata  a  reuşit  să  se  mărite  la  15  ani  cu  gospodarul 
Asbjorn,  un  tânăr  de  21  de  ani.  Au  avut  două  fete:  Dagrun  şi  Kenna. 

După  pierderea  soţului,  HANKE  a  devenit  o  femeie  curajoasă, 
autoritară,  cu  firea  aspră  ca  a  bărbaţilor.  Avea  în  casa  ciomege,  cuţite  de 
fier,  chiar  şi  o  ghioagă  de  aramă  cumpărată  de  la  un  marinar.  Bărbaţii  din 
sat  ştiau  ce  arme  avea  în  casă  şi  nu  îndrăzneau  să  năvălească  noaptea  la 
ea.  Se  întâmpla,  totuşi,  să  o  deranjeze  câte  un  marinar  sosit  de  departe, 
nefericitul  primind  o  ghioagă  în  cap  şi  un  ciomag  pe  spinare. 

HANKE  era  o  femeie  frumoasă  şi  foarte  harnică.  Mulţi  ar  fi  vrut  să  se 
însoare  cu  ea  după  ce  le  muriseră  nevestele.  Totuşi,  văduva  HANKE  nu 
şi-a  uitat  fostul  soţ.  îl  iubise  pe  Fenris  şi  nu  voia  să  păcătuiască, 
temându-se  de  întâlnirea  cu  el  în  lumea  stăpânită  de  zei. 

S-a  stins  din  viaţă  la  63  de  ani,  într-o  noapte  friguroasă  de  iarnă, 
grav  bolnavă  de  reumatism  şi  tuberculoză. 

Nina  Petre 
23  decembrie  2018 


Episodul  22  -  KIN-OUNG 

Episodul  spiritual  nr.22  îl  are  ca  erou  pe  birmanezul  KIN-OUNG, 
care  a  trăit  între  anii  382-321  (secolul  4  î.Hr.).  S-a  născut  într-un  sat  cu 
locuitori  ai  căror  strămoşi  erau  de  origine  chinezo-tibetană.  Migraţia  lor 
s-a  produs  dinspre  nord,  pe  râul  Cindvin,  afluent  al  fluviului  Irawadi 
(Irrawaddy).  Satul  lui  KIN-OUNG  se  afla  lângă  un  afluent  al  fluviului 
Irawadi,  în  apropierea  masivului  muntos  Kumon.  Astăzi,  în  acea  zonă 
există  oraşul  birmanez  Sawan,  iar  ţara  se  numeşte  Myanmar  (Birmania, 
Burma). 

Tatăl  lui  KIN-OUNG  se  numea  Thet-Nay,  iar  mama  lui  era 
gospodina  Kin-Kin.  După  ce  i-au  murit  trei  băieţi  la  scurtă  vreme  după 
naştere,  Kin-Kin  a  reuşit  să  îl  nască  pe  micuţul  care  va  deveni  un  vrăjitor 
vestit  în  toată  regiunea  munţilor  Kumon.  După  el,  nu  a  mai  fost  nicio 
naştere.  Femeile  care  au  ajutat-o  pe  Kin-Kin  să  îl  aducă  pe  lume  au 
exclamat  uimite  după  ce  au  văzut  pruncul:  copilaşul  avea  un  semn  în 
formă  de  stea  pe  frunte  şi  unul  în  dreptul  inimii.  Semnele  au  dispărut  pe 
măsură  ce  băiatul  a  crescut. 

Vrăjitorul  satului,  bătrânul  Bohmu-Aung,  a  spus  că  el  va  fi  noul 
vrăjitor.  L-a  luat  în  coliba  lui  de  la  5  ani  în  vederea  iniţierii  în  practicile 
vrăjitoreşti  necesare  locuitorilor  satului.  KIN-OUNG  a  ajuns  vrăjitor  la 
24  de  ani,  la  scurtă  vreme  după  moartea  învăţătorului  său,  Bohmu-Aung. 
Aşa  cum  cerea  tradiţia,  nu  a  avut  nevastă  şi  nici  copii. 

Activitatea  lui  de  zile  şi  nopţi  cuprindea  practicile  divinatorii, 
sacrificiile  de  animale,  înhumarea  morţilor,  ghicitul  în  semnele  vizibile 
ale  naturii.  KIN-OUNG  avea  zeci  de  oase  pentru  ghicit,  în  majoritate 
omoplaţi  sau  femure  de  bovine,  capre,  oi,  pe  care  erau  scrijelite  inscripţii 
cu  întrebări  adresate  strămoşilor  privind  călătoriile  pe  care  urma  să  le 
facă,  zilele  şi  locurile  bune  pentru  vânat  şi  pescuit,  interpretarea  unor 
vise,  schimbarea  vremii,  pronosticuri  asupra  recoltelor,  leacuri  contra 
unor  boli,  când  şi  cum  se  fie  întreprins  un  război  şi  multe  altele.  KIN- 
OUNG  cunoştea  vechi  tehnici  psihofizice  provenite  de  la  mongoli, 
răspândite  în  China,  de  unde  ajunseseră  în  toată  Birmania.  El  executa 
dansuri  exaltante,  consuma  ierburi  halucinogene,  îşi  inducea  o  stare  de 
autohipnoză,  apoi  intra  în  contact  cu  anumite  spirite,  reuşind  să  facă 
miracole.  Toată  comunitatea  satului  îl  considera  un  supraom. 

Toţi  locuitorii  respectau  cultul  strămoşilor,  având  un  altar  în  casa 
unde  erau  atârnate  tăbliţe  de  lut  cu  numele  strămoşilor  scrijelite  pe  ele, 
reînnoite  la  fiecare  generaţie.  Era  întreţinut  şi  cultul  morţilor.  Cimitir  nu 
aveau.  Alegerea  locului  unde  urma  să  aibă  loc  înhumarea  era  făcută  de 
KIN-OUNG. 

Pe  oasele  de  ghicit  era  menţionat  şi  numele  divinităţii  superioare, 
Stăpânul  Suprem,  numit  Tian  (Cerul).  El  avea  puterea  să  creeze,  să 
păstreze  sau  să  distrugă  tot  ceea  ce  există.  împreună  cu  Stăpânul 
Suprem,  domnea  zeiţa  Pământului  (Hu-Tu),  participând  la  generarea 
fiinţelor  vii  şi  a  obiectelor  neînsufleţite. 

Sufletul  omului  avea  două  componente:  „po”,  rămânea  ataşat  de 
corp  şi  după  moarte,  iar  „hun”  pleca  după  moartea  omului  în  lumea 
Stăpânului  Suprem.  Sufletul  „po”  trebuia  să  fie  alimentat  cu  ofrande 
aduse  defunctului  pentru  ca  el  să  nu  se  transforme  în  strigoi,  aducând 
astfel  multe  nenorociri  celor  rămaşi  în  viaţă. 

Teama  de  puterile  vrăjitorilor  era  atât  de  mare,  încât,  după  deces,  li 
se  aşezau  în  mormânt  numeroase  ofrande  cu  alimentele  preferate  în 
timpul  vieţii  şi  câteva  animale  sacrificate.  De  aceeaşi  onoare  s-a  bucurat 
şi  cadavrul  vrăjitorului  KIN-OUNG,  îngropat  departe  într-o  pădure,  la 
rădăcina  unui  copac  indicat  de  noul  vrăjitor,  Po-Mya,  unul  dintre  nepoţii 
defunctului,  fiul  verişoarei  Kyi-Suu. 

Nina  Petre 
31  ianuarie  2019 

Episodul  23  -  IMRAN 


Episodul  spiritual  nr.23  îl  are  ca  erou  pe  sirianul  IMRAN.  Viaţa  lui  s- 
a  desfăşurat  între  anii  575-499  (mileniul  1  î.Hr.,  secolele  6-5),  pe  vremea 
când  Siria  făcea  parte  din  Regatul  Noului  Babilon,  al  cărui  rege  era 
Nabucodonosor  II.  Sub  domnia  lui,  Regatul  ajunsese  la  apogeul 
expansiunii  teritoriale  şi  al  puterii  militare. 

IMRAN  s-a  născut  într-un  sat  din  zona  cuprinsă  între  oraşul  Alep  şi 
lacul  Assad  (denumiri  actuale).  Părinţii  lui,  gospodarul  Fikri  şi  nevasta 
acestuia,  Randa,  îl  aveau  numai  pe  el.  înainte  de  naşterea  lui  IMRAN,  le 
murise  o  fetiţă  la  câteva  luni  după  naştere.  IMRAN  s-a  născut  înaintea 
celor  doi  fraţi  decedaţi  şi  ei  din  cauza  unor  boli  grave.  Nimeni  din  familie 
nu  avea  ştiinţă  de  carte. 

Ajuns  un  bun  gospodar,  ca  părinţii  lui,  IMRAN  şi-a  luat-o  de  nevastă 
la  21  de  ani  pe  Amel,  o  fată  de  17  ani.  Tatăl  ei,  Shadi,  era  negustor 
ambulant.  Mama  ei  se  numea  Hajar. 

Amel  a  născut  primul  băiat,  pe  Nimad,  la  20  de  ani.  Al  doilea  băiat, 
Zuquar,  a  sosit  la  6  ani  după  Nimad.  Sub  îndrumarea  bunicului  Shadi, 
tânărul  Nimad  a  ajuns  negustor  ambulant.  S-a  căsătorit  la  23  de  ani  cu 
Ariya,  o  fetiţă  de  16  ani.  Au  avut  două  fiice:  Fayr  şi  Humay. 

Zuquar  a  preferat  să  rămână  gospodar  în  sat.  S-a  căsătorit  la  20  de 
ani  cu  Najla,  o  fată  de  17  ani.  Au  avut  o  fiică,  Sawsan,  şi  un  fiu,  Mahi. 

IMRAN  împlinise  27  de  ani,  când  obştea  satului  l-a  numit  şef  de  trib 
(căpetenie)  în  locul  bătrânului  care  murise  cu  2  zile  în  urmă.  Fără  a 
renunţa  la  munca  din  propria  gospodărie,  IMRAN  s-a  străduit  să  îşi 
îndeplinească  şi  obligaţiile  obşteşti. 

Sătenii  erau  nevoiţi  să  plătească  regelui  câteva  feluri  de  impozite  în 
produse,  sub  forma  „tributului  regal”.  Marele  proprietar  funciar  era 
regele.  El  avea  slujbaşi  care  stabileau  prestaţiile  obligatorii  şi  încasau 
dările.  Administraţia  Palatului  juca  un  rol  primordial  în  activitatea 
economică  a  Regatului. 

Mai  bogat  decât  Palatul  regal  era  Marele  Templu,  care  poseda 
terenuri,  clădiri,  turme,  exploatări  comerciale  şi  meşteşugăreşti.  La  toate 
acestea  se  adăugau  dijme,  donaţii,  ofrande,  venituri  rezultate  din  comerţ. 
Dările  ajungeau  deseori  până  la  jumătate  din  recoltele  anuale. 

Agricultura  era  baza  economiei  statului.  Ţăranii  cultivau  orz,  grâu, 
susan,  zarzavaturi.  Curmalul  furniza  numeroase  produse:  vin,  nectar, 
oţet,  fibre  textile,  frunze  etc.  Sâmburii  se  foloseau  ca  hrană  pentru 

animale.  Trunchiul  şi  crengile  reprezentau  combustibilul  necesar 
cuptorului  olarului  şi  forjei  fierarului. 

Vitele  crescute  în  gospodărie  erau:  oile,  bovinele,  asinul, 
dromaderul.  Excedentul  de  produse,  în  special  grânele,  uleiul,  carnea, 
lâna,  ţesăturile  erau  transportate  spre  oraşele  apropiate  şi  sudul  ţării  de 
către  negustorii  ambulanţi. 

Căpetenia  IMRAN  ajunsese  la  76  de  ani  şi  încă  se  mai  agita  toată 
ziua  prin  sat,  supraveghind  activitatea  tuturor.  într-o  noapte  din  vara 
anului  499  î.Hr.,  a  murit  în  somn,  inima  lui  fiind  obosită  peste  măsură. 

Nina  Petre 
28  februarie  2019 


Episodul  24  -  Y AMU  NA 

Episodul  spiritual  nr.24  o  are  ca  eroină  pe  YAMUNA,  care  a  trăit 
între  anii  692-637  (mileniul  1,  secolul  7  î.Hr.).  S-a  născut  intr-un  sat  din 
India  ce  poate  fi  localizat  astăzi  lângă  oraşul  Jaipur,  în  provincia 
Rajasthan. 

De  la  jumătatea  mileniului  2  î.Hr.  până  în  secolul  5  î.Hr.,  o  parte  din 
teritoriul  Indiei  a  fost  ocupat  de  triburile  de  războinici  indo-europeni 
numiţi  arieni.  Aceştia  au  introdus  sistemul  celor  patru  caste  şi  religia 
brahmanică. 

Părinţii  YAMUNEI,  Kintan  (tatăl)  şi  Rupali  (mama),  au  avut  şapte 
copii.  Doi  băieţi  şi  trei  fete  au  murit,  din  cauza  unor  boli  grave  pe  care 
vrăjitorul  satului  nu  a  reuşit  să  le  vindece.  Au  supravieţuit  o  fată, 
YAMUNA,  şi  fratele  ei  cu  5  ani  mai  mare,  Rotari.  Ajuns  negustor 
ambulant,  Rotari  s-a  căsătorit  la  23  de  ani  cu  Shasti,  o  fetiţă  de  13  ani,  şi 
a  decis  să  locuiască  în  satul  ei,  aflat  spre  nord  de  satul  său.  Au  avut  o  fată 
şi  doi  băieţi. 

YAMUNA  a  rămas  lângă  părinţi  până  la  14  ani,  când  a  fost  luată  în 
căsătorie  de  gospodarul  Bhaskar,  un  tânăr  de  22  de  ani.  El  se  ocupa,  în 
principal,  cu  agricultura,  la  fel  ca  părinţii  YAMUNEI.  Tatăl  lui  Bhaskar, 
Girisha,  era  negustor  de  vite.  Mama  lui  se  numea  Durga. 

YAMUNA  l-a  născut  pe  Vasuki,  primul  fiu,  la  17  ani,  iar  pe  Anish,  al 
doilea  fiu,  la  20  de  ani.  Vasuki  a  ajuns  preot  brahman.  Deşi  nu  i  s-a 
impus  celibatul,  el  l-a  preferat. 

Anish  şi-a  ales  meseria  de  fierar.  S-a  căsătorit  la  21  de  ani  cu  Behula, 
o  fată  de  15  ani.  Au  avut  patru  copii.  Fetele  se  numeau  Kala  şi  Rajni,  iar 
băieţii,  Purdy  şi  Gadhi. 

YAMUNA  se  dovedise  încă  din  primii  ani  de  viaţă  foarte  utilă  celor 
din  jur.  Ea  reuşea  să  prevestească  întâmplări  viitoare  privind  la  stele  sau 
interpretându-şi  anumite  vise.  Mai  avea  un  obicei,  foarte  apreciat  de 
săteni:  ghicea  gândurile  şi  comportamenul  animalelor,  considerându-le 
asemănătoare  cu  cele  ale  oamenilor. 

Toată  lumea  din  sat  credea  în  existenţa  unor  fiinţe  supranaturale,  ale 
căror  acţiuni  răufăcătoare  sau  binevoitoare  exercitau  o  influenţă 
constantă  asupra  vieţii  oamenilor.  Existau  spirite  înfometate,  spiriduşi 
cruzi  şi  şmecheri,  vampiri,  demoni  feminini,  vrăjitoare,  fantome, 
căpcăuni.  Acestora  li  se  opuneau  spirite  mai  mult  sau  mai  puţin 
binefăcătoare,  care  trăiau  peste  tot.  Lumea  animală,  cea  vegetală  şi  cea 
minerală  adăposteau  viaţa  latentă  şi  misterioasă  a  spiritelor. 

Crescută  în  această  credinţă,  YAMUNA  nu  se  temea  să  le  spună  celor 
apropiaţi  ce  făceau  spiritele  bune  şi  cele  rele  în  satul  cu  zeci  de  locuitori. 
Considerând,  ca  toată  lumea,  că  animalele  se  înrudeau  cu  oamenii,  fata- 
ghicitoare  urmărea  comportarea  lor,  alertându-i  pe  cei  din  jur  dacă 
observa  ceva  neobişnuit.  Astfel,  reuşea  să  prevestească  apropierea 
furtunilor,  a  cutremurelor,  a  morţii  în  unele  familii,  ca  şi  apropierea  unor 
războinici  necunoscuţi,  porniţi  pe  jaf  şi  crime. 

De  cum  împlinise  55  de  ani,  YAMUNA  le-a  povestit  tuturor  că  va 
suferi  la  fel  ca  vaca  ei,  care  se  rănise  la  piciorul  stâng.  Vaca  încă  mai 
şchiopăta,  când  YAMUNA  a  călcat  din  neatenţie  pe  o  bucată  de  fier 
ruginit.  Tăietura,  la  talpa  stânga,  a  fost  adâncă.  Rana  s-a  infectat,  piciorul 
s-a  umflat,  iar  bolnava  i-a  interzis  vraciului  să  i-1  amputeze.  Tocmai 
murise  papagalul  ei  preferat,  semn  că  şi  ea  urma  să  plece  după  el  în 
lumea  zeilor  binefăcători.  A  mai  trăit  câteva  zile  şi  a  murit  înconjurată  de 
toţi  cei  dragi. 

Nina  Petre 
25  martie  2019 

ALEC 


Alee  este  fiul  cel  mare  al  doamnei  MONA 
EPISOADE  SPIRITUALE  COMENTATE 
®  Amira  Kelde  (1846-1902) 

O  Tinario  Chanes  (1780-1828) 

®  Lemyad  (1701-1760) 

O  Roderik  Reving  (1617-1671) 

®  Almira  Neve  (1522-1586) 

O  Mustafa  (Ihted)  (1414-1490) 

®  Ayamer  (1313-1378) 

O  Alam  (1183-1229) 

®  Shuang  (1092-1140) 


Episodul  1  -  AMIRA 

Eroina  povestirii  este  spaniola  AMIRA  KELDE,  care  a  trăit  între  anii 
1846-1902.  Data  naşterii  Amirei:  1  decembrie  1846,  ora  3  şi  10  minute 
după-amiază.  Localitatea  naşterii:  orăşelul  Figueras,  situat  în  nord-estul 
Spaniei. 

în  perioada  vieţii  AMIREI,  Spania  a  suferit  importante  schimbări 
politice  traumatizante  pentru  întregul  popor.  La  data  naşterii  AMIREI, 
ţara  ei  era  un  regat  condus  de  regina  Isabela  a  Il-a  de  Bourbon.  Ea  a 
domnit  până  în  anul  1868.  în  urma  răscoalei  flotei  din  Cadix,  care  a 
marcat  începutul  revoluţiei  burgheze,  regina  a  fost  nevoită  să  fugă  din 
Spania.  Până  în  1870,  ţara  a  fost  condusă  de  un  guvern  provizoriu.  în 
1870  a  revenit  monarhia,  în  persoana  regelui  Amedeo  I  de  Savoia.  Acesta 
a  fost  nevoit  să  abdice,  iar  în  1873  s-a  proclamat  prima  Republică 
spaniolă.  Aceasta  a  funcţionat  până  în  1874,  când  s-a  restaurat  dinastia 

de  Bourbon.  între  1874  Şi  1885  a  domnit  regele  Alfonso  XII.  Urmaşul  său 
la  tron  a  fost  regele  Alfonso  XIII  (1886-1931). 

Soţii  Paulo  şi  Nireda  Kelde  aveau  doi  copii.  AMIRA  era  mai  mare  cu 
2  ani  decât  fratele  ei,  Nicolas.  întreaga  familie  trăia  din  meseria  de 
pantofar  exercitată  de  Paulo.  El  muncea  zi  de  zi,  mai  puţin  duminica,  pe 
care  şi-o  consacra  slujbei  de  la  biserică,  dimineaţa,  iar  după-amiaza  se 
întâlnea  cu  prietenii  lui  la  una  dintre  cârciumile  din  oraş. 

Soţia  lui,  Nireda,  îl  ajuta  în  muncă,  reparând  încălţămintea  femeilor 
şi  confecţionând  sandale  de  vară.  AMIRA  şi  Nicolas  au  învăţat  de  mici  să 
îşi  ajute  părinţii  la  muncă,  reparând  şi  ducând  încălţămintea  reparată  la 
casele  clienţilor.  Amândoi  au  învăţat  timp  de  câţiva  ani  la  şcoala  de  lângă 
biserică,  unde  sora  preotului  era  învăţătoare.  La  16  ani,  Nicolas  s-a 
îmbarcat  pe  o  navă  spaniolă  ce  făcea  drumuri  comerciale  între  Europa  şi 
zona  Mării  Caraibilor. 

La  15  ani,  AMIRA  a  fost  luată  în  căsătorie  de  marinarul  militar 
Augusto  Ribera,  un  bărbat  de  29  ani,  originar  din  Figueras.  După  nuntă, 
AMIRA  a  plecat  cu  proaspătul  soţ  spre  Barcelona,  unde  el  locuia 
împreună  cu  părinţii  lui,  Inaco  şi  Aura,  într-o  casă  mare  şi  frumoasă.  Fost 
marinar,  Inaco  renunţase  la  comerţul  naval  din  cauza  îmbolnăvirii  de 
malarie.  La  scurtă  vreme  după  nunta  fiului  său,  a  şi  murit.  Văduva  Aura, 
soacră  bună  la  suflet,  a  ajutat-o  mult  pe  AMIRA  la  treburile  casei  şi  la 
creşterea  copilului.  AMIRA  a  născut  la  19  ani  un  băieţel,  unicul  copil,  pe 
care  l-a  numit  Turido. 

Tatăl  său,  Augusto,  era  plecat  în  coloniile  din  Atlantic  şi  Caraibe, 
unde  era  nevoie  permanentă  de  înfrângerea  răscoalelor  populaţiei 
autohtone.  La  revenirea  lui  acasă,  Turido  avea  aproape  un  an.  Crescut 
bine  de  bunica  Aura,  băieţelul  era  voinic  şi  mereu  vesel.  îi  plăcea  foarte 
mult  să  apuce  cu  mânuţele  sandalele  confecţionate  de  mama  lui  şi  să  le 
smulgă  mărgelele  cusute  pe  ele. 

Nici  după  căsătorie,  AMIRA  nu  renunţase  la  meseria  de  pantofar.  îşi 
amenajase  un  mic  atelier  în  curtea  casei,  unde  concepea  noi  şi  noi  modele 
de  sandale,  pe  care  le  vindea  la  preţuri  bune.  Augusto,  ştiind  că  ea  avea 
mereu  nevoie  de  pietricele  semipreţioase  pentru  a  le  aplica  pe  sandale,  îi 
aducea  din  colonii  saci  şi  pungi  pline,  spre  bucuria  imensă  a  AMIREI  şi  a 
fiului  lor. 

Turido,  puternic  ataşat  de  mama  lui,  fiindcă  tatăl  era  mereu  plecat 
departe,  a  învăţat  să  facă  sandale,  mai  mult  de  dragul  pietricelelor 
colorate.  După  anii  de  învăţământ  general,  Turido  a  intrat  ucenic  la  un 
bijutier  din  oraş,  iar  la  20  de  ani  şi-a  deschis  propriul  atelier.  S-a 

căsătorit  la  24  de  ani  cu  Ines,  o  fată  de  16  ani,  care  i-a  dăruit  un  băieţel  şi 
două  fetiţe. 

Curajosul  Augusto,  luptător  în  cadrul  Marinei  Militare  Regale,  şi-a 
încheiat  lunga  carieră  de  militar  în  anul  1898,  când  Spania  a  fost  învinsă 
în  războiul  hispano-american  şi  a  pierdut  coloniile  sale  Cuba  şi  Puerto 
Rico.  Pentru  poporul  spaniol  a  urmat  o  perioadă  foarte  grea  din  punct  de 
vedere  economic.  Augusto  a  revenit  definitiv  acasă  la  66  de  ani,  în  anul 
1898,  bucuros  că  a  scăpat  cu  viaţă  din  luptele  de  pe  teritoriul  cubanez. 

Soţie  devotată  şi  pricepută  la  tratamente  tradiţionale,  AMIRA  i-a 
ajutat  pe  cei  doi  medici  care  i-au  vindecat  soţul  de  numeroasele  infecţii 
de  pe  corp.  L-a  învăţat  pe  Augusto  să  o  ajute  la  confecţionarea  sandalelor, 
iar  el  s-a  ocupat  şi  de  vânzarea  lor.  Mama  lui  nu  mai  trăia,  iar  fiul  lor 
avea  familia  şi  meseria  lui.  Au  trăit  fericiţi  până  în  1902,  an  în  care 
AMIRA  şi-a  pierdut  viaţa  în  cumplita  epidemie  de  tifos  care  a  ucis  o  parte 
din  locuitorii  Barcelonei. 

Augusto  a  scăpat  cu  viaţă,  deşi  a  stat  lângă  ea  până  şi-a  dat  suflarea. 
Turido,  vigilent,  se  refugiase  cu  familia  lui  departe  în  munţi,  scăpând 
astfel  cu  toţii  de  cumplita  boală. 

Spiritul  AMIREI,  puternic  afectat  de  moartea  timpurie  a  femeii,  a 
stat  în  astral  102  ani  până  la  naşterea  micuţului  ALEC.  Influenţele 
karmice  sosite  asupra  lui  Alee  din  direcţia  antecesoarei  AMIRA  sunt 
numeroase  şi  în  mare  parte  pozitive.  Menţionez  câteva  dintre  ele: 

-  predispoziţia  spre  a  prefera  încălţăminte  frumoasă  şi  elegantă; 

-  hărnicia,  îndemânarea  în  cadrul  unor  lucrări  manuale; 

-  fidelitatea  faţă  de  familie; 

-  talentul  comercial,  care  se  va  dezvolta  la  vârsta  maturităţii; 

-  predestinarea  pentru  meseria  de  medic  a  sosit  pe  cale  karmică,  din 
cauza  neputinţei  medicilor  de  a  salva  viaţa  AMIREI.  în  această  privinţă, 
ar  fi  bine  ca  Alee  să  nu  călătorească  în  zonele  unde  sunt  posibile  apariţii 
ale  tifosului. 

Nina  Petre 
22  iunie  2017 


COMENTARIUL  MONEI,  MAMA  LUI  ALEC: 

„Interesant  ce  spuneţi,  că  a  stat  mult  în  astral  şi  a  fost  afectat  de 
moartea  prin  boală.  Alee  este  un  copil  destul  de  bolnăvicios  şi  temător  de 
durere  şi  boală,  iar  eu  pe  lângă  el  am  de  învăţat  să  înţeleg  teama  de  boală 
şi  toleranţa  scăzută  la  durerea  fizică. 

Momentan.  Alee  nu  are  nicio  atracţie  spre  medicină  sau  îngrijirea 
bolnavilor,  dar  văd  şi  astrologie  această  posibilitate  în  astrograma  lui. 
înţeleg  că  a  mai  cochetat  intr-un  fel  şi  cu  medicina  tradiţională  (leacuri, 
ajutând  medicii,  cum  spuneaţi  în  scrisoare).  Vom  vedea  ce  va  fi  şi  cum  se 
schimbă  viziunile.  Este  cert  că  acest  copil  are  talent  manual  la  lucruri  de 
artă,  creaţie,  punerea  culorilor,  design.  Am  observat  şi  încurajat  de  mic 
acest  talent,  care  m-am  gândit  că  ar  putea  deveni  un  hobby  pentru 
sufletul  lui  dacă  nu  o  carieră.” 

Mona 
6  iulie  2017 


Episodul  2  -  TINARIO 

Eroul  povestirii  este  ecuadorianul  TINARIO  CHANES,  care  a  trăit 
între  anii  1780-1828.  Data  naşterii  lui  TINARIO:  3  iulie  1780.  Ora 
naşterii:  4  după-amiaza.  Locul  naşterii:  Guayaquil. 

La  data  naşterii  lui  TINARIO,  ţara  lui  era  o  parte  componentă  a 
Viceregatului  Noua  Granadă,  formaţiune  statală  înfiinţată  de  cuceritorii 
spanioli.  în  1822,  Ecuadorul  a  fost  inclus  în  Republica  Federativă  Marea 
Columbie.  După  destrămarea  acesteia,  în  anul  1830,  ţara  lui  TINARIO  s- 
a  proclamat  ca  stat  independent.  în  1835,  a  primit  numele  de  Ecuador. 
Denumirea  provine  de  la  linia  ecuatorului,  care  îi  traversează  teritoriul  la 
nord  de  capitala  Quito. 

Soţii  farmacişti  Horacio  şi  Almeira  Chanes  aveau  doi  copii.  Fata, 
Ignacia,  era  cu  3  ani  mai  mare  decât  fratele  ei,  TINARIO.  Profund 
pasionată  de  meseria  părinţilor,  Ignacia  a  crescut  alături  de  ei,  noaptea, 
acasă,  iar  ziua,  în  micul  lor  magazin  de  medicamente,  leacuri  tradiţionale 
şi  produse  cosmetice.  După  cele  8  clase  de  şcoala  generală,  Ignacia  s-a 
calificat  ca  farmacistă,  prin  muncă,  în  farmacia  familiei  Chanes. 

Fratele  ei,  TINARIO  iubea  mai  mult  cartea  decât  farmacia.  O 
influenţă  decisivă  asupra  viitorului  său  profesional  l-a  avut  preotul 
Bastiano,  profesorul  de  Religie  din  şcoala  generală.  înţeleptul  preot  i-a 
deschis  elevului  său  interesul  şi  pasiunea  pentru  aprofundarea  studiilor 
în  domeniul  religiei  catolice.  Recomandat  cu  bunăvoinţă  de  către 
Bastiano  pentru  înscrierea  la  seminarul  catolic  din  oraş,  TINARIO  a 
absolvit  anii  de  şcoală  confesională  când  avea  aproape  20  de  ani.  A 
primit  o  repartiţie  ca  preot  catolic  într-o  biserică  din  oraşul  Milagro, 
localitate  apropiată  de  Guayaquil. 

TINARIO  reuşea  să  îşi  viziteze  săptămânal  părinţii  şi  sora.  Ignacia  se 
căsătorise  la  18  ani  cu  un  medic  din  oraş,  devenind  apoi  mama  a  doi 
băieţi. 

Neavând  voie  să  se  căsătorească,  preotul  TINARIO  locuia  singur 
într-o  casă  mică  din  apropierea  bisericii.  îngrijitoarea  lăcaşului  bisericii, 
o  tânără  săracă  numită  Inalda,  venea  de  două  ori  pe  săptămână  să  facă 
puţină  curăţenie  şi  în  locuinţa  preotului.  Treptat,  inimile  lor  au  început 
să  vibreze  de  iubire.  Inalda  şi-a  refuzat  admiratorii  şi  pretendenţii  la 
căsătorie,  tineri  de  condiţie  socială  modestă,  ca  şi  ea.  Se  obişnuise  cu 
fineţea  comportamentului  preotului,  cu  vorbele  lui  frumoase  şi  îngrijite, 
cu  veşnicul  său  calm,  care  îl  făcuseră  îndrăgit  şi  apreciat  de  toţi  enoriaşii 
de  pe  raza  parohiei. 

Inalda  avea  21  de  ani  când  a  rămas  însărcinată  cu  amantul  ei, 
preotul  TINARIO.  Nu  era  posibil  să  renunţe  la  sarcină  şi  nici  nu  dorea 
acest  lucru.  îl  iubea  atât  de  mult  pe  TINARIO,  cu  disperare,  ştiind  că  nu 
se  vor  putea  căsători  niciodată,  încât  se  bucura  la  gândul  că  va  avea  o 
preţioasă  amintire  de  la  el,  un  copilaş.  L-a  născut  pe  Adusto  spre  sfârşitul 
anului  1807.  TINARIO  împlinise  27  de  ani.  Era  fericit  că  avea  un  fiu,  dar 
era  necesar  ca  micuţul  să  aibă  un  tată,  aşa,  de  ochii  lumii.  Dacă  îşi 
recunoştea  oficial  fiul,  risca  să  rămână  fără  serviciul  de  la  biserică,  iar 
altă  meserie  nu  cunoştea. 

A  plecat  de  urgenţă  la  Guayaquil,  unde  s-a  sfătuit  în  secret  cu 
părinţii  lui,  cu  Ignacia  şi  cu  soţul  acesteia,  medicul  Rodrigo.  S-au  gândit 
cu  toţii  pe  cine  să  plătească  pentru  a  găsi  astfel  un  tată  pentru  micuţul 
Adusto.  Rodrigo  avea  un  văr,  pe  Gervasio,  în  vârstă  de  30  ani,  mare 
amatori  de  femei,  celibatar  convins.  Familia  lui  TINARIO  i-a  dat  o 
adevărată  avere  în  bani  de  aur  pentru  salvarea  reputaţiei  micuţului 
Adusto.  Gervasio,  prezentat  de  TINARIO  autorităţilor  din  Milagro,  şi-a 
recunoscut  paternitatea  asupra  copilaşului,  salvând  astfel  reputaţia 
copilului,  a  mamei  şi  a  preotului. 

După  aceasta  onorabilă  tactică,  şmecherul  a  revenit  în  Guayaquil, 
unde  s-a  grăbit  să  îşi  cheltuiască  averea.  Totuşi,  pe  Inalda  nu  a  reuşit  să  o 
uite.  I-au  plăcut  ochii  ei  migdalaţi,  vorba  domoală,  dar  mai  ales  trupul  ca 
de  trestie,  pe  care  naşterea  nu  reuşise  să  îl  deformeze.  Au  început  vizitele, 
el  insistând  ca  femeia  să  nu  mai  locuiască  împreună  cu  părinţii  ei,  ci  într- 
o  casă  cumpărată  de  el.  Oficial,  Inalda  nu  se  putea  împotrivi  deciziilor  lui 
Gervasio.  S-a  mutat  cu  băiatul  în  casa  oferită,  primindu-1  în  vizită  pe 
falsul  tată  de  câte  ori  voia  să  îşi  vadă  copilul. 

Adusto  a  urmat  studiile  generale  în  Milagro,  apoi  a  plecat  în 
Guayaquil  pentru  a  se  califica  drept  asistent  medical  în  cabinetul 

unchiului  Rodrigo,  soţul  Ignaciei.  Locuind  în  casa  falsului  tată,  băiatul  s- 
a  obişnuit  cu  el,  întrebându-1  deseori  de  ce  nu  s-a  căsătorit  cu  mama  lui. 
De  dragul  lui  Adusto,  Gervasio  a  cerut-o  pe  Inalda  în  căsătorie.  Ea 
împlinise  42  de  ani,  locuia  tot  în  Milagro,  iubirea  ei  pentru  preotul 
TINARIO  rămânând  de  neuitat.  La  insistenţele  lui  Gervasio,  i-a 
mărturisit  drama  vieţii  ei.  Revoltat,  acesta  l-a  aşteptat  pe  TINARIO  într-o 
seară,  după  slujbă  şi  l-a  înjunghiat  mortal.  Era  în  luna  noiembrie  a  anului 
1828.  La  48  de  ani,  nefericitul  preot  şi-a  încetat  existenţa  pe  Pământ. 

La  înmormântare  au  venit  sora  şi  cumnatul  său,  însoţiţi  de  Adusto  şi 
criminalul  Gervasio,  având-o  alături  pe  Inalda,  viitoarea  soţie.  Părinţii  lui 
TINARIO  nu  mai  trăiau.  Adusto,  ajuns  la  21  de  ani,  lucra  ca  asistent 
medical  în  cabinetul  unchiului  Rodrigo.  Necunoscând  circumstanţele 
morţii  preotului  TINARIO,  a  plâns  alături  de  mama  sa,  neştiind  exact 
pentru  ce  trebuia  să  sufere.  Ucigaşul  preotului  nu  a  fost  descoperit 
niciodată. 

Reveniţi  în  Guayaquil,  Inalda,  Adusto  şi  Gervasio  au  încercat  să  ducă 
o  viaţă  de  familie  normală.  Nereuşind  să  îl  suporte  pe  Gervasio  ca  soţ, 
femeia  şi-a  pus  capăt  zilelor,  înghiţind  o  otravă  preparată  din  pulberi  de 
plante  foarte  toxice.  Dăduse  mulţi  bani  pe  ea  unei  femei  de  la  periferia 
oraşului,  care  o  folosea  pentru  a  scăpa  de  şobolanii  din  pivniţă. 

Moartea  cumplită  a  Inaldei,  la  câteva  luni  după  cea  a  iubitului  ei, 
TINARIO,  s-a  înscris  sub  formă  de  karmă  negativă  în  memoria  spiritului 
nefericitului  preot.  Remarcăm  astfel  apariţia  la  ALEC  a  influenţelor  unei 
karme  colaterale,  datorate  în  mod  indirect  sinucigaşei  Inalda. 

Nina  Petre 
7  iulie  2017 


COMENTARIUL  MONEI,  MAMA  LUI  ALEC: 

„Recunosc  foarte  mult  din  Tinario  în  Alee. 

Cititind  povestea  şi,  evident,  stând  cu  ochii  pe  astrograma  lui, 
vedeeam  un  trecut  şi  un  prezent  greu,  de  suferinţă  emoţională.  Este  şi 
foarte  finuţ,  cumva  de  o  frumuseţe  feminină  (alt  motiv  de  îngrijorare, 
pentru  că  suntem  în  ţara  în  care  totul  este  permis  şi,  mai  ales,  încurajat 
în  relaţiile  între  persoane  de  acelaşi  sex).  Alee  a  fost  totdeauna  foarte 
aproape  de  fete,  prieten  cu  ele,  mi-a  spus  că  băieţii  sunt  prea  duri  şi  că 
fetele  sunt  mai  interesante,  inteligente  şi  poate  discuta  cu  ele,  nu  îi  plac 
jocurile  agresive  ale  băieţeilor.  De  fiecare  dată  când  am  sondat  terenul  să 
văd  dacă  îi  place  o  fată,  zice  că  sunt  doar  prietene  bune  şi  că  nu  îmi  spune 
mai  multe.  Nu  prea  pot  să-l  fac  să  se  deschidă,  dar  este  încă  mic,  deşi  ştiu 

că  rolul  meu  este  important.  Bineînţeles  că  Dumnezeu  ştie  ce  face  şi  mi-a 
dat  un  copil  cu  un  spirit  care  a  trecut  prin  drame  din  cauza  iubirii 
interzise. 

Este  interesant  cum  la  naştere  se  imprimă  şi  pe  corpul  fizic  (deşi  este 
nou)  informaţia  energetică  cu  care  venim. 

Alee  este  un  copil  deosebit,  foarte  iubitor,  inteligent,  este  profesorul 
nostru  de  toleranţă  şi  dezvoltare  a  compasiunii.” 

Mona 
8  iulie  2017 


Episodul  3  -  LEMYAD 

Eroina  povestirii  este  azera  LEMYAD.  Viaţa  ei  s-a  desfăşurat  între 
anii  1701-1760  (secolul  18).  Data  naşterii  lui  LEMYAD:  9  septembrie 
1701.  Ora  naşterii:  la  câteva  minute  după  ora  3  după-amiază.  Locul 
naşterii:  localitatea  Lankaran  (Lenkoran),  situată  în  sud-estul 
Azerbaidjanului,  în  apropierea  ţărmului  Mării  Caspice. 

Părinţii  lui  LEMYAD  erau  refugiaţi  din  localitatea  persană  Sakht- 
Sar,  port  la  Marea  Caspică.  Negustorul  de  ţesături  Kashdun  avea 
împreună  cu  harnica  lui  nevastă,  Noymde,  doi  copii.  Fata,  LEMYAD,  era 
cu  5  ani  mai  mare  decât  fratele  ei,  Kerdin.  Deşi  nu  era  foarte  bogat, 
Kashdun  şi-a  educat  copiii  cu  guvernante  aduse  din  Persia.  La  15  ani, 
Kerdin  a  intrat  ucenic  la  un  negustor  azer  care  vindea  haine  aduse  din 
Persia.  A  trăit  toată  viaţa  din  comerţul  cu  mărfuri  persane.  S-a  căsătorit 
la  26  de  ani  cu  o  fată  azeră  de  14  ani.  Au  avut  împreună  şapte  copii,  trei 
fete  şi  patru  băieţi. 

Frumoasa  şi  deşteaptă  LEMYAD  s-a  măritat  la  16  ani  cu  moşierul 
Nudin  Harrian,  un  tânăr  de  29  ani,  originar  dintr-un  vechi  neam  de 
nobili  azeri.  Nudin  avea  o  moşie  mare  în  apropierea  graniţei  cu  Persia, 
unde  creştea  oi,  cai  şi  catâri.  El  era  unul  dintre  principalii  furnizori  de 
lână  ai  soţilor  Kashdun  şi  Noymde.  Mama  lui  LEMYAD  ţesea  covoare  şi 
carpete  din  lână,  foarte  căutate  în  localităţile  azere  din  zona  Mării 
Caspice.  Invitat  ca  musafir  în  casa  lui  Kashdun,  Nudin  a  cunoscut-o  pe 
LEMYAD  când  fata  avea  doar  10  ani.  A  aşteptat-o  până  când  a  împlinit  16 
ani  şi  au  făcut  nunta. 

Micul  palat  de  pe  moşia  lui  Nudin  se  afla  foarte  aproape  de  graniţa 
cu  Persia.  Părinţii  lui  locuiau  spre  sud,  dincolo  de  graniţă,  unde  creşteau 
cămile  şi  catâri.  Fiul  lor  aducea  în  Lenkoran  şi  în  alte  porturi  azere 

baloturi  mari  cu  păr  de  cămilă,  foarte  necesare  ţesutului  covoarelor  şi 
carpetelor.  în  anul  1732,  Azerbaidjanul  a  fost  anexat  la  Persia,  fapt  ce  i-a 
permis  lui  Nudin  să  se  simtă  la  el  acasă  şi  în  ţara  de  la  sud. 

LEMYAD  i-a  dăruit  trei  fete.  Pe  Eryl  a  născut-o  la  18  ani,  pe  Ordyh, 
la  21  de  ani,  iar  pe  Rayad,  la  26  ani.  Nudin  fiind  un  nobil  bogat,  şi-a 
permis  să  le  aducă  fetelor  lui  guvernante  din  Persia,  aşa  cum  se  întâmpla 
în  toate  familiile  azere  înstărite.  Cele  trei  surori  au  învăţat  bine  trei  limbi: 
dialectul  azer  vorbit  în  sudul  ţării,  persana  şi  rusa,  aceasta  din  urmă  fiind 
vorbită  mai  ales  de  populaţia  din  nordul  ţării  în  relaţiile  cu  negustorii 
sosiţi  din  Rusia.  După  anul  1800,  Azerbaidjanul  a  ajuns  sub  dominaţia 
Rusiei. 

Viaţa  de  familie  a  eroinei  noastre  a  fost  intensă  şi  plină  de  satisfacţii. 
LEMYAD  avea  mereu  câte  ceva  de  făcut.  Servitoarele  munceau  până  când 
toate  treburile  erau  terminate  zi  de  zi.  Fetele,  îmbrăcate  frumos,  mereu 
elegante  şi  atrăgătoare,  şi-au  găsit  admiratori  de  la  vârsta  de  10  ani,  când 
părinţii  au  început  să  le  arate  bărbaţilor  dornici  de  căsătorie.  Eryl, 
măritată  la  14  ani  cu  un  negustor  de  mărfuri  aduse  din  Persia,  a  devenit 
mama  a  cinci  copii,  trei  fete  şi  doi  băieţi.  Ordyh,  măritată  la  15  ani,  a 
ajuns  nevasta  unui  medic  din  Persia,  aducând  pe  lume  o  fată  şi  doi  băieţi. 
Rayad,  minunea  familiei,  o  fată  de  o  frumuseţe  rară,  a  fost  cumpărată  cu 
bani  grei  de  un  negustor  rus  şi  dusă  în  Astrahan,  unde  acesta  avea  o 
moşie  şi  un  conac  superb.  Rayad  a  ajuns  mama  a  şapte  copii,  trei  fete  şi 
patru  băieţi. 

La  59  de  ani,  LEMYAD  se  simţea  pe  deplin  fericită.  Nudin  împlinise 
72  de  ani,  era  încă  voinic  şi  iubitor  ca  în  tinereţe.  Amândoi  locuiau  în 
vechiul  conac  de  pe  moşie,  la  care  adăugaseră  de-a  lungul  anilor  mai 
multe  clădiri.  Averea  lor  le-a  atras  invidia  altor  moşieri  mai  puţin  bogaţi, 
dar  şi  a  unor  negustori  sosiţi  sporadic  în  căutare  de  produse  cerute  la 
vânzare. 

în  seara  zilei  de  19  februarie  1760,  înainte  de  ora  10,  când 
întunericul  se  aşternuse  cu  intensitate,  un  grup  de  cinci  bandiţi  înarmaţi 
cu  săbii  şi  cuţite  încovoiate  au  atacat  porţile  şi  uşile,  ucigând  tot  ce  le 
ieşea  în  cale.  Cei  11  servitori  nu  au  avut  timp  să  riposteze.  Au  murit  cu 
toţii,  stăpâni  şi  servitori.  Dezastrul  a  fost  descoperit  după  câteva  zile, 
când  doi  negustori  persani  au  sosit  la  conac,  dorind  să  cumpere  ceva 
marfă  de  la  Nudin.  îngroziţi,  au  făcut  drumul  înapoi  spre  oraş,  unde  au 
alertat  autorităţile.  Când  militarii  au  ajuns  pe  moşie,  au  observat  că 
dispăruseră  cei  peste  50  de  muncitori.  Au  ajuns  astfel  la  concluzia  că 
atacul  fusese  plănuit  cu  complicitatea  unora  dintre  supuşii  lui  Nudin. 

LEMYAD  şi  Nudin  au  fost  înmormântaţi  pe  moşia  lor,  unul  lângă  altul, 
iubirea  lor  ajungând  nemuritoare  peste  veacuri. 

Karma  preluată  de  spiritul  lui  Alee  şi  transmisă  asupra  băiatului  este 
bogată  în  elemente  frumoase,  influenţa  acestora  fiind  umbrită  de 
sfârşitul  tragic  al  eroinei  noastre.  LEMYAD  avea  o  fire  singuratică, 
melancolică,  nefiind  obişnuită  să  se  destăinuie  oricui.  Devotamentul  ei 
pentru  propria  familie  era  total.  Avea  o  putere  imensă  de  sacrificiu  spre 
binele  celor  dragi.  Când  asasinii  au  intrat  în  casă,  le-a  cerut  să  o  omoare 
şi  să-i  lase  soţul  în  viaţă. 

LEMYAD  era  foarte  talentată  la  confecţionarea  hainelor  femeieşti  şi 
a  papucilor  eleganţi  pe  care  îi  purta  în  casă.  De  la  mama  ei  ştia  să  ţeasă 
covoare  şi  carpete  din  lână  de  oaie  şi  păr  de  cămilă,  reuşind  să  creeze 
modele  superbe,  cu  flori,  păsări  şi  ornamente  complicate.  Valurile  Mării 
Caspice,  întindere  de  apă  pe  care  o  iubea  enorm,  erau  prezente  intr-un 
mod  stilizat  în  toate  ţesăturile  ei.  Dintre  animale,  iubea  cel  mai  mult  oile, 
a  căror  lână  de  calitate  superioară  o  folosea  la  ţesături  şi  la  împletirea 
unor  haine  mai  groase. 

Nina  Petre,  29  iulie  2017 


COMENTARIUL  MONEI,  MAMA  LUI  ALEC: 

„Mulţumesc  mult  şi  pentru  acest  episod.  Am  rămas  mult  pe  gânduri 
descoperind  că  Alee  şi  părinţii  mei  au  fost  legaţi  între  ei  în  acea  viaţă  de 
azeri  şi  totuşi  aşa  a  fost  să  fie,  ca  în  viaţa  actuală  să  nu  se  întâlnească, 
pentru  că  părinţii  mei  au  murit  cu  mult  timp  înainte  să  se  nască  copiii 
mei.  Eu  am  fost  elementul  de  legătură  dintre  ei,  însă,  în  mod  ciudat,  am 
simţit  tot  timpul  că  Alee  este  legat  de  ei,  la  un  moment  dat,  am  suspectat 
chiar  că  ar  fi  fost  încarnarea  unuia  dintre  spiritele  lor,  însă  nu  mă 
hotărâm.  Alee  îmi  aduce  aminte  fizic  de  mama  şi  prin  felul  în  care  pot 
vorbi  cu  el  cu  lungi  conversaţii  foarte  profunde  pentru  vârsta  lui,  dar 
parcă  îmi  aduce  aminte  şi  de  tata,  pentru  că  are  multe  talente  artistice  şi 
creative  ca  şi  el  (teatru,  scris,  cântat,  desenat).  Acum  înţeleg  că  nu  este 
nici  unul  dintre  ei,  dar  cumva  sunt  legaţi  între  ei,  nu  ştiu  dacă  şi  din  alte 
vieţi  sau  dacă  vreodată  am  fost  toţi  într-o  viaţă  (eu,  părinţii  mei  şi  Alee). 
Deci  Alee  este  puntea  mea  de  legătură  cu  părinţii  mei.... 

Mi  s-a  mai  spus  că  ei  doi  tind  să  se  încarneze  împreună  şi  iată  că  i-aţi 
găsit  ca  surori  în  acea  viaţă.  Este  un  fenomen  foarte  ciudat  că  din  această 
încarnare  au  ieşit  împreună  la  o  vârstă  neaşteptată,  de  45  de  ani.  Mama 
era  mai  mare  cu  aproximativ  9  luni  şi  a  murit  cu  aproximativ  9  luni 
înaintea  tatei  -  au  trăit  acelaşi  număr  de  ani,  45  de  ani  şi  1  lună 

aproximativ.  Ce  s-a  întâmplat  în  familia  noastră  a  fost  un  caz  rar  şi 
iubirea  sau  legătura  dintre  ei  a  fost  deosebită,  aproape  că  nu  puteau  trăi 
unul  fără  altul.  Eu  am  avut  privilegiul  de  a  trăi  într-o  familie  armonioasă, 
în  care  ei,  şi  când  se  certau,  erau  amuzanţi.  Relaţia  mea  cu  ei  a  fost  la  fel, 
deosebită,  dar  am  pierdut  totul  într-o  clipită,  un  fel  de  paradis  pierdut 
pentru  mine,  şi  viaţa  grea  şi  plină  de  obstacole  a  început.  Dar  Dumnezeu 
este  mare  şi  mi-a  trimis  un  crâmpei  din  ei  prin  Alee. 

Pot  să  îl  recunosc  pe  Alee,  din  nou,  în  talentele  artistice,  creative  şi  în 
iubirea  de  familie  şi  sensibilitatea  lui.  Alee  vorbeşte  de  bogăţii,  "palate"  şi 
eu  câteodată  mă  şi  necăjesc  un  pic  că  este  pretenţios  şi  îi  spun  că  parcă  a 
fost  născut  la  palat.  El  visează  cumva  şi  bunăstare  materială  şi  bogăţie 
chiar,  iar  eu  (care  sunt  într-o  mişcare  inversă,  de  spiritualizare  şi  interes 
mai  mic  legat  de  partea  materială)  îi  explic  că  nu  e  nimic  rău  în  a  fi  bogat, 
dar  trebuie  să  fie  atent  la  costul  de  o  avea,  ce  trebuie  să  plăteşti,  să 
sacrifici  pentru  asta.  Nu  mă  gândisem  la  invidia  altora  în  mod  particular, 
dar  poate  intuitiv  am  simţit  că  există  un  pericol  legat  de  prea  multă 
bogăţie  în  legătură  cu  spiritul  lui.  Este  a  doua  viaţă  în  care  este  "omorât" 
din  invidie:  în  viaţa  de  azer,  pentru  bogăţie/bunăstare,  şi  în  cea  de  preot 
în  Ecuador,  pentru  gelozie,  de  către  soţul  gelos,  aflând  că  nevasta  îl  iubea 
încă  pe  preot.  Observ  ceva  în  Alee  şi  în  această  viaţă  care  provoacă  şi  de 
multe  ori  îl  enervează  pe  fratele  mai  mic,  Mat,  care,  fiind  mai  puternic,  îl 
"bumbăceşte"  ca  băieţii.  Este  o  joacă,  dar  reuşeşte  să  îl  provoace  şi 
enerveze  aşa  de  rău,  că  primeşte  şi  câte  o  "scatoalcă"  mai  serioasă,  iar  eu 
mă  trezesc  explicându-i  că  nu  e  bine  să  aţâţi,  să  provoci  oamenii,  pentru 
că  nu  ştii  de  ce  sunt  în  stare  să  îţi  facă  într-o  zi  dacă  nu  sunt  din  familie. 
Acum  îmi  dau  seama  că,  intuitiv,  am  simţit  că  el  poate  deveni  victimă  a 
geloziei,  invidiei  şi  că  ar  fi  înţelept  pentru  el  să  nu  provoace  oamenii  în 
plus. 

Sunt  foarte  bucuroasă  să  constat  că  ambii  mei  copii  au  avut,  în 
general,  vieţi  de  dedicaţie  faţă  de  familia  lor  (soţ  şi  copii),  că  au  avut 
talente  artistice  (creativitate),  inteligenţă,  legătura  cu  Dumnezeu  (Alee, 
preoţie)  şi  servicul  umanităţii  (Mat,  vindecătoare)  şi  îmi  dau  seama  că  au 
venit  în  această  viaţă  să  mă  îndrume,  poate,  şi  pe  mine  spre  această 
conexiune  cu  Divinul,  spre  ajutorarea  oamenilor/umanităţii  şi  iubirea 
necondiţionată/dedicarea.  Referitor  la  rolul  nostru  de  părinţi  în  viaţa  lor, 
simt  că  este  mai  mult  legat  de  îndrumarea  lor  practică,  pragmatică, 
relaţiile  corecte  cu  oamenii,  comunicarea  cu  mediul,  societatea  şi 
scoaterea  la  suprafaţă  a  talentelor  şi  punerea  lor  la  lucru  (manifestare, 
exprimare).” 

Mona,  12  august  2017 

Episodul  4  -  RODERIK 


Episodul  spiritual  nr.4  dedicat  lui  ALEC  îl  are  ca  erou  pe  suedezul 
RODERIK  REVING,  care  a  trăit  între  anii  1617-1671.  S-a  născut  în 
localitatea  Eskilstuna,  situată  la  vest  de  Stockholm.  Pădurarul  Nokird 
Reving  avea  cu  nevasta  lui,  Odagre,  un  băiat  şi  o  fată.  RODERIK  era  cu  3 
ani  mai  mare  decât  sora  lui,  Annke. 

în  perioada  vieţii  lui  RODERIK,  pe  tronul  Suediei  s-au  aflat 
următorii  regi  ce  aparţineau  dinastiei  Wasa:  Gustav  II  Adolf  (1611-1632); 
Kristina  (1632-1654),  independentă  din  1644.  Au  urmat  reprezentaţii 
dinastiei  Pfalz-Zweibrucken-Kleeburg:  Karl  X  Gustav  (1654-1660);  Karl 
XI  (1660-1697),  independent  din  1672.  în  secolul  17,  Suedia  avea 
autoritatea  supremă  în  zona  Scandinavici  şi  a  Mării  Baltice,  afirmându-se 
ca  o  mare  putere  europeană.  Regele  Gustav  II  Adolf  a  modernizat  armata 
şi  a  întărit  economia  ţării.  Regina  Kristina  a  adoptat  unele  măsuri  în 
favoarea  marii  nobilimi. 

Dintre  copiii  lui  Nokird,  numai  RODERIK  a  învăţat  carte.  Timp  de  4 
ani,  a  urmat  cursurile  micii  şcoli  dintr-o  localitate  apropiată.  Tatăl  său  îl 
ducea  la  şcoală  cu  căruţa,  aştepta  să  se  termine  orele  de  curs,  apoi  se 
înapoiau  amândoi  acasă.  La  12  ani,  RODERIK  şi-a  început  munca  de 
pădurar  şi  negustor  de  lemne  alături  de  Nokird.  Unchiul  Orend,  fratele 
mamei  Odagre,  l-a  învăţat  tâmplăria,  meserie  care  lui  RODERIK  i-a 
plăcut  foarte  mult. 

La  20  de  ani,  vizitând  împreună  cu  soţul  lui  Annke,  sora  lui,  atelierul 
de  tâmplărie  al  familiei  Unnark  din  Stockholm,  a  cunoscut-o  pe  fiica 
patronului.  Arkide  avea  15  ani,  iar  părinţii  voiau  să  o  mărite  cu  un  băiat 
serios  şi  bun  meseriaş.  Peste  două  luni,  s-a  organizat  petrecerea  de  nuntă 
în  casa  socrilor  lui  RODERIK.  S-a  mutat  împreună  cu  mireasa  lui  într-o 
încăpere  din  casa  familiei  Unnark  şi  a  început  să  lucreze  în  atelierul  lor 
de  tâmplărie  din  Stockholm.  Acolo  a  învăţat  să  facă  mobilă  elegantă, 
scumpă,  aşa  cum  cereau  clienţii  bogaţi  şi  pretenţioşi. 

A  avut  împreună  cu  Arkide  doi  băieţi.  Pe  Guding,  mama  lui  l-a 
născut  la  18  ani.  A  urmat,  după  4  ani,  fiul  cel  mic,  Okdar.  Guding,  demn 
urmaş  al  tatălui  său,  s-a  orientat  spre  comerţul  cu  mobilă.  Căsătorit  la  22 
de  ani  cu  fata  unui  cârciumar,  a  ajuns  tatăl  a  trei  băieţi.  Okdar,  cu  firea  sa 
independentă,  a  plecat  cu  o  corabie,  ajungând  negustor  pe  apa  Mării 
Baltice.  S-a  căsătorit  la  26  de  ani  cu  o  tânără  de  15  ani,  fiică  de  negustor. 
Au  avut  împreună  patru  copii,  două  fete  şi  doi  băieţi. 

După  ce  împlinise  50  de  ani,  RODERIK  nu  mai  avea  destulă  putere 
să  lucreze  la  mobilă.  A  preferat  să  conducă  afacerea  lui  Guding, 

ocupându-se  de  vânzarea  pieselor  de  mobilier.  Toate  treburile  familiei  au 
mers  bine  până  în  nenorocita  lună  aprilie  a  anului  1671,  când  lui 
RODERIK  i  s-a  tras  moartea  de  la  o  bucată  de  peşte  prăjit. 

Băuse  o  cantitate  mare  de  rachiu  spre  seară  cu  doi  clienţi,  apoi 
venise  acasă.  Arkide  prăjise  câţiva  peşti.  Gustul  lor  plăcut  l-a  făcut  pe 
RODERIK  să  înfulece  fără  a  alege  oasele.  Trei  oase  i  s-au  înfipt  în  gât,  iar 
nefericita  nevastă  nu  a  reuşit  să  i  le  smulgă.  Sufocat  de  usturime,  s-a 
învineţit  la  faţă,  apoi  a  rămas  fără  suflare.  Când  a  sosit  un  medic,  el  nu 
mai  trăia. 

Nina  Petre,  4  octombrie  2017 


COMENTARIUL  MONEI,  MAMA  LUI  ALEC 

„îl  regăsesc  pe  Alee  din  nou  în  postura  de  familist,  iubitor  de  creaţie 
artistică,  în  special  a  obiectelor  de  lux,  dar  şi  cu  veleităţi  de  afaceri  şi 
conducere  de  afacere. 

O  altă  caracteristică  comună  este  potenţialul  de  a  învăţa  carte, 
dublat  de  efortul  părinţilor  pentru  instruirea  lui  (şi  în  această  viaţă  eu  am 
simţit  că  trebuie  să  mă  ocup  mult  de  acest  copil  din  punct  de  vedere 
educaţie,  şcoală,  activităţi  extra-curriculum,  pentru  că  aşa  mi-a  dictat 
sufletul  meu,  deşi  cei  din  jurul  meu  de  multe  ori  au  considerat  că 
exagerez). 

Este  interesant  că  Alee  îmi  spune  tot  timpul  despre  viaţa  bogaţilor  cu 
case  frumoase,  obiecte  de  artă,  design  deosebit  şi,  cumva,  critică  casa 
noastră,  mai  modestă/veche  (nerenovată),  după  bugetul  unor  imigranţi 
români,  care  însă  se  considera  norocoşi  că  au  putut  cumpăra  o  casă  în 
Toronto  într-o  zonă  verde  frumoasă,  chiar  dacă  nu  a  fost  buget  de 
amenajări.  El  vorbeşte  tot  timpul  de  cum  arată  unele  case  în  care  intră  la 
nişte  colegi  din  cartierul  bogat,  unde  merge  la  şcoală,  şi  eu  tot  încerc  să-l 
lămuresc  că  există  diverse  priorităţi  în  viaţă,  dar  el  o  ţine  sus  şi  tare  cu 
luxul,  cu  nevoia  de  a  arăta  bine  (totul,  de  la  prezentarea  mâncării  la 
designul  interior).  Acum  înţeleg  că,  poate,  la  el,  bogăţia  de  care  vorbeşte 
este  asociată  cu  frumosul  şi  vine  pe  linia  spiritului  din  diferitele  încarnări 
în  care  fie  a  făcut  sandale  cu  pietre  semipreţioase,  fie  mobilă  de  lux,  fie 
carpete  persane  deosebite.  Eu  am  sesizat  capacitatea  lui  de  creaţie 
artistică  de  mic  şi  l-am  dus  la  tot  felul  de  cursuri  şi  activităţi  de  natură 
artistică,  inclusiv  desen,  pictură,  mici  sculpturi.  Din  păcate,  cu  vârsta, 
această  chemare  s-a  diminuat,  dar  este  clar  că  în  prima  parte  a  vieţii  şi-a 
«amintit»  creativitatea  vieţilor  trecute.” 

Mona,  17  octombrie  2017 

Episodul  5  -  ALMIRA 


Eroina  povestirii  este  ALMIRA  NEVE,  care  a  trăit  între  anii  1522- 
1586  (secolul  16).  Data  naşterii  ALMIREI:  8  august  1522.  Localitatea 
naşterii:  portul  Ceuta,  situat  în  nordul  Marocului.  La  vârsta  de  3  ani  s-a 
mutat  împreună  cu  părinţii  în  localitatea  portuară  Faro,  situată  în  sudul 
Portugaliei. 

în  1415,  Portugalia  a  început  cucerirea  primelor  aşezări  de  pe  coasta 
nord-africană,  printre  care  s-a  aflat  şi  Ceuta.  în  secolul  15  şi  la  începutul 
secolului  16,  Portugalia  a  ajuns  o  mare  putere  maritimă,  punând  bazele 
unui  vast  imperiu  colonial  (Insulele  Capului  Verde,  Mozambic,  Arabia  de 
Sud,  coasta  occidentală  a  Indiei,  peninsula  Malacca,  Brazilia,  Ceylon). 
Apogeul  expansiunii  teritoriale,  al  dezvoltării  economice  şi  culturale  a 
fost  atins  în  timpul  domniei  regelui  Manuel  I  cel  Mare  (1495-1521).  La 
jumătatea  secolului  16,  Portugalia  şi-a  pierdut  statutul  de  mare  putere 
maritimă. 

Negustorul  portughez  Eustace  Neve,  originar  din  Faro,  s-a  mutat  în 
Ceuta  prin  căsătoria  cu  marocanca  Nemid.  Au  avut  trei  copii.  ALMIRA, 
născută  în  Ceuta,  împlinise  3  ani  când  tatăl  ei,  negustor  de  sclavi,  a  fost 
nevoit  să  fugă  în  ţara  lui,  din  cauza  ameninţărilor  unor  negustori 
marocani  cărora  le  făcea  concurenţă.  Eustace  a  revenit  în  Faro  cu  Nemid 
şi  ALMIRA,  fiind  ajutat  de  părinţii  şi  rudele  lui  să  îşi  cumpere  o  casă  şi 
un  depozit  de  marfă.  Şi-a  reluat  negustoria,  dar  nu  cu  sclavi,  ci  cu  haine 
şi  ţesături. 

La  2  ani  după  revenirea  în  Faro,  a  sosit  în  familie  primul  băiat, 
Norico.  Au  mai  trecut  3  ani  până  la  naşterea  celui  de-al  doilea  băiat, 
Abdul.  Norico,  ajuns  negustor  de  alimente,  s-a  căsătorit  la  27  de  ani  cu 
Yummah,  o  fată  de  15  ani,  având  după  aceea  patru  copii,  două  fete  şi  doi 
băieţi.  Abdul,  ajuns  marinar,  s-a  căsătorit  la  28  de  ani  cu  Tibera,  o 
domnişoară  de  16  ani,  care  a  dat  naştere  la  doi  băieţi. 

Copiii  lui  Eustace  nu  au  mers  la  şcoală.  El  i-a  învăţat  pe  băieţi  să 
socotească  banii,  să  scrie  şi  să  citească  în  limba  portugheză.  ALMIRA, 
având  nevoie  de  ceva  mai  multă  ştiinţă  de  carte  pentru  a  se  mărita  cât 
mai  bine,  părinţii  i-au  dat-o  spre  instruire  bătrânei  doamne  Maria 
Santos,  originară  din  Lisabona,  soţia  unui  negustor  din  Faro. 

Fata  avea  16  ani,  când  l-a  cunoscut  în  casa  doamnei  Maria  pe 
nepotul  acesteia,  navigatorul  Isidoro  Deor,  un  bărbat  de  28  ani,  frumos  şi 
de  origine  nobilă.  Asemenea  mătuşii  Maria,  provenea  dintr-un  neam  de 
nobili,  care  şi-au  pierdut  o  mare  parte  din  avere  călătorind  pe  mări  şi 
oceane.  Ajunsă  nevasta  contelui  Isidoro,  ALMIRA  şi-a  urmat  soţul  până 

la  vila  lui  din  Lisabona.  Acolo  şi-a  crescut  copiii  cu  servitoare,  ajutată 
uneori  de  soacra  Amelia,  care  era  cam  bolnavă.  Pe  Aruno  l-a  născut  la  19 
ani,  iar  pe  Sideo,  la  22  ani. 

Tatăl  lor,  Isidoro,  sosea  câteva  zile  pe  an,  apoi  pleca  din  nou  la 
drumurile  lui.  Spre  deosebire  de  tatăl  şi  ceilalţi  predecesori  ai  săi,  Isidoro 
se  pricepea  la  afaceri,  aducând  acasă  la  fiecare  sosire  mari  sume  de  bani 
şi  cantităţi  imense  de  mărfuri,  pe  care  ALMIRA  şi  părinţii  lui  aveau 
datoria  de  a  le  vinde  pe  bani  mulţi.  Pe  măsură  ce  băieţii  lor  creşteau, 
ajutau  la  afaceri  cât  se  pricepeau. 

Isidoro  s-a  îmbolnăvit  de  tuberculoză,  una  din  bolile  ucigătoare  ale 
marinarilor,  şi  a  murit  la  42  de  ani.  ALMIRA,  văduvă  bogată  la  doar  30 
de  ani,  avea  de  crescut  un  băiat  de  11  ani,  pe  Aruno,  şi  unul  de  8  ani, 
Sideo.  Nevoiţi  să  supravieţuiască  fără  tată,  fiindcă  ALMIRA  nu  mai  voia 
să  se  mărite,  băieţii  s-au  orientat  spre  meserii  aducătoare  de  bune 
profituri  financiare. 

Pe  Aruno,  mama  lui  l-a  ajutat  cu  bani  să  îşi  deschidă  o  bodegă,  el 
învăţând  meseriile  de  bucătar  şi  cârciumar.  I  s-a  alăturat  în  buna  afacere 
fratele  cel  mic,  amândoi  fiind  îndrumaţi  intens  de  mama  lor.  Aruno  s-a 
căsătorit  la  21  de  ani  cu  Irena,  o  copilă  de  14  ani,  apoi  au  avut  împreună 
trei  băieţi  şi  o  fată.  Sideo  şi-a  luat-o  de  nevastă,  la  23  de  ani,  pe  draga  lui 
Armida,  care  împlinise  17  ani.  Ea  a  dat  naştere  la  trei  fetiţe. 

După  căsătoria  fiilor  ei,  ALMIRA  s-a  mutat  la  moşia  cumpărată  în 
timpul  vieţii  lui  Isidoro,  proprietatea  aflându-se  spre  est  de  Lisabona.  La 
moşie  îşi  îngrijea  podgoria  şi  livada  cu  portocali,  reuşind  anual  să  fabrice 
şi  să  vândă  în  Lisabona  mari  cantităţi  de  vinuri  scumpe.  O  parte  din 
câştiguri  le  oferea  familiilor  sărace  din  Lisabona  şi  orfelinatului  din  oraş. 

Făcând  vizite  în  casele  sărmanilor  de  la  periferie,  s-a  îmbolnăvit  de 
tuberculoză.  în  decurs  de  câteva  luni,  sub  îngrijirea  unor  medici  din 
Lisabona,  boala  a  răpus-o.  La  64  de  ani,  în  noaptea  de  3  martie  a  anului 
1586,  renumita  ALMIRA  Deor  a  închis  ochii  pentru  totdeauna  în  vila  ei 
din  oraş.  Aruno  avea  45  de  ani,  iar  Sideo,  42  de  ani  când  şi-au  condus 
mama  la  cimitir  împreună  cu  familiile  lor. 

Nina  Petre, 
8  noiembrie  2017 

Episodul  6  -  MUSTAFA  (IHTED) 


Eroul  povestirii  este  croatul  IHTED  (1414-1490).  El  s-a  născut  în 
oraşul  Ragusa  (denumire  actuală,  Dubrovnik)  situat  pe  coasta  Dalmaţiei. 

Teritoriul  Croaţiei,  compus  din  Croaţia  propriu-zisă,  Slavonia  şi 
Dalmaţia,  condus  de  un  vicerege  (ban),  cu  reşedinţa  la  Zagreb,  a  pierdut 
pentru  6  secole  coasta  dalmată,  cucerită  de  Veneţia  în  jurul  anului  1200. 
în  anul  1358,  oraşul-port  Ragusa  a  devenit  o  republică  independentă. 

Negustorul  Antonie  din  Ragusa  avea  împreună  cu  soţia  lui,  Marda, 
trei  băieţi. 

Rudik,  fiul  cel  mare,  s-a  căsătorit  la  24  de  ani  cu  Irinka,  fiica  de  17 
ani  a  unui  mic  moşier  de  lângă  Ragusa.  Primit  să  locuiască  alături  de 
socrii  şi  nevasta  lui,  a  ajuns  tatăl  a  trei  copii,  doi  băieţi  şi  o  fată. 

Marko,  fiul  mijlociu,  a  ajuns  marinar.  Căsătorit  la  29  de  ani  cu 
Adrika,  o  fată  de  16  ani  din  Ragusa,  a  avut  patru  copii,  trei  băieţi  şi  o  fată. 

IHTED,  fiul  cel  mic,  a  avut  o  viaţă  mult  mai  zbuciumată  decât  cea  a 
fraţilor  lui.  Băiatul  avea  6  ani,  când  o  corabie  turcească  plină  cu  militari  a 
ancorat  în  port.  Câţiva  luptători  au  început  să  cumpere  cu  bani  de  aur 
băieţei  mai  mari  de  5  ani,  spunând  că  le  vor  asigura  un  viitor  strălucit  ca 
luptători  în  armata  sultanului  Mehmed  I  Celebi.  Mulţi  locuitori  săraci  din 
Ragusa  şi  din  apropierea  oraşului  şi-au  vândut  băieţii,  convinşi  de 
promisiunile  otomanilor  de  pe  corabie.  IHTED  s-a  aflat  printre  victimele 
naivităţii  şi  nevoii  de  bani  a  părinţilor.  După  ce  au  cumpărat  30  de  copii, 
otomanii  au  ridicat  pânzele,  corabia  părăsind  portul.  Băieţii  au  ajuns, 
după  o  călătorie  chinuitoare,  pe  apă  şi  pe  uscat,  în  oraşul  Edirne. 

în  anul  1366,  sultanul  Murad  I  Augustul  (1360-1389)  a  cucerit 
oraşul  Adrianopol,  care  a  ajuns,  cu  numele  de  Edirne,  reşedinţa 
(capitala)  sultanilor  otomani  pentru  un  secol.  în  anul  1453,  sultanul 
Mehmed  II  Cuceritorul  (1444-1446  şi  1451-1481),  a  cucerit  oraşul 
bizantin  Constantinopol,  transformându-1  în  noua  capitală  a  Imperiului 
Otoman,  cu  numele  de  Istanbul. 

Marea  dramă  a  vieţii  micului  croat  IHTED  a  început  în  Edirne,  la 
câteva  luni  după  aducerea  lui  într-o  clădire  ca  o  închisoare,  aflată  la  mică 
distanţă  de  oraş.  Majoritatea  copiilor  croaţi  au  fost  trimişi  în  unităţi 
militare,  urmând  să  ajungă  soldaţi  otomani  după  ani  de  instrucţie  severă. 
Au  rămas  în  clădire  şase  băieţi,  printre  care  şi  IHTED,  cu  toţii  foarte 
frumoşi  la  chip  şi  graţioşi  la  trup,  ca  fetele.  în  ziua  de  naştere,  fiecare 
dintre  ei  a  fost  supus  castrării  şi  a  primit  un  nume  turcesc. 


NINA  PETRE  -  Vieţile  anterioare  ale  spiritului  Voi. 9 


pag.  107 


La  data  de  11  august  1421,  când  IHTED  împlinea  7  ani,  un  medic  turc 
l-a  castrat.  Suferinţele  cumplite  ale  băiatului  au  durat  3  luni.  După  ce 
rana  i  s-a  vindecat,  a  fost  închis  într-o  altă  clădire,  mai  elegantă, 
apropiată  de  reşedinţa  sultanului  Murad  II,  unde  şi-a  regăsit  prietenii 
croaţi  aduşi  împreună  cu  el  în  prima  clădire.  Timp  de  5  ani,  au  fost 
supuşi  unui  program  intens  de  educare,  aflând  de  la  instructorii  şi 
medicii  care  se  ocupau  de  ei  că  vor  ajunge,  la  12  ani,  slujitori  credincioşi 
în  palatele  sultanului. 

La  musulmani  şi  evrei,  băieţii  mici  sunt  tăiaţi  împrejurul  penisului, 
adică  li  se  înlătura  pielea  care  înconjoară  acest  organ  („tăierea 
împrejur”).  Eunuc  înseamnă  altceva.  Pentru  a  transforma  băieţii  sclavi  în 
eunuci,  li  se  extirpa  întregul  organ  genital.  La  exterior  nu  mai  rămânea 
nimic,  doar  o  găurică  la  marginea  vezicii  urinare,  prin  care  puteau  să 
urineze  cu  ajutorul  unui  tub  de  argint  sau  făcut  dintr-o  crenguţă  găurită 
la  interior.  Eunucii  erau  folosiţi  ca  paznici  în  haremurile  nobililor  şi  ale 
sultanilor,  dar  făceau  şi  alte  treburi. 

împlinind  12  ani,  IHTED,  care  primise  în  ziua  castrării  numele 
turcesc  MUSTAFA,  urmând  să  îl  poarte  până  la  sfârşitul  vieţii,  a  fost 
examinat  cu  atenţie  de  câţiva  înalţi  funcţionari  de  la  curtea  sultanului 
Murad  II,  aceştia  luând  decizia  de  a-1  trimite  ca  slujitor  în  clădirea 
eunucilor  personali  ai  sultanului.  Până  la  39  de  ani,  cât  a  locuit  în  Edirne, 
tânărul  eunuc  MUSTAFA  a  îndeplinit  multe  misiuni,  achitându-se  cu 
multă  voinţă  şi  supunere  de  toate  obligaţiile.  A  muncit  în  grădină,  la 
bucătărie,  în  sufrageria  şi  dormitoarele  eunucilor  superiori  lui,  a  îngrijit 
caii  sultanului,  a  slujit  în  camerele  cadânelor,  a  purtat  corespondenţa  de 
la  un  palat  la  altul. 

în  1453,  sultanul  Mehmed  II  Cuceritorul,  stabilindu-şi  reşedinţa  în 
Istanbul,  le-a  cerut  funcţionarilor  lui  să  îi  aducă  drept  servitori  pe  cei  mai 
buni  eunuci  din  Edirne.  Printre  ei  se  afla  şi  croatul  MUSTAFA,  un  eunuc 
de  39  ani,  islamizat  încă  de  la  7  ani,  perfect  devotat  şefilor  lui.  Ajuns  la 
picioarele  severului  sultan,  acesta  l-a  plăcut  din  primele  momente.  I-a 
cerut  secretarului  să  îl  numească  şef  al  servitorilor  eunuci  din  palat.  Aşa 
au  luat  sfârşit  suferinţele  musulmanului  MUSTAFA,  începând  epoca  lui 
de  prosperitate  şi  putere  asupra  altora. 

La  70  de  ani,  a  fost  înnobilat  cu  titlul  de  boier,  primind  în  dar  o  mare 
sumă  de  galbeni  şi  o  bucată  de  moşie  undeva  departe  de  Istanbul,  prin 
bunăvoinţa  sultanului  Baiazid  II  Veli.  I  s-a  acordat  dreptul  de  a  pleca 
definitiv  de  la  palatul  din  Istanbul.  Ascultător,  MUSTAFA  s-a  retras  la 
moşia  primită  în  dar,  unde  a  mai  trăit  6  ani,  ocupându-se  de  creşterea 
cailor  destinaţi  armatei  şi  a  pomilor  fructiferi.  L-a  slujit  cu  credinţă  o 

femeie  văduvă.  Arii  l-a  vegheat  până  în  clipa  morţii,  apoi  i-a  organizat 
înhumarea.  Cu  2  zile  înainte  de  moarte,  MUSTAFA  şi-a  semnat 
testamentul,  lăsându-i  credincioasei  Arii  toată  averea  lui.  Era  în  toamna 
anului  1490. 

Nina  Petre, 
21  decembrie  2017 


Episodul  7  -  AYAMER 

Eroina  povestirii  este  egipteanca  AYAMER,  a  cărei  viaţă  s-a 
desfăşurat  în  perioada  anilor  1313-1378  (secolul  14).  AYAMER  s-a  născut 
în  localitatea  Al  Minya,  situată  pe  malul  Nilului,  la  sud  de  Cairo. 

Cât  timp  a  trăit  AYAMER,  pe  tronul  Egiptul  au  domnit  13  sultani  ce 
aparţineau  dinastiei  arabe  a  Mamelucilor  Bahrizi.  Primul  sultan  din 
timpul  vieţii  lui  AYAMER  a  fost  an-Nasir  Nasir  ad-Din  Muhammad 
(1309-1340),  iar  ultimul  a  fost  al-Mansur  Ala  ad-Din  Aii  ibn  Shaban 
(1377-1381). 

Negustorul  Atallah  din  Al  Minya  avea  împreună  cu  nevasta  lui, 
Ghaliya,  două  fete.  Rajiya  era  cu  5  ani  mai  mare  decât  sora  ei,  AYAMER. 
Fata  s-a  măritat  la  14  ani  cu  negustorul  de  sclavi  Rusul,  un  bărbat  cu  9 
ani  mai  în  vârstă  decât  ea.  Au  avut  trei  copii,  două  fete  şi  un  băiat. 

Nici  Ghaliya  şi  nici  fiicele  ei  nu  au  avut  ştiinţă  de  carte.  Hărnicia  lor 
în  treburile  gospodăreşti,  la  care  se  adăuga  priceperea  la  croitorie  şi  ţesut 
le-a  ajutat  să  îşi  întreţină  propriile  familii.  De  la  doar  câţiva  anişori, 
AYAMER  şi  Rajiya  au  învăţat  să  coasă  haine  pentru  femei,  să  ţeasă 
covoare,  carpete,  şaluri  şi  să  împletească  scoarţe  din  fibre  de  plante. 
Rajiya  a  continuat  să  creeze  ţesături  şi  după  căsătorie,  cu  toate  că 
bărbatul  ei  câştiga  bine  cu  negustoria. 

AYAMER  a  ajuns  mireasă  la  16  ani  şi  jumătate,  mirele  fiind  un  tânăr 
de  21  de  ani.  în  familia  lui  AYAMER,  baza  câştigurilor  erau  creaţiile 
manuale,  vândute  bine  de  soţul  ei,  negustorul  Maram.  Pe  primul  fiu, 
Sălii,  l-a  născut  la  18  ani.  Au  mai  trecut  5  ani  până  la  naşterea  celui  de-al 
doilea  fiu,  Ziyad. 

Tatăl  lor,  Maram,  avea  o  barcă  modestă  în  care  transporta  mărfurile 
pe  Nil  de  la  o  localitate  la  alta,  ajungând  uneori  până  în  Cairo.  Maram 
vindea  orice:  haine,  cereale,  carne,  ţesături,  numai  bani  să  iasă.  L-au 
ajutat  să  câştige  mai  bine  creaţiile  lui  AYAMER,  originale  şi  atrăgătoare, 
pe  care  le  vindea  cel  mai  uşor.  Femeia  muncea  cu  pasiunea  creaţiei,  iar 

rezultatele  activităţii  de  croitoreasă  şi  ţesătoare  erau  foarte  apreciate  de 
cumpărători.  Cât  timp  băieţii  au  fost  mici,  numărul  hainelor  şi  ţesăturilor 
s-a  diminuat,  ea  fiind  nevoită  să  se  ocupe  şi  de  creşterea  lor.  După  ce 
amândoi  s-au  mutat  în  Cairo  pentru  a  avea  un  viitor  mai  prosper  decât 
părinţii  lor,  AYAMER  şi-a  dedicat  marea  parte  a  zilelor  coaserii  hainelor 
destinate  vânzării  şi  ţesutului  unor  carpete  superbe. 

Fiul  ei  cel  mare,  Sălii,  a  ajuns  un  prosper  negustor  de  cereale  în 
Cairo.  S-a  căsătorit  la  20  de  ani  cu  Asma,  o  fetiţă  de  15  ani.  Au  avut 
împreună  trei  băieţi.  Fratele  său,  Ziyad,  ajuns  militar  în  armata 
Mamelucilor,  şi-a  construit  o  casă  mare  în  Cairo,  unde  şi-a  adus  mireasa, 
pe  frumoasa  Fayza.  Ea  avea  16  ani,  iar  el,  27.  Au  avut  o  fată  şi  un  băiat. 

Sălii  şi  Ziyad  au  scăpat  cu  viaţă,  ca  şi  familiile  lor,  din  epidemia  de 
holeră  din  vara  anului  1378,  care  nu  a  ajuns  până  în  Cairo.  La  Al  Minya 
însă,  majoritatea  locuitorilor  au  fost  ucişi  de  cumplita  maladie.  AYAMER 
şi  Maram  au  murit  şi  ei,  fiind  arşi  la  grămadă  când  încă  mai  respirau. 

Nina  Petre, 
25  ianuarie  2018 


Episodul  8  -  ALAM 

Eroul  povestirii  este  arabul  ALAM.  Viaţa  lui  s-a  desfăşurat  în 
perioada  anilor  1183-1229  (secolele  12-13).  S-a  născut  într-un  trib  de 
agricultori  (fellahi)  aşezat  la  vest  de  lacul  Milh.  Acest  lac  se  afla  spre  sud- 
vest  de  Bagdad.  Ţara  lui  ALAM  se  numea  Mesopotamia.  Denumirea 
actuală  este  Irak. 

Cucerirea  arabă,  desfăşurată  în  perioada  635-637,  a  făcut  din 
Mesopotamia  o  parte  a  lumii  islamice.  în  oraşul  Bagdad,  fondat  în  anul 
762,  a  fost  mutată  capitala  Califatului  Arab. 

Bassem,  tatăl  lui  ALAM,  avea  cinci  cămile  şi  mulţi  catâri,  cu  ajutorul 
cărora  transporta  produse  agricole  şi  animaliere  în  Bagdad  şi  în  alte 
localităţi.  Nasira,  nevasta  lui  Bassem,  născuse  cinci  copii.  Băieţii  se 
numeau  ALAM  şi  Adil.  Fetele  erau  Mouna,  Ghaliya  şi  Tasnim.  ALAM  era 
cel  mai  mare  dintre  copiii  soţilor  Bassem  şi  Nasira.  De  la  cei  cinci  copii  ai 
lor,  au  avut  nouăsprezece  nepoţi. 

Adil  a  ajuns  agricultor  şi  beduin,  iar  surorile  lui  s-au  măritat  cu 
gospodari  din  satul  lor.  Toţi  copii  lui  Bassem  au  învăţat  Coranul 
împreună  cu  mama  lor. 

La  io  ani,  ALAM  a  plecat  la  drum  cu  tatăl  său  pentru  a  duce  mărfuri 
pe  spinarea  cămilelor  şi  catârilor  tocmai  în  Bagdad.  Aveau  de  transportat 
orz,  orez,  susan,  bumbac,  curmale,  piei  de  oi  şi  capre,  rogojini  împletite 
de  gospodinele  satului. 

La  19  ani,  ALAM  şi-a  luat-o  de  nevastă  pe  Sarah,  o  fată  de  15  ani, 
fiica  unor  gospodari  din  sat.  Sarah  i-a  dăruit  doi  copii.  Pe  fiica  lor,  Shazi, 
a  născut-o  la  18  ani,  iar  pe  fiul  lor,  Amâni,  la  20  de  ani.  Sarah  a  murit  la 
23  de  ani,  chinuindu-se  să  mai  nască  un  băieţel.  Nici  copilul  nu  a 
supravieţuit. 

ALAM  avea  30  de  ani,  când  şi-a  adus  în  casă  o  nouă  nevastă.  Bătui 
avea  16  ani  când  i-a  luat  locul  regretatei  Sarah.  Ea  l-a  născut  pe  Basit 
când  avea  19  ani.  La  24  de  ani,  femeia  a  murit,  bolnavă  de  malarie. 

ALAM  a  rămas  din  nou  văduv  la  38  de  ani.  Nu  şi-a  mai  luat  încă  o 
nevastă,  dar  s-a  folosit  de  trei  sclave  tinere,  care  i-au  dăruit  trei  copii. 

Shazi  s-a  măritat  la  12  ani  cu  negustorul  Ahmed,  care  avea  20  de  ani. 
Au  avut  împreună  patru  fete:  Rajya,  Galila,  Atiya  şi  Thana. 

Amâni,  fratele  lui  Shazi,  a  fost  ucis  la  17  ani  în  timp  ce  se  lupta  cu  doi 
hoţi  care  îi  atacaseră  caravana. 

Basit,  fiul  regretatei  Bătui,  a  rămas  agricultor  (fellah)  în  sat.  S-a 
căsătorit  la  22  de  ani  cu  Salha,  o  fată  de  16  ani.  Au  avut  trei  băieţi:  Naji, 
Mahdi  şi  Tayeb,  plus  o  fată,  Rabia. 

ALAM,  ajuns  un  beduin  şi  fellah  prosper,  a  murit  la  46  de  ani,  din 
cauza  unei  crize  de  malarie. 

Nina  Petre, 
29  decembrie  2018 


Episodul  9  -  SHUANG 

Episodul  spiritual  nr.9  dedicat  lui  Alee  o  are  ca  eroină  pe  chinezoaica 
SHUANG.  Viaţa  ei  s-a  desfăşurat  între  anii  1092-1140  (secolele  11-12). 
SHUANG  s-a  născut  la  ferma  părinţilor  ei,  situată  în  estul  Chinei. 
Teritoriul  respectiv  se  afla  în  zona  actualului  oraş  Lanxi,  în  provincia 
Zhejiang. 

Agricultorul  Junjie  avea  cu  nevasta  lui,  Taiding,  doi  copii.  SHUANG 
era  mai  mare  cu  4  ani  faţă  de  fratele  ei,  Aiguo.  Nimeni  din  familia  lor  nu 
avea  ştiinţă  de  carte.  Aiguo  a  rămas  gospodar  în  sat.  Căsătorit  la  21  de  ani 
cu  Huang,  o  fetiţă  de  17  ani,  a  avut  cu  ea  două  fiice:  Qiu  şi  Yan. 


NINA  PETRE  -  Vieţile  anterioare  ale  spiritului  Voi. 9 


pag.  111 


Pe  SHUANG  a  luat-o  de  nevastă  la  15  ani  fermierul  Yangjia,  un  tânăr 
de  23  de  ani.  După  nuntă,  SHUANG  a  ajuns  la  ferma  părinţilor  lui 
Yangjia,  situată  spre  sud,  în  zona  munţilor  Xianxia.  Tatăl  lui  Yangjia  se 
numea  Ye,  iar  mama  lui,  Jiayi. 

SHUANG  a  născut  un  singur  copil,  pe  micuţul  Mang,  la  19  ani. 

La  ferma  socrilor  se  muncea  zi-lumină.  SHUANG  şi  soacra  ei,  Jiayi, 
supravegheau  toate  muncile  efectuate  de  ţărani  şi  servitori.  Bărbaţii,  Ye  şi 
Yangjia,  lipseau  săptămâni  la  rând  pentru  a  controla  munca  la  mina  lor 
de  fier  din  munţii  Xianxia,  a  transporta  fierul  spre  fermă,  unde  aveau 
atelierul  de  topit,  sau  pentru  a  duce  piesele  de  fier  în  capitală,  unde  se 
făceau  arme  şi  monede. 

SHUANG  a  trăit  în  perioada  celor  două  dinastii  Song  (Sung). 
Dinastia  Song  de  Nord  (Beisong)  a  durat  până  în  anul  1127.  Capitala 
statului  se  afla  în  oraşul  Pien-liang  (astăzi,  Kaifeng).  în  1127,  a  luat  fiinţă 
dinastia  Song  de  Sud  (Nansong),  cu  capitala  în  oraşul  Lin-an  (astăzi, 
Hangzhou).  împăratul  Gaozong  a  domnit  în  perioada  1127-1162. 

Tânărul  Mang,  fiul  harnicei  SHUANG,  a  muncit  la  fermă  de  mic, 
fiind  pasionat  de  lucrările  agricole  şi  creşterea  animalelor.  Părinţii  lui 
erau  din  ce  în  ce  mai  bogaţi,  reuşind  să  cumpere  terenurile  unor  ţărani 
liberi  care  nu  reuşeau  să  îşi  achite  impozitele  către  stat.  O  parte  dintre  ei 
au  ajuns  să  muncească  la  fermele  feudalilor  bogaţi,  alţii  au  plecat  la 
oraşe,  devenind  meşteşugari.  Şi  la  ferma  părinţilor  lui  Mang  lucrau  ţărani 
zilieri,  fiind  plătiţi  cu  o  parte  din  recoltă.  Mina  din  munţii  Xianxia  le 
aducea  stăpânilor  Ye  şi  Yangjia  mulţi  bani,  obţinuţi  din  vânzarea 
lingourilor  de  fier  unor  meşteşugari  din  capitală. 

SHUANG  se  ocupa  în  principal  de  treburile  din  casă,  unde  avea 
servitoare  ce  trebuiau  supravegheate  şi  îndrumate  să  muncească  după 
cum  voiau  stăpânii. 

Mang,  rămas  gospodar  lângă  părinţi,  s-a  căsătorit  la  24  de  ani  cu 
Mei,  o  fată  de  17  ani,  fiica  unor  ţărani  din  apropierea  fermei.  Au  avut 
două  fete:  Lihua  şi  Xiaohui. 

Mang  avea  29  de  ani,  iar  tatăl  său,  Yangjia,  56  de  ani,  când  draga  lor 
SHUANG  a  murit  pe  neaşteptate.  Mang  era  voinic,  aprig  la  mânie  şi 
pornit  mereu  să  îi  pedepsească  pe  ţăranii  care  nu  munceau  cum  voia  el. 
într-o  zi  nefericită  din  toamna  anului  1140,  doi  ţărani  nemulţumiţi  de 
plata  primită  s-au  luat  la  bătaie  cu  Mang  în  curtea  casei  unde  se  afla  şi 
SHUANG.  Mai  avuseseră  loc  astfel  de  incidente  departe  de  casă,  iar 
SHUANG  nu  ştiuse  cum  s-au  rezolvat  litigiile.  De  data  aceasta,  sărmana 
femeie  ţipa  când  la  ţărani,  când  la  fiul  ei.  După  ce  s-au  bătut  bine,  ţăranii 
au  plecat,  iar  Mang  a  început  să  îşi  spele  rănile.  SHUANG  a  leşinat  în 

curte,  lovindu-se  la  cap  de  o  bordură  de  piatră.  Au  dus-o  în  casă, 
servitoarele  au  îngrijit-o,  dar  ea  a  mai  trăit  doar  câteva  ore.  Comoţia 
cerebrală  suferită  prin  cădere  i-a  trimis  sufletul  pe  lumea  cealaltă. 

Nina  Petre, 
7 februarie  2019 

MAT 


Mat  este  fiul  cel  mic  al  doamnei  MONA. 

EPISOADE  SPIRITUALE  COMENTATE 
O  Tiberius  Ranelli  (1869-1920) 

®  Jenna  Siden  (1716-1788) 

O  Yudeh  (1622-1681) 

®  Kimme  (1511-1568) 

O  Xad  (1402-1474) 

®  Rehyd  (1300-1377) 

O  Rugd  Rieden  (1217-1274) 

®  Margriet  Bosse  (1134-1185) 

O  Tufayl  (960-1003) 

O  Guaman  (806-849) 


Episodul  1  -  TIBERIUS 

Eroul  povestirii  este  elveţianul  TIBERIUS  RANELLI,  a  cărui  viaţă  s- 
a  desfăşurat  în  perioada  anilor  1869-1920.  Data  naşterii  lui  TIBERIUS: 
17  august  1869,  la  ora  1  noaptea.  Locul  naşterii:  străvechiul  oraş  Morges, 
situat  în  vestul  Elveţiei,  între  lacul  Geneva  şi  graniţa  cu  Franţa. 

Notarul  Roderico  Ranelli,  provenit  din  părinţi  imigranţi  italieni, 
avea  împreună  cu  soţia  lui,  Antera,  doi  băieţi.  TIBERIUS  era  cu  2  ani  mai 
mare  decât  fratele  său,  Armando.  După  cei  7  ani  de  şcoală  generală 
urmaţi  în  Morges,  fiecare  dintre  ei  a  plecat  la  Geneva  pentru  specializare 
profesională.  Armando  a  terminat  anii  de  liceu,  apoi  a  urmat  cursurile 
facultăţii  de  Medicină.  Revenit  acasă  în  Morges,  tatăl  său  i-a  cumpărat  o 
casă,  unde  şi-a  deschis  un  cabinet  medical. 

TIBERIUS,  puternic  influenţat  de  bunicul  Enrico  (tatăl  lui 
Roderico),  negustor  de  produse  alimentare,  şi-a  dorit  să  urmeze  cursurile 
unui  liceu  comercial  în  Geneva,  găsindu-şi  un  post  de  contabil  la  o 
fabrică  de  mobilă.  Avea  aproape  20  de  ani. 

S-a  căsătorit  la  27  ani  cu  Illona  Szebeny,  o  fată  de  17  ani,  fiica 
producătorului  de  lacuri  şi  vopsele  Arpad  Szebeny,  imigrant  ungur. 
Illona,  absolventă  de  pension,  avea  o  mare  preferinţă  să  coasă  la  gherghef 
pânze  numite  gobelinuri,  foarte  la  modă  în  acea  vreme.  A  născut  un 
singur  copil,  pe  Adrien,  la  21  de  ani. 

Băiat  bine  crescut  şi  educat  cu  guvernante  până  a  intrat  la  şcoală, 
Adrien  îşi  iubea  tatăl  enorm  de  mult.  îi  plăcea  să  stea  ore  întregi  lângă 
TIBERIUS  în  micul  său  birou  de  contabilitate  din  incinta  fabricii  de 
mobilă,  privindu-1  cum  scria  în  registrul  ce  i  se  părea  uriaş,  plin  cu  tot 
felul  de  calcule.  La  19  ani,  Adrien  s-a  înscris  la  facultatea  de  Medicină  din 
Geneva,  dorind  să  ajungă  coleg  cu  unchiul  Armando  în  cabinetul 
acestuia. 

în  vara  anului  1920,  se  odihnea  în  vacanţă,  după  primul  an  de  studii. 
Odihnă  era  puţin  spus,  deoarece  zi  şi  noapte  se  repezea  în  dormitorul 
tatălui  său  imediat  ce  îl  auzea  ţipând  de  durere.  De  câteva  luni, 
TIBERIUS  nu  mai  mergea  la  lucru,  zăcând  în  pat  cu  paralizie  la  ambele 
picioare,  boală  care  îi  provoca  dureri  cumplite.  Cei  doi  medici  care  îl 
tratau  îi  măreau  treptat  doză  de  laudanum,  un  sirop  preparat  din  opium, 
calmant  puternic  la  acea  vreme. 

TIBERIUS  suferise  un  accident  în  pădure,  când  supraveghea  tăierea 
unor  brazi  necesari  fabricii  de  mobilă.  Unul  dintre  ei  s-a  prăbuşit  peste 
TIBERIUS,  zdrobindu-i  picioarele  şi  coloana  vertebrală.  Adus  acasă  de 
muncitori  fără  cunoştinţă,  medicii  chemaţi  de  urgenţă  au  decis  că 
bolnavul  nu  putea  fi  transportat  până  la  marele  spital  din  Geneva.  Tratat 
la  domiciliu,  imobilizat  la  pat,  starea  psihică  a  bolnavului  s-a  degradat  în 
scurtă  vreme.  Avea  coşmaruri,  halucinaţii,  ţipa  de  spaimă,  din  cauza  unor 
fiinţe  de  coşmar,  pe  care  mintea  lui  agresată  de  opium  i  le  născocea 
aproape  zilnic.  Şi-a  implorat  medicii  să  îi  dea  otravă  pentru  a  muri  mai 
repede.  Ei  nu  au  avut  curajul  să  îi  oprească  firul  vieţii,  fiind  catolici 
practicanţi,  oameni  cu  frică  de  Dumnezeu. 

La  mijlocul  anului  1920,  în  dimineaţa  zilei  de  22  iulie,  TIBERIUS  a 
observat  că  sticla  cu  laudanum,  din  care  soţia  lui  îi  dădea  câte  o  cantitate 
mică  atunci  când  reîncepeau  durerile,  rămăsese  pe  măsuţa  de  lângă  pat. 
A  apucat-o  cu  disperare  şi  i-a  băut  întregul  conţinut,  cam  trei  sferturi  de 
litru.  A  adormit  imediat  şi  nu  s-a  mai  trezit. 

Fiul  său,  Adrien,  descoperise  la  facultate  un  profesor  care  studia  o 
nouă  ştiinţă.  Acesta  se  ocupa  cu  cercetarea  funcţionării  creierului  uman 
în  legătură  cu  comportamentul  uman.  Băiatul  a  asistat  la  toate  cursurile 
acelui  savant,  discutând  de  câteva  ori  cu  distinsul  profesor  despre  cazul 
tatălui  său  paralizat,  cu  stări  depresive  îngrozitoare.  în  vacanţa  de  Paşti  şi 
în  cea  de  vară  dinaintea  sinuciderii  lui  TIBERIUS,  Adrien  şi-a  încurajat 
tatăl  aşa  cum  îl  învăţase  profesorul  de  la  facultate. 

Moartea  lui  TIBERIUS  i-a  zdrobit  sufletul  fiului  său.  Aşa  disperat 
cum  era,  a  găsit  puterea  de  a-şi  încuraja  mama,  care  rămăsese  văduvă  la 
41  de  ani.  După  ani  şi  ani,  medicul  şi  psihologul  Adrien  Ranelli  îşi 
amintea  deseori  de  primii  lui  pacienţi,  tatăl  şi  mama  sa,  asupra  cărora  îşi 
exercitase  talentul  şi  cunoştinţele  de  viitor  psiholog. 

După  86  ani  de  la  moartea  elveţianului  TIBERIUS,  spiritului 
acestuia  s-a  reîntrupat  în  Canada,  dându-i  scânteia  vieţii  lui  Mat.  Karma 
înscrisă  în  memoria  spiritului  este  complexă,  reflectând  firea  truditoare 
şi  caracterul  frumos  al  antecesorului  TIBERIUS.  Ultima  parte  a  vieţii  lui 
de  numai  51  de  ani  a  fost  dramatică,  marcată  de  multe  suferinţe  fizice  şi 
sufleteşti. 

Nina  Petre 
23  iunie  2017 


COMENTARIUL  MONEI,  MAMA  LUI  MAT 

„Impresionantă  povestea  lui  Tiberius  şi  o  soartă  grea,  cu  o  alegere 
grea  pentru  el.  Din  ce  am  citit,  există  o  pregătire  specială  în  astral  pentru 
aceste  spirite,  ca  ele  să  înţeleagă  responsabilitatea  ducerii  vieţii  până  la 
capăt  aşa  cum  este  ea.  Părerile  sunt  împărţite,  evident,  biserica 
condamnă  sinuciderea,  chiar  dacă  este  din  cauză  de  durere  insuportabilă, 
ca  în  acest  caz,  de  unde  şi  discuţiile  contradictorii  despre  eutanasie. 

Am  remarcat  de  mic  la  Mat  o  mare  tulburare  a  spiritului  său,  a  fost 
un  copil  care  plângea  zi  şi  noapte  la  3-4  ani  şi  apoi,  brusc,  s-a  potolit,  iar 
acum  este  un  copil  extrem  de  potolit  şi  iubitor.  Simţeam,  ca  mamă,  că 
vine  dintr-o  mare  suferinţă  şi  mult  timp  mi-a  spus  că  are  coşmaruri,  că 
vede  umbre,  că  îi  e  frică  de  întuneric.  Se  scula  noaptea  şi  urla,  pur  şi 
simplu,  ca  bebeluş  şi  nu  îl  potolea  nimic,  decât  când  îl  ţineam  eu  în  braţe, 
încă  are  o  furie  în  el  care  se  stârneşte  câteodată  şi  plânge  şi  se  auto- 
pedepseşte  cumva,  zicând  că  el  nu  e  bun,  că  nu  face  nimic  bine,  cum  ar 
veni,  este  supărat  pe  el.  Eu  îl  iau  în  braţe  şi  îi  trece  imediat.” 

MONA 
6  iulie  2017 

Episodul  2  -  JENNA 


Eroina  povestirii  este  argentinianca  JENNA  SIDEN,  care  a  trăit  între 
anii  1716-1788  (secolul  18).  Data  naşterii:  8  august  1716.  Ora  naşterii: 
două,  după  miezul  nopţii. 

JENNA  s-a  născut  într-o  colonie  de  muncă  din  apropierea  oraşului 
Buenos  Aires.  Tatăl  ei,  imigrant  suedez,  muncea  la  construcţia  unor 
drumuri  de  acces  către  satele  izolate  ale  regiunii  Buenos  Aires.  După 
mulţi  ani,  vechea  colonie  s-a  transformat  în  oraşul  Moron. 

După  2  ani  de  şedere  în  colonia  de  lângă  Buenos  Aires,  tânărul 
Karrind  Siden  s-a  căsătorit  cu  indianca  de  etnie  chona,  Roake.  Au  avut 
împreună  trei  copii.  Fata,  JENNA,  era  mai  în  vârstă  cu  4  ani  decât  fratele 
ei,  Ogund.  Fiul  cel  mic,  Urmir,  avea  cu  un  an  mai  puţin  decât  Ogund. 
Soţia  unuia  dintre  muncitori  avea  studii  de  învăţătoare.  Ea  i-a  învăţat  să 
scrie  şi  să  citească  pe  copiii  din  colonie,  chiar  şi  pe  cei  ai  soţilor  Siden. 

JENNA  a  crescut  modest,  dar  liberă  şi  fericită,  jucându-se  toată  ziua 
când  era  mică,  iar  după  ce  a  mai  crescut,  joaca  ei  s-a  transformat  în 
practicile  de  vindecare  învăţate  treptat  de  la  mama  ei.  Roake,  la  fel  ca 
multe  femei  indiene,  era  înzestrată  cu  sensibilitatea  acestora,  calitate 
absolut  necesară  în  eforturile  de  tratare  a  bolnavilor  din  familie  sau  din 
afara  ei. 

JENNA  avea  16  ani  când  a  sosit  în  colonie  un  inginer  constructor  de 
drumuri  originar  din  Brazilia.  Se  numea  Aureus  Bojar,  avea  28  de  ani,  se 
născuse  şi  studiase  în  Sao  Paolo.  Aflase  în  ţara  lui  despre  posibile 
câştiguri  mari  în  Buenos  Aires  şi  îşi  căutase  norocul  muncind  în  locuri 
sălbatice,  unde  se  dorea  construcţia  unor  mari  aşezări  umane.  După 
căsătoria  cu  JENNA,  Aureus  a  aflat  că  în  ţara  lui,  spre  nord  de  Buenos 
Aires,  se  lucra  la  transformarea  unui  modest  port  comercial  într-un  viitor 
oraş.  S-au  mutat  în  acea  localitate,  situată  pe  ţărmul  Oceanului  Atlantic. 
Aureus  a  participat  ani  de  zile  la  defrişarea  vegetaţiei  luxuriante  şi  la 
construcţia  unor  drumuri  ce  urmau  să  aparţină  marelui  oraş  brazilian 
Porto  Alegre,  situat  în  regiunea  Rio  Grande  do  Sul. 

După  ce  şi-a  pus  deoparte  mulţi  bani  câştigaţi  în  Argentina,  Aureus  a 
construit  o  casă  mare,  aşteptând  să  vină  şi  copiii  în  familia  lui.  La  20  de 
ani,  JENNA  i-a  dat  viaţă  micuţei  Minerda.  După  6  ani,  l-a  născut  şi  pe 
Lorenso,  un  băieţel  simpatic,  adevărată  păpuşică  vie.  Cu  toţii  au  fost 
foarte  fericiţi  până  în  anul  1758,  când  un  accident  oribil  l-a  ucis  pe  dragul 
lor  Aureus.  Bărbatul  avea  54  de  ani,  încă  mai  lucra  la  drumuri  în  zone 
sălbatice,  când  s-a  prăbuşit  peste  el  un  copac  uriaş  pe  care  muncitorii 
începuseră  să  îl  taie. 

JENNA  s-a  trezit  văduvă  la  42  de  ani.  Nopţi  la  rând  a  visat  cum  i-a 
murit  soţul,  ziua  zdrobindu-se  de  supărare  şi  plâns.  După  câteva 
săptămâni,  a  înţeles  că  mai  avea  destul  de  trăit,  iar  copiii  ei  nu  se  puteau 
lipsi  de  ajutorul  său. 

Lorenso  împlinise  16  ani.  De  un  an,  lucra  ca  ucenic  la  un  cofetar, 
soţul  Minerdei,  locuind  în  continuare  în  casa  părinţilor.  Minerda  se 
măritase  la  15  ani  cu  dragul  ei  Patricio,  maestru  cofetar,  având  propriul 
magazin  de  dulciuri.  La  22  de  ani,  când  i-a  murit  tatăl,  avea  deja  doi 
copii.  Fetiţa  şi  băiatul  ei  erau  cam  bolnăvicioşi,  având  deseori  nevoie  de 
îngrijirile  bunicii  JENNA.  Faptul  că  toţi  o  rugau  să  îi  trateze  când  erau 
bolnavi  i-a  dat  JENNEI  puterea  de  a  trăi  mai  departe  după  moartea 
soţului. 

Sătul  de  cofetărie,  Lorenso  a  terminat  liceul  şi  a  urmat  cursurile 
facultăţii  de  Agronomie  din  Sao  Paolo.  A  luat  pământ  în  concesiune  de  la 
guvern,  unde  şi-a  făcut  o  plantaţie  de  trestie  de  zahăr.  Casa  cea  nouă  de 
pe  moşia  lui  i-a  fost  reşedinţa  ultimilor  ani  din  viaţa  JENNEI.  Şi-a  ajutat 
fiul  şi  nora  să  crească  patru  copii,  i-a  tratat  pe  toţi  cu  toată  priceperea  şi 
dăruirea  de  care  era  capabilă. 

S-a  stins  din  viaţă  la  72  de  ani,  în  luna  mai  a  anului  1788.  Lorenso, 
ajuns  la  46  ani,  şi-a  regretat  ani  de  zile  minunata  mamă.  Fetiţa  Minerdei, 
Sauca,  a  moştenit  harul  şi  priceperea  tămăduitoarelor  indiene  chona. 

Karma  primită  de  spiritul  lui  Mat  de  la  vindecătoarea  JENNA  este 
puternică,  ea  exercitând  presiuni  asupra  băiatului  încă  din  copilărie.  Mat 
a  moştenit  de  la  JENNA  pe  care  spirituală  sensibilitatea  la  durerile  şi 
suferinţele  altora,  dorinţa  subconştientă  de  a  nu  mai  vedea  oameni 
bolnavi,  puterea  de  sacrificiu  spre  binele  altora.  Mat  este  încă  un  copil, 
dar  se  va  dezvolta  de-a  lungul  anilor,  simţindu-şi  chemarea  spre  dialog 
cu  oamenii  aflaţi  în  suferinţă.  Din  acest  motiv,  spiritul  său  doreşte  ca  el 
să  urmeze  studii  de  Psihologie. 

Fără  îndoială,  actul  sinuciderii  lasă  urme  adânci  în  memoria 
spiritului  celui  care  şi-a  curmat  viaţa.  Succesorul  său,  adică  următoarea 
încarnare  a  spiritului,  poate  fi  influenţat  sau  nu  de  actul  sinuciderii 
predecesorului.  Nimic  nu  este  implacabil,  totul  se  atenuează  pe  măsura 
trecerii  anilor. 

Copiii  mici  au  o  bună  memorie  astrală.  Ei  pot  să  îşi  amintească  scene 
din  vieţile  anterioare.  Această  performanţă  se  diminuează  sau  chiar 
dispare  după  ce  copilul  intră  la  şcoală,  el  fiind  preocupat  de  problemele 
zilnice. 

Sinuciderea  unui  om,  indiferent  care  a  fost  motivul  ei,  nu  este 
sancţionată  în  astral  aşa  cum  afirmă  unele  religii.  Viaţa  spiritelor  se 

desfăşoară  după  legi  nescrise,  care  nu  sunt  aceleaşi  cu  cele  inventate  de 
oameni.  Spiritele  îşi  rezolvă  problemele  karmice  primite  de  la  oameni  tot 
prin  oameni,  viaţă  de  viaţă,  lanţul  încarnărilor  neîncheindu-se  atât  de 
uşor  cum  cred  unii.  Omul  este  dator  să  îşi  trăiască  viaţa  actuală  din  plin, 
cu  bune  şi  cu  mai  puţin  bune,  fiindcă  următoarea  întrupare  a  spiritului 
său  va  fi  un  alt  om,  cu  alt  destin,  altă  karmă  şi  altă  viaţă. 

Nina  Petre 
13  iulie  2017 


COMENTARIUL  MONEI,  MAMA  LUI  MAT 

„Mat  este  un  copil  foarte  sensibil  şi,  în  acelaşi  timp,  are  foarte  multă 
furie,  pe  care  o  stăpâneşte  greu  câteodată.  El  este  în  familia  noastră  cel 
care  înţelege  când  cineva  este  supărat  sau  în  suferinţă  fără  cuvinte 
(simte)  şi  alină  prin  luat  în  braţe,  deocamdată.  Cuvintele  multe  nu  sunt 
prietenele  lui  cele  mai  bune,  dar  te  ia  în  braţe  şi  spune  câteva  cuvinte,  şi 
îţi  trece. 

Parcă  pot  întrevedea  în  el  ceva  din  sensibiltatea  şi  dorinţa  de  a  alina 
suferinţa  de  la  Jenna,  dar  în  acelaşi  timp,  şi  o  furie  dacă  cineva  îl 
nedreptăţeşte  sau  îl  enervează.  Nu  îmi  dau  seama  de  unde  vine  aceasta, 
este  posibil  să  fie  legat  şi  de  actul  sinuciderii  sau  poate  de  vieţile  mai 
îndepărtate. 

Este  foarte  ciudat  că  a  suferit  la  moartea  soţului  strivit  de  copac,  iar 
apoi,  în  viaţa  următoare,  a  ales  să  aibă  el  acelaşi  destin,  să  fie  strivit  de 
copac.  Este  accidentul  ceva  predestinat,  adică  se  poate  vedea  înscris  în 
câmpul  energetic,  sau  este  ceva  care  apare  pe  parcurs,  probabil  datorită 
alegerilor  greşite,  făcute  cu  liberul  arbitru?!  Sau  este  o  modalitate  prin 
care  spiritul,  înţelegând  că  a  luat-o  pe  o  cale  greşită  sau  deviată  de  la 
destinul  şi  misiunea  sa  în  încarnare,  hotărăşte  să  părăsească  scena  mai 
devreme?! 

Observ  la  Mat  o  posibilă  karmă  ecologică,  ceva  legat  de 
tăierea  copacilor  şi  defrişare  în  favoarea  construirii  lumii  civilizate  (soţul 
Jennei  făcea  asta  şi  de  pe  urma  asta  câştiga  bani)  şi  în  următoarea  viaţă, 
a  elveţianului  a  ales  să  lucreze  la  fabrica  de  mobilă  şi  a  asistat  la  tăieri  de 
copaci.” 

Mona 

30  iulie  2017,  Canada 

Episodul  3  -  YUDEH 


Eroul  episodului  spiritual  nr.3  este  YUDEH,  un  bărbat  din 
Mauritania  care  a  trăit  între  anii  1622-1681  (secolul  17).  Data  naşterii  lui 
YUDEH:  22  august  1622.  Momentul  naşterii:  în  jurul  orei  7  seara.  Locul 
naşterii:  coliba  părinţilor,  situată  intr-un  sat  din  zona  cuprinsă  între  lacul 
Rkiz  şi  actualul  oraş  Mederdra.  Zona  respectivă  se  află  astăzi  în  sud- 
vestul  Mauritaniei.  în  perioada  vieţii  lui  YUDEH,  ţara  lui  aparţinea 
Imperiului  Mali. 

Soţii  Krendu  şi  Amhke  aveau  trei  băieţi.  YUDEH,  fiul  cel  mare,  era 
cu  6  ani  mai  în  vârstă  decât  fratele  său,  Naugru.  N’doyengre  avea  cu  2  ani 
mai  puţin  decât  Naugru.  Părinţii  lui  YUDEH  erau  de  etnie  negroafricană, 
păstrători  ai  tradiţiilor  strămoşeşti  în  privinţa  dialectului  vorbit,  a 
obiceiurilor  zilnice,  a  credinţei  în  mai  mulţi  zei.  Islamizarea  începută  în 
secolul  11  nu  ajunsese  până  la  tribul  lor,  bine  ascuns  într-o  pădure  deasă. 

Toţi  membrii  tribului,  al  căror  şef  era  Krendu,  tatăl  lui  YUDEH,  se 
ocupau  cu  agricultura,  vânătoarea,  culesul  plantelor  comestibile  şi 
tămăduitoare.  Bărbaţii  aveau  obligaţia  de  a  lupta  împotriva  atacurilor 
triburilor  duşmane.  Erau  nevoiţi  să  respingă  încercările  hoţilor  de  sclavi 
şi  de  colţi  de  elefanţi  în  eforturile  de  a-şi  obţine  prada  preţioasă.  Dintre 
copiii  lui  Krendu,  numai  Naugru  şi-a  trădat  familia,  plecând  în  lume  la  15 
ani,  dorind  să  facă  avere  cu  orice  preţ.  A  ajuns  vânător  de  sclavi,  ocupaţie 
care  l-a  oprit  să  mai  calce  pe  teritoriul  tribului  său,  nedorind  să  fie  ucis 
de  Krendu. 

YUDEH  şi  N’doyengre  au  rămas  lângă  părinţi,  luându-şi  neveste  şi 
având  copii  cu  ele.  N’doyengre,  însurat  la  20  de  ani  cu  o  fată  de  13  ani,  a 
avut  14  copii,  dintre  care  au  murit  10. 

YUDEH  şi-a  organizat  ceremonialul  de  căsătorie  la  21  de  ani.  Aleasa 
lui  era  frumoasa  Oyme,  o  fetiţă  de  12  ani.  Au  avut  împreună  şapte  copii. 
Au  murit  o  fetiţă  şi  patru  băieţi,  din  cauza  unor  insecte  şi  reptile  ucigaşe. 
Două  fete  au  supravieţuit,  fiind  mai  norocoase  decât  fraţii  lor.  Pe  Yarre, 
mama  ei  o  născuse  la  16  ani,  iar  pe  Orro,  la  20  ani. 

YUDEH  a  ajuns  şef  de  trib  la  28  de  ani,  după  ce  tatăl  i-a  fost  ucis 
într-o  luptă  cu  hoţii  de  fildeş  care  omorâseră  doi  elefanţi.  Asemenea 
tatălui  său,  YUDEH  ura  hoţia,  răpirea  bărbaţilor,  femeilor  şi  a  copiilor 
pentru  a  fi  vânduţi  ca  sclavi.  Pe  insula  Arquim  (Arquin),  ocupată  de 
navigatori  portughezi  în  secolul  15,  exista  un  târg  de  sclavi  unde  erau  duşi 
spre  vânzare  nefericiţii  capturaţi  în  zonele  Mauritaniei. 

YUDEH,  bărbat  voinic,  ager  şi  neînfricat,  se  afla  în  fruntea  supuşilor 
lui  la  fiecare  luptă,  având  de  fiecare  dată  încredere  absolută  în  norocul 
său  şi  în  grija  pe  care  i-o  purtau  zeii  protectori  ai  tribului.  Se  baza  mereu 
pe  ritualurile  shamanului,  care  argumenta  că  zeii  vor  fi  de  partea 
voinicilor  care  îşi  apărau  teritoriul  şi  comunitatea. 

în  anul  1681,  pe  când  avea  59  de  ani,  norocul  şi  zeii  l-au  părăsit  pe 
YUDEH.  în  seara  de  12  iulie,  după  ora  10,  un  grup  de  bandiţi  au  atacat 
satul,  jefuind  tot  ce  le  ieşea  în  cale,  cei  rămaşi  vii  fiind  luaţi  ostateci.  Pe 
YUDEH  l-au  ucis  cu  bestialitate,  ca  şi  pe  nevasta  lui,  Oyme.  Femeia 
tocmai  împlinise  50  de  ani.  Pe  fiicele  lor,  Yarre  şi  Orro,  le-au  luat  cu  ei,  ca 
şi  pe  copiii  acestora,  după  ce  le-au  ucis  bărbaţii. 

Spiritul  nefericitului  şef  de  trib  s-a  reîntrupat  în  Argentina  după 
doar  35  de  ani. 

Karma  preluată  de  spiritul  lui  Mat  de  la  curajosul  YUDEH  reflectă  în 
mare  parte  firea  şi  caracterul  acelui  erou  din  Mauritania.  Pe  măsură  ce 
fiul  tău  se  va  maturiza,  îşi  vor  face  apariţia  stări  de  intoleranţă  faţă  de 
hoţi,  ucigaşi  de  animale  şi  oameni,  stăpâni  de  sclavi.  în  subconştientul  lui 
Mat  se  află  dorinţa  de  a  le  face  dreptate  celor  persecutaţi  sau  abuzaţi  de 
răufăcători.  Stările  lui  de  revoltă  vor  putea  deveni  violente.  Aici  trebuie  să 
intervină  autoritatea  ta  de  mamă  pentru  liniştirea  manifestărilor  lui  Mat. 

La  fel  ca  YUDEH,  Mat  manifestă  un  devotament  total  faţă  de  familia 
lui. 

Este  posibil  ca  Mat  să  prezinte  în  viitor  calităţi  de  lider,  de 
conducător  al  unor  grupuri  de  oameni. 

Accidentele  apărute  în  vieţile  anterioare  cercetate  până  acum  nu 
reprezintă  o  karmă  de  familie  care  trebuie  să  te  îngrijoreze.  Este  adevărat 
că  între  membrii  unei  familii,  între  rude  sau  buni  prieteni  poate  interveni 
un  transfer  de  elemente  karmice,  dar  acesta  nu  se  petrece  întotdeauna, 
între  oamenii  apropiaţi  are  loc  un  transfer  de  energie  aurică,  iar  karma 
este  înscrisă  în  aura  fiecărui  om.  Acest  fenomen  nu  se  petrece  după  legi 
scrise,  nici  statistici  şi  nici  la  porunca  unor  indivizi.  Energia  umană 
circulă  liberă  în  natură,  suportând  modificări,  pierderi,  deteriorări  sau, 
dimpotrivă,  amplificări,  refaceri,  rafinări. 

Referitor  la  vindecările  practicate  de  indienii  chona,  pot  să  îţi  spun 
că  se  încadrează  în  categoria  practicilor  shamanice  folosite  peste  tot  unde 
există  comunităţi  tribale.  Folosirea  ierburilor,  a  amuletelor  totemice  şi  a 
altor  ustensile  cu  efect  magic  este  combinată  cu  incantaţii,  intrări  în 
transă,  cu  scopul  de  a  chema  în  ajutor  spiritele  vindecătoare. 

Nina  Petre 
31  iulie  2017 

COMENTARIUL  MONEI,  MAMA  LUI  MAT: 


„Mulţumesc  foarte  mult  şi  îl  recunosc  perfect  pe  Mat  în  această 
poveste  a  şefului  de  trib.  Mat  este  agresiv,  dar  cu  scopul  de  a  apăra,  nu  de 
a  ataca,  ştiam  asta. 

El  nu  suportă  nedreptăţile  de  la  şcoală  şi  de  multe  ori  intră  în 
conflict  mai  ales  să  ia  apărarea  cuiva  -  niciodată  că  iniţiază  el  -  sau  ca 
reacţie  de  apărare.  Dacă  Alee,  celălalt  băiat,  mă  supără,  îl  ceartă  şi  îi 
spune  în  felul  lui  simpatic  că  «tu  să  nu  o  mai  superi  pe  mama  mea».  De 
când  era  mic,  la  grădiniţă,  între  1  şi  2  ani,  şi  învăţa  să  meargă,  îmi  spunea 
educatoarea  că  este  liderul  bebeluşilor,  că  el  se  chinuie  să  meargă  şi  îi 
motivează  şi  pe  ceilalţi,  care  se  ţin  după  el.  Apoi,  mai  măricel  fiind,  a 
început  să  spună  că  el  vrea  să  fie  poliţist  ca  să  apere  oamenii  de 
răufăcători.  La  fotbal,  îi  place  să  joace  în  apărare  şi  este  foarte  mândru 
când  este  lăudat  la  meci  că  este  cel  mai  bun  apărător.  Acum,  mai  nou,  în 
parc,  îl  consiliază  pe  un  copil  care  este  mai  «slab»  să  înveţe  să  se  apere  de 
copiii  tip  bully  de  la  şcoala  lui  şi  îl  învaţă  mişcări  de  arte  marţiale  de 
apărare  şi  este  foarte  mândru  că,  de  acum,  băiatul  nu  va  mai  fi  pus  la 
pământ  de  bullies. 

Aşa  este,  simt  acest  devotament  al  lui  Mat  faţă  de  familie,  clan  (trib). 
Când  îl  întreb  ce  îşi  doreşte  cel  mai  mult  când  va  fi  mare,  îmi  spune  că 
vrea  să  aibă  familie,  copii  şi  soţie,  pe  care  să  îi  iubească  şi  să  se  ocupe  de 
ei.  în  plus,  spune  că  vrea  să  stea  în  casa  noastră,  că  el  iubeşte  casa  asta 
unde  a  crescut  şi  că  o  să  aibă  grijă  de  noi  când  o  să  aibă  el  bani  (ha,  ha!) 
şi  o  să  ne  ia  el  ceva  frumos  cum  ne  place  nouă  (deşi  se  vede  cu  bani  şi 
posibiltăţi,  ar  vrea  să  rămână  în  casa  famiilei  după  ce  noi  nu  vom  mai  fi). 

Sunt  o  mamă  de  băieţi  norocoasă  !” 

Mona 
12  august  2017 


Episodul  4  -  KIMME 

Episodul  nr.4  dedicat  lui  Mat  o  are  ca  eroină  pe  KIMME,  a  cărei 
viaţă  s-a  desfăşurat  în  perioada  anilor  1511-1568  (secolul  16).  KIMME  s-a 
născut  intr-un  sat  locuit  de  indieni  arawak  şi  de  militari  spanioli,  situat  în 
nordul  Venezuelei.  Astăzi,  în  zona  respectivă,  se  află  oraşul  Anaco. 

După  descoperirea  sa  de  către  navigatorul  Cristofor  Columb,  în  anul 
1498,  şi  explorată  de  Alonso  de  Hojeda,  ţara  lui  KIMME  a  fost  inclusă  în 
Audencia  din  Santo-Domingo.  începând  cu  anul  1546,  a  făcut  parte  din 
Viceregatul  Peru.  Autorităţile  coloniale  spaniole  şi-au  amenajat  plantaţii 
de  trestie  de  zahăr  şi  arbori  de  cafea.  începând  cu  a  doua  jumătate  a 
secolului  16,  au  adus  sclavi  negri  din  Africa  pentru  munca  grea  de  pe 
plantaţii. 

La  data  naşterii  lui  KIMME,  13  august  1511,  muncitorii  de  pe 
plantaţii  erau  indieni  de  diferite  etnii. 

Părinţii  lui  KIMME,  Ranak  şi  Oimed,  indieni  arawak,  au  avut  şase 
copii.  Au  murit  la  vârste  mici  trei  fetiţe  şi  un  băiat.  Supravieţuitorii, 
KIMME  şi  fratele  ei  mai  mic  cu  5  ani,  Uarugu,  au  muncit  de  la  vârsta  de  6 
ani  împreună  cu  părinţii  lor  pe  plantaţia  de  trestie  de  zahăr  a  militarului 
spaniol  Enrique  Dias.  Terenul  era  vast,  înconjurând  satul  de  indieni, 
localnicii  lucrând  cu  toţii  pentru  şeful  trupei  de  militari  care  păzeau 
plantaţiile  spaniolilor  pe  o  suprafaţă  imensă.  Niciunul  dintre  copiii 
indienilor  din  sat  nu  a  învăţat  carte. 

Uarugu,  fratele  lui  KIMME,  a  rămas  lucrător  pe  plantaţie  chiar  şi 
după  aducerea  sclavilor  negri.  Fiind  foarte  harnic  şi  disciplinat,  stăpânul 
cel  tânăr,  Orlando  Dias,  l-a  angajat  ca  supraveghetor  al  muncitorilor 
negri.  S-a  căsătorit  la  23  de  ani  cu  o  fată  indiană  din  sat  care  împlinise  16 
ani.  Au  avut  împreună  cinci  copii,  două  fete  şi  trei  băieţi. 

Avansarea  lui  Uarugu  în  importanta  funcţie  s-a  produs  după 
căsătoria  lui  Orlando  Dias  cu  sora  lui,  KIMME.  Don  Enrique,  simţindu-se 
slăbit  după  numeroşii  ani  de  militărie,  plecase  cu  2  ani  în  urmă  în 
Spania,  unde  a  trăit  liniştit,  cheltuindu-şi  cu  multă  chibzuinţă  sacii  plini 
cu  aur,  aduşi  cu  o  navă  militară  spaniolă. 

La  24  de  ani,  Orlando  a  făcut  nunta  cu  modesta  indiancă  KIMME,  în 
vârstă  de  doar  15  ani.  Era  un  tânăr  lipsit  de  prejudecăţi,  curajos,  instruit 
bine  în  militărie  de  tatăl  său.  Singurul  bărbat  de  care  îi  era  frică  încă  din 
copilărie  era  Don  Enrique.  După  plecarea  lui  în  Spania,  Orlando  nu  a  mai 
ştiut  de  frica  nimănui  şi  a  făcut  tot  ce  a  vrut  până  la  moarte.  Pe  KIMME  o 
iubea  cu  pasiune,  descoperind  singur  cât  de  gelos  putea  să  fie. 

KIMME  a  născut  două  fetiţe.  La  18  ani,  i-a  dat  viaţa  Adnanei,  iar  la 
23  de  ani,  a  adus-o  la  lumina  zilei  pe  Minerda.  Pe  Adnana  au  măritat-o  la 
14  ani  cu  un  militar  spaniol,  ea  devenind  mama  a  trei  fete.  Minerda  a 
dorit  să  se  mărite  la  15  ani  cu  îngrijitorul  de  cai  al  tatălui  ei.  A  născut 
patru  copii,  două  fete  şi  doi  băieţi. 

După  căsătoria  cu  Orlando,  KIMME  nu  a  mai  avut  voie  să 
muncească  pe  plantaţie.  Socrul  ei,  Don  Enrique,  avusese  grijă  să  îşi 

construiască  o  fermă  cu  multe  clădiri,  cea  mai  mare  dintre  ele  având 
nevoie  de  supravegherea  stăpânei.  Mama  lui  Orlando,  Dona  Ifigenia, 
plecase  definitiv  împreună  cu  soţul  ei  în  ţara  natală.  Micuţa  KIMME  s-a 
trezit  după  nuntă  stăpână  în  toată  ferma,  fiind  nevoită  să  le  dea  porunci 
la  servitori  cât  era  ziua  de  mare.  Spre  deosebire  de  soacra  ei,  femeie 
energică  şi  severă,  KIMME  vorbea  frumos  cu  toată  lumea,  chiar  şi  cu 
sclavii  de  pe  plantaţie.  Ea  nu  ştia  să  poruncească,  doar  să  roage  atunci 
când  avea  nevoie  de  câte  ceva. 

Mergea  modest  îmbrăcată,  în  haine  de  culoare  închisă,  temându-se 
de  mânia  soţului,  fiindcă  îl  ştia  gelos  din  fire.  Frumuseţea  i  se  accentua 
pe  măsură  ce  avansa  în  vârstă,  ea  purtând  pe  faţă  un  zâmbet  discret,  care 
îi  sublinia  expresia  ochilor.  Era  mulţumită  de  viaţa  ei  fericită,  privea  totul 
cu  ochi  senini  şi  plini  de  recunoştinţă  pentru  bărbatul  său,  care  o 
transformase  într-o  adevărată  doamnă. 

Fetele  au  fost  ascultătoare,  harnice  şi  dornice  să  se  mărite  devreme, 
la  fel  ca  mama  lor.  Minerda,  la  15  ani,  îşi  implora  tatăl  să  o  lase  să  se 
mărite  cu  vizitiul  lui,  iar  Orlando  s-a  lăsat  înduplecat  datorită 
insistenţelor  lui  KIMME.  Severul  tată  şi-a  amintit  că  şi  el  se  căsătorise  cu 
cine  îi  dorise  inima. 

La  57  de  ani,  KIMME  era  încă  frumoasă,  reuşind  să  atragă  privirile 
bărbaţilor  invitaţi  la  petrecerea  pe  care  o  dădeau.  Orlando  a  băut  mult,  ca 
de  obicei,  după  ce  toată  ziua  a  mestecat  frunze  de  coca.  Spre  ziuă,  văzând 
că  nevasta  lui  era  prea  des  invitată  la  dans,  a  început  să  se  enerveze. 
Obsedat  de  succesul  mare  pe  care  îl  avea  KIMME  încă  de  la  începutul 
petrecerii,  ţinuse  minte  de  câte  ori  dansase  nevasta  lui  cu  fiecare  invitat. 
Soarele  se  arăta  pe  cer  când,  cu  privirea  tulbure,  a  observat  că  unul  dintre 
petrecăreţi  dansa  a  patra  oară  cu  nevasta  lui.  S-a  îndreptat  spre  ei  având 
un  cuţit  în  mână.  KIMME  s-a  repezit  să  îl  oprească  de  la  rănirea 
bărbatului  cu  care  dansase.  I-a  deviat  mâna  cu  cuţitul,  iar  acesta  i  s-a 
înfipt  în  piept.  Puternica  hemoragie  a  ucis-o  în  câteva  minute,  sub 
privirile  îngrozite  ale  celor  de  faţă. 

După  ce  s-a  constatat  moartea  lui  KIMME,  Orlando  a  fugit  afară, 
unde  s-a  împuşcat  în  tâmplă. 

Nina  Petre 
5  octombrie  2017 


COMENTARIUL  MONEI,  MAMA  LUI  MAT 

„Mulţumesc  şi  pentru  acest  episod,  încă  o  viaţă  de  devotament  faţă 
de  familie  şi  protejarea  oamenilor  aflaţi  într-o  poziţie  inferioară  (sclavii, 

servitorii),  aşa  cum  a  făcut  şi  ca  şef  de  trib  în  Mauritania.  Mat  şi  în 
această  viaţă  pare  mulţumit  de  viaţa  sa,  la  fel  ca  şi  Kimme,  el  nu  este 
copilul  care  cere  aia,  vrea  aia,  nu  are  pretenţii.  Cu  alte  cuvinte,  calităţile 
de  modestie,  iubire  şi  devotament  s-au  păstrat.  Este  atras  de  arme,  cuţite, 
aşa  cum  sunt  mulţi  băieţi;  trebuie  avut  grijă,  bineînţeles,  când  se  joacă  cu 
alţi  copii  la  posibile  accidente.  Despre  probleme  de  gelozie,  încă  este  prea 
devreme  să  ne  pronunţăm,  dar  voi  reţine  ideea  pentru  mai  târziu. 

Eu,  cu  ochii  pe  harta  astrologică,  am  văzut  că  rolul  meu  în  viaţa  lui 
Mat,  în  primul  rând,  este  să-l  ajut  să-şi  dezvolte  comunicarea  şi  gândirea. 
Rolul  lui  în  viaţa  mea  aş  spune  că  este  şi  mai  important:  să  mă  înveţe 
iubirea,  creativitatea  şi  bucuria  vieţii.  Cam  aşa  am  văzut  eu,  în  mare, 
relaţia  dintre  noi  doi.” 

Mona 

îy  octombrie  2017 


Episodul  5  -  XAD 

Eroul  povestirii  este  chinezul  XAD,  care  a  trăit  între  anii  1402-1474 
(secolul  15).  XAD  s-a  născut  în  oraşul  Beijing,  devenit  în  anul  1409 
capitala  statului  chinez  condus  de  dinastia  Ming. 

Această  dinastie  data  din  anul  1368,  capitala  statului  aflându-se 
iniţial  în  oraşul  Chiang-ning  (Nanjing).  în  1409,  capitala  a  fost  mutată  la 
Beijing.  Primii  împăraţi  ai  dinastiei  Ming  au  promovat  o  impunătoare 
organizare  birocratică,  periferică  şi  centrală,  care  s-a  condus  după 
idealurile  confucianiste.  Funcţionarii  statului  erau  selecţionaţi  printr-un 
proces  rigid  de  formare  şi  prin  examene  severe.  La  Curtea  Imperială  din 
Beijing  au  izbucnit  dese  conflicte  între  eunuci  (servitorii  personali)  şi 
marii  secretari  (funcţionarii  de  carieră).  Cu  toţii  se  luptau  pentru  a  obţine 
o  influenţă  cât  mai  puternică  asupra  împăratului.  A  fost  construit  Oraşul 
Interzis,  reşedinţa  împăratului.  S-a  produs  o  puternică  dezvoltare  a 
navigaţiei  şi  a  comerţului  pe  rutele  Oceanului  Indian. 

în  perioada  vieţii  lui  XAD,  pe  tronul  Imperiului  Chinez  s-au  aflat 
următorii  împăraţi:  Huidi,  Jianwen  (1399-1402);  Chengzu,  Yongle  (1403- 
1424);  Renzong,  Hongxi  (1425);  Xuanzong,  Xuande  (1426-1435); 
Yingzong,  Zhengtong  (1436-1449),  prima  oară;  Daizong,  Jingtai  (1450- 
1457);  Yingzong,  Zhengtong  (1457-1464),  a  doua  oară;  Xianzong, 
Chenghua  (1465-1487). 

Funcţionarul  administrativ  Xiao  din  Beijing,  căsătorit  cu  doamna 
Jey,  avea  un  singur  copil,  pe  XAD.  Xiao  fiind  un  om  bogat,  i-a  asigurat 
fiului  său  condiţii  prielnice  de  dezvoltare  fizică  şi  intelectuală,  aducându-i 
în  casă  profesori  vestiţi  în  oraş.  La  16  ani,  XAD  a  fost  înscris  de  tatăl  său 
la  studiile  speciale  pentru  formarea  funcţionarilor  publici  necesari  în 
administraţia  statului.  Absolvind  la  20  de  ani,  tânărul  XAD  a  intrat  în 
anul  următor,  prin  concurs,  în  administraţia  capitalei,  ocupând  un  post 
important  de  funcţionar  fiscal. 

S-a  căsătorit  la  22  de  ani  cu  Lid,  o  domnişoară  de  16  ani,  fiica  unui 
comerciant  bogat.  Lid  a  născut  un  singur  copil,  pe  frumoasa  Yerre,  când 
avea  20  de  ani.  Fetiţa  a  fost  educată  acasă,  cu  profesori  de  confucianism, 
cultură  şi  artele  la  modă:  dansul  şi  muzica  tradiţională.  Părinţii  au 
căsătorit-o  la  15  ani  cu  un  înţelept  profesor  de  confucianism,  Yord,  în 
vârstă  de  26  ani.  Au  avut  împreună  doi  băieţi. 

Cariera  lui  XAD  s-a  aflat  de-a  lungul  vieţii  într-o  evoluţie  continuă. 
Prin  firea  lui  cinstită  şi  dreaptă,  s-a  pus  la  adăpost  de  intrigile  colegilor 
săi  de  muncă,  a  căror  ambiţie  exagerată  provoca  deseori  victime  umane. 
Bun  cunoscător  al  învăţăturilor  înţeleptului  Confucius,  XAD  se  străduia 
să  ducă  o  viaţă  plină  de  demnitate  şi  influenţă  pozitivă  asupra  populaţiei. 

Cu  foarte  mulţi  bani  obţinuţi  de  la  administraţia  imperială  şi  din 
donaţiile  unor  nobili  bogaţi,  XAD  a  renovat  şcoli,  a  sponsorizat 
orfelinate,  a  deschis  un  mare  şi  modern  spital.  Le-a  acordat  facilităţi 
fiscale  importatorilor  de  mărfuri  şi  micilor  fermieri  de  la  ţară,  a  căror 
viaţă  era  grea  şi  ameninţată  de  riscul  pierderii  terenurilor  proprii  în 
favoarea  marilor  moşieri. 

XAD  nu  s-a  lăsat  intimidat  de  ameninţările  unor  indivizi  care  voiau 
să  îl  mituiască  în  interese  proprii.  Firea  lui  modestă,  meditativă,  îl 
îndemna  mereu  să  analizeze  noaptea  ce  i  se  întâmpla  ziua,  găsind  în  zori 
cele  mai  înţelepte  soluţii  pentru  a-şi  rezolva  problemele  profesionale. 
Călătorea  mult,  dorind  să  îşi  cunoască  ţara  şi  să  poată  avea  oricând  o 
atitudine  competentă  în  adunările  de  la  serviciu. 

La  70  de  ani,  s-a  retras  din  importanta  funcţie  administrativă, 
simţind  nevoia  să  se  odihnească  în  liniştea  casei  sale  şi  să  îşi  completeze 
numeroasele  manuscrise  cu  impresii  de  călătorie.  Lid,  nevasta  lui, 
îmbătrânise  alături  de  el,  înţelegându-i  personalitatea  deosebită,  nevoia 
de  linişte  şi  de  ocrotire.  Inima  înţeleptului  îmbătrânea,  grăbită  să  se 
odihnească  pentru  totdeauna.  Un  astrolog  îi  ghicise  bătrânului  că  stelele 
îl  vor  chema  în  lumea  lor  după  ce  va  fi  împlinit  90  de  ani.  S-a  întâmplat 
cu  totul  altceva. 

în  vara  anului  1474,  pe  când  XAD  stătea  la  umbră  pe  terasa  casei, 
scriind  foarte  concentrat,  doi  hoţi  înarmaţi  cu  bâte  şi  cuţite  au  sărit 
gardul,  repezindu-se  la  el.  Credinciosul  paznic,  o  namilă  de  om,  s-a  luptat 
cu  hoţii,  punându-i  la  pământ.  Ţipetele  îngrozite  ale  bătrânului  au  alertat 
toată  casa.  Servitorii  l-au  transportat  în  camera  lui,  acordându-i  primul 
ajutor.  Lid,  înspăimântată,  a  trimis  un  servitor  să  cheme  doi  medici. 
Puternicul  atac  de  cord  a  avut  consecinţe  nefaste  asupra  bolnavului. 
După  două  zile  şi  două  nopţi  de  agonie,  XAD,  bătrânul  de  72  ani,  a 
renunţat  la  viaţa  pământeană. 

Nina  Petre, 
18  noiembrie  2017 


Episodul  6  -  REHYD 

Eroina  povestorii  este  REHYD,  o  femeie  care  a  trăit  între  anii  1300- 
1377  (secolul  14).  S-a  născut  în  oraşul  Shiraz,  situat  în  sud-vestul  Persiei 
(denumirea  actuală  a  ţării  este  Iran). 

Nobilul  moşier  Ardum  din  Shiraz,  căsătorit  cu  fermecătoarea 
doamnă  Yllad,  avea  două  fete.  REHYD  era  cu  6  ani  mai  mare  decât  sora 
ei,  Garrah.  Ambele  fete  au  fost  educate  până  la  10  ani  cu  profesori  aduşi 
în  casă,  părinţii  lor  dorind  să  le  poată  mărita  cu  bărbaţi  bine  situaţi  pe 
scara  valorilor  sociale. 

Oraşul  Shiraz,  cu  greu  refăcut  după  invazia  pustiitoare  a  armatei  lui 
Ginghis  Han  din  anul  1219,  era  condus  de  un  principe  local  neiranian. 
Cucerită  de  arabi  în  perioada  anilor  635-651,  Persia  devenise  o  parte  a 
lumii  islamice.  Zoroastrismul,  religia  de  stat  veche  de  peste  un  mileniu,  a 
fost  marginalizată. 

Familia  lui  REHYD  era  musulmană.  Garrah,  fiica  mai  mică,  s-a 
căsătorit  la  17  ani  cu  negustorul  bogat  Ribdal,  cu  9  ani  mai  în  vârstă  decât 
ea.  Au  avut  cinci  copii,  trei  fete  şi  doi  băieţi. 

Pe  REHYD  a  obţinut-o  cu  mulţi  bani,  la  doar  15  ani,  nobilul  militar 
Asdurbal,  bărbat  cu  10  ani  mai  mare  decât  ea.  Din  cauza  unei  boli  de 
inimă,  ofiţerul  superior  Asdurbal  s-a  retras  din  armată  la  45  de  ani, 
dedicându-se  administrării  uriaşei  averi  compuse  din  case  mari  în  Shiraz 
şi  în  trei  localităţi  apropiate  şi  din  moşiile  lui,  care  cuprindeau  terenuri 
vaste  şi  un  lac. 

REHYD,  ducând  o  viaţă  de  vis,  a  dat  viaţă  la  doi  băieţi,  spre  fericirea 
imensă  a  soţului.  Pe  Ugdur  l-a  născut  la  17  ani,  iar  pe  Ogrenum,  la  21  ani. 

Ugdur  s-a  orientat  spre  negustoria  cu  propriile  caravane,  transportând  pe 
cămile  produsele  animaliere  obţinute  pe  moşia  dăruită  de  tatăl  său. 
Căsătorit  la  22  de  ani  cu  Yoreh,  o  fată  de  17  ani,  au  avut  împreună  doi 
băieţi. 

Tot  moşier  a  ajuns  şi  fiul  mai  mic,  Ogrenum.  I-a  plăcut  să  crească 
mulţi  cai  de  rasă  bună,  pe  care  îi  vindea  nobililor  şi  militarilor.  Căsătorit 
la  29  de  ani  cu  Nurryd,  o  fată  cu  13  ani  mai  tânără,  au  ajuns  fericiţii 
părinţi  a  două  fete  şi  doi  băieţi. 

Nobilul  Asdurbal  a  murit  la  61  de  ani,  în  1351,  din  cauza  unui  atac  de 
cord.  REHYD,  văduvă  la  51  de  ani,  a  plâns  luni  de  zile,  apoi,  revenindu-şi 
la  firea  optimistă  din  totdeauna,  şi-a  reluat  activităţile  obişnuite.  Moşiile 
rămase  de  la  soţul  ei  le-a  dat  celor  doi  fii,  mulţumindu-se  cu  micul  palat 
din  Shiraz,  bijuteriile  şi  banii  ascunşi  în  casă,  din  care  putea  trăi  liniştită 
până  la  finalul  vieţii.  Copiii,  ajunşi  bărbaţi  în  toată  firea,  aveau  soţii 
superbe  şi  ascultătoare,  iar  cei  şapte  nepoţi,  patru  fete  şi  trei  băieţi,  o 
iubeau  foarte  mult. 

După  moartea  lui  Asdurbal,  a  mai  trăit  26  de  ani  în  văduvie,  în  inima 
ei  nemaiavând  loc  un  alt  bărbat.  După  ce  împlinise  75  de  ani,  ajunsese 
neputincioasă  la  mers,  având  nevoie  de  sprijin  din  partea  celor  două 
servitoare.  Cum  femeile  făceau  toate  treburile  în  casă  şi  în  curte,  REHYD 
s-a  văzut  nevoită  să  angajeze  doi  paznici,  unul  în  afara  casei,  iar  celălalt, 
în  casă. 

Cel  din  casă,  un  tânăr  provenit  din  părinţi  foşti  sclavi  eliberaţi  de 
ultimul  stăpân,  avea  22  de  ani  la  angajare.  Adyb,  aşa  se  numea,  voia  să  se 
căsătorească,  dar  nu  avea  destui  bani  pentru  a-şi  lua  fata  pe  care  o  dorea 
de  mai  bine  de  un  an.  în  toamna  anului  1377,  REHYD  le-a  dat  bani 
servitorilor  cu  ocazia  zilei  sale  de  naştere,  fiindcă  împlinise  77  de  ani. 
Adyb  i-a  cerut  mai  mulţi  bani  ca  să  se  poată  căsători.  REHYD  îşi 
răsplătise  supuşii  cu  sume  egale  de  bani,  ca  să  fie  cu  dreptate.  Refuzul  ei 
l-a  înfuriat  pe  servitor.  A  înjunghiat-o  cu  un  cuţit  purtat  mereu  ascuns 
sub  haine.  Ştiind  unde  se  afla  lădiţa  cu  o  parte  din  bani  în  dormitorul 
stăpânei,  a  ucis-o  şi  pe  servitoarea  ieşită  în  cale,  iar  după  aceea  a  furat  o 
mare  cantitate  de  bani  ascunsă  într-un  şal.  Până  la  fuga  servitorului, 
REHYD  era  deja  fără  suflare.  în  zadar  l-au  căutat  fiii  ei  săptămâni  la 
rând.  Adyb  fugise  undeva,  departe,  cu  o  corabie,  spre  ţărmul  Africii. 

Amintirea  vieţii  lui  REHYD,  transformată  în  karmă  şi  reflectată 
asupra  celor  şase  urmaşi  spirituali,  conţine  în  ea  multă  demnitate, 
generozitate,  simţ  al  dreptăţii,  respect  pentru  oamenii  care  muncesc 
cinstit,  indiferent  de  condiţia  lor  socială. 

REHYD  şi-a  iubit  puternic  familia,  interzicând  oricui  să  spună  ceva 
rău  despre  soţul,  fiii  şi  nepoţii  ei.  Orice  neînţelegere,  oricât  de  mică,  era 
soluţionată  prin  „sfatul  familiei”.  Din  păcate,  umbra  întunecată  a 
violenţei  a  ajuns-o  şi  pe  REHYD,  fiind  ucisă  din  răzbunare,  într-un 
moment  de  furie  oarbă,  de  către  paznicul  căruia  îi  făcuse  mult  bine. 

Nina  Petre, 
27  decembrie  2017 


Episodul  7  -  RUGD 

Eroul  povestirii  este  flamandul  RUGD  RIEDEN,  a  cărui  viaţă  s-a 
desfăşurat  între  anii  1217-1274  (secolul  13).  RUGD  s-a  născut  în  casa 
părinţilor  lui,  situată  la  ferma  lor  din  apropierea  localităţii  Tielt. 

Aceasta  localitate  se  afla  în  comitatul  de  Flandra,  stat  feudal  din 
vestul  Europei,  al  cărui  teritoriu  aparţine  astăzi  Belgiei,  Franţei  şi 
Olandei.  Capitala  comitatului  de  Flandra  era  oraşul  Brugge  (Bruges). 
Ferma  familiei  Rieden  se  întindea  pe  un  teritoriu  vast  între  Tielt  şi 
Brugge.  Oraşul  Brugge,  localitatea  Tielt,  ca  şi  ferma  familiei  Rieden  se 
găseau  atunci  în  Flandra  de  Vest  (West-Vlaanderen). 

în  timpul  vieţii  eroului  nostru,  RUGD,  Flandra  a  fost  condusă  de 
două  contese  ce  aparţineau  dinastiei  de  Hainaut:  Jeanne  de 
Constantinopol  (1205-1244)  şi  Marguerite  de  Constantinopol  (1244- 
1278).  înflorirea  agriculturii  şi  a  creşterii  oilor,  dezvoltarea  industriei 
lânii  şi  facilitatea  comunicării  cu  exteriorul  ţării  au  favorizat  apariţia 
unor  centre  comerciale  renumite,  printre  care  se  afla  şi  Brugge. 

Fermierul  Stijn,  tatăl  lui  RUGD,  îşi  vindea  produsele  fermei  cu 
precădere  în  oraşul  Brugge,  unde  cunoştea  toţi  negustorii  şi  fabricanţii  de 
diverse  mărfuri.  Willemina,  soţia  lui  Stijn,  născuse  doi  băieţi.  RUGD  era 
cu  3  ani  mai  mare  decât  fratele  său,  Pepijn.  Cei  doi  fraţi  nu  au  învăţat 
carte,  dar  au  ştiut  de  la  tatăl  lor  cum  să  ajungă  fermieri  şi  buni  negustori. 

Conform  tradiţiei,  ferma  urma  să  fie  moştenită  de  fiul  cel  mare. 
RUGD  îşi  iubea  mult  fratele  şi  nu  dorea  să  îl  lase  sărac  lipit  pământului. 
S-a  înţeles  cu  părinţii  ca  să  îi  dea  lui  Pepijn  o  mare  suprafaţă  de  teren,  pe 
care  au  construit  grajduri,  coteţe  pentru  păsări  şi  cele  necesare  creşterii 
unui  număr  mare  de  oi.  învăţaţi  de  mici  cu  munca  la  fermă,  băieţii  nu  îşi 
vedeau  alt  viitor  în  afara  vieţii  de  fermieri. 

Pepijn,  om  foarte  harnic,  a  reuşit  să  crească  zeci  de  cai,  sute  de  oi  şi 
numeroase  păsări.  A  ajuns  un  bun  negustor,  vânzând  anual  carne,  lână  şi 

animale  vii.  S-a  căsătorit  la  23  de  ani  cu  Febe,  o  fată  de  17  ani.  Spre 
marea  lor  bucurie,  Febe  a  născut  trei  băieţi. 

Fratele  mai  mare,  RUGD,  s-a  pregătit  de  mic  pentru  viaţa  de 
fermier,  muncind  zi  de  zi  alături  de  Stijn  şi  de  ceilalţi  bărbaţi  de  la  fermă, 
împlinind  10  ani,  şi-a  exprimat  dorinţa  de  a  învăţa  mai  multe  meserii. 
Ştia  deja  să  crească  oi,  vite  şi  păsări,  dar  i  se  părea  că  nu  era  de  ajuns.  A 
intrat  ucenic  la  fierarul  satului,  învăţând  să  confecţioneze  unelte  necesare 
în  gospodărie  şi  la  câmp,  potcoave  pentru  cai,  ajungând  un  bun  potcovar. 
Pe  teritoriul  fermei,  şi-a  deschis  un  atelier  de  cojocărie  şi  de  pregătire  a 
firelor  de  lână  în  stadiul  potrivit  pentru  vânzarea  la  târgul  din  Brugge.  De 
acolo,  sacii  plini  cu  lâna  de  oaie  luau  calea  apelor,  ajungând  în  Anglia, 
unde  se  fabricau  stofe  de  cea  mai  bună  calitate. 

RUGD  s-a  căsătorit  la  24  de  ani  cu  Annika,  o  tânără  de  16  ani  şi 
jumătate.  Ea  a  dat  viaţă  la  trei  copii,  două  fete  şi  un  băiat.  Pe  Evi  a 
născut-o  la  19  ani,  pe  Henny,  la  27  ani.  Fratele  lor,  Meino,  a  sosit  când 
Annika  avea  22  de  ani. 

Pe  Evi  au  măritat-o  la  15  ani  cu  negustorul  Sem  din  Brugge,  un 
bărbat  cu  10  ani  mai  mare  decât  ea.  Au  avut  trei  copii,  două  fete  şi  un 
băiat. 

Pe  Henny  a  luat-o  de  nevastă  la  17  ani  negustorul  Rens  din  Tielt, 
care  avea  cu  7  ani  mai  mult  decât  ea.  Henny  a  născut  doi  băieţi. 

Meino,  fratele  lor,  ajuns  fermier  şi  negustor,  s-a  căsătorit  la  26  de 
ani  cu  Ans,  o  fată  de  16  ani,  care  a  născut  trei  băieţi. 

Gospodarul  RUGD  a  murit  la  57  de  ani ,  din  cauza  unui  accident  care 
putea  fi  evitat.  Fiindu-i  dor  de  iubita  lui  din  Brugge,  a  băut  mult  rachiu  şi 
s-a  urcat  pe  calul  lui  favorit,  un  animal  capricios,  care  putea  să  zboare  ca 
vântul  dacă  era  bine  dispus.  Grăbit,  RUGD  l-a  tot  biciuit,  văzând  că  se 
apropiau  nori  negri  de  furtună.  Calul,  nervos,  s-a  împiedicat  de  un 
bolovan,  şi-a  aruncat  stăpânul  la  pământ  şi  s-a  înapoiat  la  fermă.  Alertat 
de  lipsa  lui  RUGD,  fiii  lui  au  pornit  la  drum.  Tatăl  lor  zăcea  mort  la 
pământ,  cu  trupul  zdrobit  din  cauza  căderii. 

Nina  Petre, 
28  ianuarie  2018 


Episodul  8  -  MARGRIET 

Eroina  povestirii  este  olandeza  MARGRIET  BOSSE,  care  a  trăit  între 
anii  1134-1185  (secolul  12).  MARGRIET  s-a  născut  la  ferma  părinţilor  ei, 

Arnoud  şi  Heleen  Bosse.  Proprietatea  respectivă  se  află  pe  vastul  teritoriu 
al  seniorului  Dignus  de  Meester,  care  se  întindea  la  vest  de  lacul  Marken. 
Pe  acel  teritoriu,  s-a  dezvoltat  mai  târziu  oraşul  Edam,  iar  spre  sud-vest, 
marele  oraş  Amsterdam. 

în  secolele  10-16,  teritoriul  Olandei  a  făcut  parte  din  gruparea 
istorică  numită  Ţările  de  Jos,  care  mai  cuprindea  Belgia,  Luxemburg  şi 
nord-estul  Franţei.  Ţările  de  Jos  era  una  dintre  cele  mai  dezvoltate  şi 
bogate  regiuni  ale  Europei  din  acea  vreme. 

Soţii  Bosse  aveau  doi  copii.  Fata,  MARGRIET,  era  cu  5  ani  mai  mare 
decât  fratele  ei,  Luuk.  Niciunul  dintre  copii  nu  a  învăţat  carte.  Luuk, 
ajuns  fermier  alături  de  părinţii  lui,  s-a  căsătorit  la  21  de  ani  cu  Hedy,  o 
fată  de  16  ani.  Au  avut  trei  copii.  Fetele  lor  se  numeau  Carolien  şi  Griet, 
iar  băiatul,  Joep. 

MARGRIET  s-a  căsătorit  la  17  ani  cu  fermierul  Joeri  Jong,  un  tânăr 
de  22  de  ani.  Părinţii  lui  Joeri  se  numeau  Emiel  şi  Roos.  Emiel  Jong  era 
fermier  şi  negustor  de  cereale.  Ferma  lui  se  afla  spre  nord  de  cea  a 
familiei  Bosse.  Nevasta  lui  Emiel,  harnica  Roos,  era  mama  a  trei  băieţi. 

La  un  an  după  căsătorie,  MARGRIET  a  născut  o  fetiţă  care  a  murit  la 
câteva  ore  după  ce  venise  pe  lume.  La  21  de  ani,  a  sosit  primul  băiat, 
Mannes,  care  a  supravieţuit  şi  a  crescut  mare.  La  3  ani  după  Mannes, 
MARGRIET  a  născut  un  băieţel  mort. 

Mannes  avea  o  fire  luptătoare  şi  energică.  De  la  8  ani,  a  intrat  în 
armata  personală  a  familiei  senioriale,  iar  la  20  de  ani  era  deja  un 
luptător  de  foarte  bună  calitate  în  armata  lui  Benjamin  de  Meester.  S-a 
căsătorit  la  25  de  ani  cu  micuţa  Neske,  o  fetiţă  de  15  ani.  Au  avut  doi 
băieţi:  Joannes  şi  Pieter. 

Cele  două  mari  familii,  Bosse  şi  Jong,  aveau  proprietăţi  funciare 
libere.  Pe  terenurile  lor  agricole  munceau  ţărani  angajaţi,  iar  aceştia,  la 
rândul  lor,  aveau  servitori.  La  lucrările  agricole  se  foloseau  boii  şi  caii. 
Animalele  de  tracţiune  reprezentau  pentru  fermieri  şi  ţărani  o  bogăţie 
mai  mare  decât  pământul.  în  caz  de  război,  prima  grijă  a  ţăranilor  era  să 
îşi  pună  la  adăpost  vitele. 

Satele  erau  aşezate  în  jurul  celor  două  obiective  economice 
principale,  castelul  şi  biserica.  Satele  erau  înconjurate  de  terenurile 
arabile.  Ţăranii  mai  bogaţi  şi,  mai  ales,  comunităţile  mănăstireşti  şi  marii 
proprietari  de  pământuri  şi-au  extins  proprietăţile  desţelenind  pământul 
sau  defrişând  pădurile.  Treptat,  ţăranii  săraci  au  ajuns  sub  dependenţa 
seniorului. 

în  apropierea  satului  în  care  locuia  MARGRIET  se  aflau  păduri  de 
mesteceni,  paltini  şi  stejari.  Creşteau  şi  castani,  ale  căror  fructe  erau  un 

aliment  de  bază  pentru  ţărani.  Din  păduri,  se  aduceau  lemne  pentru 
încălzit,  pentru  construcţia  caselor,  eventual  pentru  confecţionarea 
uneltelor  casnice  şi  a  unor  arme  rudimentare.  Din  păduri,  sătenii 
aduceau  animale  vânate,  fructe,  miere,  ciuperci. 

Seniorul  Benjamin  de  Meester  poseda  şi  un  rang  nobiliar.  Avea  în 
serviciul  său  vânători  de  profesie  şi  un  permanent  grup  de  pază,  în  care 
ajunsese  şi  Mannes,  fiul  lui  MARGRIET. 

Femeie  foarte  harnică,  MARGRIET  muncea  alături  de  servitori  la 
îngrijirea  păsărilor  de  curte,  la  prepararea  brânzeturilor,  a  cărnii  de  porc 
şi  a  peştilor  pescuiţi  din  lac.  Deşi  era  o  femeie  bogată,  MARGRIET  avea 
un  comportament  natural,  modest,  aşa  cum  văzuse  la  mama  ei,  Heleen. 
Pentru  oamenii  săraci,  avea  multă  compasiune.  Le  sărea  în  ajutor  cu  bani 
şi  alimente  de  câte  ori  era  necesar. 

La  50  de  ani,  încă  se  mai  considera  o  femeie  tânără  şi  aptă  de 
muncă.  Din  păcate,  tuberculoza,  care  ucidea  mulţi  ţărani  în  regiune, 
începuse  să  facă  victime  şi  printre  oamenii  bogaţi.  La  51  de  ani,  cumplita 
boală  de  plămâni  nevindecabilă  a  ucis-o  şi  pe  MARGRIET. 

Nina  Petre, 
29  decembrie  2018 


Episodul  9  -  TUFAYL 

Episodul  spiritual  nr.  9  pentru  Mat  îl  are  ca  erou  pe  marocanul 
TUFAYL.  Viaţa  lui  s-a  desfăşurat  în  perioada  anilor  960-1003  (secolele 
10-11).  TUFAYL  s-a  născut  într-o  mică  localitate  portuară  de  la  ţărmul 
Oceanului  Atlantic,  ajunsă  după  mulţi  ani  vestitul  oraş  marocan  Rabat. 

La  data  naşterii  lui  TUFAYL,  Marocul  se  află  sub  domnia  califilor  ce 
aparţineau  dinastiei  Fatimizilor.  Capitala  statului  se  afla  în  oraşul 
Mahdia  (Tunisia).  începând  cu  anul  973,  capitala  Fatimizilor  a  devenit 
oraşul  Cairo  (Egipt).  între  anii  708-711,  Marocul  fusese  luat  în  stăpânire 
de  către  arabi.  Aceştia  i-au  impus  populaţiei  autohtone  berbere  limba 
arabă,  religia  islamică  şi  o  nouă  civilizaţie. 

Familia  lui  TUFAYL  era  formată  din  berberi  islamizaţi.  Tatăl,  numit 
Akunad,  era  negustor  naval.  Nevasta  lui,  Yamma,  dăduse  naştere  la  cinci 
copii,  trei  fete  şi  doi  băieţi.  Au  decedat  la  vârste  mici  o  fată  şi  un  băiat.  Au 
supravieţuit  două  fete:  Zibba  şi  Sadra,  plus  un  băiat,  TUFAYL.  Zibba  era 
cu  7  ani  mai  mare  decât  TUFAYL,  iar  acesta  avea  cu  3  ani  mai  mult  decât 
Sadra. 

Zibba  s-a  măritat  la  13  ani  cu  negustorul  Unam,  un  tânăr  de  21  de 
ani.  Au  avut  doi  băieţi:  Urfel  şi  Nguna. 

Sadra  a  fost  răpită  la  11  ani  de  doi  marinari  sosiţi  cu  o  corabie  de 
piraţi.  A  ajuns  sclavă  în  sudul  Spaniei. 

Toată  familia  lui  Akunad  se  ruga  pe  Coran.  Altă  ştiinţă  de  carte  nu 
aveau. 

TUFAYL  a  plecat  la  14  ani  împreună  cu  tatăl  sau  pe  o  corabie  arabă 
să  transporte  mărfuri  între  diverse  porturi  ale  Mării  Mediterane. 

S-a  căsătorit  la  24  de  ani  cu  o  fată  din  Fes.  Thasa  avea  16  ani  şi  locuia 
împreună  cu  părinţii  ei,  Azellay  (tatăl)  şi  Sedura  (mama).  Azellay  era  un 
croitor  renumit  în  Fes,  reuşind  să  fie  primit  în  palatele  califului  pentru  a 
confecţiona  haine  de  lux.  Nunta  s-a  organizat  în  eleganta  casă  a  lui 
Azellay,  iar  TUFAYL  a  acceptat  să  se  mute  la  socri. 

Thasa  a  născut  trei  băieţi:  Azwu,  Zerwal  şi  Yazid.  Azwu  a  sosit  când 
Thasa  avea  19  ani.  După  3  ani,  a  apărut  şi  Zerwal.  Fiul  cel  mic,  Yazid,  era 
cu  5  ani  mai  tânăr  decât  Zerwal. 

TUFAYL,  intens  preocupat  de  averea  pe  care  trebuia  să  o  lase 
nevestei  şi  copiilor  lui,  a  muncit  ca  marinar  pe  tot  felul  de  corăbii  ale 
califilor  Fatimizi,  înfruntând  bolile  specifice  marinarilor  şi  atacurile 
piraţilor  care  acţionau  în  Mediterana.  A  transportat  spre  porturile  din 
sudul  Europei  ţesături  de  mătase,  bumbac  şi  lână,  plus  covoare,  toate 
provenind  din  Siria.  Din  Egipt,  ajungeau  în  Franţa  şi  Italia  mobile  foarte 
elegante,  lămpi,  canapele,  candelabre,  vase  decorative  de  aramă.  Din 
Damasc,  soseau  plăci  de  mozaic  şi  de  faianţă  multicolore  ce  urmau  a  fi 
folosite  la  ornamentaţia  exteriorului  şi  interiorului  palatelor  şi 
moscheilor.  Din  Persia,  ajungeau  în  Europa  esenţe  de  flori  necesare 
preparării  parfumurilor.  O  marfă  extrem  de  căutată  erau  sclavii. 
Corăbiile  marocane  transportau  sclavi  africani  spre  porturile  spaniole, 
franceze  şi  italiene. 

TUFAYL  s-a  îmbolnăvit  de  malarie  la  42  de  ani,  decedând  după 
câteva  luni,  la  începutul  anului  1003.  Văduva  Thasa,  ajutată  de  părinţi,  a 
avut  grijă  mai  departe  de  băieţii  ei. 

Azwu,  fiul  cel  mare,  orfan  de  la  16  ani,  a  pornit  pe  mare,  aşa  cum 
făcuse  tatăl  lui  la  14  ani.  S-a  căsătorit  la  22  de  ani  cu  Dihya,  o  fată  de  14 
ani.  Ea  a  murit  la  16  ani,  chinuindu-se  să  nască  un  copil  mort. 

Zerwal  a  ajuns  negustor  cu  caravana,  aducând  în  Fes  produse 
alimentare  necesare  populaţiei.  S-a  căsătorit  la  24  de  ani  cu  Eya,  o  fată  de 
16  ani.  Au  avut  doi  băieţi:  Azmer  şi  Neffus. 

Yazid  a  ajuns  bijutier  în  Fes.  Căsătorit  la  25  de  ani  cu  Thalsa,  o  fată 
de  17  ani,  a  avut  împreună  cu  ea  două  fete,  Rula  şi  Ouzza,  plus  un  băiat, 
Azem. 

Nina  Petre, 
13  februarie  2019 


Episodul  10-  GUAMAN 

Eroul  povestirii  este  indianul  de  etnie  quechua  numit  GUAMAN.  El 
a  trăit  între  anii  806-849  (secolul  9).  S-a  născut  într-un  sat  de  indieni 
quechua  aşezat  în  sud-vestul  Ecuadorului,  unde  astăzi  se  află  oraşul 
Machala.  Zona,  de  câmpie,  era  în  apropierea  oceanului  Pacific. 

Raimi  (tatăl)  şi  Sumat  (mama),  părinţii  lui  GUAMAN,  erau 
agricultori  şi  mici  meşteşugari.  Sumat  dăduse  viaţa  la  trei  băieţi.  Yurac, 
fiul  cel  mare,  avea  cu  3  ani  mai  mult  decât  GUAMAN.  Astu,  fiul  cel  mic, 
era  cu  5  ani  mai  tânăr  decât  GUAMAN. 

Astu  a  decedat  la  5  ani,  fiind  grav  bolnav  cu  inima.  Yurac,  ajuns  bun 
gospodar  şi  negustor,  s-a  căsătorit  la  19  ani  cu  o  fetiţă  de  16  ani  numită 
Qullqi.  Au  avut  două  fiice:  Taya  şi  Umini.  Yurac  a  murit  la  29  de  ani,  din 
cauza  unei  infecţii  digestive. 

GUAMAN,  bun  gospodar  şi,  mai  ales,  negustor,  s-a  căsătorit  la  23  de 
ani  cu  Urpiku,  o  fetiţă  de  15  ani.  Ea  a  născut  două  fete:  pe  Huchu,  la  17 
ani,  şi  pe  Alliy,  la  20  de  ani.  Alliy  a  murit  la  12  ani,  otrăvită  de  un  tânăr  pe 
care  nu  şi-l  dorea  de  soţ.  Huchu  s-a  măritat  la  13  ani  cu  negustorul  Tupi, 
un  tânăr  de  20  de  ani.  Au  avut  şase  copii,  trei  fete  şi  trei  băieţi. 

GUAMAN  avea  34  de  ani,  când  a  murit  unchiul  Guayr,  şeful 
spiritual,  frate  cu  Raimi,  tatăl  său.  Bătrânul  lăsase  poruncă  înainte  de 
moarte  ca  nepotul  GUAMAN  să  îi  ia  funcţia  şi  să  o  poarte  cu  cinste  cât  va 
trăi.  GUAMAN  a  îndeplinit  ultima  dorinţă  a  unchiului  Guayr  cu  mare 
entuziasm,  ştiind  că  nu  se  va  face  de  ruşine.  încă  din  anii  copilăriei, 
stătuse  toată  ziua  lângă  înţeleptul  Guayr,  fiind  foarte  atent  la  felul  cum 
vorbea  cu  spiritele  binevoitoare,  care  ajutau  sătenii  în  momentele  grele 
ale  vieţii.  Guayr  îl  ajuta  şi  pe  vraci  ca  să  scoată  duhurile  rele  din  corpurile 
bolnavilor.  GUAMAN  îşi  ajutase  unchiul  la  toate  ritualurile  ţinute  cu 
ocazia  sărbătorilor  tradiţionale,  a  înmormântărilor,  a  sosirii  bărbaţilor  cu 
mărfuri  aduse  de  departe  sau  înaintea  începerii  unor  lupte  cu  triburi 
rivale.  GUAMAN  obişnuia  să  însoţească  toate  grupurile  de  negustori, 
binecuvântându-le  mărfurile  pentru  a  avea  mult  spor  la  schimb. 

în  vara  anului  849,  când  împlinise  43  de  ani,  lui  GUAMAN  i-a  sosit 
sfârşitul,  nu  din  cauza  vreunei  boli,  ci  a  unui  atac  banditesc.  Se  afla 
împreună  cu  grupul  său  de  zece  negustori  aproape  de  ţărmul  oceanului, 
când  au  fost  atacaţi  de  câţiva  hoţi  înarmaţi  cu  bate  şi  cuţite.  Au  fost  ucişi 
cu  toţii,  iar  mărfurile,  transportate  şi  vândute  la  mare  distanţă.  Hoţii  au 
câştigat  bine  din  vânzarea  bijuteriilor,  oalelor  de  lut,  pelerinelor-poncho 
şi  a  pălăriilor  împletite  din  paie.  Cele  unsprezece  cadavre,  găsite  de  alţi 
negustori,  au  fost  îngropate  de  urgenţă  într-o  groapă  comună  aproape  de 
ţărmul  oceanului. 

Nina  Petre, 
28  martie  2019 

